
PREFAŢĂ 


„Dacă un naufragiu v-ar arunca în vreo insulă 
pustie — întreba într-o anchetă un ziar francez 
acum trei decenii — ce cărţi din literatura naţională 
aţi dori să fi salvat o dată cu persoana dumnea- 
voastră pentru a vă aminti de patrie în robinsonada 
la care v-ar constrînge o soartă vitregă 2“ Redacţia 
a primit mai multe sute de răspunsuri, cu liste de 
cîte cinci, şase opere preferate. Cele mai multe vo- 
turi le-au întrunit Fabulele lui La Fontaine, scrise 
acum aproape trei secole, produs al unei societăţi 
mult deosebite de cea de astăzi, dar în care mulți 
francezi din zilele noastre recunosc numeroase tră- 
sături ale spiritului lor. Italienii au pe Dante Ali- 
ghieri, englezii — pe Shakespeare, spaniolii — pe 
Cervantes, germanii — pe Goethe, ruşii — pe Puş- 
kin, genii a căror operă rezumă o epocă, mai mult, 
sufletul unui popor. Există oare la francezi un mare 
scriitor cu adevărat reprezentativ al psihologiei na- 
ţionale ? Există nu unul, ci mai mulţi: Rabelais, 
Moliăre, Voltaire, Hugo, Aragon, rînd pe rînd eco- 
uri ale vremii lor, în ale căror scrieri posteritatea 
regăseşte, şi va regăsi, ceva din frămîntările ei, mo- 
dele de exprimare a unor idei înaintate cu o rară 
măiestrie artistică, atitudini în marile probleme ale 

timpului potrivit intereselor majore ale maselor 
populare. 

Astfel judecăm noi, străinii dinafară. Francezii so- 
cotesc că printre scriitorii cei mai demni a fi con- 
sideraţi ca exponenţi de seamă ai geniului lor popu- 
lar trebuie să figureze neapărat şi La Fontaine, in- 
ofensiv autor de fabule în aparenţă, de fapt unul 
din criticii cei mai lucizi şi mai necruțători ai so- 
cietății din timpul lui. 

Această societate din a doua jumătate a veacului 
al XVII-lea reţine atenţia istoricilor printr-o fizio- 
nomie particulară în cadrul evoluţiei orînduirii fe- 
udale în Franţa. Este perioada apogeului monarhiei 
absolute, cînd, după înfrîngerea revoltei nobiliare 
a Frondei (1648—1652), marii feudali se resemnează 
a nu mai fi decît umili curteni ai lui Ludovic al 
XIV-lea, prea onorați dacă sînt admişi la ceremo- 
niile culcării şi deşteptării „regelui-soare“, la Luvru, 
apoi în somptuosul palat de la Versailles. Îşi pă- 
strează, fireşte, toate privilegiile economice şi abu- 
zează de ele pe măsură ce luxul vieţii de curte le 
impune o risipă tot mai largă a redevenţelor do- 
meniale ; îşi păstrează preeminenţa socială din vre- 
murile cînd constituiau o castă militară, unică po- 
sesoare a principalelor mijloace de producţie din 
trecut : pămîntul, vitele şi uneltele agricole rudi- 
mentare, Influenţa politică li s-a redus însă. Nu mai 
hotărăsc nici pacea, nici războiul, nu participă la 
administrarea provinciilor în care ambițiile lor 
strimte nu mai provoacă răscoale ; viaţa economică, 
în manifestările ei noi, capitaliste, le este străină. 
Nobilimea, cu perucă şi jachete de brocart, cu dan- 
tele pe piept şi la manşete, cu ciorapi lungi de mă- 
tase în pantofi cu bucle de aur, nu mai era de A i 
atunci decît o clasă legată de trecut, menită a di 
părea în curînd, o dată cu acesta. Perfect convinsă 

„de eternitatea privilegiilor sale, păstra însă o aro- 
ganţă cu atît mai deplasată cu cît modul său de 
viață, luxul vestimentar, cel al echipajelor şi al lo- 
cuinţelor, vînătoarea, recepţiile şi jocurile de cărți, 
tot atitea ocupaţii proprii claselor parazitare nu 
puteau fi plătite decit cu banii din pensiile regale 
sau împrumutaţi de la bancherii burghezi. 

Este vremea capitalismului cămătăresc, a lui Har- 
pagon, ai cărui confraţi din realitate, Puget de 
Montauron, Samuel Bernard şi alţii, ca şi fiii lor, 
magistrați cu particulă recentă, intraţi în nobi- 
limea de robă prin funcţii gras plătite fiscului re- 
gal, au pierdut spiritul lor de clasă şi îşi fac un ideal 
din imitarea modului de viaţă feudal : investesc ca- 
pitaluri în domenii, clădesc castele, cresc herghelii 
de cai şi haite de ogari, reîmprospătează aurul pe 
vechi blazoane prin căsătorii care îi transformă în 
salvatori providenţiali ai unor nobile „case“ scă- 
pătate. i 

Maimuţărese pe nobili ca neuitatul „Monsieur 
Jourdain“ al lui Molitre, dar mai ales, în anii 
1660—1685, adoră pe rege, regele lor, care, în mod 
principial şi deliberat, îşi. alege miniştrii şi con- 
silierii numai dintre ei, burghezii, fiindcă le preţu- 
ieşte puterea de muncă şi fidelitatea. L-ar fi servit 
oare mai credincios şi mai competent ducii de Gram- 
mont şi de Châtillon decît Jean-Baptiste Colbert 
sau Michel Le Tellier, fii de negustori? Unui mo- 
_narh autoritar îi trebuiau tehnicieni supuşi indica- 
ţiilor sale de politică generală, şi i-a găsit tocmai în 
aceşti burghezi meticuloşi şi ordonaţi, care-şi făcu- 
seră şcoala în comerţ şi în manufacturi, şi din rîn- 
durile cărora se ridicaseră cei mai vajnici teo- 
reticieni ai regalității „de drept divin“, ca Le Bret. 
Este perioada cînd producţia meşteşugărească tinde 
a. fi întrecută de cea a marilor manufacturi cu sute 


V 


de lucrători, cînd se dezvoltă comerţul maritim prin 
companii puteriice, ca aceea a Indiilor Occidentale, 
şi cînd, pentru a sprijini acest avînt al capitalismu- 
lui comercial, monarhia îşi pune flota şi armata în 
slujba colonialismului şi face din Canada, din Antile 
şi din Luiziana de pe valea fluviului Mississippi tot 
atitea izvoare de materii prime pentru rafinăriile 
de zahăr şi rom din Nantes sau Bordeaux, ca şi 
pentru renumiţii blănari parizieni. A fost nevoie de 
o gravă greşeală politică a lui Ludovic al XIV-lea, 
anume revocarea Edictului din Nantes (1685), pre- 
cedat şi urmat de persecuții împotriva calviniştilor, 
burghezi în majoritate, pentru a compromite această 
rodnică colaborare dintre clasa de mijloc şi monar- 
hia absolută. 

La baza piramidei sociale, clasele producătoare, 
micii meseriaşi şi aproape douăzeci de milioane de 
țărani munceau din greu pentru a plăti celebra „la 
taille“ şi alte multe angarale stoarse de o fiscalitate 
nemiloasă. Meseriaşii, ca cizmarul zugrăvit de La 
Fontaine, se mulţumesc să-şi scoată ptinea zilnică, 
apăsaţi fiind de concurenţa -confraţilor şi mai ales 
a noilor manufacturi. "Țăranii nu pot face altceva 
decît să lucreze pămîntul seniorului feudal, care le 
arendează domeniul său în loturi mici. Partea lor 
din roadele unei munci grele din primăvară pînă-n 
toamnă îi hrăneşte numai atunci cînd n-a bîntuit 
seceta sau cînd impozite suplimentare nu le-au luat 
şi cenuşa din vatră, din vatra acelor colibe mizere 
zugrăvite cu un realism zguduitor pe pinzele fra- 
ţilor Le Nain. Cînd cuțitul îi ajunge la os, cînd, 
exasperat de foamete, vede pe agentul fiscului că 
vine să-i vîndă oaia fiindcă nu şi-a achitat sfertul, 
țăranul francez din așa-zisul „marele secol“ pune 
mîna pe topor sau pe coasă şi se răscoală. Au fost 
numeroase aceste răscoale în veacul al XVII-lea. 

Le-a pus recent în lumină caracterul lor de luptă 
de clasă acerbă istoricul sovietic Boris Porşnev. La 
Fontaine a auzit în tinereţea lui despre „crocanţii“ 
din Perigord ca şi despre „desculţii“ din Norman- 
dia, care luau castelele cu asalt şi le ardeau arhivele, 
ca să piară orice document scris al obligaţiilor feu- 
dale atît de copleşitoare pentru ei. Era om în toată 
firea cînd, la 1675, s-au răsculat pentru aceleaşi mo- 
tive ţăranii din Bretania, spînzuraţi cu miile de du- 
cele de Chaulnes, guvernatorul militar al provin- 
ciei, fiindcă cutezaseră să ceară suprimarea rede- 
venţelor impuse.de orinduirea feudală. 

Nu, apogeul monarhiei absolute n-a fost în Franţa, 
la bază ca şi la vîrf, acea perioadă de idilică armonie 
socială şi de prosperitate economică, precum încearcă 
s-o prezinte, de la Taine încoace, istoricii reacționari. 
Acelaşi Taine, însă, într-o lucrare din tinereţe despre 
La Fontaine şi fabulele sale (1860), a văzut just cînd 
a susţinut că opera fabulistului nu exprimă o morală 
eternă şi nici nu creează tipuri omeneşti universale, 
ci reflectă pur şi simplu, cum era natural, societatea 
timpului său. Aluzii străvezii de-a lungul unor su- 
biecte preluate din antichitate, potrivit esteticii cla- 
sicismului francez, sau raportări directe, totul face 
să retrăiască, în Fabule, clasele din vremea lui Lu- 
dovic al XIV-lea, poziţiile lor, antagonismele din- 
tre ele, ca şi concepţiile despre lume şi viață impuse 

-de acele realităţi sociale. 

_ Înflorea pe atunci literatura considerată mai tirziu 
drept clasică prin excelență. Din 1658 şi pînă în 1673, 
Parisul aplaudă comediile lui Moliăre. Înti 1664 şi 
1677 se joacă tragediile lui Racine. În 1678 apare 
romanul psihologic Prinţesa de Cleves al d-nei de 

La Fayette. În-1673, Boileau publicase Arta poetică, 
codificare pentru saloane, a esteticii clasice : imitare 
a anticilor în genurile în care excelaseră, realism 
psihologic, supunere la reguli, cele ale dogmatismu- 
lui aristotelian şi horaţian, comentat şi dezvoltat de 
italienii Renaşterii, urmaţi pe această cale de te- 
oreticienii francezi ai veacului, de la Jean Chapelain 
la iezuitul Rapin ; reguli generale, aplicabile ori- 
cărei producţii literare, şi reguli speciale genurilor. 

Jean „de la Fontaine (1621—1695) deţine un loc 
aparte în galeria marilor clasici ai patriei sale. N-a 
ilustrat nici unul din genurile literare socotite 
atunci de primă însemnătate : n-a scris nici eee a 
nici poeme epice, nici măcar elegii, egloge sau satire 
propriu-zise, specii literare mărunte, după ierarhia 
tratatelor de poetică ale vremii, dar susceptibile să 
asigure oarecare notorietate în saloane şi în cercuri 
literare, ca cel înfăţişat pe scenă după modele reale 
de Molitre în Femeile savante. Lui La Fontaine i-a 
plăcut să, cultive mai ales două genuri din marginea 
literaturii, producţii necodificate de critica dog- 
matică a clasicismului, anume : anecdota versificată 
şi fabula. Prin felul cum le-a tratat a forţat însă 
pentru ele porţile literaturii înalte, fiindcă le-a 
transfigurat prin farmecul unei poezii cu note per- 
sonale, străbătută de un lirism discret, de un sen- 
timent sincer al unei naturi blînde, prietenoase, şi 
de o bonomie caldă, un iz de naturaleţe şi de înţe- 
lepciune populară. 

Locul aparte în viața literară a Franţei din veacul 
al XVII-lea i-a fost hărăzit lui La Fontaine şi de 
neconformismul său. A ocolit adică curtea lui Lu- 
dovic al XIV-lea, distrată de baletele lui Molitre, 
frecventată asiduu de istoriografii oficiali Boileau 
şi Racine, moralizată în postul Paştelui de predicile 
lui Bossuet. La Fontaine s-a mulţumit să scrie de 


VIII 


departe dedicaţii măgulitoare delfinului, mai tîrziu 
fiului acestuia, ducele de Bourgogne, şi, între timp, 
favoritei regale, marchiza de Montespan. Ludovic al 
XIV-lea n-a uitat această atitudine rezervată şi, în 
1683, cînd poetul a fost în sfîrşit ales membru al 
Academiei Franceze, regele i-a tărăgănat un an în- 
treg ratificarea alegerii. Nu numai că nu apărea la 
Luvru sau la Versailles, dar îi plăcea să trăiască în 
medii faţă de care monarhul absolut avea motive 
să fie neîncrezător. După studii la Colegiul călugă- 
rilor oratorieni din Reims (1636—1641), după un 
an de teologie la Paris (1641—1642), atît cît să con- 
state că n-are vocaţie pentru a cînta „magnificat“ 
în faţa altarului, după cincisprezece ani de navetă 
între Château-Thierry, orăşelul său natal, şi Paris, 
spre care-l trăgea chemarea lui literară, poetul, autor 
doar al unei traduceri a comediei Eunucul de Te- 
renţiu (1653), devine prin recomandarea unei rude, 
Jannart, omul de casă al lui Fouquet, superinten- 
dentul finanţelor, personaj fastuos şi risipitor, care 
va sfîrşi prin a fi arestat (1661) şi condamnat ca 
unul ce confundase prea des tezaurul statului cu 
caseta lui particulară. În castelul acestui bogătaş din 
Vaux-le-Vicomte, operă a lui Mansart, decorată de 
Lebrun, La Fontaine găseşte vara ambianța propice 
poeziei : libertate completă de visare la umbra co- 
pacilor din pare, libertate de a compune ce-i place, 
fără grija zilei de mîine, întrucît, pe lingă casă şi 
masă, protectorul său îi serveşte şi bani de buzunar, 
sub formă de pensie. Şi La Fontaine răsplăteşte pe 
generosul său mecena cu versuri fără de care pos- 
teritatea l-ar cunoaşte mai puţin bine. Îi dedică po- 
emul mitologic Adonis şi încîntătorul Vis din Vaux, 
ambele din 1658. În august 1661, parcul din Vaux 
eunoaşte splendoarea unor focuri de artificii pre- 
cedate de toinedia Les Fâcheux (Pisălogii) de Mo- 

litre, reprezentată în premieră. Ce se întimplase ? 
Ludovic al XIV-lea răspundea unei invitaţii a mi- 
nistrului său, care risipise cu acest prilej sute de mii 
de livre în serbări şi ospeţe, descrise toate pe larg 
de La Fontaine într-o epistolă către prietenul său 
Maucroix, agreabil reportaj în proză şi versuri, după 
gustul vremii. Ș 

Vizită fatală gazdei ! Regele venise să vadă cu pro- 
priii săi ochi măreaţa reşedinţă din Vaux, pe lingă 
care castelele sale din Fontainebleau,  St.-Ger- 
main-en-Laye şi St.-Cloud păreau doar nişte ve- 
tuste clădiri renascentiste. Cît despre Versailles, con= 
struirea lui se afla doar la începuturi modeste. 
„Fouquet jefuieşte banii tezaurului“, şoptea Colbert 
regelui, şi nu i-a fost greu să i-o dovedească. A ur- 
mat o cădere vertiginoasă, uimire şi izvor de amare 
reflecţii pentru contemporani. Superintendentul fi- 
nanţelor, odinioară omul de încredere al lui Maza- 
rin, este arestat şi judecat, apoi trimis să-şi sfirşească 
zilele într-o fortăreață din Alpi. Nobilimea i-a dat 
dovezi de simpatie, cum o mărturisesc scrisorile 
d-nei de Sevign€ din lunile acelui răsunător proces. 
Dimpotrivă, „casa“ lui, adică curtea stipendiaţilor 
îmbuibaţi din jecmănirile lui, n-a pregetat să dea 
birul cu fugiţii şi să-l renege. Toţi, afară de unul, 
bietul său poet, La Fontaine. Cînd toţi, curteni şi 
magistrați, plecau grumazul sub voinţa regală, el 
singur a cutezat să scrie Elegia către nimfele din 
Vaux, pledoarie în versuri de fapt pentru fostul său 
protector, atunci în cătuşe. 

Unii magistrați, care pînă nu demult treceau 
drept creaturi ale lui Fouquet, sînt îndepărtați, sub 
pretext de misiuni îndelungate prin provincii. Prin- 
tre aceştia s-a numărat şi consilierul Jannart, trimis 
în Limousin. La Fontaine l-a însoţit şi a descris că- 
lătoria într-o dare de seamă tot în proză, alternind 

cu versuri (1663), document de prim ordin asupra 
provinciei franceze de acum trei secole, operă lte- 
rară de talent totodată, nouă dovadă a capacității 
poetului de a vibra în faţa pitorescului, cel al naturii, 
ca şi cel al clădirilor vechi. 

La Fontaine, fără ocupaţie şi fără protector ! Să 
se înapoieze la Château-Thierry, unde se căsătorise 
în 1647 cu o fată de 15 ani, Marie Hericart, şi unde 
îl aştepta funcţia de silvicultor, cedată lui de La Fon- 
taine-tatăl în 1652, ar fi fost soluţie mic-burgheză 
comodă, dar viaţa molcomă de provincie i-ar fi ador- 
mit geniul poetic pe cale de înflorire. Îşi evita soţia, 
de altfel. O lăsase să-şi citească în continuare roma- 
nele de aventuri ale lui Gomberville şi La Calprentde 
şi se mulțumea să întreţină cu dînsa doar relaţii epis- 
tolare : îi adresase recenta Călătorie în Limousin, 
sub formă de scrisori. 

Era prea îndrăgostit de libertate, am zice azi 
boemă, şi de cabaretele literare ale Parisului, ca să 
nu ţină a rămîne în capitală, unde tocmai se împri- 
etenise cu Molitre, cu Racine şi cu Boileau, cunos- 
cuţi prin fostul său coleg Furetitre. O nouă slujbă 
a găsit destul de repede, aceea de „gentilom“ al du- 
cesei de Orltans, în palatul Luxembourg. Alt mediu 
de opoziţie față de atotputernicul rege. Acea ducesă, 
cam săracă cu duhul, era văduva lui Gaston d'Or- 
I&ans, unchi răzvrătit al lui Ludovic al XIV-lea, 
după cum fusese refractar şi față de Richelieu şi Ma- 
zarin. Nu mai uneltea nimeni pe faţă la Luxembourg 
împotriva curţii, care prefera tot mai mult Luvrului 
noul castel din Versailles, dar se ţinea ostentativ la 
distanță de fastul reşedinţelor regale. Cu atît mai 
bine pentru La Fontaine, care nu are decit rareori 
obligaţia să-și însoţească ducesa bigotă î în deplasări 
şi recepții. Găseşte mai multe distracţii în salonul 
d-nei de La Fayette, scriitoarea, unde oracol ascultat 

era ducele Francois de La Rochefoucauld, moralis- 
tul mizantrop al unor Maxime asupra egoismului 
omenesc. Cercul acesta literar întorcea şi el spatele 
era p regale, sub influența aceluiaşi La Rochefou- 
cauld, compromis pe vremuri printr-o activă parti- 
cipare la răscoala aristocratică a Frondelor. 

Anii petrecuţi în palatul Luxembourg (1664— 
1672) au fost rodnici pentru formaţia şi reputaţia 
de scriitor ale lui La Fontaine. A compus şi a pu- 
blicat atunci Nuvelele sale în versuri (1664, 1665 
şi 1671), primele şase cărți din Fabule (1668), pre- 
cum şi romanul mitologic Psyche (1669). 

Nuvelele i-au atras o tenace reputaţie de scriitor 
imoral. Aceste povestiri gen anecdotă picantă, cu- 
lese din Decameronul lui Boccaccio şi alte colecţii 
similare italieneşti şi franţuzeşti din vremea Renaş- 
terii, distracţii ale umaniştilor care aveau nevoie de 
destindere intens ilariantă după studiile lor aride, 
sînt într-adevăr decoltate cu repetatele lor episoade 
de soţi înşelaţi de către neveste libertine, ecouri ale 
concepţiei medievale despre femeia instrument 
diabolic de inducere în păcat. Au însă, în prelucră- 
rile lui La Fontaine, meritul unei naraţiuni agreabile, 
voit naive, statornic indulgente şi totdeauna decente 
în expresii. Mai au şi pe acela de a fi actualizat, în- 
tr-o perioadă de reacțiune catolică, de persecuții 
împotriva lui Molidre ca autor al lui Țartuffe, tra- 
dionalul anticlericalism francez sub forma lui ra- 
belaisiană a denunţării mirşăviei călugărești, a cucer- 
nicei ipocrizii a „fraţilor“ libidinoşi şi a măicuţelor 
meştere în a-şi potoli poftele trupeşti. Pe ici, pe 
colo, apare în Povestirile atît de năpăstuite ale lui 
La Fontaine şi motivul criticii sociale, ca în Țăranul 
care îşi supărase stăpînul (|, 11), sau în Diavolul din 
Papefiguicre (IV, 5), versificat după Rabelais. Sînt 
zugrăvite aici, după modele vii, figuri odioase sau 

comice de feudali, unul sadic în cruzimea lui, altul 
de o prostească fudulie arogantă. 

Moartea văduvei lui Gaston aduce lui La Fontaine 
schimbare de locuinţă şi de protectoare. Va petrece 
de acum înainte douăzeci şi unu de ani (1672— 
1693) în casa doamnei de La Sablitre. Mediu bur- 
ghez al marii finanţe de data aceasta. Noua gazdă 
a poetului era soția despărțită a unui mare financiar, 
care continua să-i întrețină casa pe picior mare. 
„Iris“, după numele ei poetic, era protestantă şi deci 

„ refeactară faţă de intoleranța catolică al cărei prim: 
obiectiv era pe atunci revocarea Edictului din Nantes, 
prin care Henric al IV-lea acordase în 1598 liber- 
tate de credință şi de cult „religiei pretinse re- 
formate“. D-na de La Sablitre era prin anii 70—90 
ai secolului o celebritate pariziană : avea faima de 
a fi o savantă. Se interesa de ştiinţe exacte şi de filo- 
zofie. Se ducea noaptea pe terasa noului observator 
astronomic să privească prin lunetele lui Cassini, şi 
matematicianul Roberval era oracolul salonului ei, 
în care se discuta sistemul lui Descartes de pe pozi- 
ţiile. rivalului acestuia, materialistul epicureu Gas- 
sendi. Frangois Bernier, călător vestit în Orient şi 
autor al unei Prescurtări a filozofiei lui Gassendi, 
era un alt obişnuit al casei. Philaminte din Femeile 
savante a lui Molidre a reţinut principalele trăsă- 
turi ale acestei îndrăgostite de ştiinţe, portretizată 
cu multă vervă şi de Boileau într-un pasaj din 
Satira a X-a. 

Anii petrecuţi de La Fontaine în „hotelul“ savan- 
tei Iris coincid, şi nu întîmplător, cu apogeul creaţiei 
sale literare. Cercul d-nei de La Sabliere îl maturi- 
zează, dă gîndirii lui oarecare adincime şi îi prile- 
juieşte prin Bernier cunoaşterea tezaurului de fabule 
orientale, indiene îndeosebi. Un colorit exotic învio- 
rează unele din apologurile compuse în această pe- 

rioadă, pe cînd înclinarea de a discuta idei le dă o 
adincime absentă din scrierile anterioare. 

Producţia penei poetului este deosebit de abun- 
dentă în anii de la Iris. Publică acum Cărţile 
VII—XI din Fabule (1678—1679), cu bucăţile cele 
mai întinse şi mai valoroase atît din punct de vedere 
al conţinutului de idei, cît şi al realizării artistice. 
Mai păcătuieşte cu o A patra parte a povestirilor, 
anecdotele piperate în versuri, mult gustate desigur 
şi de Iris (1674). Execută două comenzi cu totul 
contrare dispoziţiilor sale poetice : un poem hagio- 
grafic, Captivitatea Sfîntului Malc, scris ca un pen- 
sum şcolăresc pentru a plăcea jansenistului Arnault 
d'Andilly, şi un alt poem, să-i zicem farmaceutic, 
curios prin singularitatea lui, despre virtuțile tera- 
peutice ale unui medicament nou pe acea vreme, 
Chinina (1682), care găsise în ducesa de Bouillon o 
propagatoare fanatică. î 

Nici Iris n-a fost despotică cu răgazurile poetului, 
după cum nu fuseseră nici ştearsa văduvă a lui 
Gaston sau preaocupatul Fouquet. Viaţa mondenă a 
lui La Fontaine se desfăşoară şi în alte cercuri. Prin 
ducesa de Bouillon ajunge să fie invitat la Chantilly, 
castelul lui CondE, şi totodată la palatul "Temple din 
Paris, la ducii de Vendâme, cobortitori dintr-un bas- 
tard al lui Henric al IV-lea. Se simte însă mai bine în 
lumea actorilor de la Comedia Franceză, creată în 
1680 prin fuzionarea celor trei trupe pariziene ale 
vremii. Printre slujitorii scenei, se apropie mai mult 
de soţii Champmesl€, el actor mediocru, ea însă ce- 
lebră creatoare, nu demult, a principalelor roluri 
feminine din tragediile lui Racine, foarte simţitor 
pe atunci la grațiile sale. Asiduu la spectacole, cît şi 
prin culise, La Fontaine se simte atras de teatru şi 
compune librete pentru opera creată de Lulli, ca 
acea Dafnt, prilej de ceartă între muzicianul italian 

şi scriitorul francez (1674). Florentinul lui La Fon- 
taine este o comedie satirică îndreptată împotriva 
directorului operei, care îi refuzase libretul după ce 
i-l comandase. În colaborare cu Champmeslc, soţul, 
adaptează pentru scenă un episod din Romanul co- 
mic al lui Scarron, care devine agreabila comedie 
Ragotin (1683). i 
Succesul Fabulelor şi bogata activitate din aceşti 
ani îi netezesc calea spre Academie, care îl alege în 
1683. Regele, însă, pretextind că Boileau ar fi meri- 
tat mai mult acea cinstire, nu-i aprobă, se ştie, ale- 
gerea decit după ce intră în rîndurile nemuritorilor 
şi autorul Artei poetice, vechi favorit al său. Situaţia 
de academician impune lui La Fontaine renunţarea 
la „povestirile“ lui deocheate. Mai scrie cîteva, dar 
nu le mai publică în volum aparte, ci le strecoară la 
sfîrşitul altor publicaţii, ca imprudenţe ale editori- 
lor săi. Revine acum la genul, academic prin exce- 
lenţă, al poemelor mitologice şi scrie, după Ovidiu, 
un Filemon şi Baucis, publicat împreună cu cîteva 
fabule noi în 1685 într-o culegere de Scrieri în proză 
şi versuri de-ale lui şi de-ale bunului său prieten 
şi confident Maucroix. Îşi dă seama totodată că po- 
ziţia de membru al Academiei îi cere să-şi precizeze 
principiile estetice. O face chiar în 1684, cu prilejul 
recepţiei, printr-un discurs în versuri, închinat d-nei 
de La Sablitre, sinceră spovedanie a micilor lui pă- 
cate de poet inconstant faţă de genuri, atras mai 
mult de plăceri decit de b muncă literară discipli- 
nată, recunoaştere totodată a influenţei protectoarei 
lui, bună sfătuitoare întru perfecţionare intelectuală. 
Ciţiva ani mai tîrziu revine asupra chestiunilor de 
artă literară într-o prețioasă Epistolă către Huet, 
episcop monden şi savant cu reputaţie (1687). Pole- 
mica dintre antici şi moderni, dintre partizanii imi- 
taţiei celor vechi şi cei ai renunţării la acea sclavie 

sterilă, era pe atunci în toi, dezlănguită de un 

al lui Ch. Perrault despre Secolul lui Ludovic al 
XIV-lea, care exalta superioritatea prezentului în 
litere, ştiinţe şi arte faţă de antichitate. La Fon- 
taine se declară partizan al anticilor, dar schițează 
totodată, în Epistolă, o teorie a imitaţiei libere, cum 
procedase el în Fabule ; face astfel o expunere clară 
a concepţiei clasicismului francez, după care reluarea 
unei tematici la îndemâna tuturor nu trebuie să 
excludă libertatea de tratare după vederile şi posi- 
bilităţile literare ale autorului modern. 

Dispare şi Iris, savanta care încercase, fără a fi 
izbutit complet, să cuminţească pe eternul copil 
care a fost La Fontaine, să-l înduplece prin sfaturi 
blinde să-şi consacre veghile unei 'opere solide. Po- 
etul îşi ia lădițele cu manuscrise şi se mută la alt 
proiector, al patrulea, consilierul d'Herward, la 
care n-a apucat să locuiască decît doi ani (1693— 
1695), atit cît i-a trebuit să publice a XII-a carte a 
Pabulelor sale (1694). Moartea, a cărei vizită decla- 
rase în mai multe rînduri, în senine versuri, că '0 
aşteaptă fără teamă şi fără vane păreri de rău, îl 
răpi muzelor jucăuşe în februarie 1695, cam patru 
luni după naşterea viitorului Voltaire, moştenitorul 
unora din trăsăturile spiritului său. 

în afară de jeroanele de la Academie, La Fontaine 
nu s-a împărtăşit din generozitățile regale. Nu se 
ştie a fi solicitat gratificaţii şi n-a figurat pe listele 
de literați favoriţi ai curţii, întocmită de 'Chapelain. 
S-a mulțumit cu întreținerea acordată de protectorii 
lui, care nu-i impuneau nici o constringere proto- 
colară, şi cu atît mai puţin una literară. Veleirăţile 
de acest fel ale lui Iris nu par a fi fost despotice. 


XVi 


Boem visător şi lipsit de simţ practic, poetul avea 
neapărată nevoie ca cineva să vegheze asupră-i, mai 
ales că părăsirea soţiei pe malurile Marnei, la Châ- 
teau-Thierry, i-a ri up burlăcia pînă la adinci 
bătrâneţe. Puțin chibzuit în cheltuieli, îşi risipise 
modesta moştenire părintească, ba sfirşise prin a 
vinde, după obiceiul timpului, şi slujba de silvicul- 
tor, transmisă de tatăl său. Şi din punct de vedere 
bănesc avea aşadar nevoie de sprijinul unor oameni 
practici şi cu dare de mînă, înţelegători ai firii lui 
de greier cîntător şi neprevăzător. „Era sufletul cel 
mai sincer, cel mai candid pe care l-am cunoscut 
vreodată ; nici o prefăcătorie la el; nu Ştiu dacă i 
s-a întîmplat să mintă în viaţa lui“, nota în memo- 
riile sale edr lui prieten Maucroix la ştirea morţii 
poetului. 

Şi-l mai deosebea ceva pe La Fontaine de marii 
clasici, contemporanii lui, atît de preocupaţi să scru- 
teze cutele Zr: pg tainice ale sufletului omenesc, 
o dată cu moravurile societăţii în care trăiau : fabu- 
listul înţelegea şi iubea natura cu priveliştile ei mi- 
nunate, cu patrupedele şi cu zburătoarele ei, cu 

îzele din ierburi şi din văzduh. Contemporanii au 
fest izbiți de contrastul între înfășişarea lui de 
distrat taciturn, puţin meşter la vorbă, şi excelenşa 
versurilor sale. „Un om ce pare din topor — îl por- 
tretiza La „Bruyăre în “Caracterele sale (1688) — 
greoi, cam sărac cu duhul ; nu ştie să vorbească, nici 
să povestească ce-a văzut; dacă se apucă însă de 
scris, devine modelul povestirilor celor mai bune, dă 
grai animalelor, copacilor, pietrelor, tuturor necu- 
vîntătoarelor ; în scrierile sale nu afli decît uşurinţă, 
eleganţă, naturalețe atrăgătoare, delicateţe...“ 

Dintre autorii vremii, a admirat îndeosebi pe 
Meoliăre, al cărui realism l-a elogiat încă din 1661 


în acea scrisoare către Maucroix cu prilejul specta- 

colului din parcul de la Vaux. Îi apropiau nu nuntai 
idei comune despre menirea artei literare, ci şi con- 
vingeri filozofice. Erau amindoi gassendişti, adică 
partizani ai atomismului epicurean reactualizat nu 
demult pe atunci de Pierre Gassendi. A privi cu 
simpatie acest sistem însemna, în veacul al XVII-lea, 
a te apropia de materialism, a considera sufletul, 
mecanicist, este drept, ca o funcţie a materiei cor- 
porale. Prin prestigiul lui Bernier, salonul d-nei de 
La Sablire avea tocmai reputaţia aceasta de hete- 
rodoxie. Într-un alt discurs către d-na de La Sa- 
bliăre, inclus în Fabule (IX), poetul a făcut uz de 
concepţia gassendistă pentru a susţine contra lui 
Descartes că animalele au inteligenţă şi sensibilitate, 
deci un suflet, dar unul material, elementar, că nu 
acționau în nici un caz ca automate, ceea ce des- 
chidea poarta către teza materialităţii sufletului ome- 
nesc, lucru pe care La Fontaine, de teama bisericii, 
nu îndrăznise să-l formuleze. | 

Celebritatea Fabulelor a împins de mult în umbră 
celelalte creaţii ale lui La Fontaine. Genul era vechi, 
şi poetul francez l-a ilustrat în virtutea preceptului 
esteticii clasice care invita la întrecerea cu. grecii şi 
romanii: în producţiile lor literare cele mai repre- 
zentative, prin reluarea subiectelor tratate de ei. 
Cunoaştem versiuni literarizate ale unor fabule gre- 
ceşti datînd din veacul al VIll-lea dinaintea erei 
noastre. Sînt reflexe timpurii ale unei bogate litera- 
turi orale, zisă gnomică, care condensa în proverbe 
şi maxime înţelepciunea populară a multor generaţii. 
Fabula a fost imaginată ca o ilustrare a acelor pre- 
cepte. Câţiva vechi poeţi eleni, ca Hesiod şi Arhiloc, 
au inclus un număr restrîns din astfel de apologuri 

în „operele lor, înainte de a începe să circule, prin 
secolul al VI-lea, ampla culegere atribuită unui le- 
gendar sclav frigian, Esop. 

Nu-i cunoaştem opera, dacă va fi existat într-a- 
devăr, însă prelucrări posterioare greceşti pretind 
a-i transmite tradiţia. Cele mai voluminoase au fost 
constituite de un Demetrios din Faler (secolul al 
II-lea î.e.n.) şi de Babrios (secolul al III-lea al erei 
noastre). Devenise pe atunci, sub stăpînirea romană, 
o. obligaţie a moraliştilor greci să-şi împodobească 
sfaturile şi cugetările cu fabule din creația populară 
pusă pe socoteala lui Esop. Plutarh în Opuscule 
(secolul I e.n.) şi Lukian în Dialoguri ale morţilor 
(secolul al II-lea e.n.) ne-au lăsat fermecătoare po- 
vestiri de acest gen. 

Din Grecia, fabula a trecut la alte popoare, cu atît 
mai. „uşor cu cît povestirile despre animale ca oa- 
menii să ia pildă din păţaniile lor vor fi apărut în. 
folclorul multor neamuri. Este cel puţin cazul fa- 
bulei indiene, înregistrată în literatura sanscrită cu 
vreo mie de ani înaintea erei noastre. Culegerea 
Kalila-Dimna, atribuită lui Bidpai (Pilpay), este 'cea 
mai importantă din cîte s-au alcătuit pe valea Gan- 
gelui. 

Au avut şi romanii fabulele lor autohtone, dintre 
care satiricii Luciliu şi Horaţiu au reprodus cîteva 
în operele lor. În epoca imperială s-a răspîndit mai 
ales la ei fabula grecească, de tradiţie esopică, în 
prelucrarea latină a lui Fedru, după Demetrios din 
Faler. . 

Prin Fedru şi alţi imitatori, fabula esopică, trans- 
misă din prelucrare în prelucrare — multe numite 
semnificativ „ysopets“, isopii — de-a lungul între= - 
gului ev. mediu, a fost îmbogăţită în timpul Renaş- 
terii cu noi versiuni scoase din manuscrise străvechi, 
ceea ce a permis unui filolog, Nicolas Nevelet, să 

pubiice în 1610 o voluminoasă Mythologia Aeso- 
pica, repertoriu complet al textelor greceşti şi lati- 
neşti ale tuturor fabulelor elene ajunse pînă în epoca 
modernă. Această publicaţie erudită, în a doua ei 
ediție din 1660, a fost cartea de căpătiti a lui La Fon- 
tâine, izvorul majorităţii fabulelor sale. Numai sub- 
sidiar a folosit versiuni franţuzeşti puţin anterioare 
(Boissat), sau din secolul al XVI-lea (Corrozet şi 
Haudent). Fabula indiană a cunoscut-o mai tirziu, 
prin mijlocirea traducerii franceze a culegerii lui 
Bidpai, dată de orientalistul Gaulmin în 1644 sub 
titlul de Cartea luminilor. Sanscrita era necunoscută 
pe atunci în Europa, aşa că Gaulmin folosise un în- 
termediar persan. 

Începînd, la rîndu-i, să prelucreze în limba sa 
tezaurul de fabule din antichitate, prin 1665, după 
unele aluzii ale lui, La Fontaine a ajuns repede să-şi 
formuleze o concepţie personală despre gen. I-a fost 
uşor, de altfel, în anii 1664—1665, cînd versifica 
anecdote, să treacă de la atare povestiri la fabule, în 
cărțile cărora a introdus bucăţi ca Omul între două 
wârste..., Bărbatul beţiv şi muierea lui, Femeia înecată, 
Văduva tînără şi altele care ar fi putut figura, fără a 
distona, printre năpăstuitele „nuvele“. Totuşi, distincția 
dintre fabulă şi anecdotă nu putea să nu se impună 
poetului care a teogetizat despre apolog atît în prefața 
din 1668, cît şi în introducerile versificate la Cărţile 
II, V şi VI. Încă înainte de a cunoaşte fabula indiană, 
cu narațiunea ei dezvoltată, plutind adesea într-o 
atmosferă de feerie, La Fontaine şi-a dat seama că 
ar displăcea contemporanilor săi dacă s-ar mărgini 
să transpună fabula esopică în simplitatea şi scurti- 
mea ei faconică. A îmbrăcat-o deci într-o haină 
poetică, i-a adăugat ornamente pentru a fi gustată 
de contemporani, amatori de „naivitate“, adică de 
naturalețe spontană, şi simţitori la farmecul poves- 

tirilor în versuri agrementate de multiple episoduri. 
I-a creat mai întîi un cadru, cel al naturii îndeobşte, 
discret evocat : malul unui rîu, un lac cu trestie, un 
colț de pădure, o pajişte înflorită, tot privelişti se- 
nine rămase în amintirea poetului din ţinutul lui 
natal. Personajele — animale, plante sau fiinţe ome- 
neşti — sînt portretizate cu artă, astfel ca trăsătura 
lor dominantă să fie pregnant reliefată, urechile şi 
timiditatea iepurelui, alături de ţinuta măreață a 
leului, exteriorizare a despotismului său agresiv şi 
intolerant. 

Peripeţia fabulei, atit de redusă în tradiția esopică, 
La Fontaine a dezvoltat-o şi a dramatizat-o: i- a 
amenajat momente succesive ca într-o comedioară şi 
a însufleţit-o prin arta scenică a unor dialoguri în 
stil direct. Vedeţi Dobitoacele bintnite de ciumă, 
care deschide Cartea a VII-a din seria de la 1678: 
un prolog despre pustiirile molimii, o scenă de curte 
apoi, în care leul, rege ipocrit, şi un sfetnic lingu- 
şitor, vulpoiul, cuvîntează fiecare după starea şi ca- 
racterul lui ; apare măgarul şi se spovedeşte fără 
ascunzişuri, cu simplitatea şi sinceritatea lui popu- 
lară ; şo pe el ! N-a mîncat nici ciobani, nici oi, n-a 
făpruit nici una din fărădelegile celor mari! N-a 
ronțăit decît o gură de iarbă, dar dintr-o păşune 
sfințită ! El este deci vinovat de pedeapsa cerească 
a ciumei ! Două versuri de morală la sfîrşit, adică o 
aplicare la societatea vremii. Morala este de obicei 
expediată, la fabulistul francez, în citeva versuri, 
adesea suprimată : o trage singur cititorul, aluzia la 
abuzurile vremii este doar evidentă ! Amplificarea 
miezului primitiv al fabulei prin atare procedee n-a 
ispitit de la început pe poet. Unele fabule din cărţile 
de la 1668, ca Greierele și furnica, Broasca şi boul, 
Dreptatea leului, sînt încă sobre. Este vorba, desi- 
gur, de primele încercări de transpunere. Altele, 

Dece: 
i 


chiar din aceeaşi culegere iniţială, s-au bucurat de 
o dezvoltare mai mare pentru a ajunge, în Cărţile 
VII—XI, la acele bucăţi ample ca Țăranul de la Du- 
năre, Curtea leului, Cizmarul şi vecinul său bogat, 
adevărate „comedii î într-o sută de acte“, cum îşi de- 
finise La Fontaine însuşi creaţia (V, 1). 

Dar să ne întoarcem la Fabulele încă simple di 
1668 şi totuşi izbitor de complexe ca naraţiune şi 
incomparabil mai poetice decît modelele lor gre- 
ceşti. Iată, de pildă, Stejarul şi trestia, ultima din 
Cartea ]. La Fontaine porneşte de la redacţiunea hai 
Babrios, citită în preţioasa ediţie a lui Nevelet : 


»„Tvestia şi măslinul erau în controversă asupra rezistenţei, 
forţei şi tăriei lor. Măslinul imputa trestiei neputința sa şi uşu- 
vința cu care se pleacă sub orice vînt. Trestia tăcu, nu răspunse 
nimic. Vîntul însă nu întîrzie să sufle cu furie. Trestia, z8u- 
duită şi înclinată de vijelie, scăpă cu uşurinţă, dar măslinul, re- 

. zistîndu-i, fu frînt cu violenţă. 

“Această fabulă arată că cei care cedează împrejurărilor şi 
silniciei sînt mai cîştigaţi decît cei ce se împotrivesc celor mai 
puternici.“ . | 

(Nr. 143 din ediţia Esop, Fabule, dată de Emile Cham- 
să Paris, Les Belles Lettres, 1927.) 


Cum a procedat La Fontaine cu acest text? Măs- 
linul ? Nici el, nici compatrioţii lui, francezii din 
nord, nu văzuseră aşa ceva. Pentru ei arborele pu- 
ternic prin excelență era stejarul. Fabula lui va fi 
deci Stejarul şi trestia. Dispută, forță, tărie, rezis- 
tență, toate acestea sînt prea abstracte pentru o po- 
vestire în versuri. Un discurs în stil direct ar capta 
mai sigur, din capul locului, atenția cititorului, şi 
poetul compune o cuvîntare de şaisprezece versuri, 
pusă pe socoteala falnicului gorun. Discursul ne 
evocă priveliştea : apa lacului încreţită de boarea 

unui vînticel lin, pitulicea care înclină trestia, ală- 
turi de falnica coroană a gigantului vegetal, Caucaz 
al pădurii. Exprimîndu-şi politicos compătimirea — 
cu pronumele la persoana a doua plurală impus de 
codul politeţei saloanelor de atunci — oferind ge- 
neros protecţia sa umilei plante acvatice, stejarul îşi 
dezvăluie totodată temperamentul de înalt personaj 
orgolios şi dispreţuitor, sub masca unor cuvinte 
afabile ; un Fouquet, marchiz de Belle-Isle, va fi 
gîndit La Fontaine, făgăduind marea cu sarea picto- 
rului său Lebrun în ajunul spectaculoasei sale pră- 
buşiri. Uscăciunea abstractă din apologul esopian a 
dispărut ; uităm că stejarul nu este decît un simbol, 
îl vedem ca pe o ființă vie, grăitoare, cu caracter 
definit, individualizat prin sentimente corespunză- 
toare, personalizat printr-un vocabular adecvat 
firii lui. 

“Să rămînă mută trestia la o atare ofertă? Nicide- 
cum ! Ia şi dînsa cuvîntul în prelucrarea lui La Fon- 
taine şi vorbeşte cu mult duh : prevedere înţeleaptă, 
dar şi demnitate de fiinţă simplă, îndeajuns de încre- 
zătoare în forţele sale pentru a respinge politicos o 
protecţie umilitoare. Schimbare de atmosferă în ace- 
laşi decor: vîntul suflă cu furie, se mărginise să 
noteze izvorul grecesc, dar La Fontaine are simţul 
pitorescului şi nu se poate mulţumi cu atît. Într-o 
ambianţă de hiperbolă epică, simţim suflul impetuos 
al unui crivăț năprasnic şi asistăm o clipă la lupta 
dramatică a copacului în zadarnica lui încercare de 
rezistenţă. O ultimă viziune, zguduitoare în concre- 
tismul ei: uriaşul, frînt, cu rădăcinile în aer. Mo- 
rală ? Inutil s-o exprime. Văzuseră contemporanii 
multe căderi la curte, după recentele Fronde mai 
ales: pe La Rochefoucauld dizgraţiat, pe prinţul de 
Cond€ însuşi exilat şi pe toţi oblăduiţii lor cu cape- 
tele la pămînt. 

Cam în felul acesta a tratat La Fontaine toate 
modelele sale : le-a înviorat cu apa vie a poeziei. 
Le-a romanţat, aş zice, tot astfel cum va face în zi- 
lele noastre, la noi, maestrul Tudor Arghezi cu acele 
fabule ale lui, pe care clasicul francez, într-un ceas 
de inspiraţie mai plăpîndă, a pregetat să le transfi- 
gureze, ca Broasca şi leul, de pildă. 

Şi să nu uităm încîntarea versului, versul hui li 
ber, de măsuri variate, adaptat cu suplețe povestirii, 
capabil să sublinieze un fapt, o idee sau o viziune 
tocmai prin amplitudinea lui declamatorie, cînd este 
alexandrin, sau prin lapidaritatea lui, cînd poetul îk 
reduce la scurtimea unui trisilab. Diversitatea mo- 
tivată a metrului contribuie în bună parte la farme- 
cul acestei reactualizări originale, tipic clasică, în 
care, sub pretext de înveselire, se foloseşte o dată 
mai mult înţelepciunea populară pentru a spune 
anumitor oameni adevăruri crude. 

În această critică socială, lucidă, ascuţită, necru- 
țătoare, constă pentru noi valoarea deosebită a fa- 
bulelor lui La Fontaine. Ne plac, desigur, cele lirice, 
ca Cei doi porumbei, cu gingaşe efuziuni personale 
de epicurean sexagenar, sau cu Visul unui locuitor 
din Mogol, prelungit cu un elogiu al singurătăţii 
meditative şi studioase, vibrant de sensibilitate în 
faţa unei naturi îmbietoare. Apreciem miezoase 
fabule filozofice ca Filozoful scit, protest al unei mo- 
rale a naturii împotriva rigorismului stoic, în dosul 
căruia întrezărim asprimea inumană a schivnicismu- 
lui jansenist, sau ca acel Discurs către d-na de La 
Sablicre, de atît de largă răsuflare, cu interesante 
luări de poziţie anticarteziene lunecate pînă alături 
de materialism. Ne oprim însă de preferinţă la fabu- 
lele satirice, cele mai semnificative selectate în vo- 
lumul de faţă. 

La Fontaine a avut ideea fericită de a localiza fa- 
bula antică la societatea monarho-feudală a veacului 
al XVII-lea, precum bine şi-a dat seama Hippolyte 
“Taine, acum mai bine de o sută de ani. Actualizare 
discretă, pe alocuri timidă, dar perceptibilă şi grăi- 
toare pentru contemporani. Act de curaj, oricum, 
care în alt gen literar nu i s-ar fi îngăduit. Poetul 
critică societatea timpului său de pe poziţiile bur- 
gheziei, clasa în plină ascensiune de atunci. Nu cruţă 
nici pe rege, deşi sub Bourboni monarhia absolută 
se sprijinea din plin pe clasa de mijloc, larg folosită 
în aparatul de stat, precum am amintit. Leul hră- 
păreţ din Dreptatea leului, cel făţarnic şi nedrept 
din Dobitoacele bîntuite de ciumă, tiranul crunt din 
Curtea leului este „regele animalelor“, dar şi cel al 
francezilor sau al oricărui alt popor de atunci. "Ţinta 
atacurilor lui La Fontaine este însă cu precădere 
nobilimea feudală, duşmanul de clasă ereditar, de- 
nunţat şi în unele Navele în versuri. Poetul a cu- 
noscut bine pe aceşti feudali înfumuraţi şi lăudăroşi, 
meşteri în reverenţe complicate, inutili societății. 
I-a scrutat de la doi paşi la Vaux-le-Vicomte, la 
Luxembourg, la Chantilly. întruchiparea lor sub 
ipostaza de curteni la Luvru şi la Versailles este şi- 
reata vulpe, gata să se gudure pe lîngă rege, să-i mă- 
gulească pasiunile, întocmai ca ducele de Saint-Ai- 
gnan pe-ale lui Ludovic al XIV-lea, şi să scape din 
încurcături cu abilitate desăvîrşită, ca mareşalul duce 
de Grammont. Pe feudalul de provincie, tiranul se- 
nior ocupat toată vremea cu vînătoarea, nepăsător 
la stricăciunile pricinuite ogoarelor de forfota haitei 
lui, îl vedem zugrăvit fără ocolişuri în Grădinarul 
și seniorul său, mică capodoperă fără izvor cărtură- 
resc, inspirată desigur de un fapt real (IV, 4). 

Burghezia, cenzurată în măsura în care, ca şi 
Jourdain al lui Molitre, caută să imite modul de 

viaţă al feudalilor — trimit încă o dată la broscuța 
care a crăpat fiindcă a poftit la volumul boului —. 
este îndeobşte măgulită pentru virtuțile ei de atunci, 
cele care o. ridicau : muncă, sobrietate, economie. 
Furnica strîngătoare, nu inutila muscă gălăgioasă 
este idealul recomandat de acest boem impenitent, 
nostalgic apologer al unor calităţi pe care firea nu 
i le hărăzise. 

Apartenența de clasă nu-l împiedică însă de a ve- 
dea mai departe” şi de a simţi, ca prea puţini dintre 
contemporanii săi — mă gîndesc la Jean de La Bru- 
yăre — solidaritatea necesară pe atunci dintre bur-, 
ghezie şi masele populare, fără de care nu s-ar fi pu- 
tut înfăptui revoluţia de la 1789. Cu cîtă simpatie 
a înfăţişat fabulistul pe, micul meseriaș, can nevero- 
simil de mulţumit cu sărăcia lui de cîrpaci, dar mai 
ales pe ţăranul obidit de trudă şi biruri, pe bietul 
culegător de vreascuri, oftînd după moartea salva- 
toare, dar încă nehotărît să-şi plece grumazul sub. 
coasa ei. Țăranul acesta din coliba acoperită cu stuf, 
cu rodul muncii lui nimicit de seniorul ahtiat după 
vinătoare şi pedepsit disproporționat de aspru pentru, 
pretinse delicte, ca bietul măgar, constituie figura 
cea mai luminoasă din Fabule. 

Feriţi- vă de cei mari, care vă, fac destul bine cînd 
vă lasă în pace, cum se va exprima La Bruyăre, ple- 
caţi-vă după î împrejurări, atenţie la escroci, solidari- 
tate cu cei de seama noastră, nu cum a făcut cutare 
catir înfumurat, şi, la nevoie, mai bine coţcari decit 
înşelaţi ! Morala aceasta a părut crudă, neomenoasă, 
şi ].-]. Rousseau, în Emile, urmat de Lamartine, j 
în prefața din 1849 la Meditaţii, au condamnat-o în 
numele nevinovăţiei vîrstei fragede ameninţată de o. 
corupere timpurie, auzind de mielul sfişiat de lup, 
de asinul pradă fiarelor „sus-puse“ şi de greierele 
muritor de foame fiindcă a uitat să pună din vară 

cîte ceva deoparte. Era însă morala orînduirii feu- 
dale, paradis al celor bogaţi şi puternici, ca şi alte 
societăţi împărțite în clase, iad pentru masele popu- 
lare lipsite de „apărare în faţa arbitrarului exploata- 
torilor. Cu atît mai mult ne apare deplasat Pompi- 
iu Eliade, nedrept detractor al lui Ea Fontaine 
într-o conferință de la începutul acestui veac, pu- 
blicată în Convorbiri literare din 1901, cînd con- 
damnă fabulele ca imorale şi subversive. Nu mai 
puţin neînţelegător fusese, pe alt plan, entomolo- 
gistul ]. H. Fabre, care demonstrase că poetul habar 
n-avea de moravurile insectelor, aa şi cum lumea lui 
de imagini şi simboluri n-ar concura tot atît de efi- 
cient la clădirea unei civilizaţii ca şi adevărul strict 
ştiinţific ! 


La Fontaine a creat aşadar o nouă tradiţie în fa- 
bulă : satira abuzurilor dintr-un moment istoric de- 
terminat. Pragmatismul unei etici de largă valabili- 
tate, comentariul sau cenzura propensiunilor general 
omeneşti trec a el pe planul al doilea, întunecate de 
sclipirea pitorescului şi de spiritul muşcător al de- 
nunţărilor. La discipolii francezi imediaţi ai marelui 
fabulist — Eustache Le Noble la începutul veacului 
al XVIII-lea, Florian pe vremea revoluţiei burgheze 
— tendinţele acestea s-au accentuat, ca o reflectare 
firească a luptei de clasă în ultimii ani ai orînduirii 
feudale. 

De asemenea, la noi, fabuliştii generaţiei paşop- 
tiste şi ai Unirii — Donici, Gr. Alexandrescu, G. Sion 
şi alţii — inspirîndu-se din Krilov şi La Fontaine, 
au menţinut şi potenţat formula fabulei politice, 
armă a luptei de clasă împotriva forţelor trecutului, 
reprezentate prin boierimea. latifundiară. ; 

Fubulele lui La Fontaine au fost de mai multe ori 
traduse în versuri romîneşti, însă niciodată integral 
înainte de izbutita tălmăcire a lui Aurel Tita 
(E.S.P.L.A., 1958), Momentul culminant al istoriei 
operei fabulistului francez în literatura noastră îl 
constituie versiunea a treizeci şi cinci de bucăţi prin 
pana măiastră a lui Tudor Arghezi (1955). Florilegiul 
de faţă, remarcabil prin fidelitatea faţă de original, 
prin fericite transpuneri ale „naivităţii“ poetului din 
Château-Thierry, ca şi printr-un simţ de fin stihu- 
itor al ritmului său, contribuie la rîndu-i să între- 
gească şi să propage cunoaşterea şi aprecierea de că- 
tre publicul nostru cititor a unui mare clasic al 
literaturii universale. 

Ca şi Shakespeare, Dante, Goethe ori Tolstoi, fa- 
bulistul fr ancez este pe cale de a deveni într-adevăr .. 
popular în patria noastră numai mulţumită revo- . 
luţiei culturale desfăşurate sub ochii noştri, vastei 
campanii de traduceri, în speță, care pune cele mai 
valoroase opere din trecut la îndemiîna oricui. Tra- 
ducerea lui Tudor Măinescu ne ajută să înțelegem 
de ce acest clasic glumeţ, bine dispus, „galic“ în 
toate manifestările lui de răzvrătit cuminte şi de 
visător cu scaun la cap este: considerat de francezii 
de azi atit de tipic sufletului şi cugetului lor. Şi de 
ce Jules Renard nota scurt în Jurnalul său, la data 
de 19 ianuarie 1909: „Găsesc că este o lipsă de res- 
ea să numeşti pe La Fontaine: moşulică“, „le 

onbomme“. 


N. N. CONDEESCU 


'TABEL CRONOLOGIC 


1621 Naşterea viitorului poet Jean de La Fontaine, 
în orășelul Château-Thierry, la răsărit de Paris, 
în regiunea Champagne. 


1610—1643 Domnia lui Ludovic al XIII-lea. Cardinalul de 
Richelieu, prim-ministru (1624—1642), lucrează eficient la 
întărirea absolutismului regal în Franţa. 

Prima jumătate a secolului al XVII-lea reprezintă, 
în literaturile din apusul Europei, o perioadă de tranziţie 
între Renaştere şi clasicism. 

Barocul în poezie : Luis de Gângora în Spania, G. B. 
Marino în Italia şi imitatorii francezi ai acestuia din 
urmă dezvoltă în versuri subiecte mitologice într-un stil 
alambicat, sclipind de metafore şi de jocuri de cuvinte. 
Romanul picaresc spaniol (Mateo Alemân, Guzman de 
Alfarache, 1599) inspiră romane realiste în Franţa şi 
în Germania (Grimmelshausen, Simplicissimus, 1669) ; 
ia îndeosebi avînt teatrul: 

în Anglia, opera lui Shakespeare (1590—1611) ; 

în Spania, Lope de Vega, Guillen de Castro, Tirso de 
Molina şi Calderon de La Barca publică cele mai de 
seamă drame ale lor ; 

în Franţa, Pierre Corneille creează tragedia clasică cu 
resort psihologic (Cidul, 1636). 


1636—1641 La Fontaine, elev al colegiului din Reims, 
instituţie a călugărilor ordinului „oratorienilor“, 

1641—1642 Îşi continuă studiile în seminarul „,Saint- 
Magioire“ din Paris, dar refuză să se: preoțească 
din lipsă de vocaţie. 
1643—1661 Minoritatea lui Ludovic al XIV-lea. Cardi- 
nalul J. Mazarin, prim-ministru, încheie victorios Războiul 
de treizeci de ani din Germania şi, prin Pacea de la 
Minster (Westfalia), din 1648, anexează Alsacia. În 
interior, înfrînge Fronda (1648—1652), ultima răscoală 
feudală din Franţa împotriva absolutismului regal. 


1642—1657 La Fontaine se retrage în oraşul natal, 
unde se căsătoreşte (1647), apoi urmează tată- 
lui său în funcţia de silvicultor al ținutului 
(1652). i 
Îşi petrece însă cea mai mare parte din timp 
la Paris, unde frecventează cercuri literare ca 
acel al scriitorului Pellisson. 

Debutează în literatură cu o traducere'a co- 
mediei Eunucul, operă a scriitorului latin 'Te- 
renţiu (1653). 


1661—1715 Domnia personală a lui Ludovic al XIV-lea, 
apogeu al absolutismului regal în Franţa. Perioadă de 
războaie anexioniste, de persecuții împotriva protestan- 
ţilor (revocarea Edictului din Nantes, 1685) şi de stră- 
lucită viață de curte în noul palat din. Versailles, a 
cărui construcţie începe în 1661. 


1660—1690 Triumfă în literatură clasicismul francez, cu 
concepţia sa dogmatică despre genuri, cu un realism psi- 
hologic sănătos, inspirat de o mai bună cunoaştere a 
capodoperelor antichităţii. 

Se manifestă mai ales în teatru : 

tragediile cu subiecte antice ale lui Jean Racine (1664— 
16775: - 

comediile lui J.-B. Molitre (1655—1673). 

Nicolas Boileau i-a fost principal teoretician (Arta poetică, 
1673). 


1657—1661 La Fontaine devine poet al lui Fouquet, 
ministrul de finanţe al lui Ludovic al XIV-lea. 

1663 


1664 


Locuieşte în anotimpul frumos în castelul din 
'"Vaux-le-Vicomte al acelui fastuos bogătaș, des- 
tituit şi arestat în 1661 pentru delapidări. 

La Fontaine scrie pentru Fouquet poemul mi- 
tologic Adonis (1658, publicat în 1669) şi poe- 
mul Visul din Vaux (publicat în 1671). 

În august 1661 aplaudă în parcul acelui cas- 
tel comedia Pisălogii de Molitre, spectacol de- 
scris într-o scrisoare către prietenul său Mau- 
Croix. 

După arestarea lui Fouquet, a avut curajul 
să-i ceară graţierea într-o Elegie către nimfeie 
din Vaux. 


La Fontaine însoţeşte în ţinutul Limousin, pe 
versantul apusean al Masivului Central, pe ruda 
sa Jannart, exilat acolo fiindcă fusese colabora- 
tor apropiat al lui Fouquet. Poetul a povestit 
acest episod în Dare de seamă asupra călăto- 
viei de la Paris în Limousin, sub formă de scri- 
sori (proză şi versuri) către soţia sa. 


—1672 La Fontaine îndeplineşte funcţia de 
„gentilom“ la curtea din palatul Luxembourg 
(Paris) a ducesei d'Orltans, văduva lui Gaston, 
fratele regelui. 

Frecventează totodată salonul ducesei de 
Bouillon, nepoata lui Mazarin, şi cel al contesei 
de La Fayette, scriitoare şi prietenă cu celebra 
epistolieră, marchiza de S&vigne€. 

Este perioada cînd se împrieteneşte cu marii 
autori ai vremii, Molire, Racine şi Boileau, şi 
începe publicarea scrierilor care îl vor face 
cunoscut : 

1664 — Nuvele în versuri, inspirate de Boc- 
caccio şi Ariosto ; 

1665 Povestiri şi nuvele în versuri ; A 
1668 Fabule alese (primele şase cărţi) ; 


1669 Iubirile lui Psyche şi ale lui Cupidon, ro- 
man mitologic, volum îngroșat cu poemul Ado- 
nis din 1658; şi 

1671 A treia parte a povestirilor. 


1672—1693 La Fontaine în casa d-nei de La Sablitre, 
mediu savant, propice unei reînnoiri în creaţia 
scriitorului. Datează din această perioadă : 


1673 Captivitatea sfintului Malc, poem religios, 
impus poetului ca o penitenţă. 

1674 Dafne, libret de operă comandat de mu- 
zicianul Lulli, care-l refuză apoi ; indignat, La 
Fontaine scrie, în acelaşi an, împotriva compo- 
zitorului comedia satirică Florentinul. 


1674 Se tipăreşte în Olanda, dar este interzisă 
în Franţa : A patra parte a povestirilor. i 
1678 Fabule, Cărţile VII—VIII. 
1679 Fabule, Cărţile IX—XI. 


1682 Chinina, poem didactic, compus la cererea 
ducesei de Bouillon, partizană înflăcărată a 
acestui medicament nou pe atunci. 


1683 La Fontaine se împrieteneşte cu o seamă 
de actori de la Comedia Franceză, înfiinţată 
în 1680, şi scrie împreună cu Champmeslt co- 
media Ragotin, inspirată de Romanul comic al. 
lui Scarron. 
La Fontaine este primit în cele mai strălucite 
saloane aristocratice ale vremii: la prinții de 
Bourbon-Condt şi la ducii de Vendâme. 
Academia Franceză îl alege membru. 

1884 Ludovic al XIV-lea ratifică cu mare în- 
tîrziere această alegere. La recepţie, ul ci- 
teşte un Discurs către d-na de La Sablicre, pre- 
țios prin numeroase date de autobiografie inte- 
lectuală. 


1685 Comedia Florentinul este reprezentată ; va 
fi tipărită postum, în 1699. 


1685 În Scrieri în proză şi versuri de Maucroix 
şi La Fontaine apar discursul de recepţie la: 
Academie şi poemul mitologic Filemon şi Ban- 
cis, inspirat lui La Fontaine de Metamorfozele 
lui Ovidiu. 

1687 La Fontaine compune importanta Epistolă 
către EHuet, expunere a esteticii sale. 


1693—1695 La Fontaine îşi trăieşte ultimii doi ani 


1832 


1901 


în casa magistratului d'Herward, consilier la 
Parlamentul (curte de justiţie) din Paris. 

Nu mai publică decît Fabule alese, Cartea 
a XII-a (1694). 

Poetul moare la Paris în februarie 1695. 


Grigore Alexandrescu publică, în Poezii, pri- 
mele sale fabule, printre care cîteva inspirate 
din La Fontaine ; cea dintii, Catrul ce-și laudă 
nobilitatea, apăruse în Curierul romînesc din 
31 iulie al aceluiaşi an. 


Pompiliu Eliade, Filosofia lui La Fontaine 
(Bucureşti, 1901), primul studiu mai întins în 
limba romînă despre marele fabulist. Aspru 
criticat de Şt. Orăşanu într-o lungă recenzie 
din Convorbiri literare (acelaşi an). 

PERI ammreae 


1920 Traducerea lui Eugen Ciuchi, La Fontaine, Fa- - 
bule, 2 vol. 


1929 La Fontaine, Fabule, traduse de D. Anghel și 
St. O. Iosif. Publicaţie postumă (bucăţi alese). 


1954 Tudor Arghezi publică măiestrita sa versiune 
rominească a 35 de Fabule de La Fontaine 
(Bucureşti, Editura Tineretului ; ed. a II-a, 
1955); ș 


1958 Apar Fabulele lui La Fontaine în traducere 
românească completă de Aurel Tita (E.S.P.L.A.). 


GR PETE A A N. 


GREIERUL ŞI FURNICA 


Greierul, hoinar prin ţară, 

A cîntat întreaga vară; 

Iar acum, fără bucate, 

S-a trezit cu iarna-n spate. 
N-are-n casă o fărîmă, 

Nici de muscă, nici de rimă. 
A. dat fuga, cam cu frică, 

La vecina lui furnică, 

- Şi-a rugat-o să-l ajute, 

Cu ceva să-l împrumute, 
Citeva grăunțe doară, 

Să-i ajungă pin” la vară. 

— Ţi-oi plăti cinstit la treicr, 
Pe 'cuvîntul meu de greier, 
Capitalul cuvenit, 

Cu dobîndă socotit. 

Dar furnica cea bogată 
Nu-mprumută niciodată ; 

Alt cusur mai mic nici n-are. 
— Ai venit să te-mprumut ? 
Dar ast-vară ce-ai făcut? 

— Am cîntat pentru oricare. 
Nu te superi? — Nicidecum. 
Ai cîntat ? Hai, joacă-acum ! 


Î 


CORBUL ŞI VULPEA 


Jupînul corb pe cracă, fudul, se legăna, 
Şi-n pliscul lui o roată de caşcaval ţinea. 
Adulmecînd mirosul, o vulpe, cutră mare, 
L-a-ntimpinat cu-această plăcută cuvîntare : 
— Ce pene strălucite, 
Frumos împodobite ! 
Seniore corb, de ţi-ar fi graiul 
Atît de mîndru cum ţi-e straiul, 
Nici pasărea măiastră n-ar fi mai minunată! 
Pe corb aceste vorbe l-au zăpăcit îndată, 
Şi prostul, ca s-arate cum cîntă de frumos, 
Deschise pliscul. Brînza căzu, fireşte, jos. 
A înşfăcat-o vulpea şi-a zis, rizînd hoțeşte : 
— Aşa linguşitorul pe prost îl păcăleşte, 
lar cel care se-ncrede rămîne păgubaş ; 
Învățătura face o porţie de caş. 
Jupînul corb rămase cam ruşinat pe cracă, 
Jurînd că altă dată la fel n-o să mai facă. 


BROASCA ŞI BOUL 


O broască, de mărimea unui ou, 
Văzînd pe cîmp păscînd un bou, 
Pizmaşă cum era din fire, 
S-a pomenit cuprinsă de-o poftă de mărire, 
Şi-n rîvna ei prostească 
S-a apucat să crească. 
Şi-a înfoiat bojocii, s-a-ntins, s-a opintit : 
— Ia spune, soră dragă, așa-i c-am izbutit? 
Crescui cît boul? — Nu prea. — Aşteaptă... ; 
dar acum? 


— Lipseşte mult şi bine. — Priveşte ! — Nicidecum; 
Şi-atît broscuţa s-a umflat, 
Că pîn” la urmă a crăpat! 


Găsim lipsiţi de minte şi oameni deseori ; 
Burghezii-şi fac palate ca cei mai mari seniori ; 
Ambasadori, azi, are oricare prinţişor, 

Iar toţi marchizii noştri şi paji, să aibă, vor. 


CEI DOI CATIRI 


Doi catîri veneau pe cale: unul cu ovăz în spate, 
Cel de-al doilea, cu banii dăjdiilor de pe sare. 
Şi era acesta mîndru de povara din spinare, 
Încît n-ar fi vrut să poarte o mai mică greutate. 
Tropăia, fudul de el, 
Clopoţind din clopoțel. 
lată însă că deodată îl opresc în drum duşmanii, 
Se reped să-i fure banii, 
Şi sărind cu ceata lor 
Pe cattrul perceptor, 
În bătaie mi-l snopesc. 
Cu spinarea burduşită, la pămînt, catîrul geme : 
— Asta-i mulţumirea ce-o primesc ? 
Ăl din urma mea n-are a se teme, 
lar eu mor, mă prăpădesc! 
— Vere, îi răspunse soţul său, 
Să ai slujbă preansemnată nu e totdeauna bine; 
De-ai fi fost catîr la moară şi duceai ovăz, ca mine, 
N-o păţeai atît de rău! 

LUPUL ŞI 'CÎINELE 


Un lup, numai cu pielea pe el şi numai os 
— Pe vremea-aceea oaia era păzită bine — 
S-a întilnit odată cu un dulău frumos, 
Care greşise drumul, gonind prin curţi vecine. 
Era un ctine durduliu, 
Lucios, grăsuţ, bine hrănit, 
Şi boier lupul, hămesit, 
Grozav l-ar fi mîncat de viu. 
Dar bietul lup, cu burta suptă, 
Spun drept, nu-i prea ardea de luptă, 
Şi-acel ptrdalnic de dulău 
Părea să fie-un cîine rău. 
Deci, îi: dădu bineţe cu vorbă legănată: 
Ce sănătos se ţine şi cît de bine-arată. 
lar ctinele îi zise: — Prea lesne ai putea, 
Acum, o dată, 
Să fii la fel ca mine, seniore, dacă-ai vrea. 
Mă mir cum poate unul ca dumneata să-ndure 
„Sălbăticia din pădure? 
Hălăduiesc prin codru atitea haimanale, 
Că-ţi vine să le plingi de jale! 
Să moară-nfometate li-e groaznica osîndă. 
Mereu să fii pe drumuri, să stai mereu la pîndă... 
Dacă doreşti să-ţi fie bine, 
Hai, vino, lupule, cu mine! 
—  Şi-acolo cam ce slujbă va trebui să fac? 
— Ei, mai nimica toată. Ograda s-o păzeşti, 
Să-i fii supus la toate stăpinului, pe plac, 
lar pe săracii-n zdrenţe să-i muşti şi să-i ao epil: 
Simbrie bună o să iei, 
Oase de pui, de porumbei, 
Nimic n-o să-ţi lipsească şi toţi au să te-alinte! 
Jupînul lup, cu gura căscată, lua aminte, , 

Şi lăcrima, sărmanul, de-atita mulţumire. 
Privind însă mai bine la ctine, cu uimire 
Văzu că blana lui frumoasă 
Era, la gît, puţin cam roasă. 


— Dar ce-ai la gît? îi zise. — Nimic... — Ei, cum 
nimic ? 
— Nu-i lucru mare. — Totuşi! — Un fleac, voiam 
să. zic, - 


E, poate, de la zgarda în care stau legat. 
— Legat?! se miră lupul. Au bine auzii? 
Stăpînul nu-ţi dă voie să hoinăreşti prin sat? 
Să mergi oriunde-ţi place ? — Nu-n fiecare zi, 
Dar ce-are-a face asta ? — Cum ce-are-a face ? ? Are 
Nu-mi vînd eu libertatea pe resturi de mîncare. 
Rămii cu gitu-n zgardă, amice, şi mănîncă ! 
Zicînd acestea, lupul fugi, şi fuge încă. 


DREPTATEA LEULUI 


Pe vremuri, capra, junca şi oaia, sora lor, 
S-au hotărit să-ncheie o. învoială bună 
Cu mîndrul leu, vecinul şi marele senior : 
Ce pierd şi ce cîştigă să-mpartă împreună. 
În laţul pus de capră, un cerb s-a prins uşor; 
Şi, dumneaei, degrabă, la ceilalți trimise 
Să vină toţi. lar leul pe gheare-a numărat: 
— Sîntem, aşadar, patru la împărţeală, zise, 
Şi-n patru părţi vînatul adus l-a despicat. 

ntîi, ca domn, o parte şi-a ales.. 
„— Acesta, a mugit, e dreptul meu, 

Pe care mi-l dă numele de leu; 

Aţi înţeles ? 
A doua parte, ştie fiecare, 

E dreptul cuvenit celui mai tare. 

A treia parte iar mi se cuvine, 

Că nu e nimeni mai viteaz ca mine. 
Iar dacă la a patra cumva vă repeziţi, 

Vă fac bucăţi, aşa să ştiţi! 


DESAGA 


Vorbi bătrînul Joe!: — Orice fiinţă vie, 
De nu e împăcată cum a făcut-o firea, 
La tronul meu să vie, i 
Să-şi spună fără teamă, pe şleau, nemulţumirea ; 
Am să îndrept greşala. 
Să vină-ntii maimuța. Aşa e rînduiala. 
Ei, ia priveşte bine aceste animale ; 
Găseşti cumva la ele ceva care-ţi lipseşte? 
Te-a întrecut vreunul cu farmecele sale, 
Sau eşti prea mulțumită cum te găseşti? — Fireşte ! 
De ce m-aș plinge oare, 
N-am tot patru picioare ? 
M-am oglindit în apă şi-mi place chipul meu. 
Dar fratele meu, ursul, prea e urît şi greu. 
Nu cred c-are să-şi facă, în viaţa lui, portretul! 
Dar iată că nici ursul nu-şi arătă regretul 
Că nu-i ceva mai sprinten, mai zvelt, mai elegant. 
În schimb, cusururi multe găsi... la elefant. 
Ce coadă mică are şi ce urechi enorme! 
E-o matahală hîdă, cu umflături diforme. 
Iar elefantul, întrebat, 
Vorbi la fel, cu toate că-i cel mai înţelept, 
Şi spuse răspicat 


1 Jupiter, zeul zeilor. 


— 


Cum că balena, după gustul lui, 
E-o damă mult prea grasă şi mult prea lată-n piept. 
La rîndul ei, coana furnică 
Găsi că giza e prea mică: 
Te uiţi la ea şi parcă nu-i! 
Tăcut, bătrînul Joe 1-a ascultat pe rînd, 
Apoi le-a spus să plece cum au venit, văzînd 
Că fiecare ştie de altul ce să spună, 
lar despre el păstrează părerea cea mai bună. 


l-aţi auzit, de-a rîndul, vorbind pe-aceşti netoți, 
Eu însă cred că omul i-a întrecut pe toţi; 
Nu sîntem mai de soi. 
Vedem cu ochi de vultur pe alţii-aşa cum sînt, 
Dar cînd privim la noi, 
Ne-ascundem ca sobolii cu capul sub pămînt. 
Oricînd pe-ai noştri semeni uşor îi osîndim ; 
Şi noi avem cusururi, dar nici nu le zărim! 
Căci ziditorul lumii, în marea-i bunătate, 
De cînd se ţine minte, 
Ne-a pus la fiecare cîte-o desagă-n spate 
Și a-mpărţit povara așa cum vă arăt: 
Greşelile altora, în traista dinainte, 
Cusururile noastre, în traista dindărăt. 


RÎNDUNICA ŞI MICILE PĂSĂRELE 


Multe-a-nvăţat isteaţa rîndunică 
În lungile ei drumuri ce-n lume-a străbătut. 
(Oricine mule ştie cînd multe a văzut.) 
Putea chiar vremea s-o prezică, 
Şi cum simţea suflarea teribilei tempeste, 

Le da corăbierilor de veste. 
Cînd cînepa se seamănă-n ogoare, 
Ea a zărit plugarul pe brazdele arate, 
Şi celorlalte păsări le spuse: — Dragi surate, 
Eu, una, voi fi-n stare să mă feresc de moarte, 
Pe voi vă paşte însă primejdii-ngrozitoare. 
Vedeţi voi braţu-acela ce se roteşte-n vint? 
O să aflaţi odată — şi vremea nu-i departe — 
Că el vă-nseamnă drumul ce duce spre mormînt. 
Vor răsări capcane-nfricoşate, 
Mulţime de unelte blestemate 
Şi laţuri ucigaşe vor creşte din pămînt! 
Nainte de-a se coace via, 
V-aşteaptă moartea sau sclavia, 
Sau cratiţa, sau colivia. 
Le-a spus apoi cumintea rîndunică : 
— Mincaţi sămînţa morţii, acum, cînd o aruncă! 
Dar ele-au rîs, spunînd că nu li-e frică 
Şi că găsesc destule grăunţe, fără muncă. 
Şi cînepa pe brazde încolţi. 
Le zise rîndunica : — Stîrpiţi fără zăbavă, 
Această iarbă-amară, ce poartă-n ea otravă, 
Alminteri, veţi pieri ! 
— Taci, cobe uricioasă şi lesne biîrfitoare ! 
La bună clacă ne pofteşti ; 
Nici cu trei mii de lucrătoare 
Nu poţi tot cîmpul să-l pliveşti. 
Cînd cînepa, în toamnă, fu gata de cules, 
Vorbi iar rîndunica : — Primejdia sporeşte, 
„Că iarba-rea degrabă creşte. 
N-ai vrut să-mi dați crezare şi nu m-aţi înțeles. 
Cînd neaua s-o aşterne pe ogoare 
Şi gospodarii se vor odihni, 
Cînd la vînat de păsări vor porni, 
Dind iama printre zburătoare, 
Cînd vor începe laţuri. să, vă-ntindă 

Şi ochiuri vor lega, ca să vă prindă, 
Cu mare grijă să v-ascundeţi faţa 
În cuibul vostru, sau prin altă parte; 
Să faceţi ca sitarul, ca stîrcul sau ca rața. 
Voi nu plecaţi deodată cu noi, pînă departe, 
Trecînd peste deşerturi Şi înspumate mări, 
În zbor spre alte ţări; 
Şi nu-i decit o cale, de nu vreţi să pieriţi: 
Găsiţi în zid o bortă, şi-acolo vă pitiţi! 
Dar „păsările, foarte supărate, 
Au început în cor s-o ocărască, 
Întocmai ca troienii din cetate, 
Cînd începea Casandra ! să vorbească. 
S-a întîmplat aidoma, fireşte ; 
Căzu-n robie păsărime multă ! 


Aşa- i şi omul : numai de capul lui ascultă, 
Şi pînă nu-l ajunge, de rău nu se păzeşte. 


ŞOARECELE DE CASĂ ȘI ŞOBOLANUL DE CIMP 


Punînd un pitpalac la fript, 
Un mindru şoarece de casă 
Pe vărul şobolan de cîmp, 
Odată, l-a poftit la masă. 


Au aşternut două tacimuri 


Pe-un foarte scump covor turcesc; 
——————— 


1 Fiica regelui , Priam şi a Hecubei; fiind înzestrată de Apollo cu 
darul profeţiei, a prevestit cădetea Troiei, dâr “nimeni n- a crezut-o 


Cât despre pofta de mîncare, 
Nici nu mai vreau' să pomenesc. 


A fost o masă- -mbclşugată, 
Bucate- alese, vin de soi, 

Dar cineva le sparse cheful 
Tocmai cînd prinzul era-n toi. 


— Stăptnul s-a întors acasă! 
Şopti fricosul şoricel, 
Şi, speriat, a şters-o-n grabă, 
Cu șobolanul după el. 


A fost ceva? Nimic n-a fost. 
Deci, şoarecii se-ntorc la luptă, 
lar gazda zise: — Sub dulap 
Ne-aşteaptă masa întreruptă. 


— Destul ! îi zise şobolanul ; 

Să vii la mine, te poftesc. 

E drept că nu pot să te- ntîmpin - 
Cu un ospăț împărătesc, 


Dar vom prînzi în bună pace, 
Acolo,-n cîmp, eu n-am stăpîn, 
Adio ! jalnică-i plăcerea 

Pe care-o furi cu frica-n sîn. 

LUPUL ŞI MIELUL 


Dreptatea-i totdeauna de partea celui tare ; 
V-o dovedeşte-această întîmplare. 


Venise să se-adape mielul blînd 

În unda cristalină a apei curgătoare, 
Cînd se ivi deodată din crîng un lup flămînd, 

: Plecat la vînătoare. îi 

— De ce îmi tulburi apa, băiete ? zise fiara, 

Strîngîndu-şi cu mînie gheara. 
Îşi vei primi pedeapsa, prea mult ai îndrăznit! 

Dar mielul spuse, umilit : 

— Să nu fii supărat, măria-ta, 

Te rog să te-osteneşti a te uita, 

Că pe această curgătoare apă, 

Din care şi măria-ta se-adapă, 
Eu mă găsesc la vale, cu cîțiva paşi mai jos, 

E, deci, un lucru-nvederat 

Că apa nu ţi-am tulburat... 
— Ba da, mi-ai tulburat-o, nemernic mincinos ! 
Şi nu mă ponegriseşi tot tu, anul trecut? 
— Anul trecut? Mă iartă, dar nu eram născut. 
Eu sug la sînul mamii, un miel sînt, mic şi prost. 
— De n-ai fost tu acela, un frate-al tău a fost. 
— N-am frate... — Atunci altul, tot unul din ai tăi, 

Ştiu că mă duşmăniţi, 
Voi, cu ciobanii voştri şi ciinii voştri răi; 
Mi-au spus-o toţi din codru, dar o să mi-o plătiţi! 
Zicînd acestea, lupul pe miel l-a înhăţat, 

Şi-ntr-o poiană-ndepărtată 

Cu mare poftă l-a mîncat, 

Fără o altă judecată. 


LN! 


BĂTRÎNUL ŞI MOARTEA 


Un biet moşneag, cu snopul de vreascuri în spinare, 
Pe-o cale din pădure mergea cu paşi sărmani 
Spre mica lui colibă, purtînd cu trudă mare 
Povara lui de lemne, de gînduri şi de ani. 
Apoi, de-atita umblet, bătrinul, ostenit, 
Lăsîndu- Şi legătura î în iarbă, a gîndi : = 
„N-avui în viață parte, nicicînd, de nici un bine; 
Nu-i pe pămînt un altul mai necăjit ca mine. 
Nu odihnesc o clipă şi-adorm pe nemîncate ; 
Soldaţii, birul, claca cu logofeţi în spate, 
Copiii şi nevasta, 

Acestea-mi sînt pe lume blestemul şi năpasta. 
Doresc să vină moartea...“ Şi moartea a venit. 

— Ce vrei? l-a întrebat, curtenitor. 

— Aş vrea să-mi dai o mînă de-ajutor 
Să urc aceste vreascuri pe umăr... Sînt grăbit. 


Murind, durerea n-o mai suferim, 
Dar a pleca din viaţă nu-i uşor; 
Orictte să-ndurăm, dar să trăim! 
Aceasta e dorinţa tuturor. 


OMUL ÎNTRE DOUĂ VÎRSTE 
ŞI CELE DOUĂ IUBITE ALE LUI 


Un om de virstă mijlocie, 

La tîmple-un pic încărunţit, 

Crezu că-i timpul potrivit 

Să-şi ia şi dumnealui soţie. 
Avea, se înţelege, 

De unde-alege, 

Că toate se-mbulzeau să-i intre-n voie. 
Holteiul nostru, însă, nu se-arăta grăbit. 
(Să nimereşti cum ai dori, e anevoie.) 
Se întreceau două vădane să-l momească : 
Destul de tinerică una, cealaltă puţintel trecută, 

Dar îndeajuns de pricepută 

Obrazul să şi-l frăgezească. 

Vădanele, ce să vă spui? 

Îl răsfăţau ca pe-un senior, 

Şi dezmierdindu-i capul lui, 

I-l potriveau după al lor. 

A mai bătrînă, cum zărea 

Un fir mai negru, i-l plivea, 

Ca nu cumva să pară, mai tînăr decît ea. 
Cea tinără îl mîngiia pe frunte, 
Smulgindu-i toate firele cărunte, 

Aşa că, pin” la urmă, rămase omul chel, 
Şi jucăria asta nu i-a plăcut de fel. 
— Vă sînt îndatorat (le-a spus) pentru tunsoare. 
M-aţi smuls, m-aţi ciugulit, m-aţi scărmănat, 
Dar n-am pierdut, am cîștigat: 
M-aţi lecuit de-nsurătoare ! 

De _v-aş lua, m-aţi pune să trăiesc 
Cum voi doriţi, nu cum vreau eu. 

Să port un cap pleşuv, îmi vine greu. 

Frumoaselor, m-aţi lămurit, vă mulţumesc ! 


VULPEA ŞI BARZA 


Jupîn vulpoi s-a fudulit odată, 
Poftind la mașă pe cumătra barză. 
N-a fost o cină prea îmbelşugată, 

Că dumnealui făcea economie ; 

O zeamă lungă, cu puţină varză, 
lar ca s-o păcălească, i-a pus-o-n farfurie. 
Zadarnic biata barză îşi încerca norocul, 
Că n-ajungea să soarbă un singur strop, cu ciocul; 
Pe cînd vulpoiul, ciorba, a supt-o la iuțeală. 


Voind să-i răsplătească această păcăleală, 

La rîndu-i doamna barză, aşa, cam după-o lună, 

Şi-a invitat vecinul la o gustare bună. 

„Pe scumpa lui amică, nu poate s-o refuze!“ 

A spus, galant, vulpoiul, lingîndu-se pe buze. 
Apoi, cu pasul legănat, 
Spre casa berzei s-a-ndreptat, 
Lăudindu-i marea bunătate 
Şi-aromitoarele bucate. 

Venea mireasmă dulce de carne la frigare, 

Tăiată-n bucățele mărunte, o minune! 

(Vulpoii nu duc lipsă de poftă de mîncare.) 
Dar barza, dinadins, 

Tocana-ntr-o carafă cu gitul lung i-o pune. 

Bucăţile de carne ea le scotea în cioc, 

Vulpoiul însă, tută ! nu izbutea de loc. 

Nici o fărimitură cu botul lui n-a prins. 

Şi s-a întors acasă flămînd, bătu-l-ar vina, 
Pleoştit şi nemîncat, 

Cu coada-ntre picioare şi foarte ruşinat, 

Ca un vulpoi pe care l-a păcălit găina. 


„Înşelătorii prea uşor 
Sînt înşelaţi, la rîndul lor. 

ÎNVĂŢĂTORUL ŞI COPILUL 


Vreau să v-arăt, în citeva cuvinte, 

Cum predică-n neştire omul prost. E 
Un mic ştrengar, cu prea puţină minte, 
Umblind pe ţărmul Senei, fără rost, 
Căzu-n viltoarea tulburatei ape, 

Şi valul, poate, l-ar fi tras la fund 

De n-ar fi fost e salcie pe prund; 

Prinzînd o creangă, a-ncercat să scape. 
Apoi, zărind pe domnu-nvăţător, 

A început să strige: — Ajutor! 

Magistrul, la chemarea-i disperată, 

S-a-ntors din cale şi, cu glas răstit, 

L-a ocărît: — Maimuţă spinzurată! 

Te. ţii numai de pozne! Acum vezi ce-ai păţit? 
Pungaşule, de-aceea te-am învăţat eu carte ? 
De-asemeni puşlamale bieţii părinți au parte! 
Ce griji şi ce necazuri ! Sînt de compătimit | 
Şi încheind, în fine, acest discurs moral, 

A prins de păr copilul şi l-a suit pe mal. 


Voi nici nu bănuiţi cît sînt de mulți 
Predicatorii-aceştia moralişti ; 

Ca să-i cunoşti, ajunge să-i asculți, 
În bun pămînt căzu sămînţa lor; 

Nu sînt cîţiva, sînt un popor! 

La orice pas, unde te mişti, 

Ei îşi pun limba în mişcare 

Şi-ţi dichisesc o cuvîntare. 

— Prietene, dă-mi la nevoie ajutor, 

Iar cu morala las-o mai uşor. 

ALBINELE ŞI BONDARII 


Îl recunoşti pe meşter după lucrarea lui. 


Un fagure de miere, nu se prea ştie-al cui, 
Fusese. undeva uitat. 
Bondarii btziiau că e al lor, 
Însă albinele, în cor, 
Au protestat. 
Au mers în faţa viespei, să ţină judecată ; 3 
Dar pricina era cam încurcată. 
Toţi martorii chemaţi au spus, pe rînd, 
Că-n jurul fagurelui s-a văzut zburînd 
Nişte gingănii lungi şi- naripate, 
Închise la culoare şi Vărgate, 
lar, după zumzet, s-ar fi zis că sînt albine; 
Dar tot atît de bine 
S-ar fi putut să fie bondari, că-s cam la fel. 
Nedumerită, viespea trimise-un portărel, 
Să-ntrebe pe furnicile vecine. 
A ştiricit, a cercetat 
Şi s-a întors cum a plecat. 
— Iertaţi-mă, dar n-aţi pornit-o bine! 
(A spus albina cea mai iscusită.) 
Sînt şase luni de cînd procesul ţine, 
lar judecata-i tot nelămurită. 
Ne-a păgubit prea mult întîrzierea, 
S-ar cuveni să vă grăbiţi, 
Că-n timp ce bateţi apa-n piuă, şi-o lungiţi, 
Se strică mierea ! 
Mai drept ar fi să ne-ncercăm puterea : 
Bondarii-aici, acolo nai, să ne-mpărţiţi, 
Şi judele apoi să hotărască . 
Cine pricepe faguri să. clădească. 

Bondarii însă n-au primit, 

Şi astfel „singuri au mărturisit 

Că miere n-au făcut în viaţa lor. 
Iar fagurul, fireşte, fu dat albinelor. 


Ce bine-ar fi ca dregătorii pe-aceeaşi cale să 
se-ndrepte 
Şi să ia pildă de la turci; 
Decît cu-atitea pravili să te-ncurci, 
Ascultă sfatul minţii înțelepte ! 
Cei ce din noi se-nfruptă, ne rod cu binişorul, 
Ne-nghit pe îndelete, ne-amînă după lege, 
Şi carnea o mănîncă, tihnit, judecătorul, 
Pe cînd împricinatul cu oasele se-alege. 


STEJARUL ŞI TRESTIA 


Stejarul spuse trestiei, cu milă: 

— Nedreaptă-a fost cu tine soarta rea. 

Prea eşti plăpîndă, biata mea copilă ; 

O vrabie, pentru tine, e o povară grea, 
Şi cea mai slabă adiere, 

Ce-atinge apa ca o mîngiiere, 

Jucîndu-se, îndoaie-al tău grumaz. 

Pe cînd eu sînt puternic, ca falnicul Caucaz, 
Iar soarele pe fruntea mea apune. 

Nici vîntul cel mai rău nu mă răpune; 

Ce ţi se pare crivăţ, zefir e pentru mine! 
Şi cel puţin de-ai creşte 

Sub largul meu frunziş, ce ocroteşte, 

Mărinimos, atitea flort vecine. 

În paza mea n-ai suferi, 

Şi de furtună te-aş feri. 
Dar ţi-ai ales sălaşul pe malurile joase, 
În ţara bîntuită de zînele vîntoase. 
Amar ţi-a fost destinul şi te compătimesc. 
Dar trestia răspunse, sfioasă : : — Mulţumesc. 
Eşti bun că-mi porţi de grijă, eu însă nu mă pling. 

Nici mie nu mi-e teamă de furtună, 

Mă-ndoi, dar nu mă frîng. 

„Tu te-ai împotrivit cu vitejie, 
Şi pînă astăzi nici o vijelie 
N-a fost în stare fruntea să-ţi răpună, 
Dar s-aşteptăm sfirşitul... Şi de abia vorbi, 
Că din adîncul zării, ca un blestem, porni 

Cel mai sălbatic vînt 
Ce se-abătu vreodată din cer peste pămînt! - 
Şi trestia se-ndoaie ; stejarul se-ndirjeşte... 

lar volbura haină 

Puterea şi-o-nzeceşte, 

Smulgînd din rădăcină 
Copacul dirz Și mândru, cu braţe tari ca fierul, 
Cu rădăcini în lumea ce moartea-o stăpîneşte 
Şi-a cărui frunte-naltă se înfrăşea cu cerul. 


CA Pee Ie i a A A e ia" Cu CBE A 


IMPOTRIVA CELOR GREU DE MULŢUMIT 


În leagăn, Caliope! de mi-ar fi hărăzit 
Alesul dar cu care iubiţii-şi încunună, 
Eu tot pe mincinosul Esop laş fi slujit; 
Căci versul şi nrinciuna se-mpacă împreună. 
Nu-s eu, din tot Parnasul?, poetul priceput, 
Să ştiu acele pilde a le-ntocmi mai bine. 
Să le-nnoiesc dorisem, iar dacă n-am putut, 
Să izbutească altul mai înzestrat ca mine. 
Şi, totuşi, eu făcut-am, aşa cum ni li-e felul, 
Ca lupul să grăiască şi să-i răspundă mielul. 
Mai mult decît atita : : în lumea ce-o gîndesc, 
Şi iarba, şi copacii, şi frunzele vorbesc, 
De-ai zice că sînt toate vrăjite, fermecate... 

„Adevărat (tu, critic, ai să zici), 

Ai povestit pentru copiii mici 

Vreo cinci sau şase basme minunate.“ 
Doriţi, domnilor cenzori, poveşti adevărate ? 
Aţi vrea un stil mai nobil ? Ei bine, ascultați: 
„.„„.De zece ani, troienii luptau fără-ncetare, 
Ţinînd în loc, sub ziduri, pe grecii- nvierşunaţi, 
Şi-o mie de asalturi la porţi n-au fost în stare 

Cetatea lor s-o cucerească. 


1 Muza poeziei epice şi a elocvenţei. 
* Munte din Phocida, considerat în mod simbolic sediul poeților, 


Atunci, după-al Minervei ! născocitor îndemn, 
Se apucară grecii să cioplească 
Un cal înşelător, de lemn, 
Şi-n burta-i uriaşă, pe rînd, s-au furişat: 
Viteazul Diomede, Ajax cel înfocat, 
Cumintele Ulyse, şi-n urmă toţi eroii 
Pe care năzdrăvanul aducător de moarte 
În mijlocul cetăţii-avea să-i poarte, 
Făcînd să se-nfioare, de groază, zeii Troii ; 
Şi, astfel, viclenia aheilor isteţi 
Le-a răzbunat silinţa şi le-a plătit răbdarea... 
„Destul ! (Va zice unul din poeţi.) 
Tirada e prea lungă şi-ţi taie răsuflarea. 
- De-alminteri, calul născocit, 
Şi-acei conducători de oşti 
Mai greu putut-ai să-i cunoşti 
Ca vulpea. care-odată pe corb l-a păcălit. 
Nu-ţi sînt la îndemiînă subiectele acestea, 
Nici stilul nobil. !“ Bine, atunci să schimt povestea. 
...O Amarilă 2 zuliară îşi tăinuia aleanul ei, 
Crezînd că-i singură-n pădure, cu oile şi cu Grivei. 
Dar Tircis % a zărit-o şi,-ascuns după-o tulpină, 
A auzit-o cum suspină, 
Zefirului şoptindu-i şi rugîndu-l 
Pin” la iubitul ei să-i ducă gîndul... 
„Această rimă nu e bună! 
(Un “critic aspru o să spună.) 
E mult prea căutată, şi nici măcar nu-i nouă; 
Refă aceste versuri : sînt rele amîndouă...“ 
O, cenzor mofturos, las-o-ncurcată ! 
Eu, unul, nu-s în stare să te-mpac; 


1 Zeița înţelepciunii şi a războiului la vechii romani. 

2 Amarylles — personaj din Eglogele lui Virgiliu, devenit nume co- 
mun, care desemnează o păstoriţă. 

* Păstor dim Eglogeleui. Virgiliu: i! i si. 

Iar dacă m-aș trudi să-ţi fiu pe plac, 
Povestea n-aş mai scri-o niciodată ! 


Toţi cei mereu nemulțumiți 
Sînt, drept vorbind, nişte .nefericiți. 


SFATUL ŞOARECILOR 


Un vechi cotoi, numit Hoţdeslănină, 
Virise spaima printre rozătoare ; 
Nu mai ieşea un şobolan din vizuină, 
Atîţia ajunsese să omoare! 
Cîţi mai erau în viaţă (puţini) se ascundeau 
Şi,-ndoliaţi de jalea atîtor morţi, posteau. 
Aşa vorbea tot neamul cel şoricesc, săracul, 
C-acest Hoţdeslănină nu e cotoi, ci dracul! 
Dar într-o zi motanu-amorezat, 
Porni la ştrengării, cum îi e soiul, 
Şi-n vreme ce cu miţa se drăgostea cotoiul, 
Tot restul şoricimii s-a strîns să ţină sfat. 
— Ce-i de făcut? s-au întrebat. 
lar domnul preşedinte, ca cel mai chibzuit, 
Aşa-şi dădu părerea : c-ar fi mai nimerit 
Cotoiului să-i lege de gît un clopoțel, 
lar cînd acel mişel 
Cu gînduri ucigaşe în pivniţă-ar pătrunde, 
Toţi şoarecii prin găuri la vreme s-ar ascunde. 
— Aşa e! a zis is tul. Guzganul preşedinte 
A judecat foarte cuminte. 
Dar vorba-i... clopoțelul... la gât... cine i-l leagă? 
Aici n-au mai ajuns să se-nţeleagă ! 
— Să mă-ntilnesc cu dracul? Nu. sînt. aşa „netot. 

— Să meargă unul tînăr! — Eu singur n-o să 
Pot... 
Aşa încît, pîn” la sfîrşit, 
Nimic n-au isprăvi: 


Multe-adunări de-acestea au mai fost, 
Cu vorbă lungă, fără rost; 
Nu adunări de șoareci, ci adunări de popi, 
Ba chiar, să mă iertaţi, de episcopi. 
Cînd ne-adunăm să chibzuim, 
Găsim sfătuitori destui, 
Dar cînd ar fi la treabă să pornim, - 
Pe fiecare ia-l de unde nu-i! 


LUPUL ŞI VULPEA LA JUDECATĂ ÎN FAŢA MAIMUȚEI 


S-a plins odată lupul că vulpea l-a furat. 
(Nu prea ducea vecina un trai nevinovat.) 
Şi, după multe certuri -şi discuţii, 
Ajunse judecata la scaunul maimuţii. 
N-aveau împricinaţii nevoie de-advocat. 
De cînd judecătorul dreptatea o-mpărțea, 
Nu-i trimisese Themis! o pricină mai grea. 
Stătea în jey maimuța şi năduşea cumplit, 
lar lupul şi cu vulpea în vorbe se-ntreceau. 
S-au încontrat şi s-au sfădit, 
S-au înfruntat, au dovedit; 
Dar judele, ştiindu-i cît de vicleni erau, 


' Le-a spus: — lubiţi prieteni, eu vă cunosc de mult, 


1 Zeița dreplăţii, la vechii greci. 

Nici unul nu-i mai bun din voi 
Şi n-am nevoie să v-ascult: 
Vă pedepsesc pe amîndoi! 
Tu, lupule, ceri lucrul ce nu ţi s-a luat; 
Tu, vulpeo, totdeauna ai furat. 


Dovezi şi chibzuinţă adesea-s de prisos: 
Dreptatea nu greşeşte lovind un ticălos. 


CEI DOI TAURI ŞI O BROASCĂ 


Doi tauri se luptau cu-nvierşunare 
A cui să fie junca, 
Şi peste celelalte vaci, porunca. 
O broască îi privea cu jale mare. 
— Ce griji te chinuiesc, surato? 
A întrebat-o 
O alta din poporul cel orăcăitor. 
— Tu nu-nţelegi ce-are să fie 
Cînd s-o sfîrşi această bătălie ? 
Unul din doi va fi biruitor, 
Iar celălalt, din cimpul cu pajişti izgonit, 
Veni-va printre trestii să stăpînească balta, 
Călcîndu-ne-n copite, pe-ntinsu-ntregii lunci ! 
Vom suferi cumplit, 
Azi una, miine alta, 
Şi toate-acestea numai din cauza doamnei junci..e 
I-a fost îngrijorarea-ntemeiată, 
Căci taurul în luptă biruit 

În țara broaştelor a năvălit, 
Strivind, în goană, douăzeci deodată ! 


Aşa a fost din timpii legendari: 
Cei mici plătesc zminteala celor mari. 


LILIACUL ŞI CELE DOUA NEVĂSTUICI 


Liliacul, cum e el cam zăpăcit, 
În cuibul unei nevăstuici a nimerit; 
Cu şoarecii, aceasta fiind în duşmănie, 
A şi sărit să mi-l sfişie: 
— Cum de cutezi să mi te-arăţi în cale? 
Eu am o socoteală cu neamul dumitale ! 
Eşti şoarece, aşa e? Vrei să-mi închipui oare 
Că nu sînt nevăstuică şi nu eşti rozătoare? 
— Mă iartă, îi răspunse liliacul, prefăcut, 
Dar eu în aer m-am născut! 
Eu, şoarece ? Aceasta o spun gurile rele. 
Sînt pasăre ! Priveşte, 
Vezi aripile mele ? ; 
Trăiască neamul nostru, care-n văzduh pluteşte 
Şi nevăstuica l-a cruțat, 
Nu l-a-nghiţit, ci l-a lăsat 
Să plece-aşa cum a venit, 
Nevătămat. 
Cum hoinărea liliacul năuc, în altă zi, 
La altă nevăstuică în curte se trezi. 
Era o pătimaşă vinătoare 
De orătănii şi de zburătoare. 
Liliacul nostru, bietul, părea pierdut cu totul, 
Că doamna gospodină 

Îşi şi-ntinsese botul 
„_Să-l ronţăie în dinţi, ca pe-o găină. 
Liliacul însă zise: — la uită-te mai bine, 
De ce mă iei pe mine 
Drept pasăre ? Am pene? N-am! 
Sînt şoarece din neam în neam. 
Pisicile să piară ! Jos motanii! = 
Trăiască şobolanii ! 
Şi, astfel, cu vorbirea lui isteață 
A doua oară a scăpat cu viaţă. 


Ştiu mulți din ăştia care, tot schimbînd, 
Sînt cînd cu Dumnezeu şi cînd cu sfinţii, 
Ei se grăbesc să strige, rînd pe rînd: 
„Trăiască regele ! Trăiască prinții !“ 1 


CĂŢEAUA ŞI VECINA EI 


Simţind că-i vine vremea să fete, o căţea, 
Adulmecînd grăbită un loc unde să nască, 
Şi-a-nduplecat vecina în casă s-o primească 
Şi, cît o fi lăuză, culcuşul ei să-i dea. 

Dar cînd s-a-ntors la vatră vecina călătoare, 
Căţeaua ce fătase ceru să mai rămînă, 
Măcar vreo zece zile, măcar o săptămînă, 
Pînă s-or pune puii oleacă pe picioare. 

A doua oară gazda, cînd vremea s-a-mplinit, 
l-a spus c-ar vrea să doarmă şi ea în patul ei. 


1 La Fontaine face aluzie la faimoasa Ligă a ducilor de Guise (1557), 
Care, sub cuvint că apără religia catolică, urmărea să-l răstoarne pe 
egele Henric al III-lea. 

Dar, arătindu-şi colții, căţeaua a rînjit: 

— Îi am aici, cu mine, pe toţi flăcăii mei; 

Să văd de eşti în stare să mă azvîrli-n drum ! 
(Căţeii ei erau dulăi acum.) 


Să nu fii bun cu răii, căci o să-ţi pară rău. 
Cerînd napoi un lucru-al tău; 
Bucluc şi zarvă o să ai, 
Bătaie, ceartă, vorbe, judecată ! 
Un singur deget de le dai, 
Ei se reped să-ţi smulgă mîna toată. 


LEUL ŞI MUSCA 


— Hai, şterge-o, stîrpitură ! Fărimă de gunoi! - 
Aga vorbi cu musca un leu fudul, odată, 
lar musca, ofensată, 
I-a declarat război. 
— Crezi tu că rege dacă te numeşti, 
Mărirea ta (îi zise) spaimă-mi face ? 
Mai tare dectt bivolul nu eşti, 
Iar eu îl port bivol cum îmi place. 
„Abia a biziit acest cuvînt, 
Şi trimbiţindu-şi singură asaltul 
(Că trîmbiţaş nici nu avea un altul), 
În aer s-a rotit să-şi ia avînt; 
Apoi, căzîndu-i leului în spate, 
L-a scos din minţi, pe jumătate. 
< E numai spumă leul, se-aruncă, vrea să muşte, 
Îi ard în flăcări ochii, se-nfurie, răcneşte, 
O lume-ntreagă-n juru-i se-ngrozeşte... 
Şi-aceasta e isprava unei muşte ! 

Un fleac de musculiță din zbor îl hărţuieşte, 
E-aici şi peste tot, 
Spinarea i-o ciupeşte şi i se viră-n bot, 
Nu-i dă răgaz o clipă şi-l face să turbeze! 
Şi rîde-nvingătoarea cu aripi nevăzute 
Cum fiara îndîrjită asupra ei s-asmute, 
Iar ghearele şi colții nu pot s-o-nsîngereze. 
Sărmanul leu se zbate şi singur se sfîşie, 
Îşi răsuceşte coada, plesnind cu ea în vînt, 
Puterea-şi iroseşte în oarba lui mînie, . 
Şi cade, pîn' la urmă, cu dinţii în pămînt. 
Se-ntoarce-acum din luptă gîngania vitează, 
Şi cum sunase-asaltul, izbînda-şi trimbiţează ! 
Dar, biziindu-şi vestea, s-o ducă-n lumea toată, 
O pînză de paianjen a-ntilnit, 
| În laţul ei a nimerit, 
| Şi-n moarte totodată ! 


NI i a ai N a i i a A i ii d 


| Din întimplarea asta ce tilc aţi desluşit ? 

„Eu văd chiar două: unul, că dintre inamici 

| Mai de temut sînt, uneori, cei mici; 

lar mulți din cei ce-n viaţă primejdii grele-nfruntă, 
Pier răsturnaţi de-o piedică măruntă. 


MĂGARUL CARE DUCEA LÎNĂ 
ŞI MĂGARUL CARE DUCEA SARE 


În chip de împărat roman, 
Cu sceptru-n mînă, un ţăran 
Mina doi bidivii, la fel de urecheați. 
Mergea cu Îînă unul, zburdînd în pas săltat; 
Al doilea se cam lăsa rugat, 

Că nu erau măgarii la fel de-mpovăraţi; 

» Cel oropsit ducea-n spinare 
O-ncărcătură grea de sare. 

Au mers voinicii noştri îndelungată cale, 
Urcînd la deal şi coborînd la vale, 
Pînă-au ajuns la vadul unui riu, 
Cu apă pînă dincolo de briu; 

"Țăranul da pe-acolo o dată-n săptămînă. 
A-ncălecat pe-acel măgar cu lină, 
Pornindu-l înainte pe cellalt. 

Acesta, cel cu sare, dintr-un salt, 
În fundul unei gropi s-a pomenit. 
Dar s-a zbătut şi s-a smucit i 
Și s-a-ntîmplat 
Că toată sarea s-a topit 

Şi a ieşit deasupra măgarul, uşurat. 

Luîndu-se ca oaia cea proastă după el, 

Mintosul, cel cu lîna în sac făcu la fel, 

Şi s-a lăsat în apă pînă-n bot, 

Cu lină, cu ţăran, cu tot. 

Băură apă din belşug tustrei : 
Țăranul şi măgarul, 

Iar lîna,- -nsetoşată, mai multă decit ei. 

Şi-atit de mult s-a-ngreunat samarul, 

Încît moş Urechilă, oricît s-a opintit, 

La mal n-a mai răzbit. 

I-a dat ţăranul cea din urmă-mbrăţişare, 

“Şi moartea aştepta, fără scăpare. 
Trecu pe-acolo, totuşi, oarecine 
— Anume care-a fost nu mă priveşte — 
Şi toate s-au sfîrşit cu bine. 


V-am spus acestea numai ca să ştiţi 
Că nu se potriveşte, 
Cînd fac acelaşi lucru doi inşi deosebiți. 


, 


LEUL ŞI ŞOARECELE 


Să-ndatorezi, cînd poţi, pe orişicine ; 
Ai uneori nevoie de cel mai mic ca tine. 
Sînt două pilde care o arată, 
Attt e vorba de adevărată. 


leşind de nu ştiu unde, un şoarece sperios 

În gheara unui leu s-a încurcat ; 
lar leul, ca s-arate cît e de generos, 

Nu l-a-nghiţit, ci l-a cruțat. 

Mărinimuia lui nu s-a pierdut; 

Şi, totuşi, cine-ar fi crezut 
Ca leul să găsească la şoarece scăpare ? 
Trecînd același leu printr-o poiană, 

Căzu într-o capeană, 

Şi nu putea să iasă, oricît răcnea de tare. 
Zărindu-l, domnul şoarec nu se pierdu cu firea, 
A ros cu dinţii mreaja, şi din necaz l-a scos. 


Răbdarea-i uneori mai de folos 
Decît puterea şi-ndirjirea. 
PORUMBELUL ŞI FURNICA 


Acum o altă pildă din lumea celor mici. 


Un porumbel bea apă din rîu, cînd o furnică, 
Greşind din grabă pasul, în unda apel pică. 
Şi i-aţi fi plins de jale minusculei furnici 

Aga 


Văzind-o cum zadarnic se zbate în ocean! 3 
Dar porumbelul nostru, milos, voind s-o scape, . 
Zvirli un fir de iarbă în volbura de ape, i 
Şi-aşa ieşi furnica, pe-o plută, la liman. 
O clipă mai tirziu, 
'Trecu haihui pe-acolo, desculț, un zurbagiu, 
Ce-avea o arbaletă la el, din întîmplare. 
Priveşte pe furiş 
La pasărea lu Venus, din frunziş, 
Şi o şi vede pusă pe masă, în frigare! 
Dar cum se pregătea mirlanul s-o doboare, 
Rurale işcă de picior ; 
Țăranul, înţepat, tresare, 
Iar pasărea, simţindu-l, pleacă-n zbor... 
Ospăşul a zburat şi el, 
Iar pofticiosul vînător 
S-a şters pe bot de porumbel! 


ASTROLOGUL CARE A CĂZUT ÎN FÎNTÎNĂ 


Un astrolog căzuse-ntr-o fîntînă, 
Şi cineva i-a spus: — Nerod ce eşti! 


Nu poţi să vezi nici dincolo de mină, 
Şi-n ştele te încumeţi să citeşti ? 


Această întîmplare va fi de-ajuns, socot, 
Ca semenilor noştri drept pildă să slujească. 


1 În antichitate, porumbțiul era socotit pasărea lui Venus, zeila 
iubirii. 

Sînt prea destui, în lumea pămintească, 
Acei ce cred că pot 
În marea carte-a sorții ursita să-şi citească. 
Dar ce-i această carte cîntată de Homer 
Decit întîmplătoarea schimbare a Fortunii ? 
Sau, cum ar zice unit: 
„Voinşa zeilor din cer !* 
Poţi să prevezi al întîmplării joc? 
Sau ale providenţei legi 
Să le dezlegi ? 
De-ar fi aşa, n-ai spune că n-ai avut noroc. 
Sînt taine-ascunse, pînă unde 
Gîndirea noastră nu pătrunde. 
Cum să citeşti voinţa, neînţeleasă ţie, 
Ce le-a-ntocmit pe toate, şi numai ea le ştie? 
E oare scris în stele, pe bolta sclipitoare, 
Ce-ascunde vălul negru al vremii viitoare ? 
Şi pentru ce anume? Ca mintea să-şi deprindă 
Cei care sfera lumii în gînd vor s-o cuprindă? 
De ce? S-abatem răul din calea-i neschimbată ? 
Să nu gustăm plăcerea atunci cînd ne-a fost dată, 
Ci, plictisiţi de bunul ce ştim că va veni, 
Să-l preschimbăm în silă-nainte de-a-l simţi ? 
Am face o greşeală ; mai mult: o faptă real! 
Pe bolta rotitoare trec aştrii-n drumul lor, 
Răsare soarele-arzător 
Şi, zi de zi, lumina goneşte noaptea grea, 
Îndeplinindu-şi marea ei menire : 
Să dea putere vieţii şi lumii strălucire, 
S- aducă primăvara, pămîntul. să-l rodească, 
Şi-n sînge să trezească - pornire tinerească. 
Nu soartă schimbătoare se-arată-n univers, 
Cînd el urmează, veşnic, mereu acelaşi mers ! 
Măsluitori de horoscopuri, şarlatani, 
Nu mai minţiţi pe prinşi şi suverani ; 


Plecaţi la braş cu cei ce totdeauna 

Vorbesc în vînt: sînteţi totuna ! 
Dar pentru ce mă supăr? Mă-ntorc cu pilda mea 
La priceputul care bău fără să vrea. 
Doream să tălmăcesc 
Ce-nseamnă neghiobia unui amăgitor ; 
Dar aş putea, o dată cu el, să-i amintesc 
Pe toţi ce cască ochii la-nchipuiri deşarte, 
Şi nu văd, mai departe, 
Primejdia ce stă în faţa lor. 


IEPURELE ŞI BROAȘTELE 


Un iepure sta singur şi gîndea. 
(Dar cine cînd stă singur nu gîndeşte ?) 
O mare supărare îl rodea : 
Că-i trist mereu şi frica-l chinuieşte. 
„Toţi cei de teamă stăpîniţi 
Sînt, zicea el, nefericiţi. 

Pîndiţi de pretutindeni, tresar la orice şoapte, 
Şi n-au răgaz nici să mănînce-n tihnă. 
Aşa-s şi eu, n-am parte de odihnă, 

Şi ochii nu-i închid întreaga noapte. 
“Îndreaptă-te !» vor spune cei deştepţi. 
Uşor de spus, dar frica poţi s-o-ndrepţi? 
lar dacă stau şi mă gîndesc mai bine, 
Nici oamenii nu-s mai viteji ca mine !“ 
Aşa vorbea cu sine mîhnitul rozător, 
În timp ce sta de veghe şi pîndea, 
Neliniştit şi temător 
De-un foşnet, de-o suflare, de umbra ce-o făcea. 
Şi cum ofta, de grija lui pătruns, 
Cu inima de jale plină, 
Aude parcă-un zgomot... Atît a fost de-ajuns; 

Şi-a şi zbughit-o înspre vizuină ! 
A nimerit, în fugă, pe malul unui lac. 
Iar broaştele, de frică, s-au azvirlit în unde, 
În tainiţa: tăcută a apelor afunde. 
— A! iepurele zise, pot altora să fac 
Ce-mi fac şi alții mie? 
Cum, va să zică, eu 
Pot să-nfior şi sînt temut la rîndul meu? 
De unde port în mine atîta vitejie? 
Se mai găsesc jivine pe care le-nspăimînt ? 
Să fiu atît de fioros?! 


Nu e fricos, trăind pe-acest pămînt, 
Să nu găsească altul mai fricos. 


COCOŞUL ŞI VULPEA 


Stătea, păzind pe-o cracă în pomul din livadă, 
Un iscusit cocoş de soi. 
— O, frate! i-a spus dulce, zîmbindu-i, un vulpoi. | 
Nu ştiu s-avem vreo pricină de sfadă, 
Să fie pace între noi! 
O spun cinstit. Coboară, şi hai să te sărut! 
Nu mă lăsa s-aştept; 
Ca să-ţi spun drept, 
Am astăzi douăzeci de poşte de făcut. 
Tu şi ai tăi de mine v-aţi temut, 

De-acum puteţi oriunde doriţi să vă plimbaţi, 
Ne vom purta cu voi ca nişte fraţi. 
Să-ntîmpinaţi această zi sărbătoreşte ; 
lar pîn-atuncea, vino şi primeşte 

Îmbrăţişarea mea frăţească. 

— Prietene, cocoşul i-a spus, sînt încîntat ! 
Nu se putea o veste mai bună să-mi sosească, 
Şi nici nu știi cîtă plăcere-mi face 
ă pace 
Care-ntre noi s-a încheiat ; 
Simt o-ndoită bucurie 
Că tu eşti vestitorul acestei clipe mari. 
Dar, iată, vin în goană doi ogari, 
Trimişi, după cum cred, cu o solie. 
Vor fi-n curînd aici, să-i aşteptăm, 
Ca împreună să ne-mbrățișăm ! 
— Adio ! zise hoţul, mi-e vremea măsurată ; 
Vom ţine sărbătoarea frăţiei altă dată. 
Apoi, cu coada pe spinare, 
A şters-o, plin de supărare 
Că viclenia lui n-a izbutit ; 
Şi-a ris cocoşul vesel văzînd cît de grăbit 
O întindea fricosul, în pas alergător. 


Plăcerea e-ndoită să-nşeli pe-nşelător ! 


CORBUL CARE VOIA SĂ FACĂ PE VULTURUL 


Odată, pasărea lui Joe pusese gheara pe un miel. 
Un corb, care pe-acolo zbura din întîmplare, 
Mai puţintel în aripi, dar grabnic la mîncare, 
Se repezi să facă şi dumnealui la fel. 
În jarul turmei 's-a-nvîrtit, 
Şi din grămadă a ochit 
Pe cel mai gras dintre toţi mieii, 
Ales drept jertfă, să-l mănînce zeii. 
Viteazul corb din zbor la cîntărit, 

Zicînd în sinea lui : 
»Eu ştiu la sînul cărei doici ai supt, 
Şi te-ai făcut plinuţ cum altul nu-i, 
Cu poftă mare am de gînd 
Din pulpa ta să mă înfrupt.“ 
Şi se repede corbul să-nhaţe mielul blind! 
Dar fiul oaiei, drăgălaş, 
Era ceva mai greu decît un caş, 
Iar lina lui cea deasă era mai încurcată 
Decît fusese barba lui Polifem 1 odâtă ; 
Şi-aşa rămase corbul, cu ghearele în blană, 
Zbătîndu-se ca-ntr-o capcană. 
Sărind atunci asupra lui, ciobanul 
L-a prins şi-n colivie l-a-ncuiat; 
Și a ajuns de rîs, sărmanul, 
Batjocura copiilor din sat. 


S-ar zice că e bine puterea să-ţi măsori. 

Borfaşii să nu-ncerce să facă pe tilharii, 

Iar între căpcăunii de oameni mîncători, 

Cei mici să nu se pună pe-o treaptă cu mai-marii. 
Pe unde trece viespea, nu pot răzbi ţînţarii. 


PĂUNUL NEMULŢUMIT 


Păunul, stînd în faţa Junonei?, se jelea : 
— Zeiţă preamărită, sînt un nedreptăţit ! 
Ascultă-mă, şi-ai să-nţelegi durerea mea. 
Mi-ai dat un glas atît de răguşit, 
1 Uriașul cu un ochi în trunte, din Odiseea lui Homer. 
* In mitologie, soția lui Jupiter, regină a cerurilor, zeița luminii și 
ocrolitoarea căsniciei. 

Că n-am găsit în lume pe nimenea să-i placă; 
Pe cînd privighetoarea, o pasăre săracă, 
Art de dulce cîntă, cu voce-atit de clară, 
De parcă-ar fi ea însăşi întreaga primăvară ! 
Junona, supărată, l-a certat: 
— Să nu te-aud, pizmaş neruşinat! 
Tu gelozeşti privighetoarea şi spui că glasul ţi-e urit; 
Dar porţi la gît 
Un curcubeu cu-o sută de feluri de culori 
Şi desfăşori, 
Pe coada ta-nstelată, podoabe mai bogate 
Dectt un galantar de nestemate. 
Mai e vreo pasăre sub soare 
Cu straie-atit de-ncîntătoare ? 
Orice-animal îşi are o însuşire-a lui, 
Pe toate să le aibă nici unul însă nu-i. 
Putere are unul, iar celălalt — mărire ; 
Uşor în zborul lui e şoimul, vitează-a loan i 
ire ; 


V-aduce corbul prevestire, 
Iar ciorile vă-arată să vă feriţi de rău. 
Sint toți îndestulaţi cum se găsesc, 
Şi nu cîrtesc. 
Să încetezi cu plinsul tău, 
Că dacă nu, te jumulesc!! 


PISICA PRESCHIMBATĂ ÎN FEMEIE 


Un om se-ndrăgostise de mica lui pisică; 
Era atit de dulce şi-atit de frumuşică 

Şi mieuna atît de-armonios, 

Că-i întorsese inima pe dos! 

“Atiît a plins şi s-a rugat 

Şi-atîtea farmece-a-ncercat, 
Încît destinul s-a-ndurat, 
Şi-ndeplinindu-i strania ideie, 
I-a preschimbat pisica în femeie. 
Şi, ca să dovedească ce multă minte-avea, 
Nerodul s-a-nsurat cu ea. 
Nebun fusese, din prietenie, 
Acum iubea cu-aceeaşi nebunie. 
Nicicînd cea mai frumoasă din femei 
Nu l-a vrăjit pe dragul ei 
Cum tînăra soţie l-a-ncîntat 
Pe zăpăcitul ei bărbat. 
Fa îl răsfață, el o giugiuleşte, 
La miţă nu se mai gindeşte, 
Închipuindu-şi, ca un biet netot, 
Că e femeie-n tot şi peste tot. 
Dar iată că-ntr-o noapte oarecare, 
Pe cînd, într-o prelungă-mbrăţişare 
Perechea fericită se iubea, 
Veniră nişte şoareci, să roadă din saltea. 
Femeia a sărit asupra lor, 
Şi şoarecii-au luat-o la picior... 
Dar s-au întors degrabă. Femeia se ridică, 
- Şi dintr-o dată îi înhaţă! 
(Schimbată cum era la faţă, 
Ei n-au simţit că e pisică.) 
N-a mai putut femeia să pună frîu pornirii, 
Atiît sînt de-ndirjite îndemnurile firii ! 
Nu-şi schimbă nimeni felul : cu vîrsta care creşte, 
Se umple cupa vieţii şi brazda se-adinceşte. 
Zadarnic te sileşti şi vrei 
S-abaţi din cale mersul ei, 
Că firea care ţi-a fost dată 
N-ai s-o îndupleci niciodată. 
S-o baţi la tălpi, s-o biciuieşti, 
Năravul n-ai să i-l învingi. 

Cu. cerc de fier poţi să te-ncingi, 
Tot n-ai s-ajungi s-o stăpîneşti : 
Tu o goneşti pe ușă-afară, 

Ea-ţi intră pe fereastră, iară ! 


LEUL LA VINĂTOARE CU MĂGARUL 


Măria-sa pornise la vînat; 
Dorea, de ziua lui, un prînz bogat. 
Dar leul nu vînează nici vrăbii, nici cocoşi, 

Ci porci frumoşi şi zdraveni, cerbi zdraveni 

şi frumoşi. 
Şi ca să meargă treaba mai uşor, 
Luase pe măgar ca ajutor, 
Cu vocea lui de Stentor !, răcnitoare, 
La pîndă să-i slujească drept corn de vînătoare. 
I-a înjghebat într-un frunzar ascunzătoare, 
Şi, plănuind vînatul să-l stirnească, 

I-a poruncit să sune din goarna-i măgărească. 
Nu se-auzise-n codru, niciodată, 
Asemenea furtună-nfricoşată ! 

Se-nfiora văzduhul de răgete cumplite, 

Jar neamurile din pădure, îngrozite, 

Fugeau de pretutindeni şi nimereau pe rînd, 

Fără să vrea, 
În gheara leului, care pîndea. 

— Cred că ţi-a fost folositoare truda mea! 
A spus măgarul, ca şi cînd 

El ar fi fost cel mai viteaz din vînători. 

— Da. ai zbierat teribil ! îi spuse domnul leu, 


1 Erou din războiul legendar al Troiei, care avea un glas atit de vă 
pulernic, încît se auzea în ţoată cetatea; 4 

Şi de n-aş şti din -care neam cobori, 
M-aş fi-ngrozit şi eu. 

Măgarul s-ar fi supărat, de-ar fi-ndrăznit, 
Deşi batjocura o meritase cu prisos, 
Căci din măgari, cel mai nesuferit 

E un măgar lăudăros: 
Nu i se potriveşte şi nici nu-i stă frumos. 


cs 


MORARUL, BĂIATUL MORARULUI ŞI MĂGARUL 


Înttiul drept în artă e-al primului-născut, 

lar fabula morală cu grecii a-nceput. 

Dar e un cîmp pe care, să-l seceri cît de bine, 
Tot mai rămîn în urmă destule spice pline; 
Şi-n ţara-nchipuirii atîtea-ntinderi sînt, 

Că zi de zi poeţii găsesc un nou pămînt. 
Ascultă-acum o pildă, anume născocită, 

Destul de grăitoare şi bine ticluită: 

Malherbe ! i-a povestit-o odată lui Racan?. 
Urmaşi ai lui Horaţiu, rivalul lor roman, 
Elevii lui Apollo la şcoala marii arte, 
Învăţătorii noştri, aş zice mai departe, 

S-au întîlnit odată şi, tăinuind în doi, 

Vorbeau de mersul lumii şi de-ale lor nevoi. 
I-a spus în ziua-aceea Racan: — Tu, care-n viață 
Prin multe vămi trecut-ai, să-mi: dai, te rog, povaţă- 
Te încărcară anii cu-nvăţătura lor, 

Şi te-au făcut în toate atoateştiutor.y 
Împrejurarea vieţii o hotărire-mi cere. 

Tu îmi cunoşti tot rostul: părinţi, talent, avere, 
Şi te întreb, la țară să mă gospodăresc? 

Să intru în oştire? O slujbă să primesc? 


1, 2 Poeți trancezi din secolul al XVI-lea. 

Oriunde mă aşteaptă şi griji, şi mulțumire. 
Căci sînt plăceri şi-n luptă; sînt chinuri şi-n iubire: 
Aş şti, de-aş fi eu singur, ce mi-ar plăcea să fac ; ş 
Dar curtea ? Gura lumii ? Ai mei? Cum să-i împac ? ? 
„— Pe toţi ? Malherbe întreabă. E greu, că lumea-i 
| mare. 
Aşteaptă să-ți răspundă această întîmplare : 


În nu ştiu care carte, pe vremuri, am citit 
Că un morar plecase de-acasă, însoţit 
De-un fiu al său mai mare — avînd destulă minte, 
Jar ani vreo cincisprezece, dacă mi-aduc aminte — 
Să-şi vîndă-n tîrg măgarul, că bilciul era-n toi. 
Şi, vrînd ca dobitocul s-arate mai vioi, 
Morarul şi băiatul picioarele-i legară 

Şi mi-l purtau pe. umeri ca pe-o scumpete rară,, 
Ca pe un scrin: de zestre sau ca pe-un lampadar. 
— Auzi, să ducă-n spate, doi oameni, un măgar ! 
Rizînd le spuse unul, care venea cu carul. 

Aşa-s de proşti, că: nu ştii, din trei, care-i măgarul... 
A priceput moratul cît e de caraghios ; 

A dezlegat măgarul, l-a dat din spate jos, 
Punînd, pe deşălate, să-ncalece băiatul. 

A mirtit pe limba-i barbară urecheatul, 
Plingindu-se că-n leagăn mai. bine se simţea, 
Dar omul nostru, pasul grăbind, habar n-avea. 
“Trei negustori pe-acolo în drumul lor trecură 
Şi nu se împăcară cu cele-ce văzură; 

Iar unul, mai în vârstă, a spus cu glas răstit: 
— Ei, tinere, nu-ţi pare-că prea te-ai lăfăir:?" 
Ia uită-te, voinicul s-a pus să călărească, 

Şi a ajuns bătrînul pe ţînc să-l slugărească. 
Descalecă şi lasă-l pe moşu-n locul tău! 

Văzu -atunci morarul :c-o :potrivise rău : 

— Da, domnilor, le zise, :aşa-i, vă cer iertare... 

Acum umbla băiatul pe jos, “tar “el, -călare. 

"Au întîlnit trei fete, 1ar una a 'strigat : 

— Ce lucru de ruşine! Să-l lase pe băiat, 

Sărmanul, să-şi trudească plăpîndele oscioare, 

Jar el, ca un vlădică în zi de sărbătoare, 

Să facă pe viţelul şi -aere să-şi -dea ! 

— Nu ştiu, a zis morarul, vițel de vîrsta mea. 

Dă-mi bună pace, fato, şi poţi să-ţi vezi de cale ! 

Au mai schimbat wreo două batjocuri amicale, 

Dar s-a gindit morarul că o 'greşise iar 

Şi şi-a luat băiatul cu el : dei pe-un măgar ! 

În drum, o altă ceată li se ivi-nainte. 

Nici ăştia nu 'tăcură : — Ce oameni fără minte ! 

N-au nici un pic de milă de bietul dobitoc, 

Şi de- -o crăpa, vor spune că n-au avut noroc. 

Au încărcat măgarul cu-atita greutate, 

Că-n tîrg o să ajungă cu pielea lui în spate. 

— La naiba ! zise omul, oricît să te sileşti, 

Tot 'satul şi tat-tu nu poţi să-i mulţumeşti ! 

Am să mai at o dată o ultimă-ncercare. 

Şi coborî morarul, cu prislea, pe cărare. 

Acum i-ajunse altul, strigîndu-le : — De cînd 

E moda ca măgarul să salte-n joc, zburdtnd, 

În timp ce osteneşte şi gifiie morarul ? 

Cui îi e dat 'să poarte, din amîndoi, samarul ? 

Voi tălpile vă rupeţi, copita să-i cruţaţi ; 

Ca să-l păstraţi mai bine, de ce nu-l înrămați? 

La trei măgari“, e-o firmă frumoasă... — Ai 
dreptate, 

Aşa-i, a zis morarul, sînt un măgar, firtate ! 

Şi cum pe toţi deodată să -vă împac mi-e greu, 

Am să le fac pe toate așa cum judec eu, 

Orice, de-acum încolo, veţi spune despre mine. 

Făcu aşa cum zise, şi-așa făcu mai bine. 

Iar tu, oricum vei lua-o, pe rege să-l slujeşti, 
Pe Marte ori pe Venus, la ţară să trăieşti, 
Însoară-te sau fă-te călugăr, e totuna: 

Nu scapi de gura lumii, acum şi-ntotdeauna ! 


LUPUL PĂSTOR LA OI 


Văzînd cu jale, lupul, că de o vreme-ncoace 
Tainul lui din turma vecină a scăzut, 
A socotit în piele de vulpe să se-mbrace, 
Şi-ntr-un cioban s-a prefăcut. 
Şi-a aruncat pe umeri o ţundră mocănească, 
O bită noduroasă şi-a-ncrustat, 
Şi nici cimpoiul nu şi l-a uitat; 
Iar ca din viclenie nimic să nu lipsească, 
Mai rămînea să scrie, 
Cu slove mari, pe pălărie: | 
„Eu sînt Guillot, păstorul, ce turma o păzesc.“ 
Înveşmâîntat în straiu-i ciobănesc | 
Şi răzimat pe bîtă cu labele din faţă, 
Guillot, înşelătorul, se-apropia tiptil ; 
Guillot, adevăratul, la umbră de verdeață, 
Dormea ca un copil; 
Cimpoiul lui, de-asemeni ; dulăul, lingă el, 
Şi oile, la fel. 
Vicleanul nu le-a speriat, 
Dar, vrînd spre vizuina lui să le pornească, 
A început, ca un zevzec, să le vorbească, 
Şi-aici i s-a-nfundat ! 
Căci glasul neputînd să şi-l mai dreagă, 
A-nfiorat, zbierînd, pădurea-ntreagă. 
S-au deşteptat din somn flăcăul, 
Oiţele-adormite şi dulăul, 

Iar lupul, încurcat în bită, 
Căzu pe brînci, şi cu oricîtă 
Dirzenie s-a-mpotrivit, 

Fu, pîn'la urmă, căsăpit. 


Vicleanul, cît de cutră ar fi el, 
Tor îşi dă-n petec într-un fel. 
Lup dacă eşti, lup să rămii, 
Mai bine-o scoţi la căpătii. 


BROAŞTELE CARE AU CERUT UN REGE 


Sătule broaştele, odată, 

De-orînduirea democrată, 

Atît au plins şi s-au rugat, 

Că Jupiter s-a-nduplecat, 
Şi ţara le-a schimbat-o în regat. 
De sus, din bolta cerului înaltă, 
Le-a azvirlit un rege. Era un rege blind, 
Dar zgomot a făcut atît, căzînd, 

Că neamul de pe baltă, 
Fricos şi prost, cum e din fire, 
În mii de părţi s-a risipit. 
În apă broaştele-au sărit, 
S-au strecurat prin gardul de trestie subţire 
Şi-au apucat-o, pe furiş, 

Prin păpuriş, 
În bortele pe care din fugă le-au ochit, 
Neîndrăznind în faţă să privească 
Pe uriaşul care venea să le zdrobească. 
Uriaşul ăsta era un nătăfleţ, 
Dar chipul lui măreț 

A-nspăimîntat pe: cea: dintii din: broaşte, 

Care-ndrăzni, tremurătoare,;. 

Să iasă din ascunzătoare 

Pentru-a-l cunoaşte: 
Veni o alta după ea, să-l vadă, 
Apoi, din două, s-a făcut grămadă; 

Puzderie de broaște fără număr 
leşiră la: iveală de unde s-au ascuns; 

Şi, tot mai îndrăzneţe, au ajuns: 

Să i se suie regelui pe umăr. 

Sărmanul vodă, nu spunea nimic, 

Tăcea chitic ; 

Iar Jupiter nu mai putea de gura lor: 
-- Noi vrem, spunea poporul, un rege silitor ! 

Şi zeul le trimise... un cocor, 

Care-a-nceput să le vîneze, 

Cu broaşte să se ospăteze, 

Mincînd din ele după plac. 

“Ţipară broaştele : — Oac! Oac! 
Dar Jupiter le-a spus: — Voi ce gîndiţi, 
Să-mi schimb mereu voinţa cum doriţi? 
Orînduirea bună: ce-aveaţi la început 

Nu v-a plăcut; 

N-aţi vrut nici rege nătărău ; 

Acum pe ăsta-o. să-l răbdaţi, 

Căci s-ar putea. să daţi 

Peste un altul şi mai rău. 


VULPEA ŞI ŢAPUL 


Căpităneasa vulpe ieșise la plimbare; 
Cu bunul ei prieten, încornoratul ţap: 
Acesta, decît coarne, nimic n-avea în: cap; 

Dar, diimneaei, şireata, era- o cutră mare. 
Însetoşaţi, într-o fintină-au coborit, 
Băură: preț de o- gălbată; 
Saw chiar mai mult decît atît. 
— A fost, cumetre dragă, o apă minunată, 
Îi spuse vulpea, dar acum 
Ce facem, să ieşim: la drum:? 
Ridică-te în două picioare, cucuiete,. 
Lipeşte-te cu: burta. de perete, 
Şi. coarnele întinde-ţi-le bine : 
Mă. voi: sui pe: ele- ca: pe-o: scară, 
Iar cînd voi fi afară, 
Am să te scot de coarne şi pe- tine. 
— Pe barba mea! îi zise ţapul, dă-mi voie să 
te felicit | 
E o idee bine chibzuită. 
Vezi ce înseamnă: mintea iscusită.? 
Eu, unul, nu m-aş fi gîndit! 
Şi-aşa ieşi deasupra: vulpea din. fntină, 
Lăsînd pe ţap, zălog, să mai rămînă ; 
Ba i-a ţinut şi-o scurtă cuvîntare; 
Povăţuindu-l să aştepte cu răbdare; 
— De şi-ar fi dat ursita, cu multă-ngăduinţă, 
Atita: minte cîtă barbă ai, 
Îi spuse vulpea, nu te aruncai 
În apa din fîntînă cu-attta uşurinţă | 
Rămii cu bine, vere, descurcă-te cum ştii. 
Eu sînt cu treburi, nu pet. să-ntirzii, 
N-am. vreme de pierdut! 


E bine ca. sfârşitul să-l. vezi: de: la-nceput, 
Că. mai tirziu te vei căi! 

ACVILA, SCROAFA ŞI PISICA 


O acvilă-avea cuibul, cu puii la un loc, 
Într-un stejar, pe-o creangă din creştetul tulpinii ; 
Mistreaţa, jos, sub talpa rădăcinii, 
Pisica, între ele, la mijloc. 
Trăiau vecine, fără supărare, 
ŞI îşi vedea de treburi fiecare. 
Dar iată, învoirea „bună, pisica hoaţă a stricat-o. 


Urcînd la acvilă, îi spuse: — Pierim cu toate, 
preanălţato ! 

Ori, dacă nu, copiii noştri, şi e totuna pentru-o 
mamă. 


Să bagi de seamă! 
Nu vezi cum scroafa blestemată 
S-a apucat, cu rîtul, stejarul să ni-l sape? 
O să-l doboare-o dată şi o dată, 
Şi nici un pui de-al nostru n-o să scape; 
Pe toţi o să-i mănînce jivina hămesită! 
Aceasta va fi soarta lor cumplită. 
De mi-ar rămîne unul, ar fi minune mare! 
Lăsînd în urma ei îngrijorare, 
Şireata mîţă-a coborit, 
Cu gînd urit, 
La scroafa de curînd fătată, care zăcea în vizuină, 
Şi i-a şoptit: — Iubita mea vecină, 
În grabă vin să te vestesc 
Că acvila pîndeşte, cînd vei pleca-n pădure, 
Godacii dumitale să ţi-i fure! 
Păstrează bine taina, căci, drept să-ţi spun, n-aş vrea 
Minia să-şi întoarcă-asupra mea... 
Astfel vorbi pisica, băgînd în sperieţi 
Întreaga vizuină de mistreți ; 
Apoi, vicleana s-a întors acasă. 
Acum nici acvila, nici scroafa, bănuitoare, 
: nu-ndrăzneau 

Din ascunzişul lor să iasă, 
Iar puii, nemîncaţi, se prăpădeau. 
Nu le dădea neroadelor prin gînd 
Că grija cea mai mare e să nu mori flămînd. 
Vegheau şi zi şi noapte, în frica lor prostească, 
Odraslele primejduite să-şi păzească : E 
Purceaua, temătoare de răpire, 
lar acvila, de prăbuşire. 
Muriră toţi de foame, şi n-a rămas oscior 
Din ginta vulturească şi neamul rîimător ; 
Au răposat cei mari, ca şi cei mici 
Spre-ndestularea doamnelor pisici. 


Cite urzeli să ţeasă, un gînd hain nu ştie, 
În iscusita lui ticăloşie ! 


Din toate relele pe care 
Le-avea-n cutia ei Pandora 1, d 

Şi azi sînt răspîndite î în calea tuturora, 
Cel mai urtt e viclenia, aşa-mi pare. 


BĂRBATUL BEŢIV ŞI MUIEREA LUI 


Nu-i om care să n-aibă o slăbiciune-a lui; 
Nici teama, nici ruşinea n-ajung să mi-l dezbare. 


Ştiu în privinţa-aceasta o-ntîmplare. 

(E bine ca prin pilde să întăreşti ce spui.) 

1 Prima femeie, plămădită de Vulcan și însuflețită de Minerva; 
Jupiter i-a dăruit o cutie, în care erau închise toate relele; bărbatul 


Pandorei, Epitemen, a deschis din neștiință cutia, și toate relele s-au 
răspîndit în lume. 


g« ...! 49 


Se povesteşte că -un :oarecine 
Atit se deprinsese lui Bachus să igo 
Încit -i sse-necase În 'pahar 
Şi- “cuget, “ȘI avut, şi “sănătate. 
Aşa sînt toţi .beţivii : la calea jumătate, 
Se pomenesc fără-o :para în buzunar. 
Dar într-o zi, “cum “omul -nostru se=ntrecuse, 
Încît, cu vinu-o dată, “şi -minţile-şi băuse, 
Nevastă-sa, de ciudă, l-a-nchis într-un cavou. 
Acolo, pin: 'la ziuă, vinul nou 
În beciul răcoros s-a limpezit, 
Iar Cînd beţivul s-a trezit, 
În giulgiul morţii-nvăluit, 
La cap cu lumînarea-n :sfeșnic, 
Şi-a-nchipuit că doarme -somnul 'veșnic. 
— Ce s-a-ntîmplat ? a zis. Adică, e văduvă nevasta 
mea? 
Învesmîntată ca Alecto!, cu chip ascuns și glas 
schimbat, 
Femeia a venit la racla unde bărbatul ei zăcea. 
Şi-o strachină din terciul lui Lucifer i-a dat; 
Iar presupusul mort acum credea 
Că ajunsese-n iad, cu-adevărat. 


Intrînd în vorbă cu stafia, a întrebat-o: — Cine 
eşti ? 
Ea i-a răspuns : — Sint -chelăreasă “peste cămările 


| drăceşti. 
Şi din porunca lui Satan-cel-Mare 
Dau celor din morminte de mîncare. 
Iar el, ca-n vis: — Frumoasă slujbă ai, 
Dar de băut, ceva, nu dai? 


+ Una “dintre Furii. -zeiţe ate infernului, “care aveau în paza lor pe 
cei morţi. 

LUPUL. ŞI BARZA. 


Nu-i dobitoc mai lacom ca fupul' la mîncare. 
Un lup din ăștia, la un prînz bogat, 
Înfulecînd cu poftă mare, 
Era să moară înecat: 4 
I se oprise-n gît un os de miel, 
Şi nici să strige nu era în stare; 
Ar fi pierit înăbuşit, ca: vai de el; 
De nu l-ar fi zărit, din întîmplare, 
O barză ce trecea în drum spre casă. 
Şi, iată, priceputa felcereasă 
S-a: apucat numaidecit 
Să-i scoată osul lupului: din gît. 
Apoi, pentru lucrarea: ei doftoricească, 
Ceru, se înțelege, să-i plătească; 
— Să-ţi şi plătesc? Vrei: să glumeşti:! 
Răspunse lupul, mîniat. 
Cumătră;, să te mulţumeşti 
Că te-am cruțat 
Şi ciocul şi l-ai scos din gura mea. nevătămat. 
Hai, pleacă, pasăre ingrată, 
Să nu-mi mai cazi în labă niciodată 


OMUL CARE L-A RĂPUS PE LEU 


Nu ştiu ce iscusit zugrav 
Un chip, odată, a expus, 
înfăţişînd un leu grozav 
De-un om, de-un singur om, răpus; 
Şi toţi cei strinşi să-l vadă se minunau: nespus. 
Un leu, care trecea, i-a potoli: 
— Vezi bine, zise el, vă e uşor 


Pe om să-l arătaţi biruitor, 
Dar meşterul zugrav v-a amăgit 
(E-ndreptăţit, se vede, să viseze), 
Căci alfel ar fi chipul zugrăvit 
De-ar şti şi leii să picteze. 


VULPEA ŞI STRUGURII 


Într-un ţinut al Franţei, o vulpe călătoare, 
Gasconă sau normandă, prea bine nu se ştie, 
Flămîndă, mai mult moartă, trecînd pe lingă-o vie, 
Zărise sus, pe bolta de viţă suitoare, 
O coardă încărcată cu struguri razachie. 
S-ar fi-nfruptat leliţa, că pofta nu-i lipsea, 

Dar nu putea s-ajungă pin” la ei. 
— Sînt acri, zise vulpea, Lui pentru derbedei ! 


Făcea mai bine dacă se plingea ? 


LEBĂDA ŞI BUCĂTARUL 


Demult, cîndva, într-o ogradă 
Cu orătănii o grămadă, 
Trăiau, în nu ştiu care an, 
O lebădă şi un giscan. 
Avea stăpînul curţii plăcere şi folos 
De-o lebădă frumoasă şi de-un giscan gustos, 
Şi-aceeaşi bucurie simţea să stea la masă, 
Cu una în grădină, cu celălalt în casă. 

În şanţul ce-nconjoară castelul, ca un brîu, 
Ades cei doi prieteni alături coborau, 
Alunecînd pe apă, scăldindu-se în rîu, 
Şi parcă niciodată nu se mai săturau! 
Odată, bucătarul puţin s-a cam ciupit, 
La o petrecere pe iarbă, 
Şi lebăda luînd-o drept gâscă, s-a pripit 
Şi-a vrut să-i taie gîtul şi s-o fiarbă. 
Văzînd sărmana pasăre că moare, 
A început să cînte cu voce rugătoare. 
Iar bucătarul, zăpăcitul, 
A zis, scăpînd din mîini cuțitul: 
— Vai! ce privighetoare era să pun în ciorbă! 
O crimă-aş fi făcut de-aş fi tăiat 
Un gît cu viers atît de minunat! 


Pe foarte mulți din grele primejdii i-a scăpat 
O dulce şi duioasă vorbă. 


LUPII ŞI OILE 


În urma multor veacuri de necurmat război, 
Se încheiase pace între lupi şi oi; 

Iar cei de-atita vreme învrăjbiţi 

Erau, deopotrivă, la fel de mulţumiţi. 

Căci lupii, ce e dreptul, furau din miei destui, 
Dar piei de lup şi bacii puneau destule-n cui. 
Avea primejdii multe păşunatul, 

Dar nu mergea prea lesne nici vînatul, 

Şi nu-şi trăia în tihnă nici unul viaţa lui. 
Acum făcură pace, şi-aşa precum sta scris, 
De-s parte şi de alta, ostateci şi-au trimis : 

Mioarele, dulăii, iar iar lupii, pui «de lup. 

Cu timpul, î însă, puii aceştia se-ntăresc, 

Pînă-ntr-o zi, se ii lipsind, se năpustesc, 

Înhaţă mieii-n heare, î îi sfişie şi-i :rup! 

Cu prada-n gură, lupii cei tineri au fugit, 

Apoi, e cei de-acasă în 'taină 'i-au vestit ; 

ar cîinii “care-n codru “ostateci :se găseau 

Şi fără nici-o grijă, încrezători, dormeau, 

În somn pe nesimţite au fost ucişi, încît 
Nici 'unul n-a scăpat 'neomorit. 


Precum “vrea “să arate această întîmplare, 

Cu răii 'se cuvine să lupţi fără 'cruţare. 
Ştiu “că războiul «e -urît, 

Dar cu duşmani vicleni cînd ai de-a face, 
La ce-ţi slujeşte să-nchei pace? 


LEUL MURIND 


Îmbătrînise leul cel cumplit 
'Şi îşi jelea -puterea de-altădată. 
Supuşii lui, văzîndu-l :cît e de :prăpădit, 
Săriră toţi asupra "lui, să-l 'bată. 
l-a tras în spate «calul o zdravănă copită, 
L-a rupt cu dinţii lupul, iiar boul l-a împuns... 
Zăcea pe labe leul, cu iinima zdrobită, 
Şi nici să ragă-o dată 'puteri n-avea de-ajuns. 
Atunci venii măgarul :şi-i_trase un picior. 
— Vai mie! a zis leul, nu-mi mpare rău -că mor, 
Dar de-am ajuns să fiu lovit «de tine, 
Voi 'mai muri o dată, 'de ruşine ! 

FEMEIA ÎNECATĂ 


În loc să sară-n valuri, sînt unii care zic: 
„„Se-neacă o femeie, nu-i nimic...“ 
Eu, unul, cred alminteri şi nu spun ca aceia, 
Căci bucuria vieţii e femeia. 
Acesta nu-i un început nepotrivit, 
lar fabula de față vă vorbeşte 
Tot despre una care, precum se povesteşte, 
În valurile apei a pierit. 
Acum bărbatul, bietul, o căuta prin apă, 
Voind ca trupul ei nensufleţit 
Cu cinstea cuvenită să i-l aşeze-n groapă. 
Pe mal, cu cîţiva trecători s-a întîlnit, 
Neştiutori de cele întimplate, 
Şi omul i-a-ntrebat dacă-au zărit 
Vreo urmă a femeii înecate. 
— Nu, i-a spus unul; ia-o mai la vale, 
Pe unde, poate, apa s-o fi dus... 
— Nici vorbă ! zise altul, pe soaţa dumitale 
N-o căuta devale, ci mai la deal, în sus. 
Oricât ar curge rîul pe-o albie-nclinată, 
Femeia, cum o ştiu de înciudată, 
Nu s-a lăsat, desigur, purtată de talaz 
Un pas măcar! 
Ci, ca să-i facă în necaz, 
A apucat-o-n sens contrar... 


Acelui om îi mai ardea de glume! 

Nu ştiu de-avea sau nu dreptate, 

"Cum n-aş putea să spun despre femei, anume, 
Dacă sînt toate încăpăținate. 

De-ar fi acesta un cusur al lor, 

Nu cred că vor scăpa de el uşor. 


55 


În veci de firea ei nu se desparte 

Cînd e-ndărătnică din naştere femeia ; 
Îţi va întoarce vorba pîn” la moarte, 
lar dacă s-ar putea, şi după-aceea. 


NEVĂSTUICA ÎN HAMBAR 


Duduia nevăstuică, slăbuţă şi subţire, 
Ochind o mică bortă, intrase-ntr-un hambar. 

Zăcuse, sărăcuţa, de pojar, 

Şi-avea nevoie de-ntărire. 

Acum trăia fără habar, 

Vinînd, mîncînd, înfulecînd. 

Nici nu vă dă prin gînd 
Cîtă slănină dulce şi cîte vieți zvîntase ! 
Hoţoaica se-mplinise, ba chiar se îngrăşase. | 
Cam după-o săptămînă, pe cînd stătea la masă, 
A auzit un zgomot şi-a încercat să iasă 

Prin gaura pe unde a intrat. 

Dar nu ştiu cum se face că n-a mai încăput. 

Crezînd că poate s-a-nşelat, 

A dat ocol, a căutat... 
— Deunăzi, zise, totuşi pe-acolo am trecut! 

Un şoarece, văzînd-o cum se zbate, 

A rîs: — Aveai o burtă, atunci, pe jumătate, 
Acum te-ai rotunjit; 
Tot slabă-ar trebui să fii, cum ai venit, 

De vrei să te întorci e-aceeaşi cale. 
Spunîndu-ţi-le-acestea, la alei mă gîndesc, 
Dar nu mai vreau să stărui şi nu asemuiesc 

Ale lor treburi cu-ale tale. 


CNA AR TD AB A At Po AD BR A 


PĂSTORUL ŞI MAREA 


Vecin cu Amfitrita 1, pe ţărmul unei mări, 
Trăia, păzindu-şi turma, în tihnă un păstor. 
Puțin avut strînsese, dar îndestulător, 
Şi nu-i dădea nici griji, nici supărări. 
Dar tot văzînd comorile pe care 
Le aduceau acasă năierii, în curînd 
Vîndu î Întreaga turmă, şi mărfuri cumpărînd, 
Porni în căutarea norocului, pe mare. 
Dar bogăţia ce-a visat 
În valuri s-a-necat, 
Aşa că bietul om s-a-ntors-napoi, 
Păstor la oi, 
Şi nu stăpînul turmei, cum ar fi fost să fie, 
Ci slugă cu simbrie. 
Cel ce se-nchipuise 'Tircis ori Coridon ? 
Atît era acum : ciobanul Ion. 
Strîngînd ban lingă ban, pînă la urmă, 
Ajunse iar păstorul să-şi tundă vechea turmă. 
Era-ntr-o zi cînd valul mînia-şi potolise, 
Şi cîteva corăbii la mal se-adăpostise. 
Privind în larg, păstorul a zis: — Ei, doamnă Mare, 


1 Zeița mării, soţia lui Neptun. 


* Păstor din Eglogele poetului latin Virgiliu; cîntecele sale alter- 
nează cu cele ale lui Tircis (v. n. 2, p. 29). 

“Ţi s-a făcut iar poftă de bani, pe cât se pare. . 
Mai vezi de altul, mult şi bine, 
Că banii mei nu-s pentru tine! 


Aceasta nu-i poveste născocită, 
Ci o-ntîmplare care-a fost trăită; 
Eu, adevărul, înţeleg 
Din încercările vieţii să-l culeg ; 
Şi nu-i o vorbă goală parabola bătrînă, 
Că pentru cioara care zboară să nu dai vrabia di 


Fii mulţumit cu ce-i al tău; 

De te-amăgeşte pofta măririi, ca şi marea, 
Să te prefaci că nu i-auzi chemarea. 

Că unu-ajunge bine, iar zece mii, mai rău, 
Şi de te-ncrezi în valul ispitei, totdeauna 
Îţi vor ieşi în cale tilharii sau furtuna. 


MUSCA ŞI FURNICA 


Furnica se certa odată cu musca pe întlietate,. 
Şi-a zis aceasta: — Jupiter, părinte | 
Cum oare pot, orbiți de vanitate, 

Să n-aibă, unii, nici atîta minte, 
Ca o jivină tirîtoare, 
În josnicia ei, să se măsoare 
Cu fata aerului, care-s eu? 
Zbor ca un flutur prin palate, la masa ta e locul meu 
Din boul înjunghiat spre jertfă, a mea e prima-m- 
bucătură, 
Pe cînd această stirpitură 
Trăieşte patru zile dintr-o fărtmitură, 

Pe care pînă-acasă cu trudă a tirit-o. 
Ia spune-mi, amărito, 
În viaţa ta, ca mine, cîndva te-ai aşezat 
| “Pe fruntea unui rege sau unui împărat? 
Ai sărutat un sîn de fată mare? 
În părul ei, vreodată, te-ai jucat? 
Simţit-ai tu această desfătare ? 
Frumoasa, cînd se duce la-ntilnire, 
Gătită pentru cucerire, 
| Îşi pune, ca să aibă haz, 
O musculiţă pe obraz. 
Pe gîtul gol, alături de aurul din salbă, 
Eu fac să pară pielea ei mai albă. 
Iar tu mi te făleşti 
Cu ce-n cămară strîngi? Să mă slăbeşti! 
Furnica i-a răspuns: — Aşa vorbeşti? 
E, drept, zbori prin palate, dar cui crezi tu că-i placi ? 
Din carnea pregătită pentru zei, 
Tu prima-nghiţitură iei, 
Dar ce ispravă mare faci? 
Oriunde, intri nepoftită, 
Pe orice cap te-aşezi, şi n-ai habar 
De-i cap de împărat sau de măgar; 
Dar îndrăzneala ta, nesuferită, 
Adeseori cu moartea-i pedepsită. 
Cu-o musculiţă în bărbie unei femei îi şade bine? 
Nu-i zbenghiul negru ca şi mine ? 
Şi n-ar putea să-i zică, 
La urma urmelor, furnică ? 
Ia-o mai oblu, musco, nu mai vorbi de sus! 
Lingăilor, la curte pripăşiţi 
Şi cu ruşine izgoniți, 
Tot muşte parcă li s-a spus? 

Cînd Febus! se va duce pe însorita-i cale, 
O altă jumătate a lumii-mbrăţişind, 
Tu vei pieri-n curînd 
De frig, de foame şi de jale. 
În timp ce, mulţumită cu rodul muncii mele, 
Nemaitrudind prin vînt şi ploi, 
Peste viroage şi vilcele, 
Eu voi trăi ferită de nevoi, 
Căci grija ce-am avut-o de griji mă va scuti. 
Abia atunci vei şti 
Cît preţ poate să aibă o faimă mincinoasă. 
Rămii, surată, sănătoasă, 
Mai am destule treburi de-mplinit, 
Nu-mi umplu eu cămara mea cu bizîit. 


GRĂDINARUL ȘI SENIORUL SĂU 


Un iubitor de zarzavat, 
Nici tîrgoveş şi nici plugar, 
Se aşezase într-un sat 

Şi se făcuse grădinar. 

Un grădinar, fireşte, cu grădină, 

'Şi-un petic de livadă, binenţeles, vecină. 
Gard viu pusese-n locul bătrinelor uluci ; 
Creşteau aici, în voie, măcriş, spanac, lăptuci, 
Puţină iasomie, un strat de stînjenei, 

Să-şi aibă bucheţelul Margăt, de ziua ei. 
Mult însă n-a durat această pace, 
Căci s-a ivit un iepure vrăjmaş. 

Văzînd deci omul nostru ce pagubă îi face 

Duşmanul rozător, 


1 Zeul soarelui, 


Porni cu jalba la oraş, 
Să ceară ocrotirea înaltului senior. 
— Măria-ta, mă sărăceşte acest prădalnic dobitoc! 
Nu-i zi să nu mă dijmuiască. 
Nu dovedesc nici bîte, nici pietre să-l gonească, 
Iar de capcane-şi bate joc. 
Mi-e teamă să nu aibă pe dracu-n el... — Ce drac? 
Oricîte vrăji ar face, îi vin eu lui de hac! 
Am să te scap, bătrîne, cu preţul vieţii... — Cînd? 
— În cea mai mare grabă, de miine începînd. 
Zis şi făcut ! Seniorul, cu tot alaiul lui, 
S-a-nfăţişat a doua zi. 
— Întâi de toate, zise, vom prinzi. 
Să pună la frigare cîţiva pui, 
Dar, vezi, să fie fragezi, s-alegi din cei mai tineri. 
E fata ta? Hai, vino, frumoaso, şi-mi zîmbeşte. 
Ei, cînd jucăm la nuntă ? Ce-aşteaptă domnii gineri ? 
Ascultă-mă, bătrîne, ţi-o spun prieteneşte 
Că n-ai în casă altă comoară mai de preţ. 
Rostind aceste vorbe, pe fată o pofteşte, 
O pune lîngă diînsul şi, tot mai îndrăzneţ, 
Îi prinde mîna, braţul, un colț dintr-o batistă, 
Alintături neroade... Frumoasa, cu sfială, 
Mai nu se: lasă, mai rezistă... 
(lar tatălui, această hîrjoneală 
Nu i-a făcut prea multă bucurie.) 
Ceilalţi, porniţi spre pradă, dădură toţi năvală 
Pe la cămări şi prin bucătărie. 
— Îmi place-această şuncă, e bine frăgezită. 
— E pentru dumneavoastră, seniore, pregătită. 
— O iau, şi voi gusta-o cu mulţumire mare. 
S-a săturat seniorul şi toţi însoțitorii, 
Odraslele lui, caii, ogarii, slujitorii ; 

N-avea nici unul lipsă de poftă de mincare ! 
Boierul se-aşternuse pe chef şi desfătare, 
Porunci în casă da, 
Bea vinul vechi al gazdei şi fata-i dezmierda. 
Iar după ce voinicii din plin s-au ospătat, 
Porniră-n grabă la vînat. 
Arîta zarvă trîmbiţele fac, 
Că grădinarul, bietul, a-ncremenit, buimac... 
Dar, vai ! în scurtă vreme, mai rău ca el arată 
Grădina fără milă despuiată, 
Parcă-a trecut zavera peste straturi. 
Adio, flori! Adio, zarzavaturi ! 
Adio, praz, cicoare şi rubarbă ! 
N-a mai rămas un fir de iarbă! 
Nici iepurele, cel puţin, nu l-au ajuns: 
La umbra unei verze s-a ascuns, 
Apoi, ochind o bortă, fugi în goana mare... 
O bortă ? Zi mai bine o groaznică spărtură, 
Pe care-n gardul verde gonacii o făcură, 
Să aibă loc să treacă stăpinul, de-a călare. 
Adînc ofta săteanul : — Aşa petrec seniorii ! 
Dar cine să-l asculte ? Şi, astfel, vinătorii, 
În mai puţin de-o oră, cu ciinii lor stricară | 
Cît într-un veac de vreme toți iepurii din ţară, 


Să nu purtaţi războaie, oameni buni, 
Şi-n ajutor pe regi nu-i mai chemaţi. 
Să intre-n ţara voastră, nu-i lăsaţi ; 
Iar ca să-i şi poftiţi, aţi fi nebuni! 

“7 — La Fontaine — Fabule 63 


MĂGARUL ŞI CĂŢELUŞUL 


Nu-ţi pune-ndemiînarea la încercări prea grele ; 
Îşi are şi talentul o margine a lui. 

Oricit ţi-ai da silinţa, pe urs nu poţi să-l pui 
Să-ţi facă elegante şi zvelte temenele. 


Nu are-oricine darul înnăscut 
De-a fi plăcut; 
Iar pe acei ce sînt iubiţi 
Nu-i pizmuiţi, 
Să n-ajungeţi mai rău 
Dectt măgarul care-a vrut 
Să-şi miîngiie stăpînul, şi el, în felul său. 
— Cum? Javra asta de căţel, 
Fiindcă-i mică şi e dulce, 
Să stea cu domnul în fotel 
Şi-n patul doamnei să se culce, 
În vreme ce pe mine mă ţin numai în bețe? 
Ce face dumnealui ? Întinde-o labă, 
Şi toţi îl iau în braţe să-l răsfeţe. 
Ce mare treabă ! 
Aşa ceva pot să încerc şi eu, 
Nu cred să fie-un lucru-atit de greu. 
Însuflețit de-această gîndire iscusită, 
Cum într-o zi stăpînul părea în toane bune, 
Măgarul se repede şi pe bărbie pune 
Bătrîna lui copită, 
În chip de drăgăstoasă şi blindă alintare ; 
lar pentru ca să fie plăcerea şi mai marc, 
A început să cînte cu glasul lui dogit. 
— Oho! ce mîngiiere ! ce dulce ciripit | 


A spus mirat stăpînul, punînd mîna pe băț. 
S-a vindecat, deodată, măgarul de răsfăţ, 


Şi-aşa sfirşi întreaga comedie. 


RĂZBOIUL ŞOARECILOR CU NEVĂSTUICILE 


Lă 
A nevăstuicii seminţie 
Şi cu tot neamul pisicesc 
Cu şoarecii nu prea trăiesc 
În sinceră prietenie ; 
Şi de-ar putea la ei s-ajungă 
Prin mai puţine uşi cu chei, 
Prăpăd ar face printre ei 
Cumătra cu spinarea lungă. 
Atît se înmulțise-odată 
Întreg norodul rozător, 
Încît Guzgan, voivodul lor, 
A strîns, din şoareci, o armată; 
lar nevăstuicile, la fel, 
Au fost chemate sub drapel. 
Şi spune cronica nescrisă, 
De-o fi sau nu adevărat, 
Că timp destul de-ndelungat 
Rămase lupta nedecisă. 
Din rînduri, mulţi ostaşi pieriră, 
Şi mult pămînt s-a îngrăşat 
Cu sîngele ce s-a vărsat; 
Iar greul şoarecii-l plătiră. 
Zadarnic au pornit în frunte 
Vitejii lor, Meridarpax, 
Pisicarpax şi Artarpax, 

Cu piepturile lor să-nfrunte 
Acea năvală îndîrjită, 

Că n-au putut s-o ţină-n loc, 
Şi-ntr-un război fără noroc 

Fu şoricimea risipită. 

Ca pleava s-au împrăştiat 
Toţi şoarecii şi şobolanii, 
Soldaţii, ca şi căpitanii ; 

Din prinți, nici unul n-a scăpat! 
Scursura cetelor din gloată 
Prin mii de borte s-a ascuns, 
Şi-aşa, în grabă, a ajuns 

Să scape golănimea toată; 
Dar nobilii care purtau, 
Ca-ntreaga şleahtă şobolană, 
'Turban, surgiu şi coif cu pană, 
Şi mîndri îşi închipuiau 
Că-nfăţişarea lor măreaţă 

Și strălucitul lor panaş 

O să- nspăimînte pe vrăjmaş, 
Nici unul n-a rămas în viaţă. 
Se repezeau seniorii printre 
Acele rînduri de fugari, 

Dar cum purtau găteli prea mari, 
Prin găuri nu-ncăpeau să intre. 
Şi-aşa au fost măcelăriți 

Nu şoriceii de strinsură, 

Ce lesne-n cuiburi încăpură, 
Ci marii şobolani, gătiţi ! 


Un cap frumos înzorzonat 

Spre făloşie şi spre slavă 
„ Aduce-adeseori zăbavă ; 

Şi un veşmînt prea încărcat 

La vad adînc mai mult te-ncurcă ; 

. Cei mari şi falnici sînt greoi, 
Iar la strîmtoare şi-n nevoi 
Cei mici mai bine se descurcă. 


OMUL ŞI IDOLUL SĂU 


Acel păgîn, în casă, ţinea un chip cioplit 

Şi aştepta norocul să-i vină de la zei; 

El nu ştia că zeii de mult au asurzit. 

Îşi alesese-un idol, dar îl costa cît trei! 
Îi aducea prinosuri şi ofrande, 


Boi înjunghiaţi spre jertfă, cu coarnele-n ghirlande ; 


N-a fost niciunde şi nicicînd 
Un zeu mai bine ospătat. 
Dar gazda, drept răsplată, nimic n-a căpătat: 
Comoară ? Moştenire ? Câştig la joc ? Nici gînd! 
Mai mult decit atît : cînd se-abătea i 
Pe locurile-acelea un fleac de vreme rea, 
Rar se-ntîmpla pe el să nu-l ajungă, 
Şi paguba îl ustura la pungă. 
Văzind pînă la urmă că nu se pricopseşte 
Şi-n viaţă n-are parte decit de zile grele, 
Că zeul nu-l ajută, cu toate că-l hrăneşte, 
Ia un ciocan şi face din idol bucățele... 
Şi-un sac umplut cu aur găsi în măruntaie! 
— Eu te-ndopam, îi zise, şi tu n-aveai habar! 
Nu te-ndurai să-mi dai nici o leţcaie. E 
Te du! Să-ţi facă alţii în casa lor altar. 
Prea semeni cu acei netoţi 
Pe care trebuie să-i baţi 
Ca de la ei ceva să scoţi. 
Cu cît eram mai darnic, eram mai păgubit. 
Bine-am făcut că te-am plesnit ! 

GAIŢA ÎMPODOBITĂ CU PENE DE PĂUN 


O gaiță se-mpodobise 
Cu penele unui păun ce năptîrlea ; 
Ca o prințesă mi se dichisise 
Şi ţanţoşă printre păuni se fudulea, 
Dar unul dintre ei a dibuit-o, 
Şi gaița s-a pomenit batjocorită, 
Gonită, fluierată, huiduită, 
Şi ca să rîdă, domnii păuni au jumulit-o. 
Jar cînd la gaiţe se-ntoarse iară, 
Suratele au dat-o-afară. 


. 
Sînt gaiţe destule, cu tot două picioare, 
La fel de-nşelătoare, 
“Ce umblă-nzorzonate cu pene de furat. 
(Plagiatori, cum li se spune.) 
Aş fi putut să-i şi numesc, dar i-am cruțat, 
Am alte treburi de făcut, mai bune. 


BROASCA ŞI ŞOARECELE 


Merlin + spunea: — Cel care pe-un altul amăgește, 
De: multe: ori e însuşi înşelat. 

Păcat că-nţelepciunea cu: vremea se-nvecheşte, 

Nu ştiu proverb pe: lume mai bine-ntemeiat; 

Dar să: mă-ntore la; cele ce: am. de povestit : 

Un şoarece cu: burtă, grăsuţ, bine: hrănic 

(Din cei ce nu: ţin: posturi, nici rugăciuni nu fac), 


1 Merlin — poreclit Vrăjitorul — erou: al povestirilor: cavalerești 
din evul mediu. 

Se odihnea odată pe malul unui lac. 
O broască, întilnindu-l, i-a spus în limba ei: 
— Poftim la prînz la mine, seniore, dacă vrei. 
lar şoarecele a primit cu mulțumire. 
Nici n-ar fi fost nevoie de prea multă poftire, 
Dar broasca, la palavre pricepută, 
A început, îmbietoare, să-i înşire 
Cît îi va fi călătoria de plăcută, 
Ce mult o să-l încînte-o baie bună, 
De cîte lucruri rare-o să se mire, 
Jar într-o zi putea-va nepoților să spună 
Ce locuri a văzut şi ce popoare, 
Ce obiceiuri au, cum viețuiesc 
Şi în ce chip se cîrmuiesc . 
Noroadele în apă trăitoare. 
Îl ispiteau la drum aceste toate, 
Dar cavalerul nu ştia să-noate, 
Şi, ca să-l înlesnească, dumneaei 
Un fir de papură-a-nnodat 
Şi i-a legat 
Piciorul lui de laba ei. 
Apoi se aruncară în apă laolaltă... 
Dar lelea de pe baltă 
N-avea cinstite gînduri, căci tot trăgînd de fir 
Mereu mai la adînc, 
Bătindu-şi joc de lege şi de cuvîntul dat, 
Se străduia să-nece pe bietul musafir. 
„Cu mare poftă (îşi zicea) am să-l mănînc. 
Un şoarece mai fraged de mult n-am mai vînat !* 
O luptă mare se-ncinsese-n ape, 
Chema sărmanul şoarec pe zei în ajutor, 
Trăgea amarnic broasca, el î încerca să „scape... 
Cînd iară că deasu ra trecu un şoim în zbor 
Şi, cum zări în valuri pe micul rozător, 
Aproape înecat, i 
S-a repezit şi l-a-nhăţat, 

Ducînd, cu broasca spînzurată, 
Două vînaturi dintr-o dată ! 

Şi, astfel, şoimul norocos 

S-a ospătat împărăteşte, 

Avînd la prînzul lui gustos 

Şi carne proaspătă, şi peşte. 
Cei mai vicleni înşelători 
Căpcane altora întind ; 

Dar li se-ntîmplă-adeseori 
Că-n laţul lor tot ei se prind. 


TRIBUTUL PE CARE DOBITOACELE 
L-AU TRIMIS LUI ALEXANDRU 


Era, în vremea veche, o fabulă vestită ; 
Anume pentru ce, nici eu nu ştiu, 
Povestea, cum a fost, aşa o scriu, 

Sd-i afle cititorul morala potrivită. 


Purtase ştirea-n zare răzbătătoarea Faimă 
Că unul, Alexandru, din Joe zămislit, 
Vrînd lumea s-o robească prin sabie şi spaimă, 
A hotărît şi-a poruncit 
Să vină-n faţa lui să i se-nchine 
Şi oameni, şi jivine, 
Şi elefanţi, şi rtme tîritoare, 
Şi liberul popor de zburătoare! 
În lung şi-n lat, 
Zeița cu o sută de guri a trîimbiţat 
Poruncile acelui puternic împărat ; 
Iar fiarele, deprinse să fie cîrmuite 
De singura poruncă a pîntecelui lor, 

S-au pomenit silite 
S-asculte legea pusă de-un alt stăpînitor. 
Lăsîndu-şi vizuina, s-au strîns să țină sfat 
În mijlocul unui deşert îndepărtat, 
Şi între ele chibzuind ce-au de făcut, 
Drept încheiere, x 
Au fost cu 'toate de părere 
Stăpînului cel nou să-i ducă închinăciune şi tribut. 
Solia fu încredinţată 
Maimuţei, ca 'mai diplomată, 
Şi i s-a dat la mînă scris 
Ce-avea de zis. 
Cu celelalte-a mers uşor, 
Dar bani pentru tribut, de unde? 
Noroc că le-a venit în ajutor 
Un prinț ocrotitor, 
Ce nimerise-o vînă de aur într-un munte. 
S-au pregătit trimişii meniţi să poarte darul: 
Se îmbiară calul, cattrul şi măgarul, 
Apoi, „pe lingă-aceştia trei, 
S-alese şi cămila -să plece-n rînd cu ei. 
Tuspatru o luară la picior, 
Cu maimuţoiu-n frunte, în chip de-ambasador. 
La un popas s-au întîlnit cu domnul leu. 
(S-ar fi lipsir de-această bucurie.) 
— Îmi pare bine, zise el, că-n drumul meu 
Vă am tovarăşi de călătorie. 
Aduc şi eu, din parte-mi, prinosul cuvenit. 
Nu e prea grea povara, dar nu-s obişnuit, 
Şi, drept să spun, mi-aşi face o înlesnire mare 
De mi-aţi lua «din cîrcă o parte fiecare. 
V-aţi dovedi prieteni “cumsecade, 
V-aş fi de-a pururi recunoscător 
Şi m-aş mişca :eu însumi în luptă mai uşor 
De-ar încerca tilharii să ne prade. 
Pe leu cum să-l refuze? Nu 'se obișnuiește. 

Au descărcat povara şi i-au făcut pe voe, 
lar leul, în pofida celui născut din Joe, 
Pe socoteala obştii trăia împărăteşte, 

Uşor păşind şi mult mîncînd. 

În drumul lor umblind, | 

Au dat peste-o poiană cu flori aromitoare, 
Locaş senin de pace, cu margini de izvoare, 
Un colț de ţară-n care domnea zefirul blind 
Şi se strîngeau să pască mulțime de mioare. 

Acolo leul s-a lăsat pe vine, 

Plingîndu-se că nu se simte bine: 
— Mă arde-n burtă, zise, şi am dureri de şale. | 
Eu mai rămîn pe-aici, poate găsesc 
Niscaiva ierburi, să mă lecuiesc. 
Voi nu vă pierdeţi vremea, vedeţi-vă de cale. 
Înapoiaţi-mi banii, să am de cheltuit. 

Apoi, deodată, vesel a răcnit 

În graiul iui: 
— la uite, bănişorii mei făcură pui! 
Ce de mai spor! 

Crescură, cei mai mulţi, cît mama lor. 
Prăsila, după drept, mi se cuvine. 
A zis, a strîns bănetul şi l-a luat cu sine. 
(Nu chiar pe tot, dar nici n-a mai rămas.) 
Maimuţa, cărătorii stătură fără glas; 
Apoi porniră iarăşi la drum şi, de nevoie, 
S-au dus să i se plîngă născutului din Joe. 


Se zice că degeaba s-au plins — tot ce se poate — 
Proverbul spune-nţelepeşte 
Că ochii corb la corb nu-şi scoate ; 
lar un tîlhar pe alt tîlhar nu-l osîndeşte, 

CALUL CARE A VOIT SĂ SE RAZBUNE PE CERB 


N-am mers întotdeauna, noi, oamenii, călare. 
Ne-ndestulam cu ghindă şi culegeam stejarii, 
Pe cînd în codru, caii, cattrii şi măgarii 
Trăiau în libertate şi fără şa-n spinare. 

Nu se vedeau, cum vezi acum, 

Atitea hamuri şi samare, 

Atiţia cavaleri pe drum, 

Atiţia pinteni vitejeşti, 

Atiîtea roate de caleşti ; 

Şi nici în sălile măreţe, 

Atttea chefuri şi ospeţe. 
Un cal din vremea-aceea stătea în vrăjmăşie 
Cu cerbul din pădure, cel iute de picior; 
Şi cum era acesta mai bun alergător, 
Nu izbutea să-l prindă, nici calea să-i aţie. 
Atunci, văzînd că omul mai multe lucruri ştie, 
S-a-ncumetat să-i ceară un sfat folositor. 
lar omul i-a pus frîul şi i-a sărit în spate, 
Gonindu-l, valvîrtej, pe deşălate ; 
L-a îndemnat la fugă şi l-a-mboldit atit, 
încît prinzînd din urmă pe cerb, l-au doborit. 
— Acum, îi zise calul, îţi mulţumesc frumos. 
Eu mă întorc acasă... şi s-auzim de bine. 
Dar omul îi răspunse: — Ba nu, rămii la mine, 

Să-mi fii de ajutor şi de folos. 
'Te voi hrăni cu grijă, şi-n loc să dormi în plo: 
Vei sta, pînă la burtă, în aşternut de paie. | 
Dar, vai! cum să-ţi priască gustoasele bucate 
Cînd jefuit ai fost de libertate? 
Tîrziu văzu şi calul ce-amarnic a greşit, 

Dar grajdul lui de mult era zidit. 
Aici muri, cu şaua în spinare: 
Mai bine se lipsea de răzbunare. 


Să-ţi vezi răpus duşmanul, e-o dulce desfătare, 

Dar nu-i atît de scumpă ca s-o plăteşti cu bunul 
Cel mai de preț, cu care 
În lume nu se-aseamănă nici unul! 


_VULPEA ŞI BUSTUL 


Seniorii, ca la teatru, pe faţă poartă mască 
Şi amăgesc prostimea cu ifosele lor. 
S2 ia după ce vede măgarul gură-cască ; 
Dar vulpea nu se lasă minţită-aşa uşor, 
Îi judecă pe toţi şi nu se-nşală. 
De cîte ori priveşte deşarta lor spoială, 
Îi vin în gînd acele cuvinte ce-a rostit 
Privind în faţă bustul unui erou vestit. 
Era un chip în marmură cioplit, 
Mai mare decît omul din cap pîn” la mijloc, 
Și gol pe dinăuntru, ca nuca fără miez. 
— De-atita măiestrie (a zis) mă minunez. 
Ce cap frumos ! dar creieri, sub fruntea lui, de loc! 


" Cîţi nobili dintre-ai noştri, fuduli şi arătoşi, 
Nu sînt la fel ca bustul: măreţi şi găunoşi. 


73 


LUPUL, CAPRA ŞI IEDUL 


Cumătra capră, ca să-şi umple cu lapte ţiţele deşarte, 
S-a dus într-o poiană, mai departe, 
Puţină iarbă fragedă să pască. 

A învârtit o dată cheia-n broască : 
Şi iedului cel mic i-a dat povaţă: 
— Băiete dragă, dacă ţii la viaţă, 
Să bagi de seamă, nu care cumva 
Să laşi să intre-n casă cineva. 
I-a spus apoi, cu grijă părintească : 
—. Lozinca mea e : „Lupii să plesnească !* 
Dar caprei nu-i venise-n gînd 
Că lupul cel viclean, trecînd 
Pe lingă poarta casei lor, 
Prinsese vorbele din zbor, 
Şi cu gînd rău ţinuse minte 
Acele trei cuvinte. 
Se duse mama capră la păscut. 
Bătînd la uşă, lupul prefăcut 
A zis pe limba iedului, căprească, 
Cu glas ca mierea: — „Lupii să plesnească...“ 
Şi aştepta ca iedul să-i descuie. 

Dar nici feciorul caprei atît de haplea nu e; 

Se uită pe fereastră şi-i strigă lupului : 

— Arată-mi laba albă, alminteri nu descui! 

Un lup cu labă albă nu se-ntilneşte des. 

Văzînd că n-a brodit-o, jupinul a-nţeles 

Şi-a-ntins-o spre pădure, la fel cum a venit. 

Acum, ia spuneți: iedul isteţ ce-ar fi păţit 

Dac-ar fi dat crezare 
Cuvintelor ştiute de lup din întîmplare ? 


Toţi pun la uşă lacăt cînd sînt prevăzători; 
Dar parcă e mai bine să-ncui de două ori. 

LUPUL, MAMA ŞI COPILUL 


Şi pentru că fu vorba de lupi, mi-aduc aminte 

. . > A 
De-un alt viclean, cu care mai rău s-a întîmplat. 
„Am să vă spun povestea în cîteva cuvinte: 


Un om stătea cu casa la margine de sat. 
Boierul lup venise şi, după gard pîndind, 
Privea cu jind 
Viţei de lapte, capre, berbeci şi oi ieşind, 
Curcani, o oaste-ntreagă, minune de vînat ! 
Privind mereu şi numărînd, 
Tilharul se cam plictisise ; 
Cînd, prin ferestrele deschise, 
A auzit un prunc plingînd, 
Şi maică-sa cum Îi zicea : 
— Hai, vino, lupule, de-l ia! 
Se bucura jivina cea flămindă 
Că zeii milostivi s-au îndurat 
Să-l răsplătească după-attta pîndă. 
Dar mama, ca să-mpace copilul speriat; 
Îi spuse, liniştindu-l: — N-ai teamă, puişor, 
Că dacă vine lupul, îl omor! 
— Ce-i asta ? zise lupul pînditor, 
Ba-i albă, ba e neagră... Vă bateţi joc de lume? 
Vrei s-amăgiţi, pe cine? 
Pe-un vînător ca mine? 
Eu nu sînt prost să-nghit astfel de glume! 
Ei, lasă, că mai vine mucosul prin pădure, 
O să-l învăş eu să culeagă mure! 
'Tocmai atunci ieşiră vreo cîţiva inşi din casă ; 
Un cfine-i sare-n faţă... Ciomege, furci, topoare 
Se-abat asupră-i şi lungit îl lasă. 

— Ce-adulmecai pe-aicea, frăţioare ? 

Îi puse unul întrebarea. 
Iar lupul, temător c-au să-l omoare, 

Le spuse toată întîmplarea. 
— Ia uite! zise mama, dar bine-ai priceput! 
Vrei să-mi mănînci băiatul! De-aceea l-am născut, 
Ca tu să-ţi umpli burta, nesăţioasă fiară? j 
Şi-aşa-i fu dat sărmanului să piară. 
Îi retezară capul şi-un ciot din laba dreaptă; 
Le-au atîrnat la poarta seniorului, afară, 
Şi au de-atunci picarzii o vorbă înţeleaptă : 
„Lupi drăgălaşi, crezare să nu daţi 
Cînd mamele vă cheamă copiii să-i mîncaţi !“ ! 


O VORBĂ A LUI SOCRATE 


Zidea pe vremea-aceea Socrate casa lui, 

Dar n-ajungea să fie pe placul nimănui. 

Ba unul îi spusese, pe şleau, că-n nici un fel 
Nu-i casă vrednică de el. 

Ciţiva cîrteau că n-are o faţă-mbietoare, 

Şi într-un glas strigară că-i prea nencăpătoare ; 

Nici să te mişti ca lumea n-ai loc îndeajuns ! 
Socrate, înțeleptul, le-a răspuns: 

— E casa mea prea mică? Eu nu-i găsesc o vină. - 

Măcar de-ar fi, tot timpul, de buni prieteni plină-u 


Socrate-avea dreptate, şi eu tot astfel spun, 
Că pentru găzduirea acelor oaspeţi rari, 
Odăile erau destul de mari. 


1 La Fontaine transcrie zicătoarea în dialect picard; 


* 

Toţi zic că-ţi sînt prieteni; să-i crezi, ai fi nebun! 
Ce des găseşti cuvîntul acesta-n orice limbă, 
Şi cît de anevoie în faptă se preschimbă! 


BĂTRÎNUL ŞI FECIORII LUI 


Cînd nu sînt strîns unite, puterile-s puţine; 
Veţi asculta pe sclavul în Frigia născut, 

lar de mai pun, pe-alocuri, o vorbă de la mine, 
Nu m-amăgeşte gîndul pizmaş de-a-l fi-ntrecut, 
Ci felul lumii noastre aş vrea să-l zugrăvesc. 
Ştiu, Fedru 2 se-avintase să scrie el mai bine; 
Eu nu rtvnesc o faimă ce nu mi se cuvine. 


Acum să trec la pilda cu tâlc înţelepţesc 
Despre bătrînul care, precum povestea spune, 
Dorise, laolaltă, pe fiii lui s-adune. 

Simţind că-l cere moartea, curînd, la sînul ei, 
Chemă bătrînul tată pe-ai săi tustrei băieți: 

— Acest mănunchi de suliți (le zise), dragii mei, 
Să încercaţi să-l frîngeţi cum ştiţi şi cum puteţi... 
Am să vă spun în urmă ce tainic nod îl leagă. 
Făcu cel mai în vîrstă întiia încercare : 

Şi-a încordat puterea, şi-a dat silinţa-ntreagă, 
Zadarnic ! — Să încerce (a zis) un braţ mai tare. 
Atunci veni mezinul, s-a-ncumetat şi el, 

Dar se trudi degeaba. Al treilea, la fel. 


1 Referire la Esop, tabulist grec (sec. VII—VI î.e.n.), a cărui origine 
€ necunoscută şi despre care se presupune că a fost sclav. 
 Fabulist latin (n. 30 î.e.n.). 

Erau acele suliți vinjoase ca un trunchi, 

Şi n-au ajuns să frîngă nici una din mănunchi! 
— Aşa-i, zimbi moşneagul, că sînteţi slabi ? Ei bine, 
O să v-arăt ce poate un om bătrîn ca mine! 
Flăcăii,-nchipuindu-şi că tatăl lor glumeşte, 

Au ridicat din umeri şi-au ris. Au rîs prosteşte, 
Că moşul pune mîna pe suliţi, le desparte 

Şi rupe cîte una, pe fiecare-n parte. 

— Puterea stă-n unire, copii, să nu uitaţi. 

Să fiţi mereu alături : să nu vă dezbinaţi! 

N-a mai vorbit bătrînul la fel a doua oară 
Dectt în ceasu-n care îi fuse dat să moară: 

— Copii, vă las cu bine... Voi să-mi făgăduiţi 
Că veţi trăi în pace... fraţi buni, mereu uniţi... 
Vreau să mă duc din viață cu sufletu-mpăcat. 
Cei trei feciori, cu ochii în lacrimi, au jurat. 
Bătrînul lor părinte i-a strîns pe toţi la piept. 
Şi s-a culcat, în moarte să doarmă somnul drept. 
Au moştenit avere frumoasă cei trei fraţi, 

Dar nu prea lămurită şi cam împovărată : 
Înapoieri silite de bani împrumutaţi, 

Vecinul rău, cu care erau în judecată... 

La început, frăţeşte, cei trei se descurcară ; 

Dar buna învoire e-o floare mult prea rară, 

Şi cei legaţi prin sînge s-au pomenit duşmani. 
Rău sfătuiţi, pizmăreţi şi rivnitori de bani, 

Se ceartă la-mpărţeală pe roadele culese, 

Pierd, unul după altul, o sută de procese, 
Vecinu-i hărţuieşte, prinzindu-i în greşeală, 

Le află cămătarul o lipsă-n socoteală, 

Şi niciodată fraţii, tustrei, nu-s de-o părere ! 
Aşa pierdură-n certuri întreaga lor avere ; 

Iar mai tîrziu zadarnic au vrut şi ş-au silit 

Să lege iar mănunchiul de suliţi, risipit. 


78 


ZGIÎRCITUL CARE ŞI-A PIERDUT COMOARA 


Un bun nu preţuieşte cît timp nu-i folosit. 
Aş vrea să-mi spună omul nărăvit 
— Cel care-adună aur, iar banii şi-i fereşte — 
Ce bucurii, pe care noi nu le-avem, trăieşte? 
Sărman ca Diogene, zgîrcitul strîngător 
Cunoaşte-n bogăţie un trai de cerşetor. 

Spre o mai bună lămurire, 
Să ascultați o pildă, de la Esop citire, 

O întîmplare petrecută-odinioară 
Cu unul ce păstrase, ascunsă, o comoară. 


Ducea, nefericitul acela, viaţă grea, 
Ca să petreacă bine... în viaţa viitoare. 
Nu se slujea de aur, ci el îl slugărea ! 

În grija lui prea temătoare, 

Ţinea-n pămînt o sumă însemnată, 

Cu inima-mpreună îngropată ; 

O altă treabă neavînd, 
EI galbenii şi-i număra în gînd, 
Cinstind şi preamărind ca pe un sfint 
Avutul „ce-ngropase în pămînt. 
De sta în pat, ori se-aşeza la masă, 
De se ducea, ori se-ntorcea acasă, 
Mereu îi era mintea la comoară 
Şi tot dădea tîrcoale pe locul tăinuit. 
Dar un sătean dintr-o _ogradă-nvecinată, 
Zărindu-l pentru nu ştiu-a cîta oară, 

L-a bănuit, l-a dibuit 
Şi i-a răpit comoara îngropată. 
Iar într-o zi, acel zgârcit, E 

Vrând pasărea de aur s-e mai privească-o dată, 


Găseşte cuibul jefuit ! 

A plins, nefericitul, a strigat, 
S-a căinit şi s-a văitat 
Cu gemete sfişietoare ! 
Un trecător,. văzîndu-l, l-a întrebat : ce-l doare ? 
— Bănuţii mei... mi i-au furat... 
— Furat, ai zis? De unde ? — De sub acest pietroi... 
— Cum asta? Doar nu sîntem în vreme de război, 
Să-i duci aşa departe ! Au nu era mai bine 
Să-i fi păstrat în casă la dumneata, vecine? 
I-aveai la îndemînă, să-i foloseşti oricînd. 
— Oricînd ? Auzi ce vorbă lipsită de temei ! 
Sau crezi cumva că banul cum pleacă, aşa vine? 
Nici nu-mi trecea măcar prin gînd 
Să mă ating de bănişorii mei! 
— Atunci, de nu ţi-ar fi cu supărare, 
De ce te întristezi atît de tare 
Şi plîngi că n-ai avut noroc? 
Nu te-atingeai de bani? Ei! n-ai decit 
Să pui un bolovan în loc: 
E tot atât. 


OCHIUL STĂPÎNULUI 


Un cerb, zorit din urmă de-o goană de copoi, 
Intrase într-un grajd cu boi. 

Plăvanii îl primiră, la început, cam prost, 

Poftindu-l să-şi găsească aiurea adăpost. 

— Lăsaţi-mă, frați buni, la voi în casă, 

Nu mă daţi pradă ctinilor de-afară! 

Am să v-arăt păşunea cu iarba cea mai grasă, 
Şi rău n-o să vă pară. 

Pînă la urmă, boii, de milă, i-au răspuns 


Că se-nvoiesc să-l ţină-ascuns. 
Se furişase cerbul în cel mai dosnic loc 
Şi sta să mai răsufle, sărmanul dobitoc! 
Încolo, mai spre seară, grăjdarul se ivi,: 
Să pună fin în iesle, ca-n fiecare zi. 
Se învirteau argaţii să-şi isprăvească treaba, 
Veni şi logofătul, ca să nu stea degeaba, 
Dar n-au zărit, nici unul dintre ei, 
Nici ramurile coarnelor înalte 
Ivindu-se deasupra celorlalte, 
Nici cerbul pitulat între viței. 
Văzînd sălbăticiunea că nu-i băgată-n seamă, 
Acelor boi de suflet le-a mulțumit frumos 
Şi aştepta în staul prilejul priincios 
Cînd Ceres! pe la treburi pe lucrători îi cheamă. 
Un bou îi zise însă, cuminte rumegînd: 
— "Te bucuri prea curînd ! 
Pe omul cu o sută de ochi îl simt cum vine; 
Sărmane cerb, mi-e teamă că va fi rău de tine! 
Intrînd în grajd, stăpînul : 
— Nu-mi place! a strigat. 
Nu văd destulă iarbă în iesle. Unde-i fînul? 
În paie aşternutul ar trebui schimbat. 
Să îngrijiţi de vite, că de-aia am argaţi. 
Păianjenii din colţuri vi-e greu să-i măturaţi? 
Ia uite, tencuiala cum stă aici să cadă! 
Şi juguri, lanţuri, toate mi le-aţi trîntit grămadă ! 
Urmâîndu-şi cercetarea cu grijă-amănunţită, 
Zări de după iesle un cap străin, de vită. 
Şi-aşa fu cerbul încolțit! 
Asupra lui cu fiare şi furci s-au năpustit. 
Zadarnic dobitocul a plins şi s-a rugat, 
L-au căsăpit şi l-au sărat 


1 Zeița agriculturii, în mitologia greco-romană. 

Şi au avut destulă friptură la ospeţe 
Vecinii toţi şi alte multe feţe. 


Aşa zicea şi Fedru-n pilda lui, 
Că nu sînt ochi să vadă ca ai stăpînului! 
lar eu, dacă mi-ar fi îngăduit, 
Il-aş adăuga pe-aceia de om îndrăgostit. 


CIOCÎRLIA, PUII EI ŞI PLUGARUL 


Ajută-te tu singur ! e-o vorbă cu temei; 
Esop a dovedit-o cît e de-adevărată. 


În griul verde pitulată, 
Îşi face ciocîrlia cuibul ei 
Atunci cînd nu-i făptură în tot cuprinsul firii 
Să nu asculte dulcea poruncă a iubirii: 
Şi peştii uriași în apa lor adîncă, 
Şi tigrii din pădure, şi pasărea-n cîmpie. 
Numai o dată, într-un an, o ciocîrlie 
Uitase primăvara, pereche n-avea încă, 
Şi nu- gustase-a dragostei plăcere. 
Dar ascultind îndemnul naturii cum o cheamă, 
Se hotăr? (cu oarecare-ntirziere) 
Să fie mamă. 
Un cuib, ca celelalte, şi-a durat, 
Şi a ouat. 
A cam grăbit clocitul, dar l-a sfîrşit cu bine, 
Şi puii din găoace i-a scos, cum se cuvine. 
Se „rumenise griul î în zilele cu soare, 


Şi încă nu-nvăţase odraslele să zboare. 

În zorul ei de mamă grijulie, 
Neostenita ciocîrlie, 

De cum mijea de ziuă, pornea din loc în loc, 
S-aducă de mîncare copiilor, în cioc. 
Le-a spus: — Să staţi acasă şi cuibul să-l păziți! 
Iar de-o veni, cînd va veni, precum gîndesc, 
Stăpînul ăstor locuri, cu fiu-său cel mare, 

Să ţineţi minte bine ce-şi vorbesc, 
Căci s-ar putea-ntimpla, cum bănuiesc, 

Să ne mutăm sălaşul fiecare. 

Se duse cioctrlia. Şi, bineînţeles, 
Sosiră-n scurtă vreme plugarul şi băiatul. 
— A dat în pirgă griul şi trebuie cules. 
În zorii zilei, mîine, începem seceratul ! 

Tu, zise tatăl, du-te 

Şi cheamă toţi vecinii, să vină să ne-ajute. 
Cînd ciocîrlia se întoarse, pe-nnoptat, 
Găsi întregul cuib înspăimîntat : 
— În zorii zilei, mîine (a ciripit un pui), 
Vor secera tot grtul, el cu vecinii lui ! 
— Attt spuseră ? Bine! Avem puţin noroc. 
Şi, pînă una-alta, stăm pe loc. 
O să aflăm noi miine la cale ce-or să pună. 
Ia uite ce gustoasă mîncare v-am adus... 
S-au săturat şi puii, şi mama. Noapte bună! 
Iar cînd se face ziuă, vecinii unde-s? Nu-s! 
Porneşte ciocîrlia din nou după mîncare ; 
Se-ntoarce iar plugarul pe, cîmp, în cercetare. 
— Ne-au înşelat vecinii şi nu veniră! Vezi? 
Nu-i bine niciodată în leneşi să te-ncrezi; 
Ei nu ştiu nici o treabă la vreme să ţi-o facă. 
Trec zilele, iar grîul e tot nesecerat ! 
Aleargă pe la rude, şi dă de veste-n sat, 
În zori să vină, toate, cu secera la clacă. 
Se-nfricoşară puii mai rău decît oricind. 

— Are şi rude, mamă! Sîntem pierduţi! 
— Nici gînd! 
Ştiu eu cu cine-avem de-a face. a 
Fiţi liniştiţi! Dormiţi în pace! , 
Avea dreptate ciocîrlia, căci neam de neam nu s-a 
ivit, 
Şi cînd veni a treia oară, plugarul zise: 
— Am greşit! 
Că nu e lucru chibzuit, 
În munca ce ţi-e dată ţie, pe altul să te bizuieşti; 
Nici neam de sînge, nici prieten mai bun ca tine nu 
găseşti, 
Ascultă-aici, băiete, vorba mea: 

Tot aşteptînd vecinii, răminem fără pline ? 
Ne-om strînge noi, ai casei, şi, începînd de miine, 
Vom secera cum vom putea. 

Văzînd că gospodarul vorbeşte-acum cu rost, 
Le spuse cioctrlia copiilor ei mici: 
— Tubiţilor, e timpul să ne mutăm de-aici ; 
O să aflăm aiurea, pe cîmp, un adăpost. 
Şi puii toţi, cu mare zor, 
Mai mult sărind decît în zbor, 
Plecară după mama lor, 
Şi duşi au fost! 


——._ 


CA Ro BA: A CI N, OB A 


ZEUL MERCUR ŞI PĂDURARUL 
— Lui M.L.C.D.B. — 

în bunul-gust cu care mă judeci, am. crezut, 
Si-n scrierile mele pe plac să-ți fiu am vrut. 
Ştiu, nu doreşti în ele podoabe strigătoare, 
Bogate, pretenţioase şi nefolositoare. 
Nu spun nici eu alminteri, e-o trudă fără rost; 
Gonind „după prea bine, poetul scrie prost. 
Dar nici să-mbrace scrisul î în straie prea sărace ! 
Un vers frumos te-ncîntă ; nici mie nu-mi displace. 
Acele pilde-n care Esop ne-a dat poveţe 
M-am străduit, din parte-mi, prea mult să nu le 
stric, 

Şi de n-am pus în ele nici tîlc, nici frumuseţe, 
Atit am fost în stare; mai mult decit nimic! 

Nu sînt în mine-atit de-ncrezător 

Cu Hercule puterea să-mi măsor ; 
Şi neavînd, ca zeul, o mînă-atit de grea, 
Eu lupt cu răutatea bătîndu-mi joc de ea. 
Aceasta mi-e silinţa ; de-oi reuşi, nu ştiu. 

Am încercat, pe-alocuri, să descriu 
Neroada vanitate şi pofta de mărire, 
Aceste două osii pe care se-nvirteşte 
În vremile de astăzi întreaga omenire. 
(Aşa precum broscuţa s-a opintit prosteşte 

S-ajungă, şi ea, mare cit un bou.) * 

Am zugrăvit adesea un îndoit tablou, 
Punînd să se înfrunte imagini ne-mpăcate. 
Prostie-chibzuinţă, necinste-bunătate, 
Lupi fioroşi, blînde mioare, 
Biziitoarea muscă, furnica silitoare, 
Şi astfel am ajuns a scrie 
Această vastă comedie, 
Făcută dintr-o sută de acte ce se leagă 
Şi-avînd drept scenă lumea-ntreagă. 
Au toţi un rol să joace-aici : zei, oameni, vite, 
Nici trăsnetul lui Joe n-a fost uitat din carte, 
Nici cel ce-i duce vestea ! frumoaselor iubite ; 
Dar nu despre acestea e vorba mai departe. 


Un pădurar pierduse ptinea lui; 

Securea, se-nţelege, care alta ? 

În mîna lucrătorului nici nu-i 

Ceva mai de folos decît unealta. 

De milă i-aţi fi plins să-l fi văzut ! 

Ce mai putea, sărmanul om, să spere? 

Nici bani n-avea, nici scule de vîndut: 
Securea era singura- : avere. 

— Securea mea, vai ! biata mea secure ! ; 
O, de-ar vrea tata Joe să se-ndure, 
Şi de mi-ar da securea înapoi, 
Măririi-sale închina-mă-voi, 

Slăvind în veci puterea lui ! Mă jur ! 
Şi iată că Olimpul, ascultîndu-l, 
S-a-nduplecat să-i împlinească gindul 
Şi l-a trimis ştafetă pe Mercur ; 

lar zeul spuse omului mîhnit : 

— Nu mai fi trist, securea s-a găsit! 


1 Aluzie la Mercur, mesagerul zeilor, 

Era colea, sub-un morman de paie; 
a uită-te la ea şi vezi, a ta e? 

Şi-i puse-n mînă o secure grea, 
Turnată toată-n aur. — Nu-i a mea 
Răspunse-acela, pentru ce să mint? 
Mai scoase zeul alta, de argint; 

Dar, se-nţelege, nu era aceea, 

| Şi n-a primit-o omul din pădure. 
Atunci Mercur i-o dete pe a treia ; 
Era de fier, ca orişice secure. 

— Aceasta e ! Slăvit să fie Joe! 

Şi de mi-o dai, de alta n-am nevoie. 
— Eşti pădurar cinstit, poţi să le iei, 
I-a spus zoritul zeu, pe toate trei. 
— Er, dacă-aşa-i porunca, le-am luat! 
Această întîmplare s-a aflat, 

Și toți mirlanii-au început să jure 
Că şi-au pierdut securea în pădure. 
Atit erau rugările de multe, 

Că n-avea Joe vreme să le-asculte! 
Porni din a văzduhului tărie 
Mercur, trimisul zeilor -cei mari, 

Şi cobori pe rînd între jălbari, 
Securea 'cea de aur să le-mbie. 
Crezîndu-se deştepţi nevoie mare, 

O cîntărea în mînă fiecare 

Şi se grăbeau să strige: — E a mea! 
Iar zeul răspundea : — A ta să fie... 
Şi le dădea... în cap cu ea. 


Să nu înşeli şi 'să te mulţumeşti 

Cu ce-i al tău! Şi totuşi unii vor, 
Minţind, să ia un bun ce nu-i al lor. 
De ce? Pe zei şi-aşa nu-i păcăleşti | 


OALA DE FIER ŞI OALA DE LUT 


O oală grea de fier a vrut 

Să plece în călătorie 

Și a-mbiat pe cea de lut, 

Tovarăşă de drum să-i fie. 

Aceasta însă s-a scuzat, 

Spunînd că-i foarte mulţumită 

Să stea la locul ei pe plită; 

Că e un lucru prea riscat 

S-o ia pe-atitea drumuri rele, 

Şi îi era grozav de frică, 

La trup fiind cam subţirică, 

Să nu se-ntoarcă bucățele. 

— Ei, dumneata ai pielea tare, 

Nu eşti plăpîndă, cum sînt eu, 

Şi dumitale nu ţi-e greu 

Să pleci, prin ţară, la plimbare. 

— N-ai nici o grijă, dragă fată, 

Te voi feri cu pieptul meu 

Oricînd vei fi primejduită ! 

(Îi spuse oala ferecată.) 

Oala de lut, mai liniştită, 

Porni la drum, tîriş-grăpiş, 

Şi anevoie cum „mergeau, 

„Prin tufe şi mărăciniş, 

La orice pas se poticneau 

Şi între ele se ciocneau. 

Mereu izbită-n coaste de scumpa ei surată, 

Ofta sărmana oală de lut, cînd, deodată, 
Lovită fără veste, 

Se prăbuşi, în cioburi sfărîmată. 


Cu cei mai tari la drum nu vă-nsoţiţi, 
Să n-o păţiţi, 
Cum a păţit-o oala din poveste. 


URECHILE IEPURELUI 


Luat puţin în coarne de-o vită, nu ştiu care, 
Se miniase leul foarte tare, 
Şi pentru ca pe viitor să n-o mai pată, 
A izgonit de pe pămînturile sale 
Orişice soi de animale 
Care-ar purta o frunte-ncornorată. 
Berbeci, buhai şi tauri, cu neamul lor, plecară, 
Şi cerbi şi ţapi se strămutară; 
Goneau spre ţări necunoscute 
Toate jivinele cornute! 
Un iepure, zărindu-şi umbra urechilor, s-a-nfrico- 
şa 
Temîndu-se ca, din greşeală, un cineva iscoditor | 
Să nu le ia cumva drept coarne, asemuind lungimea 
lor, 
Şi bietul urecheat s-ajungă un dobitoc încornorat. 
— Iubite greieraş, vecine, 
Fii sănătos, te las cu bine! 
O iau din loc cît mai e vreme, 
Urechile în. coarne să nu mi se prefacă! 
Şi, drept să spun, chiar dacă 
Ar fi mai mici ca cele de struţ, eu tot m-aş teme! 
— Acestea-s coarne ? zise, rizînd, micuţul greier. 
Sau poate crezi că n-am atâta creier, 
Şi nu ştiu ce-i ureche şi ce-i corn? 
— Au să-mi găsească coarne de bicorn! 
(Răspunde dobitocul, cu obidă.) 
Şi pînă să le dovedesc 
Că am în vine sînge iepuresc, 
La casa de nebuni au să mă-nchidă! 


VULPOIUL FĂRĂ COADĂ 


Un moş vulpoi, şiret cum altul nu-i, 
Prigonitor de iepuri şi mîncător de pui, 

De la o poştă mirosind a viclenie, 

Fu prins într-o. capcană şi-nhăţat. 

Prin nu ştiu ce minune a scăpat, 
Dar nu întreg, căci coada-i rămase chezăşie. 
Vulpoiul scurt de coadă, nespus de ruşinat, 
Şi-a zis, de ce să fie, din ul, ai el singur berc? 

— Am planul meu, şi-am "să-l încerc + 
Deci, într-o zi, cînd neamul vulpesc stătea la sfat, 
Vorbi aşa : — Ia spuneţi, vă rog, de ce purtaţi 

Povara care-atirnă după voi, 

Tîrînd-o prin coclauri, în noroi? 
La ce slujeşte: coada ? De vreţi să m-ascultaţi, 

Să v-o tăiaţi! 

— Părerea-i foarte bună ! îi spuse un vecin, 
Dar, pînă papa Lică ia-ntoarce-te puţin ! 
A fost un rîs! Şi-atâtea batjocuri s-au pornit, 

Încît vulpoiul berc a amuţit. - 

Propunerea-i neroadă 
Avu de-ocări şi de ruşine parte; 
ar pe a rămas şi mai departe 
vulpile să poarte coadă. 


FEMEIA BĂTRINĂ ŞI CELE DOUĂ SLUJNICE 


Ţinea bătrîna două slujitoare, 
Ati de iscusite torcătoare, . 
Că Parcele! surori, pe lîngă ele, 
Nu meritau nici lina să le-o spele! 


1 Cele trei zeițe ca:e, după credința celor vechi, torceau firul vieți 
omeneşti. 

lar baba altă grijă nici n-avea 
Decit, la amîndouă, de lucru să le dea. 
De cum, gonit de Thetis! spre-albastrele tării, 
Îşi flutura Apollo şuvişele-aurii, 
Porneau să curgă firele din caer, 
Şi fusul sftrîia prin aer 
Din mîna stingă-n mîna dreaptă. 
— Dă-i zor, că treaba nu aşteaptă! 
Nici Aurora bine nu se suia-n caleaşcă, 
Şi-un jerpelit, să-i spunem cocoşel, 
Se apuca să cînte, ca ziua s-o vestească ; 
De-ndată baba noastră, mai firavă ca el, 
'Trăgînd pe ea o fustă soioasă şi cîrpită, 
Sărea s-aprindă lampa şi alerga grăbită 
Spre patul unde, duse, dormeau cu poftă mare, 
Alături, cele două sărmane slujitoare. 
Deschide una ochii, cealaltă-ntinde mîna, 
Şi, îmbufnate foarte că le-a trezit stăpîna, 
Au mormăit: — Cocoş afurisit ! 
lar una, hotărită: — Să ştii c-am să-l omor... 
Zis şi făcut: o goană, o muche de cuţit, 
Şi bietul ceas deşteptător 
Zăcea acum în curte, cu gitul retezat. 
Dar, vai! a fost zadarnic acest asasinat ; 
O socoteală proastă de fete fără minte. 
Acum era mai rău ca înainte, 
Căci baba, tot gîndind să nu-ntirzie, 
Nu.le dădea răgaz să aţipească, 
Venea cu noaptea-n cap să le trezească, 
Şi prin întreaga casă umbla ca o stafie! 


Aşa se-ntimplă prea adeseori 
Cu cei ce-nchipuindu-şi că sînt prevăzători 


1 Zeița mării. 


Trec dintr-o-ncurcătură în alta şi mai rea; 
Ca şi perechea din povestea mea: 
Cocoşul, bietul, omoritu-mi-l-a, 

Şi nimeriră din Carybda-n Scylla ?. 


TRECĂTORUL ŞI SATIRUL 


Stătea în fundul unei peşteri, 
Cu toţi copiii, un satir; 
Aveau la cină borş cu ştir, 

Şi-n joc de linguri erau meşteri. 


Femeia pruncii-şi dezmierda, 

Pe-un pat de muşchi, şi la răcoare; 
N-aveau pînzeturi, nici covoare, 
Dar poftă de mîncare, da! 


Gonit de ploaie,-a poposit 
În peşteră un călător; 
Şi l-au poftit la ciorba lor 
Pe musafirul nepoftit. 


Primi străinul fără preget 
(Nu face nazuri cel flămînd), 
Şi-acum îşi încălzea, suflind, 
Buricul fiecărui deget. 


Cînd să mănînce, musafirul, 
Încetişor şi cam cu teamă, 


n 


1 Stincă şi virtej în trecătoarea Messinei. 

A dat să sufle şi în zeamă. 
— Ce faci ? l-a întrebat satirul. 


Lai 


— Vreau miinile să-mi încălzesc, 
Şi-aştept să se răcească ciorba. 
Iar celălalt: — Aşa ţi-e vorba? 
Să-ţi vezi de cale, te poftesc! 


În casa mea nu pot petrece 
Cu cei ce ştiu atît de bine 

Să sufle, după cum le vine, 
O dată cald, o dată rece. 


CALUL ŞI LUPUL 


Era în primăvară, cînd vîntul cald adie, 
Şi-n codru frunza verde, întinerind, învie ; 
Cînd, căutîndu-şi hrana, nu-i jivină 

Să mai rămînă cuibărită-n vizuină. 

Abia scăpat din i iarnă, un lup, slab ca o iască, 
Văzu pe cîmp, în iarbă, un cal lăsat să pască. 
Vă-nchipuiţi cum a rămas de încîntat. 

„Noroc ar fi, şi-a zis, de- -aşa vînat ! 
Să fie miel sau oaie, aş şti să-i viu de hac. 
N-am ce să fac: 
Va trebui să dibăcesc o viclenie...“ 
Venind tot mai aproape, cu pasul măsurat, 
A spus că-i meşter vraci, ca Hipocrati, 


1 Hipocrate (născut în insula Cos în anul 460 î.e.n.), cel mai mare 
medic al antichităţii. 

"Şi ştie toate buruienile de leac. 
Să vindece o boală, e pentru el un fleac, 
Iar dacă domnul cal s-ar învoi 
Să-i spună care-i suferința dumisale, 
El, lupul, l-ar tămădui, 
Fără parale. | 
Cum paşte-n cîmp, aşa, nepriponit, 
Doftoriceşte judecînd, e lămurit 
Că are, undeva, un rău ascuns. 
— Am, spuse telegarul, plingător, 
O bubă coaptă sub picior. 
— Nu-i, fiule, o racilă mai rea ; 
Şi dacă-mi vei da voie, am să te scap de ea. 
Am cinstea să-ngrijesc pe domnii cai, 
Sînt, la nevoie, felcer, şi mă pricep să tai. 
Pîndea, ştrengarul nostru, o clipă potrivită 
Bolnavului să-i sară în spate, să-l sfîşie! 
Dar, bănuindu-l, calul îi trase o copită, 
Făcîndu-i fălcile piftie, 
Şi bunătate de măsele, 
Bucăţele. 
— Sint mort! îşi zise lupul, cu un oftat amar, 
Să nu-ţi schimbi meșteșugul cu care-ai început : 
M-am lăudat că-s doftor, în ierburi priceput, 
Cînd eu, de felul meu, sînt măcelar! 


PLUGARUL ŞI FECIORII LUI 


Munciţi cu rîvnă! Vă siliţi! 
Pămîntul de la sine nu rodeşte. 


Un gospodar cu stare, simțind că se sfârşeşte, 
A strîns în mare taină pe fiii lui iubiţi, 

— Să nu cumva să vindeţi, le spuse, lăsămîntul 
Ce vi-l încredinţează bătrinul vostru tată : 
Aiei e o comoară îngropată ! 
Nu ştiu „anume locul, : dar răscoliți „Pământul, 
De cum începe toamna, araţi, grăpaţi, săpaţi, 
Puţină osteneală să vă daţi, 
Veţi izbuti comoara ascunsă s-o aflaţi. 
Bătrînu-nchise ochii. Copiii-l ascultară, 
Arînd cîmpia-ntreagă, adînc, în lung şi-n lat. 
Iar în cealaltă vară, 
Mai mult decît oricînd au secerat. 
Bani n-au găsit, de aur. Dar bunul lor părinte 
Le-a dat, cînd fu să moară, 
Învățătura bună şi: cuminte, 
Că munca-i cea mai sigură comoară. 


MUNTELE CARE NAŞIE 


O stîncă: uriaşă, a muntelui pe care 
Se-adună. vara turmele: să pască, 
Se văita odată, strigînd în: gura mare, 
Că i-au venit durerile să nască. 

S-a: adunat mulțime, din văi şi de prin sate, 
Crezînd că o să fete o cetate, 

Mai mare ca Parisul, sau cel puţin cît el. 
Cînd: colo, a ieşit un şoricel ! 


Aceasta-i numai o poveste, 
Dar în cuprinsu-i născocit 
Un: pic de adevăr tot este; 
Şi parcă-aud cum strigă un bard închipui: 

„Eu voi cînta în versuri Titanii! răzvrătiți, 

Cum au luptat cu Joe şi au căzut trăzniţi !* 

lar noi cu ce ne-alegem din tot acest avint? 
Cu vînt! 


COPILUL ŞI NOROCUL 


Un băieţaş nechibzuit, 
Ce toată cartea n-o-nvăţase încă, 
Dormea fără habar, lungit 
Pe zidul unui puț cu apă-adîncă. 
(Şcolarul îşi găseşte oriunde aşternut.) 
În locu-i să fi stat un om păţit, 
Un salt de zece coţi ar fi făcut! 
Putea să cadă în fîntînă, neştiutorul prichindel ; 
Dar a venit Norocul lingă ei 
„Şi l-a trezit din somn, încetişor : 
— Copile, de la moarte te-am scăpat; 
Dar te-aş ruga, al' dată, să fii prevăzător. 
De te-necai, eu aş fi fost cel vinovat! 
Acum să-mi spui: sînt eu răspunzător? 
Şi oare eu te-am ispitit 
Să fii nesocotit ? 
Aşa vorbi Norocul, şi cred c-avea dreptate, 


Orice se întimplă-n lume, el singur e-n greşeală, 
Cu toate-l încărcăm la socoteală, 
Şi el răspunde, platnic pentru toate. 


i +! mitologie, uriașii care s-au răsculat împotriva zeilor și au fost 
fulgeraţi de Jupiter. 


S. Eşti prost, nerod, zănatic şi fără grijă eşti, 
: Iar tu te plîngi că soarta cu tine-a fost haină. 
Cît -eşti de culpeş, nu mărturiseşti, 
Şi, scurt pe doi: Norocul e de vină! 


GĂINA CU OUĂ DE AUR 


Rîvnind prea mult să aibă, cel lacom pierde tot. 
Din sacul meu cu pilde vreau să scot 
Pe-aceea cu găina ce,ntr-un cuibar de paie, 
Făcea, în fiecare zi, un ou de aur. 
Crezînd c-o să-i găsească în burtă, un dezaur, 
Stăpînul ia în mînă cuțitul şi o taie! 
Dar n-a găsit nimic în măruntaie; 
Era aidoma găina minunată 
Cu celelalte din poiată. 
Și-aşa pierdu nerodul, împins de lăcomie, 
Cel mai de preţ izvor de bogăţie. 


Să ia aminte cei nesăturaţi! 

În vremile de urmă, cu cîţi nu ne-am trezit 
Că peste noapte-au sărăcit 

Fiindcă-au vrut s-ajungă prea bogaţi? 


MĂGARUL PURTĂTOR DE MOAŞIE 


Măgarul, purtător de moaşte sfinte, 
Se tudulea, în prea puţina-i minte, 
Crezînd că toţi cei ce se-nchină-n cale 

Pe el îl 'tămîiază şi-i «cîntă osanale. > 
Văzînd cît -se înșală de amar, 
li “spuse unul: — Domnule măgar, 
De ce te-mpăunezi, dobitoceşte, 
Şi nu-ţi dai seama, urecheate, 
Că lumea nu pe tine te cinsteşte, 
Ci idolul ce-l duci în spate? 


Nici voi nu-l salutaţi pe magistrat, 
Ci reba lui, :cu care -e-mbrăcat. 


= “GERBUL “ȘI VIŢA-DE-VIE 


Sub bolta de pădure a viţei :neculese, 
Înaltă cum e încă în unele podgorii, 
Voind să-şi scape viaţa, un cerb se ascunsesc, 
Şi urma i-o pierduse, în vie, vînătorii. 
Crezînd că sînt departe pe deal acei gonaci, 
Se-opri să pască cerbul, nerecunoscător, 
Frunzişul verde-al viței ce-i .dase ajutor. 
Dar-un pîndar îl vede trecînd printre araci. 
Se-ntoarce vinătoarea, şi-o suliţă-l doboară 
Pe locul unde-i fu sortit să moară. 
— Aceasta e pedeapsa... o ştiu, mi se cuvine... 
Oftă, în lacrimi, cerbul. Aşa păşesc ingraţii. 
Zadarnic i-a fost plinsul şi-amarele suspine ; 
Nu l-au cruțat, iar ciinii i-au sfişiat ficaţii. 


Aidoma cu cerbul sînt răii năcăviţi 
Ce pîngăresc căminul în care-au fost primiţi. 


ŞARPELE ŞI PILA 


Un şarpe rău, vecinul unui ceasornicar 
(S-ar fi lipsit oricine de-aşa' vecinătate), 
Intrase în dugheană tiptil, înnoptate, 
Să fure demîncare. Dar se tîri-n zadar, 
Că nu găsi drept pradă 
Decit o pilă, pe o adă ; 
Şi-n loc să soarbă zeamă din stanci, reptila 
S-a apucat să roadă pila ! 
— Ce faci? i-a spus aceasta, dar fără supărare, 
Crezi, şarpe prost, că eşti atît de tare 
Să. muşti cu. lacoma ta gură 
Măcar un fir de pilitură? 
Toţi dinţii-o: să ţi-i rupi, fiară neroadă : 
Pe mine numai timpul e-n stare să mă roadă ! 


Vorbesc cu voi, neghiobi care-ncercaţi, 
De nici o treabă vrednici, pe alţii să-i muşcaţi. 
Netoata voastră trudă. se pierde în neant, 

Căci opera, în care, cu ura neputinţii, 

Vă-ncumetaţi să-nfigeți dinţii, 
T, pentru voi, aramă, oțel şi diamant! 


IEPURELE ŞI POTIRNICHEA 


Să. nu rizi niciodată, de cel nefericit, 

Că nu ştii cîtă vreme norocul tău va ţine. 
A. dovedii-o-n vremea lui, prea bine, 
Esop, pilduitorul iscusit ; 

“Tar fabula de mai la vale: 


Se-aseamănă leit cu ale sale. 


Un iepure şi-o potirniche, pe-acelaşi cîmp locuitori, 
Erau, de cînd trăiau alături, prieteni buni, pe cît se 
pare. 
Cînd, într-o zi, o goană de ctini şi vînători 
Sili pe Urechilă să caute scăpare. 
Stătea ca-ntr-o cetate în adăpostul său ; 
Nu-i mai ştiau de urmă nici Castor, nici Codău! 
Dar cum era, din fugă, oleacă năduşit, 
Lăbuş, cu botu-n vînt, l-a dibuit. 
Adulmecînd şi judecînd după miros, 
S-a aruncat asupra-i, şi din bîrlog l-a scos; 
“Tar Cezar, un ogar care nu minte, 
Le spuse că-i trecu pe dinainte. 
Şi, astfel, urmărit de nenoroc, 
Veni să moară-acasă, sărmanul dobitoc! 
— "Te lăudai, vecine, că ştii s-alergi ca gîndul, 
Îi zice potîrnichea, în rîs, bătîndu-şi joc. 
Eu te ţineam mai iute de picior... 
Pe cînd rîdea mai bine, îi vine şi ei rîndul; 
O încolțesc copoii, cu toată haita lor, 
Iar potirnichea crede că va scăpa în zbor... 
„„Dar nu văzuse, pasărea plăpindă, 
Eretele cu gheare, care stătea la pîndă ! 


VULTURUL ŞI BUFENIŢA 


Duşmanii, bufnița ursuză şi vulturul, se împăcară; 
Ş Şi-mbrăţişindu-se jurară i 
“Nici unul de cellalt, vreodată (şi nici de pui), să nu 

să se lege: 

Ea, pe cuvintul ei de buhă; el, pe onoarea lui de 
rege. 
— Măria-ta, pe-ai mei îi ştii ? 
Îi zise pasărea Minervei, iar vulturul răspunse: — 
Ba. 
— Atunci mă tem că n-am să-i mai văd vii! 
A Voi, cei puternici, regi şi zei, 
Nu v-osteniţi a întreba : 
Acela cine-i ? Asta ce-i? 
Iar cînd e vorba de mîncare, sire, 
Între supuşi nu faceţi nici o deosebire. 
De-ţi vor ieşi în cale, adio, puii mei! 
— Adu-i să-i văd, sau spune-mi la faţă cum arată? 
Şi nu-ţi mai face grijă : n-am să m-ating de ei. 
— Sînt gingaşi, zice buha, plăcuţi şi frumuşei. 
Nu-s pui drăguţi ca ei, în lumea toată! 
Înseamnă-ţi-le-acestea, te rog, şi nu uita: 
N-aş vrea ca Parca blestemată 
Să intre-n cuibul meu, pe urma ta! 
Era-ntr-o zi cînd buha, cu grija mamei bune, 
Plecase să aducă odraslelor mîncare ; 
Şi vulturul, din întîmplare, 
Zări în umbra unei văgăune, 
Sau poate-ntr-o colibă părăsită 
(Nu se prea ştie unde-anume), 
Doi pui, urîţi ca nişte ciume, 
Pociţi, ursuzi, cu țipăt de scorpie-nrăită. 
— Să nu fac vreo greşeală: cuvîntul e cuvînt! 
Ai cui să fie puii? Ai bufniței nu sînt: 
Îi voi mînca! Şi i-a mîncat, împărăteşte. 
(Nu lasă vulturul un lucru la jumătate, cînd prîn- 


zeşte.) 

Cu prada bună ce-a vînat-o, se-ntoarce bufnița în 
zbor, 

Dar nu-şi găseşte-n cuib micuţii, ci numai. ste o 
or! 

A plins nemîngiiata mamă, a blestemat şi s-a rugat 
Ca zeii să lovească fără milă 
Pe ticălosul care cuvîntul şi-a călcat, 
Înfulecînd întreaga ei prăsilă ! 
Dar cineva îi spuse: — Tu, buho, ai greşit! 
Sau poate obiceiul cel rău e vinovat, 
Să crezi că nu-i pe lume un chip mai minunat 
Decît acela care îţi seamănă leit. 
Tu vulturului spusu-i-ai anume 
Că-s puii tăi cei mai frumoşi din lume; 
l-ai zugrăvit, i-ai lăudat... 
Aşa erau, cu-adevărat ? 


LEUL CARE PLEACĂ LA RĂZBOI 


Se hotărise leul să plece la război ; 
Porniseră pîrgarii să ducă vestea-n ţară, 
Iar căpitanii se-adunară, 
Să facă plan de luptă, şi sfatul 'era-n toi. 
Avea în bătălie -o parte fiecare : 
Să ducă elefantul poverile-n spinare, 
Şi cînd va fi la-nvălmăşeală, 
Cu pieptul lui cel lat să -dea năvală. 
Voinicul urs, viteaz cum nu e altul, 
Să-nceapă cel dintii asaltul ; 
Isteaţa vulpe să străbată pe-ascuns în tabăra vrăj- 
maşe ; 
Maimuţa pe duşmani să-nșele cu jocurile ei poznaşe. 
— Măgarii să rămînă-acasă, au spus cîţiva, că sînt 
greoi, 
lar iepurii fricoşi, de-asemeni; n-o să-i prefacem . 
în eroi! 
— Vă înşelaţi, răspunse leul, şi-i ponegriţi fără temei, . 


Căci oastea noastră luptătoare nu e întreagă fără ei. 
Măgarul va-ngrozi vrăjmaşii cu tunătoarea lui trom- 

i pai petă, 
Iar iepurele-alergătorul o să slujească de ştafetă. 


Aşa-i : cîrmuitorul priceput 

Dă şi celui mai firav o treabă de făcut, 
Căci nu-i 'mici-o-nsuşire de prisos, 
Şi-n felul lor sînt 'toate de 'tolos. 


"URSUL ŞI CEI DOI NEGUSTORI 


Doi negustori, zoriţi din urmă de-o datorie-ntîrziată, 
Vînduseră unui blănar, bun muşteriu, 
Bogata blană, foarte lăudată, 

A unui urs, deocamdată viu, 

Dar care-avea să fie ucis cît de.curînd, 
Sau, cel puţin, aşa aveau “de gînd. 

E-un rege (ziceau ei) al urşilor din munţi! 
În blana lui puteai să-nfrunţi 
Cea mai cumplită iarnă, fluierînd ; 

Nu unul, două trupuri se-nfăşurau în ea; 

Blănarul, dintr-o piele de „urs, se-mbogăţea. 

Nu tunde-atita lină ciobanul de pe oi 

Cite nădejdi pusese în ursul lor cei doi. 

(Şi ursul nici habar n-avea !) 

Din preş se învoiră şi-nscris au dat în mină 
S-aducă blana peste-o săptămînă. 

Porniră-n munte negustorii pe urmele lui moș 

Martin ; 

Cînd iată le i ieşi în cale, la marginea unui izvor, 
O namilă în goana mare, venind făţiş asupra lor. 
Şi au rămas vitejii noştri ca arşi de trăsnet din senin. 
Părea să fie-o fiară supărată, 
Şi le-a stricat tot tîrgul dintr-o dată! 
Dar poţi pe urs să-l chemi la judecată ? 
Se caţără înttiul într-un copac stufos, 
Iar celălalt, mai rece decît ghiaţa, 
Se culcă-ntins pe iarbă, pierit, cu faţa-n jos, 
Făcînd leit pe mortul, ca să-şi păstreze viaţa. 
El auzise, nu ştiu cînd, 
Că ursul, oricît de flămînd, 
De hoitul care zace-n drum nu se atinge. 
Boierul urs, nerodul, se lasă păcălit, 
Crezînd că are-n faţă un trup nensufleţit! 
Se-apropie de el, îl linge, 
T-ascultă răsuflarea reţinută, 
Pe-o parte şi pe alta-l învîrteşte 
Şi-n capul lui de urs aşa gîndeşte: 
„E un om mort, desigur, c-a început să pută!“ 
Apoi o ia la vale, aşa precum venise. 
Coboară negustorul cel în copac pitit 
Şi, prea mirat privindu-l pe celălalt, îi zise : 
— Cum? N-ai murit? 
Nu ţi-a făcut dihania nimica? 
Mare noroc pe tine ! Scăpaşi numai cu frica... 
Acum, şi urs şi blană, vericule, s-au dus! 
Dar la ureche ce ţi-a spus? 
Cînd te-nvîrtea şi te sucea, 
Mi se păruse că-ţi vorbea. 
— Mi-a spus, răspunse omul păţit, numai atît: 
Nici unui urs să nu-i vinzi pielea cît încă nu I- -ai 
doborît ! 

li 
MĂGARUL ÎMBRĂCAT ÎN BLANA LEULUI 


Cu blana unui leu măgarul se-mbrăcase. 

Viteaz din fire urecheatul nu-i, 
Dar lumea dimprejur se-nfricoşase 

Şi tremura de groaza lui. 

Un sfîrc dintr-o ureche ieşindu-i însă-afară, 
S-a dat de gol măgarul şi-ajunse de ocară. 
Veni şi doamna Bîtă să-şi facă datoria, 

Iar cei ce nu ştiau şarlatania 

Se minunau văzînd, în goana mare, 
Un leu fugind la moară, cu Bîta pe spinare. 


Ştiu mulți eroi de-aceştia, cu glas răsunător 
În Franţa prea destui s-au arătat, 
Un cal frumos înşăuat 
E toată vitejia lor. 


UA E EA. AȘ a- S:R-ă 


PĂSTORUL ŞI LEUL 


O fabulă nu-i totdeauna atît cît pare că arată; 
Aici vorbeşte-n chip de dascăl jivina cea mai 
nensemBată. 
Morala: goală şi uscată e-o piedică plictisitoare, 
Mai lesne ştie-o pildă bună, istorisind, să se stre- 
coare. 
Dar cel ce numai întimplarea se mulţumeşte s-o 
asculte 
Şi tilcul nu i-l desluşeşte, nu se alege cu prea multe. 
Atiţi poeţi ce-şi împletiră înţelepciunea printre 
3 me, 
Cu felu-acesta de a scrie au dobindit un bun renume. 
Ei nu-şi împodobesc „dz nici s-o ppt ger nu 
le place ; 
Nici unul dintre ei risipă de vorbă fără rost nu face. 
Mulţi l-au ţinut de rău pe Fedru, că prea pe scurt 
istoriseşte. 
Esop, la rîndul lui, cuvinte şi mai puţine foloseşte, 
Iar dintre toţi, cel mai laconic, poetul grec a vrut 
să fie, 
Ce se-apuca, în patru versuri, întreaga fabulă s-o 
scrie |! 


+ Gabrias. (Nota lui La Fontaine.) 

(De e mai rău, sau de-i mai bine, să hotărască cime 
i : ştie.) . 
Aceeaşi pildă a cules-o din două părţi povestiterul. 
Într-una e-arătat ciobanul, în cea de-a doua, vină- 
torul. 
Iau întîmplarea de la alţii, iar ca s-o potrivesc mai 
bine, 
Am mai cusut şi eu, pe-alocuri, o-nfloritură, de la 
mine. 
Întti Esop are cuvîntul, ca cel mai vechi dintre cei 
doi : 
Văzînd mereu ciobanul că-i tot lipsesc din oi, 
leri tot aşa şi astăzi iar, 
S-a hotărit să-l prindă pe ttlhar ; 
Şi cum ştia că lupii la jaf de oi sînt meşteri, 
Ascunse o capcană -pe pragul unei peşteri. 
Acum stătea la pîndă şi se ruga în gînd: 
„O, tu, cel mai puternic dintre zei, 
Ajută-mă pe hoț să-l văd în laţ căzînd, 
Şi-ţi voi jertfi pe cel mai gras dintre viței”. 
Aşa vorbi, cînd iese din peşteră un leu! 
Stă-ncremenit ciobanul zărind cumplita fiară, 
Şi-aproape mort de spaimă suspină: — Aoleu! 
Nici nu mai ştie omul ce să ceară... 
Făgăduitu-ţi-am, o, zeu puternic, un vițel 
De va cădea-n capcană-acel mişel 
Ce-mi jefuieşte turma şi mă seacă; 
Un bou îţi dau acum, să-l văd că pleacă! 


Astfel istoriseşte întîiul autor ; 
Să trecem la imitator. E 

LEUL ŞI VINĂTORUL 


Un vînător, fudul şi-nfumurat, 
Pierduse unul din ogarii lui, 

Şi bănuind că leul l-a mîncat, 

Pe un păstor vecin l-a întrebat: 

--— Să fii, te rog, atît de bun să-mi spui, 
Ştii unde stă cel care m-a furat? 
Vreau să mă socotesc cu dumnealui ! 
Ciobanul zise : — Colo, mai devale. 
Eu îi trimit plocon un miel pe lună, 
Şi dinspre partea lui, am pace bună: 
Mă lasă liniştit să-mi văd de cale. 
Stăteau cei doi de vorbă împreună, 
Cînd, dintr-o dată, leul s-a ivit! 
Viteazul vînător a-nmărmurit : 

— O, Joe! a-ngînat, arată-mi unde 
Găsesc o bortă să mă pot ascunde! 


FEBUS ŞI BOREUt 


Odată, Soarele şi Vîntul priveau pe drum un călător, 
De felul lui prevăzător 

Şi pregătit să-nfrunte timpul rău. 

Era o zi de toamnă, cu ploaie şi cu soare, 

Cînd Iris ?, arcuindu-şi în zare semnul său, 
Le dă drumeţilor de ştire 
Să nu se-mbrace prea subţire. 

În lunile acestea e vremea schimbătoare. 

(Latinii le numeau : înşelătoare.) de e pp 


1 Vintul 
2 Curcubeul. 

Temîndu-se deci, omul, de vînt şi ploaie rece, 
Mantaua cea mai bună şi-a pus-o în spinare. 
— EI crede, zise Vîntul, că-i bine apărat 
Şi nici prin gînd nu-i trece 
Că de-oi porni să suflu ceva-ceva mai tare, 
Toţi nasturii în aer i-au zburat, - 
Şi de manta l-am dezbrăcat! 
Vrei, Febus, să petrecem puţin pe seama lui? 
Să vezi, ca pe-o sfirlează cum şi-l învîrt! Ce spui? 
— De ce atita vorbă? răspunse mîndrul Soare ; 
Hai, Vîntule, mai bine să punem o prinsoare. 
Să zicem : cine poate acelui călător 
Mantaua de pe umeri să-i smulgă mai ușor, 
Va fi, dintre noi doi, învingătorul. 
Începe tu. Eu mă ascund în nor. 
Şi iată că, deodată, se-avîntă suflătorul 
Bojocii să şi-i umfle, ca un balon să crească, 
Stîrnind o larmă diavolească ; 
Şi şuieră, şi urlă, vuieşte-n vijelie, 
Răstoarnă-n cale case, corăbii-n val prăvale... 
Şi toată-această grozăvie 
Din pricina unei mantale ! 
Dar nici drumeţul nu s-a dat bătut, 
Şi-atit de bine s-a ţinut, 
Că vîntul n-a putut pătrunde 
Nici pe sub poale, nici prin mîneci, nici pe unde. 
Pierdută vreme ! rămăşag pierdut ! 
Iar Soarele se-arată, rîzînd de după nor, 
Şi,-mbrăţişînd pe călător, 
Îl scaldă în lumina-i arzătoare ; 
Şi omul nostru, leoarcă de sudoare, 
Înfierbîntat, îşi leapădă mantila... 
Şi nu-şi dăduse toată puterea, bunul Soare? 


Blindeţea izbuteşte mai bine decit sila. 


ŞORICELUL, COCOŞELUL ŞI PISICA 


Un şoricel, nerod şi fără carte, 
De-un trist sfîrşit era să aibă parte. 
Ia ascultați cum mă-si îi spune ce-a păţit: 
— Trecusem peste munţii ce ţara ne-o-nconjoară 
Şi mă duceam, cu pas grăbit, 
Ca orice tînăr care iese în lume pentru-ntiia oară ; 
Cînd, drept în calea mea, deodată, două jivine s-au 
ivit : 
Tăcută şi cuminte, una; cealaltă, Ceara 
Avea o voce ţipătoare, 
Pe cap purta o creastă de carne- nsîngerată, 
O coadă înfoiată 
Şi da din nişte braţe, parcă-ar fi vrut să zboare! 
(Dihania, pe care prostuţul şoricel 
Şi-o-nchipuia, cu mintea-i zăpăcită, 
Din nu ştiu ce Americă venită, 
Era, ce să vă spun? un cocoşel.) 
— Cu brașele întinse se tot lovea în piept, 
Făcea atita gălăgie, 
Încît, măicuţo, să-ţi spun drept, 
Eu, care-am dat atitea dovezi de vitejie, 
Am fost cuprins de-o frică grozavă şi-am fugit, 
O mie de blesteme trimițind 
Acelui dobitoc afurisit ! 
De nu-mi ieşea lighioana-n drum, aș fi dorit 
Să stau puţin de vorbă cu celăla!e, cel blînd. 
Purta, ca noi, o blană frumos Împestrițată, 
O coadă lungă şi catifelată. 
Avea mişcări îmbietoare, 
Privire sfiicioasă şi, totuşi, strălucită, 
Era, cred, un prieten al spiţei rozătoare, 
C-avea, ca noi, urechea la fel de ascuţită. 


19 Lisi 


M-aş fi oprit şi l-aş fi salutat, 
Dar celălalt, țipînd, m-a alungat. 
— Băiatule, îi zise bătrîna. şoricioaică, 
Fiinţa-aceea blindă pisică se numeşte. 

Să ştii: e o hoţoaică! 
Vicleană, se preface, şi prada şi-o pîndeşte ; 
Duşman. mai aprig n-are întregul neam al t 
lar celălalt, grozavul ! era un cocoşel, 
Nicicînd nu ne-a făcut vreun. rău, 
Şi poate că odată ai să te-nfrupţi din el. 
Cît pentru doamna miţă şi pentru-al ei cotoi, 
Mîncarea cea mai bună sîntem noi! | 


s 


u! 


Nu judeca, băiete, în viaţă niciodată 
Pe nimeni după faţa pe care ţi-o arată. 


VULPEA, MAIMUŢA ŞI CELELALTE DOBITOACE 


Murise leul, domnul şi regele temut, 

Stăpîn de-atîta vreme pe marele ţinut; 

Şi, cum povestea spune, dobitocimea-ntreagă 
S-a strîns la sfat, alt rege în locul lui s-aleagă. 
Au scos dintr-o firidă coroana cea de aur, 
Păzită într-un sipet cu lacăt de-un balaur, 

Şi-a încercat s-o pună pe creştet fiecare. 

N-a izbutit nici unul. Sau le era prea mare, 
Sau nu voia să-ncapă pe fruntea lor prea lată; 
Coroana cum s-o poarte o vită-ncornorată ? 
Veni şi maimuţoiul, cu ceilalţi la rînd, 

Şi, potrivind tiara pe capul lui, rîzînd, 

A început în glumă să facă o mulţime 

De tumbe, giumbușlucuri, maimuţării şi schime ; 

lar ceilalți, văzîndu-l cît e de mucalit, 

L-au ridicat pe umeri şi rege l-au numit, 

O singură jivină nu prea părea-ncîntată 

(Dar vulpea nu. se lasă ghicită niciodată). 

Veni şi ea să-şi facă închinăciunea ei 

Şi regelui îi spuse: — Măria-ta, de vrei 

Să ţii ascunse bine comorile domneşti, 

Pe care, după lege, pe drept le stăpîneşti, 
Chiverniseli de pace şi pradă de război, 
Ţi-arăt un loc pe care să-l ştim numai noi doi. 
Măria-sa maimuța, de aur poftitoare, 

S-a dus să vadă unde-i acea ascunzătoare... 
Şi-n laţ s-a prins, neroada! Fusese o capcană. 
Au dus-o-n faţa obștii, iar vulpea cea vicleană 
Îi zise: — Cum? O ţară să stăpîneşti voiai, 
Cînd tu nici pentru tine destulă minte n-ai? 
Supuşii o goniră, înţelegînd, în fine, 

Că darul ctrmuirii nu-l are orişicine. 


CATIRUL LĂUDĂROS 


Cattrul unui popă zicea că-i de neam mare 
(Adică nobil din născare.) 
Şi, mîndru, povestea oricui 4 
Că doamna iapă, mama lui, - 
Atitea. fapte-a săvîrşit, 
O dată-aşa, pe urmă iar, 
Încît i s-ar fi cuvenit 
S-o pomenească-n calendar ; 
Iar el slujea pe-un felcer şi se simţea jignit. 
Îmbătriînind cattrul, la muncă: grea l-au pus, 

Și-acum, trăgînd la moară, aminte şi-a adus 
Că tat-su nu fusese decit un biet măgar. 


Se-ntîmplă cîteodată ca soarta să lovească 

Şi, scuturîndu-i zdravăn, pe proşti să-i cuminţească ; 
Iar dacă mi-aţi da voie, eu aş gîndi aşa: 
Că şi nenorocirea e bună la ceva. 


BĂTRINUL ŞI MĂGARUL 


Mergea bătrînul pe măgar călare, 
Şi-o pajişte zărind, cu iarba-n floare, 
l-a uşurat măgarului samarul, 
Lăsînd să pască-n voia lui măgarul. 
S-a bucurat sărmanul dobitoc 
Şi s-a pornit să salte-n joc, 
Zburdînd, săltînd, scurmînd, cîntînd 
Şi iarba fragedă smulgînd, 
Pîrloagă-n jurul lui lăsînd. 
Cînd, colea-n drum, la cîţiva paşi, 
Răsare-o ceată de vrăjmaşi ! 
— Hai să fugim ! îi strigă bătrînul speriat. 
— Şi pentru ce? întreabă mintosul urechiat. 
Îmi vor zvîrli în spate mai multă-ncărcătură ? 
— Nu, i-a răspuns moşneagul, cu sufletul la gură. 
— Atunci, al cui voi fi, nu mă priveşte. 
Fugi dumneata ; eu, unul, rămîn să-mi mestec 
finul ; 
Vrăjmaşul nostru e stăpinul!! 
Ţi-o spun curat, pe franţuzeşte. 

CERBUL CARE ȘI-A VĂZUT CHIPUE ÎN: APĂ 


O dată, cerbul chipul şi-a: văzut. 
În unda de cleştar a unui lac. 
Podoaba lui de coarne i-a plăcut, 
Cu ramurile ei: frumos: aduse; 
Dar nu tot astfel i-au mai fost pe place 
Picioarele, subţiri. ca. nişte fuse. 
— Ce cap... şi ce picioare! Vai! ce nepotrivire ! 
Zicea, privindu-şi umbra în apă, cu mâhnire: 
Nici un stufiş din: codru nu-i mai înalt ca mine ; 
Dar cu aşa picioare: să umblu, mi-e: ruşine ! 
Astfel vorbi, cînd din: zăvoi 
L-a pus: pe fugă un copoi 
Şi l-a grăbir să se: ascundă; 
În umbra codrului, afundă. 
A coarnelor coroană grea 
La orice pas îl tot oprea, 
- Împiedicînd, în: goană, printre. copaci să-l poarte 
Picioarele lui repezi, care-l scăpau de: moarte. 
Iar cerbul. gîndul. şi-a: schimbat 
Şi-a blestemat 
Frumosul dar, atit de van, 
Ce i-l trimite cerul în. fiecare: an. 


Ne place frumuseţea, nu preţuim: folosul, 
Dar cîtă jale-aduce, de multe: ori, frumosul ! 
Aşa iubea. şi cerbul podoaba: trădătoare, 
Dispreţuind prea: lesne. cinstitele-i picioare. 

IEPURELE ŞI BROASCA-ŢESTOASĂ 
Zadarnic mai dai fuga, la timp de n-ai pornit. 


O să vedeţi cum broasca-ţestoasă s-a-ntrecut 
C-un iepure la fugă... şi ce s-a petrecut. 
— Pe ce te prinzi anume, ţestoasa l-a stârnit, j 
Că eu te las a urmă de-aici pină-n poiană ? 
— În urmă? Tu, pe mine? Ai căpiat, cucoană! 
I-a spus alergătorul, rizînd în felul lui. 
Te-ai ospătat cam mult la prînz Ă 
Şi n-ar fi rău să te descui ş 
Cu patru boabe dulci de spînz. 
— Am căpiat? Se poate. Prinsoarea eu o ţiu! 
(Pe ce s-au rămășit, nu ştiu, 
Nici cine-a fost judecător. 
Nu mă priveşte: treaba lor !) | 
Pînă-n poiană, dacă stai să socoteşti, E, 
Erau, de-a? iepurelui, patru salturi mari, “A 
Cum face cînd, gonit din urmă de ogari, 
Le dă-ntțlnire la calendele greceşti, 
Lăsîndu-i s-o ia razna pe ogoare. 
Avea răgaz fugarul să pască lunca-ntreagă; E 
Un pui de somn să tragă, SI 
Să zburde pe răzoare şi vîntul să-l miroase, i 
Privind din urmă, dispreţuitor, 
Silinţele zăbavnicei țestoase, 
Ce-abia mergea, agale, în pas de senator... 
Dar iată că ţestoasa nu se lasă, Ş 
Şi mersul ei, grăbindu-se încet, 
Sporeşte ; 
lar -iepurelui nici că-i pasă, 
El are vreme berechet ! 
O biruință prea uşoară nu rîvneşte, „A 

Şi cinstea lui nu-l lasă, iepureşte, 

S-o ia la fugă prea de timpuriu. 

Mai stă puţin să pască şi se mai lasă lenii... 
Cînd vede că ţestoasa e-n marginea poenii! 
Porneşte ca săgeata, se-avîntă! Prea tirziu! 
Cu pasul ei agale şi cuminte, 

Zăbaynica sosise mai-nainte. 

A rîs şi ea, la rîndu-i: — Ei, n-am avut dreptate ? 
Ce-ţi foloseşte fuga ? Vezi că te-am întrecut? 
Şi mă întreb ce-ai fi făcut 

De mai purtai şi-o casă-n spate? 


MĂGARUL ŞI STĂPÎNII LUI 


S-a plins Destinului, odată, măgarul unui grădinar : 
— Sînt cel mai chinuit măgar ! 
Nici n-au cîntat cocoşii în răsărit de soare, 
Nici nu se face ziuă, şi eu sînt pe picioare] 
De ce cu noaptea-n cap să fiu sculat? 
| Să duc la tîrg un coş de zarzavat? 
| Să-mi strice mie somnul pentru-atit ? 
S-a-nduioşat Destinul de plinsul lui amar, 
Şi-acum slujea măgarul pe-un meşter curelar. 
| Dar pieile sînt grele şi au miros urît. 
i Nemulţumitul iarăşi ofta din greu, zicînd: 
| — Tot primul meu stăpîn era mai bun! 
Poveri mult mai uşoare duceam şi, drept să spun, 
Mai şterpeleam şi eu, din cînd în cînd; 
O varză, o salată ori cîteva păstăi.;. 
Aici mănînc mai mult bătăi! 
Şi iar i-a dat Destinul alt stăpiîn, 
Un cărbunar bătrîn ; 
Căra întreaga noapte la lemne pentru foc, 

Iar somnorosul nostru nu mai «dormea de loc. 

Se văita că-i cel-mai urgisit, 
Cel mai nenorocos din urecheaţi ! 

— Măgarul se obrăzniceşte ! a spus Destinul 

plictisit. 

Nu-mi dau atît de lucru -o sută -de-mpăraţi ! 
Nemulţumiţi în lume sînt destui 
Şi n-am să pont tot timpul grija lui. 


Aşa sîntem cu toţii, cei proşti, ca cei cuminţi ; 
Nu ne-mpăcăm cu cele ce ni s-au dat în viaţă, 
Iar starea cea mai rea e cea de faţă. 
Am ostenit Olimpul cu-atitea rugăminţi, 
Şi Jupiter pe toate să ni le fi-mplinit, 
Tot nu-l lăsăm să doarmă liniştit. 


OMUL ŞI ŞARPELE 


Esop ne povesteşte această întîmplare : 

Un om, altfel de treabă, dar cam nesocotit, 
Venind spre casă pe un ger cumplit, 
Văzu pe -cîmp, alături de cărare, 

Un şarpe în zăpadă, zăcînd fără mişcare, 

Pătruns «de frig, aproape mort, înţepenit. 
Milos, ţăranul l-a luat cu -el 
Şi i-a făcut culcuş după cuptor, 
Fără-a gîndi măcar că, într-un fel, 
Vreodată îi va fi mulţumitor. 

Năpirca amorţită, ţinută la căldură, 

Şi-a revenit în simţuri, dar şi-n apucătură. 
Ridică-n aer capul şi şuieră -o dată, 

Apoi, făcîndu-şi coada inel, se pregăteşte 
Să sară, mişeleşte, 
Asupra celui care, cu iinimă de tată, 
Din “gheara morţii a scăpat-o. 
— Aşa mă 'răsplăteşti, spurcato ? 
Eu te-am adus la viaţă, de :mîna mea să piei! 
Pornit, apucă -omul 'satirul -de casap 
“Şi dintr-un şarpe 'face trei: | 
“Un 'trunchi, o «coadă şi un cap. 
Zadarnic mai încearcă jivina şi 'se zbate 
La loc să se adune din 'trei :bucăţi tăiate! 


Adevărat că e frumos 
Să fii milos; 
Dar spune iarăşi un proverb bătrin : 
Să nu-ncălzeşti pe şerpi la sîn. 


VULPILE ŞI LEUL BOLNAV 


Măritul leu, încă -din vară, 
Zăcea bolnav în vizuină, 

Şi veste se strigase-n ţară. 
La căpătiiul lui să vină 
“Trimişi ai fiecărei 'naţii ; 

Jar leul, pe cuvînt de rege, 
Dăduse-n scris “că invitaţii 
(Şi-nsoţitorii, se înţelege) 
Vor fi cu cinste ospătaţi, 
"Primind 'hîrtii «de-ncredinţare 
Că n-au 'să 'fie-ameninţaţi 
“Nici de 'măsele, :nici de ;gheare. 
Din 'toate părțile-au venit 

Soliile de porunceală, 

Ci numai vulpile-au lipsit. 

(Aveau şi ele-o socoteală.) 

— Vedem noi bine urmele pe cale 
A celor ce la patul bolnavului s-au dus; 
Dar dinspre curţile măriei-sale 
Paşi de întors acasă nu-s! 

Aceste semne nu-s prea bune, 
Deci, ne rugăm de iertăciune. 
Făgăduielile în scris 

Frumoase-ar fi, nimic de zis, 

De nu ne-am fi încredinţat 

Că-n vizuina unui leu 

E foarte lesne de intrat, 

Dar de ieşit, se iese greu. 


CALUL ŞI MĂGARUL 


E bine între noi a ne-ajuta; 
Vecinul tău dacă dispare, 
Întreaga lui povară rămîne-asupra ta. 


Mergea, înşăuat ca de plimbare, 

Un cal semeţ, nu prea-ndatoritor ; 
Măgarul, pe de lături, strivit sub greutate, 
Abia putînd să poarte povara lui în spate, 
S-a-ncumetat să-l roage să-i vină-n ajutor, 
De teamă să nu-şi lase potcoavele în cale: 

— Nu-ţi fac o rugăminte-ostenitoare ; 
O parte din povară e-un fleac pentru matale! 
Dar calul nu răspunse şi-i trase-o pocnitoare. 

Răpus de oboseală, măgarul a murit, 

Iar calul şi-a dat seama, tîrziu, câ a greşit: 
— Acum sînt nevoit să port 
Povara toată-a celui mort, 
lar peste-atita greutate, 
Mai duc şi pielea lui în spate! 


ŞARLATANUL 


N-a fost pe lume lipsă de şarlatani nicicînd ; 
Şi nu vă dă prin gînd 

Cîţi meşteri în știința aceasta s-au prăsit!! 

Pe scenă vine unul şi-nfruntă Acheronul £, 

Iar dincoace, în stradă, un altul, travestit, 

Cutreieră oraşul, făcînd pe Ciceronul. 


Se lăuda, odată, un soi de scamator 
Că-n arta elocvenţei e-atît de iscusit, 
Încît din orice ţoapă, din orice necioplit 
E-n stare să croiască-un orator. . 
— Da, domnii mei, daţi-mi o vită, un bădăran ori 
un măgar, 
Să fie el, măgarul, cît de-ncăpăţinat, 
Eu vi-l voi face învăţat, 
Să poată să slujească şi-n altar! 
A mers la curte vestea, şi regele-a chemat 
Pe năzdrăvanul profesor : 
— În grajdurile mele, aşa i-a spus, eu ţin 
O frumuseţe de asin, 
Şi-aş vrea să-l fac predicator.. 
— Cum vrea măria-ta, așa să fie! 


1 Riul care, după credinţa celor vechi, curgea la hotarele infernului, 

Răspunse presupusul dascăl şi meşter. în: oratorie. 
l-au dar o- pungă grea de bani 
Şi un răgaz de zece'ani, 
Să-l facă pe măgar cu carte; 
lar dacă nu, să aibă parte: 
S-attrne-n ştreang, în piaţa mare, 
Purtîndu-şi cărţile-n spinare 
Şi urecheat ca un măgar. 
Incălecîndu-şi ucenicul, savantul şarlatan s-a dus ; 
lar cînd să plece, un curtean i-a spus 
Că va veni, neapărat, 
Să vadă cît de bine îi. şade spinzurat, 
Nădăjduind că-n faţa întregului popor 
Va ţine nentrecutul. orator 
Cea mai îndurerată; cuvîntare: 
Ce s-a rostit cîndva. la-îmormîntare ; 
Să-nveţe Ciceronii toţi, 
Cărora noi, cei nenvăţaţi, le zicem hoţi. 
Dar celuilalt, se vede, de ştreang nici nu-i păsa. 
— Pîn' la spînzurătoare, 
Răspunse el, te pomeneşti că. moare, 
Ori eu, ori urecheatul,. ori majestatea-sa.! 


Avea. dreptate ; care e nebunul 
Să ştie că trăieşte nu zece ani, ci unul? 
Din câţi stau azi la masă, petrec şi veseli sînt, 
În zece ani, unul din. trei va-fi-n mormint! 


VĂDUVA TINĂRĂ 
Să-ţi pierzi bărbatul e o grea-ncercare: 


O' suferinţă care te: doboară! 

Dar vremea, vezi, aduce alinare, 
Mihnirile pe -aripa ei zboară, 

Şi se întorc pierdutele plăceri. 

Nu e aceeaşi văduva de ieri 

Cu văduva de-acum un an, 
Că una-i numai lacrimi şi bocet şi alean, 


" Iar ceastălaltă-i plină de nuri şi vino-ncoace. 


Cealaltă ori că simte, 'ori numai se preface, 
Văzînd-o-arir «de 'plinsă şi de nemîngiiată, 
Ai zice că pe faţa ei mult îndurerată 
Nu va-nflori un zîmbet niciodată. 
Aşa ai zice, dar nu seste! 
O să vedeţi ce spune, mu mica 'mea poveste, 
Ci adevăru-adevărat. 


Murise soţul tinerei neveste, 
Şi văduva “striga, printre suspine + 
— Stai, nu pleca, iubitul meu ! 
Așteaptă-mă 'să mor şi eu! 
Nu mă lăsa ! Mă du cu tine! 
(În lunga lui călătorie 
Bărbatul a plecat făr” de soţie.) 
Părintele frumoasei era un om cuminte ; 
Ştia că totul trece cu timpul trecător. 
A aşteptat să curgă al plînsului izvor 
Şi i-a vorbit aceste înţelepțeşti cuvinte : 
— Copila mea, crezi oare că cel care-a murit 
S-ar bucura să-ţi vadă obrazul ofilit? 
Cu lacrimile tale ce schimbi din voia sorții? 
În jurul tău e viaţă; să doarmă-n pace morţii! 
Nici eu nu zic 


Să schimbi prea grabnic plînsul în cîntec de mireasă; 


Dar mai tîrziu, de-ţi va fi dat să fii aleasă 


De-un soţ în floarea vîrstei, frumos, plăcut, voinic, 


Alminteri decit fuse sărmanul tău bărbat, 

Primeşte-l... Ea răspunse cu un adînc oftat ? 
— Nu, tată, singurul meu mire 
E un altar de mînăstire... 
Bătrînul a lăsat-o-n pace bună. 
A mai trecut aşa vreo lună, 
Şi cam din luna următoare 
A început, mîhnita, î încet-încet, să pună 
O cămăşuţă nouă, veşminte mai uşoare, 
Un pieptene în părul cu grijă potrivit... 
Ce bine-i stă frumoasei în straiul ei cernit, 
În aşteptarea altor găteli ispititoare ! 
Şi iată că se-ntoarce în cuibul părăsit 
Zburdalnicul' Amor din pribegie. 
E plină ziua-ntreagă de bucuria vieţii, 
Sînt cîntece, sînt jocuri, e rîs şi veselie, 
Și-aleargă fiecare să soarbă apa vie 
Din veşnica fîntînă-a tinereţii ! 
Nu mai era nici tatăl atît de-ngrijorat 
Că-i va pieri odorul jelind pe răposat. 
Pină-ntr-o zi, văzindu-l că doarme liniştit 
Şi nu-i mai spune-o vorbă, frumoasa l-a-ntrebat: 
— Cînd vine,-tată, soţul de care mi-ai vorbit? 

DOBITOACELE BINTUITE DE CIUMĂ 


O boală rea, o boală-nfricoşată, 

Pe care, în mînia-i nendurată, 

A născocit-o cerul, voind a pedepsi 
Nelegiuirile din lume, 

Aşadar ciuma (ca să-i spun pe nume), 

Ce poate Acheronul să-l umple într-o zi, 
Se-nvierşuna, de la o vreme-ncoace, 
Prăpăd să facă printre dobitoace. 

Nu răposau chiar toate, dar. jalea era mare, 
Nici una parcă nu se mai silea 

Să dea viaţă vieţii, ce şi-aşa se stingea ; 

Le dispăruse pînă şi pofta de mîncare! 

Nici vulpile, nici lupii nu mai stăteau la pîndă, 
S-apuce prada dulce şi plăpîndă, 

Nu mai vedeai pe ramuri perechi de turturele, 

Nu mai era iubire, ci numai gînduri rele. 

Atunci se strînse sfatul şi leul a vorbit: 

— Iubiţi prieteni, iată ce cred eu: 
De-am fost sortiți să pătimim atît de greu, 
Să ştiţi că cerul a voit 
Păcatele ce le-am făcut să le plătim. 
Şi de dorim 
Să-nduplecăm dirzenia cerească, 
Cel care e mai culpeş din noi, să se jertfească, 

Răscumpărînd: iertarea tuturor. 
Istoria re „arată, spre ştiinţă, 
Că-i bunvenit în ceasuri grele un astfel de izbăvitor. 

Să dăm pe față, fără-ngăduinţă, 
Ce fapte-avem pe conştiinţă. 
Mărturisesc eu însumi, ca cel dintii din voi, 
C-am sfîşiat, din lăcomie, multe oi; 
Nici una nu-mi greşise cu nimic. 
Ba-n grabă, l-am mîncat, acum un an, 
Şi pe cioban. 
De-o fi de trebuinţă, mă voi jertfi, nu zic, 
Dar vă poftesc să faceţi ca mine fiecare; 
Aşa e drept şi-i bine judecat, 
Să piară cel mai vinovat. 
— Măria-ta, îi spuse vulpea, eşti rege milostiv şi 
mare ; 
Dar pentru ce-ţi aduci aceste învinuiri fără temei? 
Cum ? De-ai ales din. turmă cîţiva. netrebnici miei 
Şi i-ai: mîncat, 
E un păcat? 
Nu, nu! A fost, stăpîne, o: cinste pentru ei! 
Iar de-ai răpus. pe-acel păstor, 
N-ai săvârşit un lueru rău : 
Un: om: era, din: cei ce vor 
Să-mpărăţească-n. locul. tău. 
Cu-aceste vorbe, vulpea: şi-a încheiat discursul. 
Linguşitorii toţi aplaudară 
Şi nu mai stăruiră şi nu mai cercetară 
Ce vină are tigrul şi: ce păcate: ursul. 
Toţi cei cu gheara lungă, toţi cei colțoşi la dinţi 
Erau, pînă şi ctinii, nişte sfinți! 
La rîndul lui, măgarul a spus: — Îmi amintesc, 
Eram pe vremea aceea asin călugăresc, 
Cînd, străbătînd de-a lungul o pajişte vecină, 
Nu ştiu... să fi fost iarba cea: fragedă de vină? 

Îndemnul foamei, poate ? Ispita prădăciunii ? 
Sau diavolul din mine? 
Căci, fără drept de-a “paşte hotarele străine, 
Am tuns un, lat de 'limbă din “marginea păşunii... 
Atunci toţi îi strigară “măgarului : — Ruşine! 
Un lup,rdeşi nu “cel mai învățat, 
(În “chip "neîndoios a arătat 
“Că singurul «ce trebuia jertfit 
Era măgarul ăla, je s şi jerpelit. 
— Auzi?! Să pască iarbă străină ! Ce mişel ! 
Nenorocirea 'toată ne vine de la «el. 
Să moară! “Ce “pedeapsă s-ar cuveni mai dreaptă? 
Şi-a “priceput măgarul ce-l aşteaptă. 


Dreptatea se împarte, la curte, după treaptă : 
Precum eşti de puternic 'sau slab, aşa te-ntorci : 
Sau mai curat -ca -neăua, sau albie de porci. 


BĂRBATUL FĂRĂ NOROC 


———— 


De s-ar găsi 'pe lume femeie minunată, 
Frumoasă la vedere şi 'tot atît de bună, 
Mi-aş “căuta soţie de îndată. 
Aceste daruri însă “prea rar se împreună ; 
În trup frumos, un suflet la fel, eu n-am aflat 
De-aceea 'rămăsei neînsurat. 
Căsătorii “destule am văzut, 
Nici una, drept “să “spun, nu mi-a “plăcut. 
Şi, totuşi, dintre oameni, aproape “-mie-n mie 
Se-ncumetă *să:ncerce această "loterie, 
Şi-o mie dintr-o mie se pling că n-au noroc! 
Am să vă spun de unul care-a "pierdut la joc 

Şi care,-adus la disperare, 

Găsi o singură scăpare : 

Să dea frumos pe uşă-afară 

Nevasta cîrcotaşă, geloasă şi avară. 
Era cicălitoare, amarnică şi rea : 
Nimic nu era bine, nimic n-o mulțumea... 
Cînd laie, cînd bălaie, cum ? ce? nici nu mai ştiu: 
„Prea vă culcați devreme, prea vă sculaţi tirziu !“ 
Fierbea servitorimea în dildora turbării ; 
Bărbatul ajunsese la capătul răbdării. 
— Eu mă trudesc, şi dumnealui îmi leneveşte ! 
Eu banii-i string, şi dumnealui îi risipește ! 
Şi nici nu-i pasă dumnealui de tot ce-i spui! 

Pînă-ntr-o .zi, aproape scos din minţi 

De gura zgripţuroaicei, dumnealui, 

Sătul de cicăleli şi de ocară, 

A dus-o, cale-ntoarsă, acasă la părinţi. 

Părinţii dumneaei stăteau la ţară, 
Şi s-a trezit femeia vecină cu țăranii, 
Cu rusticele Philis, care păzeau curcanii, 

Şi cu porcarii din ogradă. 

Venind, după o vreme, bărbatul ei s-o vadă 
Şi socotind, pesemne, că s-a mai cuminţit, 
S-a-nduplecat s-o ierte. — Odihna ţi-a priit ? 
Cum te-ai simţit la ţară ? Te-ai potolit? Ce zici? 
— Cum m- am simţit ? răspunse femeia. Foarte bine. 
Dar „Oamenii sînt încă mai leneşi ca pe-aici. 
Nu îngrijesc de vite aşa cum se cuvine. 
Iar cînd le-am spus-o lămurit, de la obraz, 

Ei m-au privit, trîndavii, cu necaz! 
— Văd, doamnă, zise soţul, că nu te-ai lecuit. 

De eşti atît de arțăgoasă, 

Că nu te-au suferit 

Nici cei ce-ntreaga zi sînt duşi de-acasă, 

Ce să mai zică bieţii servitori,. 

Pe care-i cerţi şi-i ţii de rău 

Din zori şi pînă-n noapte, din noapte pînă-n zori? 
Şi ce să spună 
Sărmanul soţ al tău, 

Silit să-şi ducă traiul cu tine împreună? 

Te du din nou la ţară, şi s-auzim de bine! 

Iar dacă, încă-o dată, te voi chema-napoi, 

Să-mi ispăşesc păcatul în lumea de apoi 

Avînd pe veci alături două femei ca tine! 


ŞOARECELE TRĂIND ÎN SIHĂSTRIE 


Au o poveste grecii din Levant, 
Vorbind de-un şoarece berbant, 
Rotund şi gras, 
Ce, pocăit, îşi părăsise banda 
Şi s-a retras 
În sînul unei brinze de Olanda. 
Trăia acolo, în singurătate, 
Nesupărat de nici o vietate ; 
lar şoarecele-pustnic, cu ghearele şi dinţii 
Scobind pînă-n cămara locuinţii, 
Găsise masa pusă şi caşcaval destul. 
Cucernicul era sătuj, 
Cu burta plină, 
Căci Dumnezeu nu uită pe cei ce i se-nchină. 
În monahala sihăstrie, 
Veni să-l cerceteze, odată, o solie: 
Trimişi ai şoricescului popor, 
Să-i ceară oarecare ajutor. 
Spuneau aceia că se pregătesc 
Departe să pornească, la alţi fraţi, 
Chemîndu-i să le fie aliaţi 
În lupta lor cu neamul -pisicesc. 

Cetatea, Şoricani era. lovită, 
Întreaga. vistierie, sărăcită, 
Jar ei siliţi să plece cu nici-un ban în. pungă. 
Nici nu veneau să. ceară. prea. mult : cît. să, le-ajungă: 
O săptămînă, două; 
Apoi se vor întoarce-napoi,. cu oaste. nouă. 
— Tubiţii mei, în sihăstria..mea,. 
Le-a spus evlaviosul rozător, 
M-am lepădâr de grija cea lumească! 
Ce poate un biet pustnic să vă dea? 
Ruga-mă-voi ca ceru-ndurător, 
În marea-i milă, să vă ocrotească. 
Şi să'vă vie-n-ajutor!: 
Aşa vorbi, ca sfîntul dintr-un iconostas, 
Apoi, smerit, le-nchise uşa=n. nas. 


Aţi vrea acum să spun, fățiş; 
Pe cine-anume-am zugrăvit: 
În acest şoarece. zgîrcit? 
E un călugăr, poate? Ba nu: e-un derviş! 
Călugării (aşa cum presupun) 
Au. sufletul: mai bun. 


COCOSTIRGUL. 


Suit pe picioroange, un cocostire haihui, 
Lung ciocul înălţindu-şi pe lungul gât al lui, 
În preajma unei gîile:s-a pomenit trecînd. 
Zări în unda lină. cum se-ntreceau zburdind, 
Cu zvîrlituri: din coadă. şi tumbe. peste. cap, 
O domnişoară ştiucă şi cavalerul crap.; 

Şi cum erau aproape, pe firul apei. clare, 

Uşor ar fi putut să-i pescuiască ; 
Dar nu stătea prea bine cu pofta de mîncare, 
Şi, suferind de-o boală păsărească, 
Prînzea, cu grijă mare, la ore anumite. 
Făcîndu-i-se foame apoi, pe negîndite, 
Veni din nou la vinătoare 
Pe malul apei curgătoare ; 
Dar n-a zărit decît un lin. 
Acesta nu-i un peşte prea faimos, 
Iar cocostircul nostru avea un gust mai fin 
(Ca şoarecele mofturos 
De care pomenise Horaţiu, odinioară). 
— Eu, lin? E cu putință asemenea ruşine ? 
Cu lini se ospătează un cocostire ca mine? 
Lăsînd să plece linul, găsi o roşioară ; 
A-ntors cu scîrbă capul: — O roşioară, cu? 


Nu-mi bag pentru-o plevuşcă în apă ciocul meu) 


Nu i-a plăcut plevuşca şi n-a dorit nici lin; 
Acum i-ar fi ajuns şi mai puţin, 
Dar, nezărind în gîrlă 
Nici coada unui peşte rătăcit, 
La urmă, cocostireul flămînd s-a mulțumit 
“Cu o şopirlă! 


Nu faceţi nazuri ! nu fiţi mofturoşi ! 

Cei mai modeşti sînt cei mai norocoşi. 

Prea mult rîvnind, adesea păgubiţi ; 

Puţinul, cît vă e de-ajuns, să-l prețuiți. 
Dar vorbele aceste şi bunele poveţe 
Nu pentru cocostîrci le spun, să-nveţe ; 
Lăsaţi acum să vă istorisească 

O pildă-nveşmîntată în haină omenească, 

FATA DE MĂRITAT 


Povestea-ncepe cu o fată, 
Fudulă foarte şi-ngîmfată ; E 
Ar fi dorit, binenţeles, să se mărite, 
Dar nu aşa, cu orişicare! 
Voia un mire chipeș, plăcut la- nfățişare, 
Să nu fie nici moale (vezi bine Dă nici gelos, 
Sa fie tînăr şi frumos, 

Isteţ, de sînge nobil şi, mai ales, cu stare. 
Dar cine să le aibă chiar pe toate? 
Destinul fuse darnic cu ea, pe cît se poate; 

Veniră tineri de ispravă în peţit,. 
Frumoasa însă i-a privit de sus 
Şi, negăsind nici unul pe placul ei, a spus: 
— Vai, ce golani ! De unde i-aţi găsit? 
S-aleg eu, din aceştia, un soț? Vreţi să glumiţi? 
Uitaţi-vă la dînşii : sînt nişte neciopliţi ! 
Găsea cîte-un cusur la fiecare : 
N-avea în 'vorbă unul destulă-ndemînare, 
Avea un altul buzele prea groase, 
Ba-i prea slăbuţ, ba-i prea-mplinit... 
(Aceste elegante preţioase 
Sînt totdeauna greu de mulţumit !) 
Cu timpul peţitorii s-au rărit, 
Şi nici de mina-ntiia n-au mai fost; 
Mai sărăcuţi, de neam mai prost. 
Rîdea de ei frumoasa fată: 
— Neaar trebui nici să-i primesc în casă! 
Par ce cred dumnealor, că-mi pasă, 
Sau că mi-e frică 
Să nu rămîn cumva nemăritată ? 
Să dorm în casă, noaptea, singurică? 
Era nespus de mîndră vorbindu-le astfel ; 
Dar anii, unul, doi, se duc pe rînd, 

Şi în curînd 
N-au mai venit adoratori de fel.., 
Adio, tinereţe ce-ai apus! 
Adio, peţitori ! 
Tot mai puţine jocuri, tot mai puţine flori, 
Pînă-ntr-o zi şi dragostea s-a dus! 
A încercat frumoasa, î în zadar, 
Cu dresuri să-şi boiască obrazul mite; a 
Vai ! Timpul, marele tîlhar, 
Nicicînd nu dă-napoi ce-a jefuit. 
Poţi să mai dregi o casă dărimată, 
Dar chipul unei fete bătrîne, niciodată! 
„ Vorbirea năzuroasei de-asemeni s-a schimbat. 
O îndemna oglinda : — a-ţi, repede, bărbat... 
Şi nu ştiu ce dorinţă tot astfel îi spunea; 
Femeia prețioasă, femeie e şi ea. 
Trecu aşa an după an, 
Tar lumea a rămas uimită 
Aflînd că mofturoasa, în fine, se mărită, 
Închipuiţi-vă : c-un ţoptrlan ! 
A tot ales, 
Pină-a cules... 


VULTURII ŞI PORUMBEII 


Sunase goarna Marte, şi lupta era-n toi; 
Fierbea întreg văzduhul, în' stare de război. 
Intrase. vrajba între zburătoare ! 

Nu printre-acele păsări cîntătoare 

Pe care Primăvara la curtea ei le cheamă, 

'Trezind în noi iubirea cu-ndemnurile lor ; 

Nici printre celelalte, pe care le înhamă 
La carul ei uşor 

Frumoasa Venus, mama zglobiului Amor. 
Războiul izbucnise în neamul vulturesc, 

Cel cu tăioase gheare şi ciocuri ascuţite, 

lar pricina de ceartă, cum. unii bănuiesc, 
Fusese hoitul unei vite. 
Ce să vă spun ? Ploua cu singe ! 

Şi de-aş voi să povestesc de la-nceput, 
De-a fir-a-păr, cum s-au bătut, 

Aş pierde răsuflarea. şi: glasul mi s-ar frînge. 

Mulţi căpitani, pieriră ; eroi mulți au căzut. 
Iar Prometeu!, pe stîncă-nlănţuit, 

Nădăjduia să scape de chinul lui cumplit. 

Era o încântare să-i fi privit luptînd, 

Şi le-ai fi plins de jale atîția morţi văzînd ! 

Vrăjmaşii se-nfruntară cu-aprinsă-nvierşunare, 
Punînd în bătălie 

Avînt şi isteţime, curaj şi viclenie, 
Sporind fără cruţare 

A umbrelor tăcută şi neagră-mpărăţie. 
Această fioroasă-ncrîncenare 

Trezi adinca milă a celuilalt popor, 

Cu gituri mlădioase şi sufler simţitor ; 

Şi se porniră solii din cuib de porumbei 

Să-nduplece pe vulturi să lase vrajba lor, 
Să nu se mai ucidă între ei! 

Au cuvîntat trimişii atît de iscusit, 

Că oştile-au pus pace şi lupta s-a sfîrşit; 

Jar drept recunoştinţă, tot binefăcătorii 
Au fost, pîn' la sfîrşit, ispăşitorii ; 

Căci blestemata” şleahtă de păsări răpitoare 
Asupra lor s-a năpustit, 

Vînîndu-i fără milă prin curţi şi pe ogoare. 

Şi-au înţeles acele columbe nedibace 


1 Prometeu, erou mitologie, care, răpind tecul din cer și dăruindu-l 
oamenilor, a. fost legat de-o stincă şi lăsat pradă vulturilor, care-i 
slişiau ficaţii. 4 

Că n-a fost lucru bine chibzuit 
Pe vulturii sălbarici să-i împace, 


Pe toţi cei răi lăsaţi-i vrăjmași, aşa cum sînt; 
Să-i împăcaţi nu vă grăbiţi 

De vreţi, la rîndul vostru, în pace să trăiţi. 

O spun aşa în treacăt, mai mult, nici un cuvînte 


MUSCA ŞI CĂRUŢA POŞTII 


Pe-un deal bătur de soare, pieziş şi nisipos, 


Suia căruţa poştii, cu şase cal voinici, 


Luînd în piept urcușul pe-un drum anevoios. 
Toţi călătorii, tineri, bătrîni, mergeau pe jos, 
. . 


Femeile şi popii, copiii mari şi mici. 


Smuceau trăpaşii-n hamuri şi, leoarcă de sudoare, 


Suflau din greu... 


Cînd, iată, o muscă-ntimplătoare 


Veni cu biziitul la treabă să-i îndemne. 
În zbor mereu ciupindu-i şi socotind pesemne 
Că fără ca căruţa În drum ar fi rămas, 


Măsoară oiştea, pișcă pe surugiu de nas, 

Se duce, vine, sare, porneşte iar în zbor, 

E-aici şi. pretutindeni în zeci de părţi deodată, 

Cum pe un cîmp de luptă un căpițan de-armată 
Aleargă printre cete, mereu în fruntea lor. 
lavaş-iavaş, porneşte la deal povara grea, 

Şi zice musca, mîndră : — Se vede truda mea! 


Dar ea e numai una, şi nimeni n-o ajută 


Să ducă pin” la capăt lucrarea începută. 
Sfinţia-sa se roagă : acum l-a apucat! 
O fată cîntă: parcă e vreme de cîntat? 

Şi-n fine musca spuse, cînd după-atita chin 

Ajunseră pe culme : — Să răsuflăm puţin ! 

Eu pîn” la drumul neted căruţa o urcai; 
Să-mi mulţumească domnii cai! 


Sint mulţi aceşti obraznici care de voi s-agaţă, 

Se-amestecă în toate şi să munciţi vă-nvaţă, 
Neisprăviţii ! 

Cînd vin să vă încurce, nu pregetaţi, goniţi-i ! 


LĂPTĂREASA ŞI OALA CU LAPTE 


Purtînd peste perniţă, pe cap, o oală mare, 
Ducea Petruţa vadra de lapte spre vînzare, 
Şi se silea s-ajungă cu bine-n iarmaroc ; ; 
Mergea grăbind pe cale, subţire-nveşmîntată, 
Şi, ca să-i fie pasul uşor, acum o dată, 
Purta o fustă scurtă şi ghete fără toc, 
Isteaţa lăptăreasă, cea fără de găteli, 
S-a apucat să facă socoteli: 
Cît o să ia pe lapte, apoi, cu preţul lui, 
Să cumpere o sută de ouă de găină; 
Cu grija ei de bună gospodină, 
Să pună patru cloşti, să scoată pui. 
„Îi cresc, gîndea Petruţa, la mine în grădină; 
lar dacă doamna vulpe, cum sper, o să se-ndure 
Să nu mi-i fure, 
Îi duc, pe toţi 0 sută, la oraş, 
Şi- aleg i în schimb un porc, să mi-l îngraş. 
O mînă de tărîţe să-i dau găsesc oricînd, 
Iar colo, mai spre iarnă, o să-l vînd. 
Şi tare-o să mă bucur, şi mult o să-mi mai placă 

Să mă trezesc în. grajd cu încă-o vacă. 

Ia uiţă-te şi vezi în ciurdă 

Viţelul nou. născut cum zburdă !* 
La rîndul ei, Petruţa, voioasă, se porneşte 
Să salte şi să joace într-un picior : hop! hop! 

Iar laptele pe Jos se risipeşte 

Şi-n oală nu rămîne nici un strop. 
S-au, dus vițel şi vacă ! Adio, porc şi pui! 
Atita bogăţie a fost şi, uite-o, nu-i... 

Iar lăptăreasa păgubită, 

'Temîndu-şi puţintel spinarea, 

Se-ntoarce la bărbat, spăsită, 

Cu fusta-n vînt şi mîna goală; 

Şi a rămas de pomină-ntimplarea 

Cu laptele din oală. 


Ce gînd nu bate cîmpii nebuneşte 
Şi-n Spania castele nu clădeşte ? 
Şi Picrochol! şi Pyrrhus?, mari căpitani de oști, 
Şi lăptăreasa noastră cu povestea, 
Cei înţelepţi, ca şi cei proşti; 
Se amăgesc prea lesne cu visuri din acestea. 
Ne înşelăm cu bucurii închipuite, 
Sînt ale noastre toate femeile dorite, 
Onoruri şi renume, 
Şi toate bogăţiile din lume! 
Visezi deştept, | 
Şi nu-i erou în stare să-ţi ţină-n luptă piept. 
Porneşti de unul singur, răstorni împărăţii, 
Mulțimea te aclamă, poporul te alege, 


1 Personaj din Gargantua lui Francois Rabelais. 
2 Rege al Epirului, a luptat contra romanilor, venind în Italia în aju- 
torul Tarentului. A trăit între 3t48—272 î e.n. 

Şi plouă cu coroane pe fruntea ta de rege! 

lar cînd dispare vraja acestei dulci beţii, 
Rămti din nou ce-ai fost, 

Şi eşti, ca mai-nainte, lon-cel-Prost! 


PREOTUL ŞI MORTUL 


Un mort pleca, de-ai săi jelit, 
Spre casa cea de sub pămînt, 
Şi-un popă vesel, cam grăbit, 
Îl însoțea pin” la mormiînt. 
'Trecea-n caleaşcă neagră sărmanul răposat, 
Împachetat cu grijă şi bine-nveşmîntat 
"În aspra haină funerară, 
Pe care morţii-o poartă în iarnă ca şi-n vară 
Şi căreia cei vii sicriu îi zic. 
Sfinţia-sa, pe lîngă dric, 
Mergea în pas de-nmormîntare, 
Bolborosind, după tipic, 
Evlavioasele rropare. 
Se mai oprea din cînd în cînd 
Să murmure o rugăciune, | 
Cădelniţind o-nchinăciune, 
Sicriul binecuvîntînd : 
_— Stimate mort, te du cu. bine, 
Tertat pe veci şi prohodit 
Cu slujba care-se cuvine, 
Precum âştept să fiu plătit. 
Privea dornei părinte pe omul din coşciug 
Ca pe-o comoară-aducătoare de belşug, 
Şi, temător, parcă-l păzea. 
Să nu i-l fure careva. 
— Stimate mort şi multiubit, 

În gîndul-meu te-am prețuit 

Şi: ştiu cîte: parale faci ; 

Cît: untdelemn şi cîţi colaci, 

Cîte pomeni şi cîţi pitaci, 

Şi altel& mai: mărunţele, 

Că nici acelea nu sînt rele. 

Dorea să-şi ia, cu banii-nmermiîntării, 
Un butoiaş de vin mai'acătării, 

Dintr-o podgorie: aleasă; 

Apoi o rochie-cu dântele, 

S-o- ducă unei: nepoţele; 

„Şi-o. fustă pentru. jupîneasă. 

Dar scurtă-i fuse bucuria, 

Căci. întîlnind'un. bolovan: în: cale, 

Se potieneşte dricul, sicriul se prăvale, 

Pe preot îl dărîmă şi-i sfarmă scăfirlia!' 

N-a vrut enoriaşul din: credincioasa: turmă 

Să: plece. fără: popă pe-drumul lui din urmă. ; 
Şi, astfel, coboriră: în groapă; împreună, 
Sfinţia-sa: şi mortul... Călătorie bună! 


Aşa=i. şi viaţa: noastră, cu schimbătoarea-i soartă ; 
Vezi fabula cu popa şi cea cu oala spartă: 


OMUL CARE FUGE DUPĂ NOROC ŞI CEL CARE 
1L AŞTEAPTĂ DORMIND 


Nu-i om să nu alerge-pe- urmele Fortunii. 

„Aş.vrea.un loc de unde să pot privi cum unii, 

Pornind în lumea. largă,. pe-mii de: căi apucă, 
Şi pînă-n. ceasul” morţii: 

O caută-n tot locul pe-ascunsa: fată-a Sorţii ; 

Sărmani îndrăgostiţi de o nălucă ! 
Cînd cred că sînt aproape de clipa mult rîvnită, 
Dispare-n noapte chipul înşelător al zînii... 
Îi pling pe aceşti oameni cu mintea rătăcită ! 
(Poţi pe nebuni vreodată să te miînii ?) 
— Mai pînă ieri, vecinul căra-n grădină apă, 
Şi, ce să vezi? Acum e papă 1 
N-aş fi fost eu mai vrednic? 
— Mai vrednic, ce e drept, 
Mai priceput, desigur, mai harnic, mai deştept; 
Dar de cînd lumea-i lume, norocul n-are lege, 
Şi printre noi, Fortuna cu ochii-nchişi alege. 
Şi-apoi socoţi că face 
Să laşi, ca să fii papă, mulţumitoarea pace - 
De care zeii înşişi n-au totdeauna parte? 
Nepreţuitul dar, 
Pe care-atit de rar 
Fortuna schimbătoare cu mîna ei l-împarte? 
Nu ţine şi zeiţa de spiţa femeiască ? 
Arată-i nepăsare de vrei să te dorească! 


Au fost doi vechi prieteni, odată, într-un sat, 
Duceau alminteri trai îndestulat, 

Dar unul era dornic s-ajungă la mai bine 
Şi-ofta necontenit după noroc. 


La celălalt se duse şi-aşa-i vorbi: — Vecine, 
Eu -am s-o iau din loc! 
/ Nu vrei să vii cu mine, 


Să ne-ncercăm norocul prin alte părţi ? Ce spui ? 
Vezi dumneata : nu-i nimeni profet în ţara lui! 
— Drum bun! i-a spus vecinul, eu n-am să 
te-nsoţesc 
O altă soartă nu-mi doresc. 
Vrei să porneşti în lume ? O să te-ntorci curînd. 
Mă voi ruga în gînd 

Să-mi dăruiască cerul un somn îndelungat, 
_Şi-am să te-aştept acasă, dormind la mine-n pat. 
Porni nemulţumitul pe drumuri depărtate, 
Şi-a mers într-una pînă-a doua zi, 
Cînd se opri 
Pe locul unde-i place zeiţei răsfăţate 
Mai des să poposească ; 
A nimerit, adică, la curtea cea regească. 
S-a rostuit acolo şi, după obicei, 
Venea cu toţi curtenii la ceasurile-n care 
Fortuna îşi împarte favorurile ei : 
În fiecare seară, la culcare, 
În fiecare zi, la prînzul mic. 
Le-ndeplini. pe toate, dar nu primi nimic. 
— Ia uite, zise omul, m-am amăgit prosteşte ; 
Voi fi silit să plec î în lumea mare. 
Şi, totuşi, după cît se pare, 
Zeița cu norocul aici sălăşluieşte ! 
O văd cum se strecoară, pe rînd, la fiecare, 
ŞI nu-nţeleg pe mine de ce mă ocoleşte ? 
Adio, domnilor curteni, adio ! 
O umbră vă momeşte şi-i aşteptaţi răsplata, 
Eu, unul, înspre alte meleaguri voi porni-o: 
__ Fortuna are-un templu la Surata. 
O, voi, viteji ai lumii, cu inimi de oţel, 
Cinstiţi pe-acela care întîiul a-ndrăznit 
O cale grea să-nfrunte pe-a mărilor urgie, 
Căci sufletul din el 
Avea a diamantului tărie! 
Adeseori îşi aducea aminte 
De satul lui în care s-a născut, 
De cîte ori se socotea pierdut 
Şi,-nspăimîntîndu-l, îi ieşeau-nainte 
Acei trimişi ai morţii care-i pîndeau pierzarea : 
'Tilharii mării, stînca, furtuna, nemişcarea, 

Mulşimea -de „primejdii: ce ţi-s:arată-n câle 
"De cum treci mai departe de pragul casei tale. 
Făcuse -omul “nostru “nemăsurat ocol, 
Şi-ajunse=ntreg 'şi iteăfăr 'la Marele Mogol !. 

Dar nu ştiu cine-anume zvonise bazaconia 
Că se-mpărţea norocul, cu “carul, în Japonia, 
Şi se grăbi drumeţul, să nu-i ia altul rîndul! 
Se plictisise marea pe-atitea căi purtîndu-l, 
Iar el nu se-alesese decît cu-nvăţătura, 
Pe care cei sălbatici ne-au dat-o mai întîi: 
Nu pribegi departe ; în ţara ta rămii, 
Şi lasă să te-ndrume, cu pilda ei, natura. 
Japonia, 'Mogolul, atitea ţări străine, 

Nu i-a 'adus nici una norocul căutat 

Şi înţelese omul c-ar fi făcut 'mai bine 

Să fi rămas în sat. 

S-a-ntors sărac şi singur la vatra strămoşească 

Şi-a-mbrăţişat în lacrimi căminul regăsit : 
— Mai bine ca acasă în nici o ţară nu-i; 

lar cel mai fericit 

E omul care-şi vede, tihnit, de treaba lui. 
El nu cunoaşte lumea -decît din auzite, 
Nu ştie ce-i ispita puterii, curtea, marea, 
Nu cere bogăţie, nici slujbe strălucite, 
Măririle pe care le-mbie depărtarea, 
Comorile pe care Fortuna le ascunde 
Şi care, prea adesea, nu 'se “găsesc niciunde ! 
Pe drumuri depărtate nu vreau să mai colind ; 
Rămîn la mine-acasă, şi pentru totdeauna... 
Vorbi, cînd se întoarse şi 'ce văzu ? Fortuna 
Sta jos pe pragul celui :ce-o aştepta dormind. 


1 Denumire dată Mongoliei pe vremea lui Tamerlan şi a descenden- 
ţilor săi 

CEI DOI COCOŞI - 


Doi cocoşi trăiau în “pace, pînă se ivi găina, 
Şi războiul a-nceput. 
O, iubire, pentru tine neamul Troiei ! s-a pierdut! 
Numai tu porţi toată vina 
Singelui ce-odinioară Xanthosul? l-a înroşit. 
Lupta-ntre cocoşii noştri vreme lungă-a dăinuit ; 
Despre-această bătălie prin vecini s-a dat de veste 
Şi s-a strîns să caşte ciocul neamul purtător de creste, 
Iar cocoşu-nvingător 
A rămas stăpinitor 
Al frumoaselor cu pene:. 
O poiată de Elene! 
Celălalt, înfrînt în luptă, singur în nenorocire, 
A fugit să se ascundă într-un colţ, după coteţ, 
Ca să-și plîngă creasta ruptă şi pierduta lui iubire 
Şi să vadă cu durere cum rivalul său, semeţ, 
În ogradă poruncea, 
Şi iubitele iubea. 
Ura-i aprinsese-n suflet aprig dor de răzbunare, 
Se-ncorda bătînd din aripi, ascuţea pe piatră ciocul, 
Se împotrivea cu umbra, vintu-l sfişia în gheare 
Şi se pregătea de luptă, să-şi înfrîngă nenorocul. 
Soarta însă-a vrut alminteri... Rivalul lui, triumfător, 
Ca să-şi cînte biruinţa, în copac s-a cocoţat, | 
Vulturul l-a auzit din zbor 
Şi, adio fericire ! l-a-nhăţat, 
Sfişiindu-i într-o clipă semeția cocoşească. 
Uite-așa s-a-ntors ursita : 
Unuia-i fu dat să pătimească, 
1 Aluzie la războiul legendar al „grecilor împotriva Troidi, care 4 
avut drep! pricină răpirea Elenei, soția lui Menelaos, regele Spartei, 
de către Paris, fiul regelui Priam din Troia. â 


* Riu din Asia Mică, în regiunea unde se 'crede a fi fost cetatea 
Troiei. 

Celălalt şi-a regăsit iubita, 
Şi făcînd pe donjuanul, 
S-a dedat la dulce trai: 
Cucurigu ! ca un crai, 
Că avea neveste cu toptanul ! 


Biruinţa voastră nu v-o trimbiţaţi ; 
De-aţi învins în luptă, fiţi prevăzători ; 
Soarta schimbătoare, prea adeseori, 
Pedepseşte aspru pe cei îngîmfaţi. 


OAMENII NU SÎNT RECUNOSCĂTORI NOROCULUI 


Făcînd negoţ pe mare, un om se-mbogăţise. 
Norocul îi fusese prielnic totdeauna ; î 


Nici stâncile, nici ceața, nici valul, nici furtuna 


Nu-i vămuise marfa ; Ursita îl scutise. 
Atropos, fără milă, Neptun, la rîndul lui, 
Ceruseră drept jertfă corăbieri destui ; 
Pe negustorul nostru îl ocroti Fortuna, 
Din multele-i corăbii nu s-a-necat nici una. 
Avu, de-asemeni, parte de slujitori dibaci 
_ (Nu l-a furat nici unul). 
Vîndu pe preţuri bune piperul şi tutunul, 
Şi lăzile de zahăr, şi scorţişoara-n saci, 
Duzini de porţelanuri, şi valuri de mătase. 
Din luxul şi risipa seniorilor bogaţi, 
Avutul, an cu an, şi-l îngroşase ; 
Ploua, la el în casă, cu ducați! 
Avea cai scumpi, carete şi cîini de vînătoare, 
Se perindau petrecerile lanţ, 
În zi de post ca-n zi de sărbătoare, 

e plai tai iza 


Cu mese încărcate şi cu danţ. 
Un bun al său prieten l-a întrebat odată 
Cui datorează-o viaţă atît de-mbelşugată ? 
— Destoiniciei mele îi sînt îndatorat, 
Cu mintea mea am chibzuit, 
Şi banul ce-am avut l-am înmulţit. 
Nu poate orişicine s-ajungă om bogat! 
Se îndulcise omul la un cîştig uşor, 
Şi, vrînd să mai sporească averea ce-a făcut, 
Şi-a reluat negoţul ; dar, neprevăzător, 
Nu i-a mai mers ca la-nceput. 
Corabia dintii, prea încărcată, 
S-a dus la fund, izbit: de furtună; 
N-avu nici cea de-a doua o soartă mult mai bună, 
Căci a pornit la drum netnarmată 
Şi-a nimerit în gheara tilharilor de mare. 
A treia se întoarse, aşa-zicînd, cu bine, 
Dar s-a-ntimplat ca marfa adusă spre vînzare 
Să n-aibă căutare, 
„ Şi-ajunse, fără preţ, pe mfini străine. 
Au început şi slugile să-l fure! 
| Se duseră pe girlă bani şi case, 
Că nu putea bogatul să se-ndure 
De lux şi de petreceri să se lase; 
Pînă-ntr-o zi s-a pomenit 
Sărac lipit! 
Prietenul, văzîndu-l atît de abătut: 
— Ce s-a-ntîmplat? îi zise. — Norocul m-a 
vîndut! 
— Nu te-ntrista ; destinul dacă ţi-a fost nedrept, 
În schimb, de-acum-nainte, fii tu mai înţelept. 


Eu nu ştiu dacă-ndemnul avu sau nu urmare. 
Ştiu însă că aşa e în orice-mprejurare : 
Cînd iese-un lucru bine, cei vrednici noi am fost, 

Iar cînd ne merge prost, 
Nu noi sîntem. de vină, ci soarta. blestemată, 
Ce-i bine, omul face, şi ce e rău, Fortuna. 
Avem dreptate. totdeauna ; 
Destinul, niciodată! 


PISICA, NEVĂSTUICA ŞI IEPURELE CEL TINĂR 


Cucoana nevăstuică, vicleană. cum: — ştiţi, 
Venise-n zorii zilei, cu paşi neauziţi, 
Penaţii + să şi-i. mute, cam cu nepusă masă, 
La domnişorul iepure îi casă: 
Nu i-a fost greu cumetrei să intre-n vizuină, 
Că dumnealui plecase pe cîmp, să dea bineţe 
Frumoasei dimineţe, 
Gonind prin stropi de rouă şi valuri de sulfină. 
A ros puţină iarbă; a hoinărit haihui, 
Iar cînd s-a-ntors spre seară la: vizuina. lui, 
Ionică-iepuraşul, mirat,, zări-n. fereastră 
Pe nevăstuica: noastră. 
— O, zei ai casei mele! Un oaspe nepoftit! 
Strigat-a rozătorul, rămas pe dinafară. 
Ei, coană nevăstuică, te-ai cam obrăznicit! 
Fă bine şi te cară, i 
Sau chem, să te gonească, toţi şoarecii din ţară! 
Cumătra subţirică l-a înfruntat: — Mă iartă; 
Pămîntul e al celui ce-apucă să-l cuprindă! 
Faimoasă pricină de ceartă 
Această casă-n care cobori pe brînci: în tindă! 


1 Zeii ocrotitori ai căminului. la romani. 

Dar chiar de-ar fi o-mpărăţie, 
Aş vrea şi eu să ştiu, 
Ce lege ţi-a dat ţie, 
Ionică, al lui Petru sau al lui Pavel fiu, 
Un drept de stăpinire pe vecie 
Mai mult decît lui Gheorghe sau, mai la urmă, 
mie ? 


— E-o datină străveche şi-o lege din bătrîni. 
Aici în casa asta ai mei au fost stăpini, 
Cu-ntregul neam al lor, 
De la bunicul Pavel la Petru, tatăl meu ; 
Şi ca urmaş de sînge al iepurilor, eu, 
Ionică după nume, le sînt moştenitor. 
Cum? E mai tare dreptul înttiului-venit ? 
— La ce atîta vorbă? Să mergem amindoi, 
Să hotărască marele cotoi 
Din noi anume care e mai îndreptăţit. 
Cotoiul Roadebrinză trăia în pustnicie 
O viaţă de motan călugărit ; 
Era un sfint cu burtă şi bine îmblănit, 
Preaiscusit în treburi de judecătorie. 
Şi iată-i pe cei doi împricinaţi, 
Înfăţişaţi, 
La locul unde ţine judecată 
Măriă=sa cea încotoşmănată. 
— Copii, le-a spus motanul,. veniţi mai lingă mine, 
Eu sînt bătrîn şi nu aud prea bine... 
Potrivnicii, încrezători, se-apropiară, 
Iar pisihoțţul, marele cotoi, 
Cînd i-a venit mai bine, i-a înşfăcat în gheară 
Şi i-a-mpăcat nfncîndu-i pe-amindoi. 


Din întimplarea asta cei mici vor înţelege 
Ce-nseamnă, cîteodată, să-i judece un rege. 

UN ANIMAL IN LUNĂ -. 


Un filozof a spus-o lămurit 
Că simţurile noastre necontenit ne-nşală ; 
Precum ne-ndeamnă altul să n-avem îndoială 
Că ele niciodată pe om nu l-au minţit. 
Au amindoi dreptate ; căci lumea-adevărată 

Nu e aşa cum ni se-arată; 

Dar dacă mintea bine chibzuieşte, 

Şi chipului „privit în depărtare, 

Cu toate cîte-n jur îl însoțesc, 

I-aduce cuvenita îndreptare 

Cu sculele de care se slujeşte, 

Nici simţurile nu ne amăgesc. 
Aceasta-i legea firii. Voi arăta, odată, 
Cît e de chibzuită şi cît de-ntemeiată. 
Mă uit de-aici la discul giganticului soare 
Şi nu cuprind cu ochii mai mult de trei picioare. 
Dar cum i-ar fi lumina răsfrîntă-n ochii mei 
De-aş merge-n calea razei pîn” la izvorul ei? 
A soarelui mărime mi-o spune depărtarea ; 
Măsor cu mîna unghiul sub care-l văd arzînd ; 
Nu-l cred turtit, ca alţii, ci-l rotunjesc în gînd, 
Şi-l ţiu în loc, lăsîndu-i pămîntului mişcarea. 
A ochilor oglindă mereu e în greşeală, 

Dar cugetarea în adînc pătrunde, 

Să scoată adevărul la iveală 
De dincolo de vălul sub care se ascunde, 
Şi nu se lasă lesne amăgită. 
Iar eu încrezător nu pot să fiu 
Nici în vederea totdeauna prea grăbită, 
Nici în urechea care- -aude prea tîrziu. 
Cînd creanga-n rîu se-ndoaic, gîndirea mea . E 

o-ndreaptă 


Adevărata lumii-nfăţişare 
O hotărăşte mintea înţeleaptă. 

Mă mint într-una ochii, dar nu le dau crezare; 
Ei vin, uimiţi, să-mi spună 
Că au zărit obrazul unei femei în lună; 
Dar pot să cred, ce nu e decît un joc de linii? 
Sînt văi adinci în lună şi munţi înalți de aur, 
lar umbra ce se-mbină cu undele luminii 
la chip de om, de elefant, de taur. 
Aşijderea englezii, în nu ştiu care an, 
Privind la faţa lunii, zăriră, prin ochean, 
O fiară fără nume, atit de minunată, 
Cum nu se mai ivise pe lume niciodată. 
Se petrecuse-n ceruri, pesemne, o schimbare, 
Vestind în omenire grozave întîmplări, 
Şi avusese, poate, drept urmare 
Războiul crîncen dintre-atitea ţări. 
Veni să vadă luna şi înțeleptul rege, 
Cel care ocroteşte acele cercetări 
Şi-nalta lor menire o-nţelege. 
Zări şi el jivina : era un şobolan, 
Ascuns, din întîmplare, sub sticlă, în ochean ; 
EL abătuse-n lume războiul tuturor! 
Făcură haz cu toţii. Ce fericit popor! 
Cînd vor voi francezii ca, după pilda lor, 
Mai mult să prețuiască foloasele ştiinţei ? 
Noi am cules în lupte cununa biruinţei, 
Duşmanii toţi se tem de noi; 
Nu ei, ci noi dorim război, 
Știind că Marte nouă ne va aduce gloria, 
Şi e cu noi iubita lui Ludovic: Victoria! 
Pe el încununîndu-l cu laurii măririi, 
Ne-o pomeni cu cinste istoria omenirii. 
Ale Memoriei vlăstare! 
De ţara noastră n-au rămas străine, 
Trăim în desfătare, 


1 Muzele. 

Dar pacea-i bucurie, nu ialniee suspine. 
De toate-aceste bunuri şi Carol! se înfruptă, 
Iar dacă-ar fi nevoie să se arunce-n luptă, 
Ar şti, în fruntea ţării, să poarte bărbăteşte 
Războaiele pe care azi numai le priveşte. 
Ce slavă l-ar ajunge, şi-ndreptăţit renume, 
De-ar potoli el vrajba care domneşte-n lume ! 
A fost mai vrednic August de fala marii glorii 
Dectt întîiul' Cezar, cu primele-i victorii. 
O, ţară bună-a păcii, cu pilda ta ne-nvaţă 
Să închinăm ştiinţei întreaga noastră viaţă. 


m 


3 Carol al II-lea, regele Angliei (n.aj. 

MOARTEA ŞI OMUL CARE MOARE 


Nu! moartea nu-l surprinde pe omul chibzuit. 
El ştie s-o aştepte cu-mpăcare 
Şi-i totdeauna gata de plecare 
Cînd. vremea vieţii lui s-a înaplinit: 
O, vai! această vreme e-a orişicărei vremi ! 
Poţi s-o împarţi în zile, în ceasuri, în secunde, 
În fiecare, poate, sfîrşitul tău se-ascunde, 
Şi nu ştii, dintre toate, de care să te temi. 
În neîndurătoarea lui putere, 
Cumplitul braţ al morţii nu alege, 
Şi-adesea prima jertfă care-o. cere: 
E pruncul nou-născut al unui rege. 
Mărire, frumuseţe, virtute, bărbăţie, 
Nimic nu e în stare spre ajutor să-ţi fie 
Cînd moartea, tilhăreşte, 
De tot ce ţi-e pe lume mai scump te jefuieşte. 
Vom dezlega odată destinul omenirii, 
„Dar nu e altă taină din toate ale firii 
Pe om să-l lase mai nedumerit 
Şi, drept să spunem, mai nepregătit. 


Un moş, de ani o sută, văzînd că-i pe sfârşire, 
Şi Moartea îl zoreşte să-l ia pe negîndite, 

S-a supărat, spunîndu-i că nu e încă gata 
Şi n-a avut răgazul să-şi facă nici diata. 
— Nu-i, a strigat bătrînul, o rînduială dreaptă, 
Să-mi intri-aşa în casă, din bun senin.. Aşteaptă! 
Să plec numai eu singur, nevasta nu mă lasă; 
Mai am de înzestrat un strănepot 
Şi să zidesc, spre curte, o aripă la casă; 
Prea eşti nerăbdătoare, şi crudă prea de tot! 
— Moşnege, i-a spus Moartea, te rog a mă ierta, 
N-ai dreptul să te superi, zicînd că m-am grăbit; 
De cînd trăieşti pe lume, un veac s-a împlinit”! 
Ce vrei? 
Mai ştii, în Franţa, zece bătrîni de virsta ta? 
Şi-n tot Parisul, trei? 
Mi te mai plîngi de-asemeni că nu ţi-am dat de 
ştire 
Şi n-ai avut răgaz de pregătire 
Să-ţi întocmeşti diata, pe strănepot să-l creşti, 
Şi casa-n care stai s-o mai lărgeşti. 
Cînd ai văzut că mersul îţi e mai ostenit, 
Că ţi s-a stins în inimă simţirea 
Şi-a început să-ţi şovăie gîndirea, 
Aceste semne nu te-au prevestit? 
Auzul îţi slăbeşte, cu dinţii nu mai muşti, 
A soarelui căldură nu-ţi mai pătrunde-n oase 
Şi nu te mai încîntă, ca-n zilele frumoase, 
Plăcerile pe care nu poţi să le mai guşti. 
Pe cei mai tineri încă nu i-ai văzut zăcînd, 
Trăgind să moară unii, şi-atiţia morţi pe rînd? 
Nu ţi-a venit o-nştiinţare Ă 
Cu fiecare-nmormîntare ? 
Destul atîta vorbă, urmează-mă-n' tăcere, 
De-acum încolo : sapa şi lopata! 

Republica nu piere . 
Dacă țe duci şi nu ţi-ai scris diata. 


Avea dreptate Moartea ; cînd anii ţi-s bătrîni, 
S-ar cuveni ca viaţa s-o laşi, ca pe-un ospăț, 
Şi mulţumindu-i gazdei, să pleci cu traista-n băț. 
A despărțirii clipă cît timp s-o mai amîni? 
Nu mirii, moşnege! Vezi tinerii cum mor! 
Priveşte-i cum. se-ndreaptă, în alergarea lor, 
Spre-o moarte vitejească, ce-i drept, dar mai cum- 
plită, 
Și mai neiertătoare ! 
Dar am vorbit degeaba, cu rîvnă prea grăbită 
Şi nefolositoare : 
Acei care cu morţii se-aseamănă mai bine 
Sînt cei mai plini de jale atunci cînd moartea vine. 


CIZMARUL ŞI VECINUL SĂU BOGAT 


A fost odată un cizmar de rînd, 
Dar vesel şi ghiduş cum nu sînt mulți; 
'Ți-era mai mare dragul să-l vezi şi să-l asculţi. 

Întreaga zi şi-o petrecea cîntînd, 
Dectt cei şapte înţelepţi mai mulţumit. 
Şi-avea cizmarul nostru un vecin, 

Numai cu aur căptuşit; 

Nu prea cînta, dormea şi mai puţin, 

Dădea, îmi pare, bani cu împrumut. 

În zorii zilei dacă aţipea,- 

Cu cîntecul cizmarul mi-l trezea, 
lar bogătaşul se plîngea 

Că soarta vitregă n-a vrut 

Să se găsească somnul de vînzare, 

Cum cumperi de băut şi de mîncare, 

Deci, într-o zi, vecinul bogătaş, 
Chemînd la el pe cîntăreţ, 

L-a întrebat: — Jupîne Grigoraş, 
Cam cît cîştigi pe an cu cizmăria ? 
Cizmarul i-a răspuns, în felul său glumeţ, 

Scoţindu-şi pălăria : 
— ertaţi-mă, dar nu ştiu să socotesc cu anul; 
Boierule, la mine nu face purici banul. 
O duc cu meşteşugul meu 
Destul de greu, 
Şi-s mulţumit să-mi scot, de azi pe mine, 
Bucata mea de piine. 

— Să-mi spui atunci, cam cât cîştigi pe zi? 

— Mai bine cîteodată ; destul adeseori ; 

Şi de-aş avea de lucru mereu, n-aş flămânzi. 

Dar pierd prea multă vreme cu-atitea sărbători ! 
Cum să le ţii pe toate? 

Sfinţia-sa, domnul părinte, 
Mă mir de unde mai tot scoate 
Atiţia sfinţi şi-atitea sfinte ? 

A rîs în sinea lui, cu poftă, cămătarul, 
Văzînd cîr de nerod era cizmarul, 
Şi-i zise : -- Ține-această pungă. 

Ţi-am pus în ea o sută de galbeni, să-ţi ajungă. 
Vreau să te scap de griji, vecine ; 
Păstrează-i, că-ţi vor prinde bine. 
Cizmarul s-a pierdut cu firea, 
Părîndu-i-se că atâţia bani 
N-apucă să cîştige omenirea, 

Niei Într-un veac Întreg de ani. 

S-a-ntors acasă ; banii în beci i-a îngropat, 

Cu veselia dimpreună ! 

1 se curmase glasul şi voia lui cea bună, 

I se dusese pofta de cîntat 

De cînd, dintr-o-pomană boierească; . 
Nu mai avea: nevoie, ca; noi; să se: trudească:.. 
Îi dispăruse somnul, uita: să; stea la: masă; 
Trăia cu, grijile: în: casă. 
Mereu cu bănuiala. şi tremurind de frică; 
Stătea la pîndă şi-şi: păzea: averea, . 
lar dacă noaptea,. tulburînd: tăcerea,. 
Se strecura: prin curte-o pisică, 
Pisica era. hogul. care venea: să-l fure-! = 
Această. tristă; viaţă. nemaiputind: să-ndure; 
Cizmarul chinuit: ssa-nfățişat: 
Vecinului: bogat, 
Care-odihnea. acum. netulburat,. 
Şi-aşa.: i-a: spus; într-un cuvint :: 
— Boierule, iazţi, banii şi lasăzmă: să: cînt !: 


TAINA FEMEILOR: 


Secretul e-o povară cum. alta-n: lume: nu-i 

Nu ţine multă vreme: în: mînă: femeiască, . 

(Deşi-n privinţa-aceasta cunosc bărbaţi destui: 
Ce-ar trebui muieri să se numească.) 


Un. soţ; voind:săsşi: pună. nevasța. la-ncercare;.. 
Pe cînd dormeau alături, din somn s-a deşteptat 
Şi-a început deodată să strige-n gura mare: 
— Vai! Nu mai pot! Cum sufăr! Ii uite... Am 
ouat... 

— Cum? Ai-ouat? — Priveşte ce ou frumos făcui ! 
Dar tu să taei din gură, nu spune nimănui, 

Că e de-ajuns să afle vreo vecină, 

Şi-mi iese-n lume vorba că-s găină ! 

Femeia, cum. era puţin netoată, 

A ascultat povestea cu ouatult, 
Nepricepută, şi-a crezut bărbatul, 
Jurindu-se o vorbă să nu scoată ! 
Dar ce-a jurat şi ce-a făgăduit, 
Cu noaptea deodată s-a topit; 

Iar dumneaei, cu vestea caldă-n guşă, 
Fugi în zori de zi la o mătuşă, 
Să-i povestească cele întîmplate: £ 

— Bărbatul meu, azi-noapte, pe cînd stătea în pat, 

Să vezi minune mare, mătuşă... A ouat! 

Dar nu mai spune taina la alţii, că mă bate... 

— Glumeşti, se vede; nu ştii cu cine ai a face! 

O vorbă n-am să suflu, drăguţo, fii pe pace. 
Femeia cu bărbatul-găină a plecat; 

Porni şi vecinica, să ducă vestea-n sat. 

Şi dacă omul nostru s-a apucat să ouă, 

De ce să facă unul, şi nu două? 

La rîndul ei, o altă cumătră a mai pus 
Şi de la ea un ou în plus! 

Şi uite-aşa, trecînd din gură-n gură, 

Fu pretutindeni taina cunoscută, 

lar ouăle, pînă spre seară, se făcură 
Mai bine de o sută! 


CIINELE CARE DUCEA STĂPINULUI DEMIÎNCARE 


Ce ochi pot să reziste frumoaselor femei? 
"Şi care miîini, cînd se ating de aur? 
Nu poţi nicicînd să pui prea mult temei 
Pe cel ce are-n pază un tezaur. 


În coşul cu merinde ce-i atîrna de git, 
* Ducea un ctine prînzul stăptnului, acasă. 

Era cinstit dulăul, dar nu pînă-ntr-atit 
Încît să nu poftească o bucăţică grasă. 

Voi înşivă, aşa cum vă aflaţi, 

Un lucru bun, cînd îl vedeţi, rîmniţi. 
(Ciudată rînduială : voi să răbdaţi nu ştiţi, 
Iar cîinilor le cereţi să fie cumpătaţi !) 
Deci, sufragiul- -cîine mergea pe drumul său ; 
Cînd a sărit asupra- i, să-l prade, un dulău. 

Dar nu i-a mers acestuia uşor; 

Căci, aşezînd alături panerul cu mîncare, 

Cel încolțit s-a pus în apărare 

Şi l-a respins pe agresor. 

Se-ncinse-o luptă mare! Veniră şi-alți dulăi, 
Din cei mai răi, 

Porniţi cu toată haita pe jafuri şi bătăi. 

N-avea sărmanul cîine puteri să ţină piept 

Unei întregi armate, şi se temea, pe drept, 

Să nu se-aleagă-n luptă 
Cu pielea sfirtecată şi cu spinarea ruptă. 
Fiindu-i şi lui foame, găsi mai înţelept 

Ca astfel să le spună: 
— Staţi, domnii mei, de ce atîta tevatură? 

Lăsaţi-mi mie partea de friptură, 

Iar restul dumneavoastră mîncaţi-l. Poftă bună! 
Vorbi, şi ca prin farmec a încetat bătaia; 
S-au aşternut colţoşii pe mîncare. 
Înfulecă dulăul, apucă şi potaia, 

Îşi ia tainul fiecare, 
Nu-i unul să nu pună o bucăţică-n gură... 

Şi n-au lăsat nici o fărtmitură! 


Aşa merg treburile, mi se pare, 

Şi la oraş, cu juzii şi pîrgarii ; 

Noi ne lăsăm pe mîna lor dinarii, 
lar ei se-ndeamnă, care mai de care, 

Să-şi “taie :câte-o porţie mai mare ; 
Şi dacă vreţi să vă distraţi, 
Veniţi, vă rog, să-i admiraţi 

“Gu ce 'îndemînare rară 
“Fac ei pistolii 1 să dispară ! 
Cînd unuia 'i-e milă de bani, :şi fără rost 
- Se-mpotriveşte, 
Îl iau'toţi ceilalţi la trei-păzeşte 
Şi-i dovedesc cîte: de prost, 
'În “cîteva cuvinte. 
Apoi, şi-acela partea şi-o primeşte, 
Grăbit să nu-i ia altul înainte! 


ŞOBOLANUL ŞI SCOICA 


Un şobolan zănatic, cu mintea cam 'prostuță, 
Sătul să-şi ducă traiul 'în strimta lui căsuţă, 
Lăsînd în urmă cîmpul şi grîul secerat, 
Şi-a părăsit căminul şi-n lume a plecat. 

Abia ieşi prin borta vizuinii : 
— Ce mare-i lumea ! zise; ce de ţinuturi noi! 
Ia uite-aici Caucazul, şi colo, Apeninii... 
1 se părea un :munte oricare muşuroi. 
Mersese şobolanul drum lung, :pînă-ntr-o zi, 

'În -altă ţară se 'trezi, 

Pe ţărmul'unde "Thetis 2, venind 'pe-al: mării val, 
Zvîrlise o puzderie de stridii la mal. 
Iar şobolanul nostru, cu apa:nenvăţat, 
Crezu că sînt corăbii, şi mult s-a minunat. 


1 Monedă veche de “aur, “care valora zece tranti. 
* Divinitate marină, mama lui Achile. 

— Sărmanul tata; zise, era prea 'temător, 
Şi n-a făcut în viaţă nici o călătorie, 
Eu am văzut a mării-mpărăţie! 
““Trecui şi prin pustiuri, dar pe întinsul lor 
„Cit am umblat, 

Un strop de apă n-am aflat... 

Acestea le-nvăţase mai mult întimplător 
De la un vechi magistru, venit din alte părţi, 
Ce nu-şi trăise viaţa întreagă printre cărţi, 
Ca şobolanii-aceia care le rod:cu dinţii 

Şi, înfruptindu-se: din roadele: ştiinţii, 

Ajung savanţi, burduf de-nvăţătură ! 

O stridie, cuprinsă, se vede, de căldură, 

Îşi deschisese scoica și odihnea la soare, 

Sub aripa. de vînt, ;răcoritoare, 

Plăcut înviorată: de aerul curat, 
Rotundă, albă, grasă şi ademenitoare. 
Văzînd-o, călătorul  flămînd 's-a bucurat : 

— Aici e, mi se pare, ceva bun de mîncat; 
Şi dacă i-o fi gustul aşa cum bănuiesc, 
M-aşteaptă, azi o dată, un prînz împărătesc! 
Se-ntinde șobolanul, proptit în vîrful cozii, 

Şi dinţii-şi pregăteşte, 

Dar stridia se-nchide, zdrobindu-l ca-ntr-un cleşte, 
Şi-l prinde în capcană... Aşa 'sfirşesc nerozii ! 


În fabula aceasta sînt :două tălmăciri, 
Şi iată care-anume : 
Pe prostul ce-o. ia :razna, neştiutor de lume, 
La orice pas l-aşteaptă urtte întâlniri ; 
Iar lacomul, adesea, de poftă ispitit, 
Pe altul vrînd să-nghită, el însuşi e-nghiţit ! 


13 — La Fontaine — Fabule  : ;459 


URSUL ŞI OMUL DIN GRĂDINĂ 


Un urs născut la munte, un urs cam necioplit, 
Hotărnicit de soartă în inima pădurii, 
Bellerephon ! de codru, tăcut şi înrăit, 
Cu vremea se smintise... 
E-un lucru al naturii 
Ca pustnicii să n-aibă o minte sănătoasă. 
Plăcută e vorbirea, tăcerea-i mai frumoasă, 
Dar numai să nu treacă de marginea măsurii. 
Nu 'se-abătea nici o ființă vie 
Pe-acele locuri de sălbăticie ; 
Era el ursul urs, dar orişicît, 
Înnebunise de urit! 
Nu prea departe-n vale de trista-i vizuină, 
Trăia un om bătrîn într-o grădină; 
Şi moşul, singur-singurel, 
Se plictisea la fel. 
Vechi preot al Pomonei? şi slujitor al Florii 3, 
Iubea deopotrivă şi merii, şi bujorii ; 
Să-ţi îngrijeşti grădina, nu zic, e foarte bine, 
Dar să mai ai şi-un vesel vecin pe lîngă tine, 
Să schimbi cu el o vorbă, un gînd prietenesc. 
(Numai la mine-n carte grădinile vorbesc.) 
Deci, omul nostru amărit, 
Sătul de-un singuratic trai 
În preajma celor fără grai, 
S-a hotărît 
S-o ia la drum în lumea-ntreagă, 
Un bun prieten să-și aleagă. 
La fel şi ursul s-a urnit 
Dinspre bîrlogul lui, devale, 
1 Personaj mitologic ; omorindu-şi fratele fără a-l cunoaște, s-a 
exilat de bunăvoie 


2 Zeița pomilor roditori. 
? Zeița florilor. 

Şi amîndoi s-au întîlnit, 3 
Întimplător, pe-aceeaşi cale. 
S-a speriat bătrinul, dar ce era să facă ? 
A-ntors-o după pilda gasconilor, adică 
N-a vrut s-arate că-i e frică, | « 
Şi izbutind să se prefacă, i 
A convorbit cu ursul. lar ursul, prosterescut, 
În complimente cam nepriceput, : 
A mormăit: — Treci pe la mine... — Mulţumesc; 
Seniore, a spus omul, dar cred c-ar fi mai bine 
Să-mi faceţi cinstea să prinziţi la mine. 
Am lapte proaspăt, fructe, ospăț gospodăresc. 
Desigur, domnii urşi obişnuiesc 
Bucate mai alese şi băuturi mai fine, 
Dar eu, cu bucurie, ce am, vă pun pe masă. 
— Primesc, îi spuse ursul. Plecară împreună, 
Şi s-au făcut prieteni în drumul pin-acasă. 
Duceau acum, alături, casă bună 
(Deşi, cum spune vechea zicătoare, 
Mai bine să stai singur decît c-un nătărău). 
Pornea ursuzul urs la vînătoare 
Şi se-ntorcea cu tolba plină; 
Era tăcut de felul său 
Şi-avea răgaz bătrînul să-şi vadă de grădină. 
Cu multă rîvnă, ursul îl apăra de-acăle 
Jivine-obraznice şi rele 
Pe care muşte noi le-am botezat. 
Dar într-o zi, pe cînd bătrînul adormise 
Somn liniştit şi fără vise, 
O muscă drept pe nas i s-a lăsat; 
Iar ursul a-ncercat degeaba 
Să prindă musca-n zbor cu laba. 
— Am să-ţi arăt eu ţie! a mîrîit furios 
Apărătorul nostru de muşte, credincios; 
Şi ridicînd un bolovan de jos, 
Cu-aceeaşi lovitură grozavă a strivit 

Şi musca nepoftită;, . 
Şi biata scăfîrlie a celui adormit; .. 
Avea cap prost. ţintaşul, dar mînă iscusită.ş. 
Din somnul lui bătrînul. în. veci nu. s-a trezit. 


Aşa. va fi mereu, precum. a fost: 
Decît să-l ai prieten pe cel prost, 
Mai bine-n luptă să ţii piept 
Unui: duşman. deştept. 


CEI DOI PRIETENI 


Cîndva-n Monomotapa trăiau doi buni vecini, 

Ce-şi împărțeau frăţeşte avutul, amîndoi. 

Se află, cum spun unii, şi printre-acei: străini: 
Prieteni credincioşi, ca 'şi la noi. 


Dormea, în noapte-aceea;. acasă! fiecare ; 
Lumina -coborise -de- mult. în asfinţit; . 
Cînd unul din prieteni s-a treziti: 
Şi, tulburat fiind de-o-ngrijorare, 
Veni la poarta celuilalt să bată.. 
A adăstat o vreme-ndelungată,. 
Căci slujitorii casei se deşteptară. greu,. 
Pe toţi îi cuprinsese la. sînul..său Morfeu: . 
Trezit din somn, vecinul îi spuse: — E de rău? 
Să-mi vii la miez de noapte, nu seamănă cu tine, 
Să-ţi părăseşti: odihna; nu-i: obiceiul. tău.. 
Ce s-a-ntimplat ? Pierdut-ai la joc toţi banii? Ţine! 
Te caută duşmanii cu pricină. de: sfadă? - 
Sînt lîngă tine, iată, cu inimă şi spadă! 

Îţi pare lungă: noaptea şi singur ţi-e urit? 
Cea mai frumoasă sclavă e-a ta numaidecit ! 
— Nimic din toate-acestea nu mi.se potriveşte, 
Şi-ţi: mulţumesc frăţeşte 
Că te-ai gîndit să-mi vii în ajutor. 
Dar am avut: azi-noapte un vis tulburător, 
Păreai puţin mîhnit. Şi-am alergat, 
De teamă, să nu fie-adevărat... 


Gindeşte-te o clipă, cinstite cititor : 

Pe care din aceştia îl socoteşti mai bun? 
Eu, unul, n-aş putea să spun. 

Un vechi şi bun prieten e-un dar. nepreţuit ; 

El îşi citeşte-n suflet mîhnirile. ascunse. 

Un vis, nimica toată, o umbră de ajuns e 

Să sară să-şi ajute prietenul iubit 

Cînd i se pare numai că e primejduit. 


ÎNMORMÎNTAREA. LEOAICEI 


A leului soţie răposase, 
Şi fiecare alergase 
Să-i aducă regelui cel mare 
Cuvînt de mîngiiere şi-ntristare. 
Strigară crainicii călări 
Spre toate cele patru zări, 
De-a lungul şi de-a latul ţării, k 
Diînd veste despre locul şi ziua-nmormîntării. 
Armașii-aveau poruncă să ţină rînduiala 
Şi oaspeţii străini să-i găzduiască, 
Să-şi dea cu toţii osteneala 

Ca nimănui nimic să nu-i lipsească. 
Cu inima de jale plină, 
Amarnic regele răgea, 
Umplind. cu plins întreaga vizuină ; 
Alt templu leul nici n-avea. 
lar ca să fie-alături de-a regelui durere, 
Porniră și „curtenii, pe limba lor, să zbiere. 
Curtenii sînt o spiță de oameni schimbători, 
Sînt veseli cîteodată şi trişti adeseori, 
Sînt gata pentru toate, şi altceva nu fac 
Decît ce li se pare că-i regelui pe plac. 
Cameleoni cu-o sută de culori, 
Maimuţăresc stăpînul și chipul şi-l prefac. : 
Nu-i nici un strop de suflet î în toate-aceste trupuri ; 
Aceştia nu sînt oameni, sînt şurupuri. 


Ci să mă-ntorc cu vorba la povestirea mea. 
Bocea întreaga curte ; doar cerbul nu plingea. 
Şi cum era să fie amărit 
Cînd se gîndea, sărmanul, că ticăloasa-aceea 
Pe vremuri îi mîncase copilul şi femeea ? 
Un trepăduş, văzîndu-l, l-a pîrît 
Că nu stă să vegheze cu ceilalți în rînd, 
Ba că l-a prins rîzînd! 
Vedeţi, în pildă, Solomon cum scrie: 
„Cumplită e a regilor miînie...“ 
Jar ea loveşte şi mai greu 
Cînd regele se cheamă leu. 
(Dar cerbul, din păcate, nu învățase carte.) 
S-a năpustit monarhul şi a răcnit: — Trădare! 
Jivină de pădure, faci haz la-nmormîntare ? 
La marea mea durere ţi-e silă să iei parte ? ? E 
N-am să cobor la tine, să-mi spure cinstita gheară $ :, 
Să vie lupii! Ei au să răzbune E 

Slăvita amintire a doamnei noastre bune. 
Nemernicul să piară! 
— O, rege ! zise cerbul. Să nu mai fii mîhnit! 
Sfirşeşte plînsul, vremea durerii s-a-mplinit. 
S-a întîmplat, mărite, o minune! 
Stătea regina sfîntă pe pat de flori culcată 
Cînd a-ndreptat spre mine privirea-i luminată 
Şi-n şoapte-a prins a-mi spune : 
„Prietene, în clipa cînd milostivii zei 
Pe-a veşniciei cale la sînul lor mă cheamă, 
Să stau la rînd cu sfinți 
Să nu mă plingi! Eu nu sînt sortită suferinţii, 
Ci vieţii fericite din Cimpii-Elizei, 
Aici sînt împreună cu cei de-aceeaşi seamă. 
Pe rege să nu-l faceţi să ridă prea curînd: 
Îmi place, după mine, să-l văd puţin plingînd...“ 
Uimiţi au fost curtenii de-această întîmplare, 
Şi toţi strigară: — Slavă ! Minune! Înălţare ! 
Iar regele, iertîndu-l pe cerbul cel isteţ, 
I-a dat, drept amintire, un dar de mare preţ. 


Hrăniţi pe regii voştri cu minuni, 

Cu linguşiri plăcute şi meştere minciuni ; 
Vor trece peste ciudă şi peste-antipatii, 
Vor înghiți momeala şi vă vor răsplăti. 


ȘOARECELE ŞI ELEFANTUL 


E plină toată Franţa de proşti înfumuraţi, 
Şi ifose îşi dau, bătu-i-ar vina, 
De-ai zice că sînt oameni grozav de însemnați ; 

N-ajungi la nasul lor nici: cu prăjina! 
E-o boală, pasămite, franţuzească. 
Şi spaniolul are o semeţie-a lui, 
Dar, cum să spui? 
E mai nebună, poate, dar mai puţin prostească. 
Vreau să vă povestesc o întîmplare : 
Nu-i mai nepotrivită decît ar fi oricare. 


Văzuse şoricelul un elefant mergînd 
Şi haz făcea (binenţeles în gînd) 

Cît de greoi şi de încet păşeşte, 
Purtindu-și, boiereşte, 
Povara cu trei caturi în spinare. 

Călătorea cadina sultanului cel mare, 

Cu slujitorii-alături, cățelul şi pisica, 

Maimuţa, papagalul şi bunica. 

Se întreba jivina - rozătoare, 
De ce atîta lume 'stă-n drum şi cască gura 
La namila aceea mişcătoare? 

— Atît să preţuiască, zicea, o vietate, 

Cît poate loc să umple? Aceasta vi-i măsura? 
A dobitoacelor însemnătate 
O socotiți, se vede, în ocale? 

Şi nu pricep de ce vă minunaţi 

De formele acestei matahale, 

Cu care pe copii îi speriaţi ? 

Noi sîntem, ce e drept, mai delicaţi, 

Dar de un neam mai nobil, mai fin, mai elegant !... 
Abia vorbi, şi-n clipa următoare 
L-a lămurit o mâţă vînătoare 
Că şoarecele nu-i un elefant. 

4 

PUTEREA DESTINULUI 


Ne întîlnim de-atitea ori cu piaza-rea 
Pe drumul ce-l alegem ca să fugim de ea. 


Un tată-şi îndrăgise atît de mult odorul 
— Nu-i dăruise soarta alt băiat — 
Încît pe la toţi vracii-a colindat, 
În zodii să-i ghicească viitorul. 

Prea rău nu-i prevestiră ; dar, unul -dintre ei 

I-a spus, citind în stele: — Să şi-l păzeşti de lei! 

Nu mult, pînă la vîrsta cînd i-o miji mustaţa... 

Părintele, îngrijorat, a socotit 
Primejdia ce-l paşte pe fiul său iubit 
Şi, ca să-i cruţe viaţa, 
A hotărît să-l ţină sub pază bună-n casă. 
Cu micii lui prieteni să zburde, 'să se plimbe, 
Odăile de joacă să le :schimbe, 

Dar nici pînă la poarta grădinii să nu iasă! 
Acum pie se făcuse mare, 

Şi-aşa cum sînt din fire băieţii îndemnați, 
Ardea 'de -nerăbdare 

Să meargă să vîneze cu ceilalți bărbaţi. 

A încercat să-l poarte cu vorba tatăl lui, 
Spunîndu-i că vînatul e-un obicei urit; 
Dar poţi numai cu sfaturi, să te sileşti oricît, 

O stavilă să pui 

Pornirii care creşte cu patimă sporită ? 

Cu cît era plăcerea mai neîngăduită, 

Băiatul plin “de vlagă şi rîvnă tinerească 

Se-nvierşuna mai aprig, răbdînd, să şi-o dorească. 
Aflase între timp din vina cui 

Era silit, ştrengarul, 'să-și pună pofta-n cui. 

Şi cum în acea casă cu încăperi bogate 

Vedea pe toți pereţii tablouri şi covoare 

Înfăţişînd privelişti minunate 
Cu întîmplări de vînătoare, 
La pîndă vînătorii, jivinele fugind, 
Pe cînd stătea flăcăul şi le privea cu jind, 
Zări pe pînză zugrăvit un leu. 
— A! ticăloasă fiară ! Tu eşti blestemul meu? 
De teama ta, îi zise, trăiesc înlănţuit! 
Şi-a strîns în pumni minia, apoi s-a năpustit, 
Şi pe sărmanul leu nevinovat 
L-a spintecat ! 
Dar, dincolo de pinză, dădu-ntr-un cui ascuns, 
Şi-adînc în carne fierul i-a pătruns. 
Urita rană s-a înveninat, 
Iar doftorii chemaţi în ajutor 
L-au vindecat de viaţă cu leacurile lor 
Şi arta-ntreagă a lui Esculap. 
Eschile, cum se spune, la fel a pătimit. 
Un cititor în stele cîndva i-a prevestit 
Că va pieri sub zidul ce-i va cădea în cap. 
Înspăimîntat de-această urttă profeție, 
S-a strămutat afară din oraş, 
Sub cerul liber şi-a făcut sălaş 
Şi s-a mutat cu patul pe cîmpie. 
Un vultur se-nălțase acum din zarea largă 
Şi străbătea văzduhul cu o ţestoasă-n gheare. 
Zări un vîrf de stîncă mijind în depărtare, 
Şi platoşa ţestoasei vrînd în bucăţi s-o spargă, 
Lăsă din gheare preţioasa pradă 
De la-nălțimea cerului să cadă 
Pe creştetul pleşuv al lui Eschile! 
Şi-aşa prevăzătorul poet muri cu zile. 


S-ar cuveni, adică, să ne închipuim 
Că arta profeţiei, de-ar fi adevărată, 
Ne-ar duce tot spre răul de care ne ferim? 

Eu însă, stînd s-o judec, n-o văd întemeiată. - 
Nu pot să cred că firea se lasă ferecată, 
Iar soarta noastră-i scrisă, în cer, de mai-nainte $ 
O hotărăşte timpul, omul, locul, 
Adeseori, desigur, şi norocul, 
Nu şarlatanul care, cu-nchipuiri, ne minte. 
N-au regii şi ciobanii, în cer, o altă stea; 
De poartă unul bită, iar altul spadă grea, 
Ei sînt aşa cum zicem că Zeus a voit. 
Dar cine-i acest Zeus? Un trup nensuflețit ! 
Şi care sînt acele puteri nebănuite 
| Ca soarta să ne-o-nsemne în chipuri diferite ? 
Cum să pătrundă ele în ţarcul lumii noastre, 
| Iar eu cum voi străbate tăriile albastre, 
Să văd ce-i nesfîrşitul, cu ochii mei de om, 
Ce-i Soarele, ce-i Marte, puzderie de astre, 
Cînd poate să le-abată din cale un atom? 
Cum să găsească drumul de dincolo de zări 
Acei tilmaci de stele din lumea noastră mică ? 
“Sînt astăzi în Europa atîtea întîmplări, 
Şi nimeni n-a putut să le prezică 
Ce nu cunoşti tu însuţi, cum poţi să prevesteşti 2 
Sint depărtări în spaţiu şi puncte mişcătoare, 
Sînt patimi omeneşti 
La fel de schimbătoare, 
Şi cînd pe-aceste toate nu-s vrednici a le şti, 
Cum pot ei să prevadă ce fapte-om săvirşi? 
La fel ca noi, „destinul, de-a lungul unei vieţi, 
Mereu îşi schimbă pasul ; 
Şi cum ar fi în stare toţi aceşti domni profeţi 
Ca linia soartei noastre s-o tragă cu compasul ? 
Dar cele două întîmplări ce-am povestit 
Să nu vă amăgească; 
Nici bietul moş-Eschile, nici fiul multiubit, 
Cu zidul şi cu leul, nu dovedesc nimic. 
Oricît ar fi de orbi cei ce prezic, 

Se-ntîmplă, una-n mie, şi ei s-o nimerească ; 
Nu-i vreo minune mare, . 
Ci, pur şi simplu : întîmplare. 


MĂGARUL ŞI CIINELE 


Să ne-ajutăm, la o nevoie, împreună ; 
E-o rînduială-a firii ce-ar trebui urmată. 


Măgarul a greşit odată, 
Nu ştiu de ce, căci altfel avea purtare bună. 
Mergea pe drumul ţării şi, însoţit de ctine, 
Nu se gîndea la grijile de miine. 
Stăpînul, ostenit de lunga cale, 
Şezu: să poposească într-o vale. 
Măgarului păşunea i-a plăcut 
Şi s-a-ndemnat cu poftă la păscut, 
Cu toate că, din marginea grădinii, 
Lipseau scaieții şi ciulinii, 
Delicateţuri fără care 
Gust bun nici un ospăț nu are. 
„Măgarul, însă, de-astă dată, 
S-a mulţumit cu-o masă ceva mai cumpătată. 
În schimb, sărmanul cîine, alături, flăminzea. 
— Prietene iubite, îi zise, dacă-ai vrea 
Să te apleci oleacă, să pot s-ajung şi eu 
La coşul cu merinde, să-mi iau tainul meu... 
Nici un răspuns... O vorbă măcar ! Căci urechea 
Era grăbit cu păşunatul 
Si nu voia cu nici un preţ 
Să piardă-o gură de nutreţ. 
Întru tîrziu îi spuse : — Amice, nu te teme, 

tu - . * e * 

Te sfătuiesc să ai: răbdare ; 
Se va trezi stăpînul, nu peste multă vreme, 
Şi-are să-ţi dea şi ţie de mîncare. 
Aşa vorbi, cînd, iată, din codru a ieşit 
Un lup la drumul mare : 
Avea şi dinsul poftă, se vede, „de-o gustare ! 
Simţind măgarul nostru că nu e-de glumit, 
Rugatu-s-a de cîine să-i 'sară-n- apărare; 
Dar ctinele îi zise: — Amice, nu-te: teme, 
Pîn” s-o trezi -stăpînul, la fugă -să te-aţii, 
Desprinde-te din hamuri 'şi şterge-o, cît :e vreme... 
Iar dacă lupul te-o-ncolți,; 
Cum ai fost proaspăt poteovit, 
Dă-i una peste falcă şi lasă-mi-l lungit! 
Dar lupul, pasămite,-a fost mai iute 
Şi l-a mîncat cu poftă. pe măgar. 


În chip de-nvăţătură, vă. spun iar, 
Că bine-ar fi ca unii pe alţii să -se-ajute. 


FOLOASELE MINŢII 


Doi tirgoveţi, de cînd ţiu minte, 

În viaţa lor-certaţi au fost: 

Sărac întiiul, dar cu minte; 

Al doilea, bogat şi prost. 

Era un prost înfumurat 

Şi îşi privea de-sus vrăjmaşul, 

Mîndrindu-se că-n tot oraşul 

Nu-i om ca el mai respectat. 
O laudă deşartă ! Ce-nseamnă banul tău 
Cînd nu eşti, dat cu aur, decit un nătărău? 

— Vecine, îi spunea acel bogat, 
De ce, la urma urmei, te ţii aşa fudul? 
Eşti mare învățat, 

Dar n-ai prînzit o dată să fii şi tu sătul; 

În iarnă, ca şi vara, îmbraci aceleaşi straie, 

Şi-ntreaga ta avere încape-ntr-o odaie. 

Voi, cărturarii ăştia, atoateştiutori, 

Umblaţi aproape goi, 
Dormiţi pe prici, 

Şi cum nu vă dă mîna să ţineţi servitori, 

Cutreieraţi tot tîrgul cu umbra după voi. 

Republica nu are nevoie de calici; 

Nu sînt de cinste vrednici şi nu-s folositori 
Decît acei ce ştiu să cheltuiască, 
Ducînd, cu mînă largă, o casă boierească. 

Pe noi ne ştie Domnul că nu sîntem avari ; 

Trăiesc pe urma noastră atîţi meşteşugari ; 

Şi cel ce coase fusta, şi cea pe care-o prinde, 

Şi-acel care ne-o vinde. 
Ba chiar şi voi, care-nchinaţi 
Atitea scrieri rele boierilor bogaţi. 
Cuvintele acelui îngîmfat 
Răsplata cuvenită şi-o primiră ; 
Războiul pe poet l-a răzbunat 
Mai bine decît orişice satiră. 
“Fu pustiit oraşul de armele lui Marte, 
Şi amîndoi fugiră în lume... Omul prost 
Rămase fără adăpost; 
Cel ştiutor de carte 
Era primit oriunde, poftit şi răsfăţat. 
„„Şi cearta lor cea veche aşa s-a încheiat. 


Pot proştii să tot latre şi să-și răcească gura, 
E bună la ceva şi-nvăţătura. 

ŞOIMUL ŞI CLAPONUL 


Pe cel ce te momeşte cu gînd rău, 
Nu-l asculta ! Fereşte-te de el! 
Nu, nu, n-a fost atît de nătărău 
Nici cîinele Jean de Nivelle. ! 


Un cetăţean din Mansa, clapon de meserie, 

Chemat fu de stăpîn-su ca judecat să fie 

În faţa vetrei sacre a umbreior străbune, 

Şi căreia cuptor i se mai spune. 

Toţi îl strigau prin curte: — Pui! Pui! Pui! 
Cu glasuri în dulceaţă înmuiate ; 
Claponul, un şiret şi jumătate, 

Ridea şi îşi vedea de treaba lui: 

— Vă sînt plecată slugă, dar nu cad în capcană; 

Momeala dumneavoastră, iertaţi, e grosolană... 

De felul lor, claponii sînt cam bănuitori, 

Să se ferească s-au deprins: 
Au pătimit de-atitea ori! 

Cu forfoteală mare şi multă-alergătută, 
Claponul trebuia să fie prins 

Şi-nfăţişat în ziua următoare 

La un ospăț de nuntă, ca friptură; 

Şi de-o asemenea onoare 
Nu-s pasările bucuroase niciodată. 
Văzîndu-l plin de grijă, fugind cu-atita zor, 


1 Proverbul : „Acel ciine Jean de Nivelle, care nu vine cind îl 
chemi“, îşi are originea în următoarea întimplare: în războiul purtat 
de Ludovic al XI-lea împotriva ducelui de Bourgogne, ducele de Mont- 
morency l-a chemat pe fiul său Jean de Nivelle, care se afla pe atunci 
în Flandra, să vină să lupte pentru Ludovic al XI-lea ; si „acest ciine 
de Jean de Nivelle" nu a venit. 

Un şoim l-a ocărit din zbor: 

-— Mă uluieşte lipea, ta de judecată! 
Claponi nătîngi ce sînteți! Nişte neisprăviţi |! 
__N-aţi învăţat nimic ! Nimic nu ştiţi ! Ă 
Eu merg la vînătoare şi mă întorc în zbor. 
I-auzi cum te pofteşte stăpînul în pridvor. 

Eşti surd'? Ce stai pe gînduri? 

— Ba am urechea bună 
Şi ştiu de mai-nainte cam ce-ar dori să-mi spună, 
Ia uite bucătarul cuțitul cum şi-ascute... | 
O astfel de 'momeală te ispiteşte? Du-te, 
Eu nu mă las pe mîna tîlharului de gide 
Şi nu mă-nşală viclenia lui 
Oricit de dulce m-ar 'striga : „Pui! Pui !“ 
Prietene, dă-mi voie să fug, şi nu mai ride! 
De-ai fi văzut. şi tu: traşi în: frigare 
Atiţia şoimi-de-ai voştri 
Cîţi eu 'văzui. claponi. de-ai noştri, 
Nu mi-ai mai face-asemenea- mustrare. 


PISICA: ŞI ŞOARECELE 


Patru feluri de jivine: Fură-Brinză, o pisică, 
Buha, pasăre ursuză, şoarecele  Roade-Sfori, 
Nevăstuica: subţirică, 
Toţi. tilhari şi prădători, | 
Unui brad bătrîn şi: putred îi: dădeau mereu tîrcoale, 
Pădurarul, într-o seară, a venit pe neştiute, i 
Să. aşeze o capeană:-printre frunzele căzute ; 4 
Jar pisica ce-apucase de cu noapte să se scoale, 
Ahtiată după pradă, 
Dibuind prin întuneric, laţul n-a putut să-l vadă 
Şi, oricît de hoţomană, E 

Într-un ochi s-a prins, ca proasta... S-a zbătut şi a 
strigat ! 
Şoarecele a dat fuga ; şi nespus s-a bucurat 
Că vrăjmaşa lui de moarte nimerise în capcană. 
— Scumpe! l-a 'rugat pisica, printre lacrimi şi 
suspine ; 
Tu, de cînd ne cunoscurăm, te-ai purtat frumos cu 
mine, 
Vezi în ce bucluc urit 
Neştiinţa m-a 'vîrit. 
Haide, şoricele, vino :şi ajută-mă să scap! 
Te-am iubit întotdeauna ca pe ochii mei din cap; 
Nu mi-a fost mai drag un altul din întregul neam 
al tău, 
Şi, spun drept, nu-mi pare rău. 
Mergeam la rugăciune, ca orice credincioasă, 
Şi am căzut într-o capcană blestemată, 
Viaţa mea e-n mîna ta: 
Rupe sforile acestea şi mă scoate din robie! 
— Şi, îi zise rozătorul, ce răsplată îmi vei da? 
— Veşnică prietenie ! 
Jur ca-n orice+mprejurare gheara” mea a ta să fie, 
Împotriva. orişicărui. am să-ţi viu în ajutor. 
Eu pe nevăstuică am să ţi-o jupoi! 
Pe bărbatul buhei să ştii că-l omor! 
Vor să te mănînce de viu amîndoi ; 
Vai va fi de ei! 
Cei ce-ţi vor pieirea sînt duşmanii mei. 
Şoarecele rise: — Te-ai "prostit de tot! 
Eu să-ţi scap viaţa? Ce? Sint idiot? 
Şi a -şters-o-n “grabă, drept spre vizuină, 
Unde :nevăstuica “sta :sub rădăcină, 
Gata să-l ia-n :brațe... 
Sus pe cracă buha -mai-mai să-l 'înhaţe ! 
Peste tot primejdii! Roade-Sfori, de “frică, 
Prins din două 'laturi, neavînd. ce “face, 

Merge la pisică, 
Ochiurile toate pe rînd le desface, 
Şi-i fu dat, viclenei, teafără să scape. 
Dar se-aude, parcă, pas de om pe-aproape... 
Cei doi buni prieteni n-au mai zăbovit 
Şi-au tulit-o iute, cum au nimerit. 
Întîini apoi pisica, mai tîrziu, întîmplător, 
Şoarecele care-odată o scosese de la moarte, 
Şi zărindu-l de departe 
Cum se pregătea s-o şteargă şi-o privea bănuitor : 
— Frate scump, i-a spus şireata, vino să mă-mbră- 
ţişezi ! 
Pentru ce să te fereşti 
Cind îţi port în suflet gînduri şi simţiri prieteneşti ? 
Pentru ce mă ofensezi ? 
Crezi c-am să te uit vreodată ? 
Mi-ai dat viaţa ; pîn” la moarte îţi rămîn îndatorată ! 
Şoarecele îi răspunse, răspicat : 
— Ştiu, dar nici năravul nu ţi l-am uitat! 
Pînă-acum pisică recunoscătoare 
N-am văzut pe lume, cît am colindat. 
Și ştiu foarte bine cam cîtă valoare 
Are legămîntul ce-l faci... la strimtoare. 


CEI DOI CÎINI ŞI MĂGARUL MORT 


S-ar cuveni să fie virtuțile surori, 

Aşa cum orice viţiu cu celălalt e frate. 

Te prinde-n gheară unul, şi tot de-atitea ori 
Vin toate celelalte, de parcă-ar fi-nşirate ! 
(Vorbesc de-acele viţii ce seamănă-mpreună 
Şi, strînse laolaltă, duc casă foarte bună.) 
Virtuţile-s alminteri ; le vezi arareori 

Pe toate adunate, ca un mănunchi de flori; 

Împrăştiate-n felurite feţe, 
Trăiesc nepotrivite: şi răzlețe. 
Unu-i viteaz, dar prea cutezător, 
Altul, cuminte, prea le socoteşte - 
Şi greu se hotărăşte. 
Să trec la dobitoace şi la virtutea lor: 
Şi ctinele se ţine că-i paznic credincios, 
Stăpînul şi-l iubeşte, 
Dar e nerod şi mîncăcios. 
Am să vă dau drept pildă o tristă întîmplare, 
Mergeau cei doi dulăi pe lingă mal, 
Cînd au văzut în depărtare, 
Plutind pe mare, 
Purtat tot mai departe, cu fiecare val, 
Un hoit părînd să fie, de măgar. 
Întîiul cîine spuse: — Prietene ogar, 
Ai ochi mai buni ca mine, ia uită-te în zare, 
Ce ţi se pare? 
Cam ce-ar putea să fie? E bou? Sau o fi cal? 
— Prietene, să fie oricare animal, 
Vînatul e vînat! 
Dar vorba-i, cum l-ajungem, că s-a cam depărtat? 
Cu vîntul dimpotrivă e greu s-o iei înot. 
Mai bine ştii ce facem? Bem, vere, lacul tot! 
Bou, cal, ce-ar fi, o să rămînă 
Pe fundul sec, ca pe uscat, 
Şi vom avea un prînz bogat, 
Mincare pentru-o săptămînă ! 
S-au apucat dulăii să soarbă toată marea, 
Li se curmase răsuflarea ! 
Cu-atita apă-n burtă, s-au umflat, 
Şi-au tot băut, au tot băut, pîn-au crăpat! 


Aşa-i făcut şi omul : cînd arde de-o dorinţă, 
Nimic nu i se pare c-ar fi cu neputinţă. 

Ce pierdere: de vreme, şi câtă. frămîntare, 
Să dobîndească faimă, putere,. cinste, stare ! 
»O, de-aş putea: pămîntul întreg să-l. cuceresc ! 
Cu aur greu să-mi umplu. vistieria ! 
S-ajung să-nvăţ, cît timp» trăiesc, 
Ebraica, istoria; astronomia !“ 
Nimic nu-i potoleşte nerăbdarea 
Şi-ar vrea să bea, deodată, toată marea. 
S-aduni atîta aur şi-atitea să înveţi, 
Destule nu ţi-ar fi: nici patru. vieţi. 
Cum ar putea, la capăt, un singur om s-ajungă 
Pe-o cale-atit de lungă? 
N-am izbuti în. viaţă să. strîngem. tot. ce vrem 
Nici de-am trăi. cît. patru ca moş Matusalem ! 


LUPUL ŞI VINĂTORUL 


O, patima: de-a: stringe, ce monstru nesătul ! 

Să-i dai întreg: pămîntul, şi nu i-ar fi destul. 
Zadarnic am: certat-o' cu pilde: şi: poveţe ; 

Din scrierile mele nimic n-a vrut să-nveţe. 

Cînd vor ajunge, oare, cei surzi să. mă asculte, 

Şi bucuria vieţii să ştie s-o culeagă? 

— Prietene, grăbeşte, căci zilele: nu-s multe ! 

De-ar fi să am răgazul, aş scrie-o' carte-ntreagă, 

Şi toată s-ar cuprinde într-un cuvînt: Trăieşte ! 
— Da, voi trăi... — Cînd însă ? — De miine înce- 


pînd... 


— Dar pentru ce de miine? Nici azi nu-i prea 


curînd ! 


În orice clipă moartea haină te pîndeşte, 

Şi-ai s-o -păţeşti, sărmane, acum sau mai tîrziu, 
Ca lupul şi arcaşul din fabula ce-o ştiu. 


Un vinător cu arcul, gonind din urmă cerbii, 
Un căprior şi-o ciută pe rînd a săgetat. 
I-a aşezat alături pe frăgezimea ierbii ; 
Putea să fie mîndru de-asemenea vînat. 
Cînd iată, din pădure, se-arată un mistreţ. 
Săgetătorul, lacom, nu s-a-ndurat să scape 
Acea frumoasă pradă şi-acel trofeu măreț. 
Alt călător se-ndreaptă spre-a Styxului ape, 
Dar foarfecele Parcei nu pot ca, dintr-o dată, 
Să curme firul vieţii învierşunatei prade ; 
De zece ori se-mpliîntă în carnea-nsîngerată... 
Dar pin” la urmă fiara, în plin lovită, cade! 
Bogată era jertfa ; dar nendestulătoare 
Cînd un erou se-avîntă tot codrul să-l doboare... 
Zărind o potirniche în miriştea din faţă 
Şi dornic să culeagă şi-acest vînat uşor, 
Îşi încordează arcul viteazul vînător... 
Mistreţul, adunîndu-şi un ultim rest de viaţă, 
Asupra lui se-aruncă, şi omorîndu-l, moare! 
Iar potîrnichea pleacă-n zbor 
Şi-i mulţumeşte, recunoscătoare. 


E-o pildă ce priveşte pe cei nesăturaţi ; 
Pe-a doua s-o priceapă zgâîrciţii. Ascultaţi. 


Un lup trecînd pe-acolo, mai mult din întîmplare, 
Zări acele trupuri zăcînd fără suflare. 

— Ah, zise el, sînt patru! Aşa noroc, mai rar! 
Voi ridica în cinstea Fortunei un altar; 

Şi-am/ să păstrez vînatul să-mi fie la-ndemină. 

Gindesc că la răcoare, în hrubă, o să ţie. 
(Aşa-s zgirciţii, fac economie.) 
Şi unul cîte unul mîncînd pe săptămînă, 
Am hrană-ndestulată pe cel puţin o lună. 
Încep de miine-ncolo : Băiete, poftă bună! 
Azi n-aş vrea dintr-o dată stomacul să-mi încarce. 
Mi-ajunge o gustare din coarda-acestui arc. 
Să muşc din el oleacă, 
Miroase bine, e din maţ de oaie... 
Apucă lupul arcul şi-l îndoaie, 
Săgeata pleacă, 
Şi încă-o jertfă cade, cu burta spintecată... ş 
Mă-ntorc la tilcul pildei şi-am să mai spun o dată: 
Cinstiţi plăcerea vieţii, gustaţi-i bucuria ! j 
Sftrşitul celor doi vi-i cunoscut : 
Pe unul l-a dat morţii lăcomia ; 
„Zgircenia pe altul l-a pierdut! 


CUSTODELE NECINSTIT. 


Am fost de Muze îndemnat 
Să cînt în versul meu jivine; 
Şi n-aş fi izbutit mai bine 

Pe alți eroi să-i fi cîntat. 

În cartea mea, pe franţuzeşte, 
Măgarii se-nţeleg cu leii, 
Şi-aceeaşi limbă, ca şi zeii, 

Cu lupul cîinele vorbeşte. 

Pe scenă i-am adus să joace 
— Cum le-a plăcut şi lor, şi mie — 
O nesfîrşită comedie, 

Cu fel de fel de dobitoace. 
Cuminţi sînt printre-aceia unii, 
Nerozi destui şi aiuriţi, 

Iar dacă bine socotiți, 

Mai mulți, desigur, sînt nebunii; 
Ba chiar au întrecut măsura ! 
La toţi le-am zugrăvit natura : 
Atiţi mișei şi trădători, 
Nechibzuiţi, ingraţi, tirani, 
Un cîrd întreg de pehlivani, 
Mulţime de linguşitori, 

Şi nici n-aş mai putea s-aştept 
Pe-nşelători să vi-i prezint. 

A spus cîndva un înţelept: 
Că oamenii, cu toţii, mint. 
Dar cred că n-a avut în gînd 
Să-nvinuiască de minciună 
Decît pe oamenii de rînd; 
lar de-a voit cumva să spună 
Că omul, orişicare, minte, 

Şi cel mişel, şi cel cuminte, 
Cu tot respectul cuvenit, 
Cutez a zice c-a greşit. 

Şi chiar pe cei care scornesc 
Isprăvi ce nu s-au întîmplat, 
Esop, Homer, pot să-i privesc 
Drept mincinoşi, cu-adevărat ? 
Ei, meşteri mari ai născocirii, 
Cu vraja visului ne-ncîntă, 

Şi adevăru-l înveşmîntă 

Cu darul minunatei arte 

Să plămădească-o lume-a. lui. 
Să facă din minciuni o carte, 
Dind viaţă-n veci, şi mai departe, 
Închipuitei lumi a lui. 

Să dea minciunilor un rost 

Nu se pricepe orişicare. 

O să vedeţi dintr-o-ntîmplare 
Cum minte omul rău şi prost. 


Plecînd în ţări străine, un negustor persan 


Vecinului, să-i zicem cavaler, 


I-a-ncredinţat spre pază mai multe lăzi cu fier. 
Se-ntoarce negustorul acasă după-un an 
Şi-ntreabă : — Unde-i fierul ? — Să vezi cum s-a-n- 


tîmplat : 
(Răspunse. cavalerul) 


Un şoarece-ntr-o noapte în pod s-a strecurat 


Şi-a ros în dinţi tot fierul... 


Am ocărit argaţii, sînt nişte gugumani.! 

Dar poţi 'să :te “fereşti de -şobolani ?- 
Se miră negustorul 'de-asemenea minune ; 
Dar se preface-a :crede şi gîndul nu şi-l spune. 
Nu mult după aceea, pîndind :pe înnoptat 
Şi vrînd pe-acel 'viclean 'să se răzbune, 
Băiatul i-a furat! 
Pe bunul lui vecin şi;pe vecină 
I-a invitat apoi la cină. 
Nefericitul tată, cu. echii:nlăcrămaţi:: 
— Nu pot primi, îi spuse, vă 'rog să mă .iertaţi... 
Am fost atît:de crunt lovit! 
Lumina vieţii mele, băiatul, l-am pierdut! 
E tot ce am pe'lume mai scump... tot:'ce-am avut! 
Copilul meu cel drag mi l-au răpit... 
— Aseară pe fereastră o bufniță-am zărit 
Cum îl ducea, în gheare, spre moara părăsită. 
— Poveşti | i-a spus vecinul. Nu cred :că 'szar :putea 
O bufniță să zboare 
Purtînd în gheare-o pradă atît de grea. 
Ar fi putut, mai lesne, băiatul s-o omoare! 
— Eu n-aş putea-să spun-cum s-a făcut; 
Dar ce-am văzut, cu ochii am văzut, 
Şi pentru ce nu vrei să crezi . 
Că poate bufnița să ducă-n gheare treizeci de ocale, 
Cît cîntăreşte fiul dumitale ? 
Şi pentru ce te minunezi, 
Cinstite cavaler, 
Că păsări de acestea trăiesc în ţara-n care 
Un singur şoarece e-n stare 
Să roadă un chintal de fier?! 
A înţeles povestea cavalerul, 
A trebuit să scoată fierul, 
Şi şi-a primit în schimb odorul. 


Plecaseră odată la drum doi călători ; 
lar unuia-i plăcea 'să povestească. 

Dar îi plăcea pe toate gigantic să le crească, 
Întocmai ca acei povestitori 
Ce parcă-ntreaga lume o văd prin microscop, 
De-ai zice că balauri şi fiare năzdrăvane 
Au năpădit Europa şi ţările-africane, 
Ca-n vremea ce fusese-nainte de potop. 
Povestitorul a-nceput : 
— Era într-o grădină o varză cît o şură... 
(Hiperbola păstrează vreodată o' măsură ?) 
— Eu, celălalt î îi zise oprindu-l, am văzut 
În tîrg pe unul cu-o căldare 
Cît o biserică de mare... 
A ris povestitorul: — Şi unde o purta? 
— Mergea cu ea acasă, să fiarbă varza ta! 


Răspunsul cu căldarea l-a dat un om glumeţ, 
Aşa cum cel cu fierul s-a arătat isteţ. 
Pe mincinoşi, zadarnic, orictt ai căuta, 
Cu dreapta judecată nu-i vei răpune-n veci; 
Şi, fără supărare, mai bine să-i întreci. 


CEI DOI PORUMBEI 


Doi porumbei, ca doi îndrăgostiţi, 

În cuibul lor trăiau nedespărţiţi ; 

Dar unul dintre ei, sătul de bine, 

S-a hotărît să plece-n ţări străine. 
Iar celălalt îi spuse: — Cum poţi, tu, suflet rău, 
Să laşi în părăsire pe bietul frate-al tău? 
Această despărţire pe tine nu te doare? 

Nici drumurile lungi şi-ostenitoare, 

Nici multele primejdii ce-ascunde depărtarea 
Nu pot să-ți domolească nerăbdarea ? 
De ce atita grabă? De ce atita zor? 
Aşteaptă cel puţin pînă la vară... 
A croncănit azi-noapte un corb prevestitor 
Că una din columbe o să piară. 
Prin văile ascunse, pe culmile înalte 
Nu văd decît capcane şi păsări răpitoare ! 
În cuib, cînd plouă-afară, nu te aşteaptă oare 
Culcuş, mîncare bună şi toate celelalte ? 
Aceste vorbe pline de dragoste frăţească 
Pe călătorul nostru în suflet l-au pătruns 
Şi l-au făcut puţin să şovăiască ; 
Dar n-au fost de ajuns 
Să-i potolească dorul de ducă ; şi-a răspuns: 
— Nu fi mîhnit, iubite, şi grijile le lasă; 
Cel mult în patru zile voi fi din nou acasă. 
Apoi, întors din depărtări 
În cuibul nostru liniştit, 
Ce minunate întîmplări 
Nu voi avea de povestit! 
Tot ce-am aflat şi ce-am văzut 
În ţările ce-am străbătut, 
Tot ce eu însumi am trăit; 
Acel ce nu cunoaşte lumea ce poate despre ea să 
spună ? 
Şi ce plăcere îţi va face să stăm de vorbă împreună ! 
Eu am să-ţi spun:: aceste toate s-au petrecut, am 
fost de faţă... 
Iar tu vei crede că-s aievea, poveşti din propria ta 
viaţă. 


S-au despărţit în lacrimi. Porumbul călător 
Abia se depărtase, cînd umbra unui nor, 
Cu semnele furtunii brăzdînd întregul cer, 

L-a izgonit sub bolta unui copac stingher. 
Drumeţul, mic şi prost, 
A căutat zadarnic sub frunze adăpost, 
Degeaba s-a ascuns, ă 

Că ploaia pîn” la piele l-a pătruns. p. 

Mult n-a ţinut furtuna trecătoare ; 

Se plimbă-acura plouatul, zvîntîndu-se la soare. 

Pe cîmp, în grîul verde, zărind un porumbel, j 

Rîvni puţină iarbă să rupă-n. plisc şi el. j 

Făcu doi paşi în holdă şi se trezi că-i prins: 

Sub frageda momeală, un laţ fusese-ntins ! 

Şi tot avu flămîndul oleacă de noroc: 

Capcana era veche şi-n ploaie putrezită. 

Cu opintiri de aripi, de gheare şi de cioc, 

Scăpă sărmana pradă. puţin cam jumulită. 

Dar iată că un vultur l-a dibuit din zbor! 

Văzind cum îi attrnă o sfoară. de picior, 

De parcă-ar fi fost unul scăpat din închisoare, 

Asupra lui se-aruncă, crezînd că-l poate prinde. 

Un alt vultan, zărindu-l, aripile-şi întinde, 

Şi-s doi acum tilharii porniţi, la vînătoare. 

Văzind că mîncătorii, cei doi, de porumbei 
Sînt gata să se-ncaiere-ntre ei, 

Se-ascunse porumbelul, la vreme, într-o şură, 
Scăpînd şi din această-ncurcătură. 

Dar un ştrengar de-o şchioapă, pîndind de după 

poartă, . 


Îl ia la ochi (0, vîrsta aceasta-i nendurată !), 
Îşi învârteşte praştia o dată, 
Şi biata. pasăre, mai moartă, 
Aripile tîrîndu-şi prin praf şi şchiopătind, 
Ia calea-ntoarsă, blestemînd 
Nefericita ei călătorie 
Şi patima cea mare de-a fi voit să ştie. 
Tîriş-grăpiş ajunse în cuibul părăsit; 
Iar altele pe drum n-a mai păţit. 

Şi s-au iubit hulubii, gustînd în desfătări 
Plăcerile plătite cu-atitea încercări. 


O, voi, îndrăgostiţii ce alte zări visaţi, 
De ţărmul fericirii să nu vă depărtaţi ; 
Vi-e dor de alte locuri şi de privelişti noi? 
Cea mai frumoasă ţară din lume sînteţi voi ! 
Am fost şi eu pe vremuri cîndva îndrăgostit ! 
De mi-aţi fi dat în schimb 
Comorile din Luvrul strălucit, 
Şi ceru-ntreg, cu-nvăpăiatu-i nimb, 
N-aş fi lăsat pădurea cu murmur de izvor, 
Nici zarea luminată de ochii dragei mele, 
Nici pajiştea pe care trecea cu pas uşor 
Frumoasa păstoriţă, cu părul în inele, 
Al cărei chip m-a ispitit 
Să-i jur credinţă lui Amor, 
Şi la altarul lui zeiesc, 
Nedespărţit, 
Pină la moarte să slujesc... 
O, cînd se-vor întoarce acele vremi trecute ? 
Iubirile uitate,. plăcerile pierdute ? 2 
Iar inima-mi, pribeagă pe-atâtea. căi străine, 
Va cuteza vreodată din nou să se aprindă ? ; 
Ce vrajă minunată mai poate să mă prindă? 
Trecut-a oare vremea iubirii pentru mine ? 


LEOPARDUL ŞI MAIMUŢA 


În iarmaroc, după un gard, 

Se arăta un leopard; 

lar mai departe,-ntr-o căruţă, 
Făcea comâdii o maimuţă, 

— Aici, la leopardul cel mai vestit din lume! 
Se lăuda întfiul. Intraţi şi veţi vedea ! 
Măria-sa la curte m-a fost poftit anume, 
Spunîndu-mi c-ar dori 
Să-şi facă un manşon din pielea mea 
Cînd oi muri ; ; 
Că n-a văzut în tot regatul lui 
O blană-atitr de minunată, 
Împestriţată şi tărcată, 
Tivită-n dungi şi înstelată, 
Cum alta n-a mai fost şi nu-i! 
Intrară mulți, şi blana bălțată le-a plăcut; 
Dar n-a rămas nici unul mai mult de un minut. 
La rîndul ei, maimuța chema pe trecători : 
— Poftiţi aici, la cel mai dibaci din scamatori ! 
Eu ştiu să fac o sută de pozne felurite. 
Vecinul meu v-arată podoabe strălucite 
Pe haina lui cu înflorită față ; 
Eu născocesc mai multe cu mintea mea isteaţă. 
Sînt sluga dumneavoastră : maestrul Spargenucă, 
Şi ţiu pe fata lui Maimucă, 
Ce-a fost cîndva momiţă la răposatul papă. 
În trei corăbii am venit pe apă; 
Ştiu să declam şi să dansez, 
Prin cercuri zbor şi pe trapez, 
Sînt nentrecut în joc de mingi, 
Vă fac să rideţi, vă distrez, 
Şi numai pentru-un ban de cinci. 
Poftiţi, vă rog, începem ! Iar dacă printre voi 
Se va găsi vreunul să spună la sfîrşit 
C-ar fi rămas nemulţumit, 
Să vie să-i dăm banii înapoi. 


Maimuţa-avea dreptate : nu în îmbrăcăminte 
Să cauţi strălucirea, ci-n iscusita minte, 

Ce ştie să ne-ncînte cu-o mie de poveşti! 

De haina-mpodobită curînd te plictiseşti. - 
Cîţi mari seniori înzorzonaţi 

Nu sînt, ca leopardul, frumos înveşmîntaţi ? 
lar acel strai strălucitor 
E singurul talent al lor. 


GHINDA ŞI DOVLEACUL 


Nu-i rău zidită lumea, iar ca s-o dovedesc 

N-am să cutreier cerul şi-ntregul zodiac ; 
Mă mulțumesc 

Să iau drept pildă un dovleac. 


Îl măsura ţăranul, zicîndu-şi cu uimire : 
— Ce tigvă mare, pe ce vrej subțire! 
Cel ce-a făcut dovleacul n-a fost prea iscusit 
Şi nu l-a pus să crească la locul potrivit. 

Cu mintea mea de grădinar, 

Ştiam mai bine cum să fac: 

Puneam dovleacul în stejar. 

La aşa-fruct, aşa copac. 
Păcat că cel din ceruri, la care-a fost cuvîntul, 
Cum spune popa nostru, cînd a zidit pămîntul, 
N-a mai chemat pe alţii la marele lui sfat; 
Asemenea greşeală nu s-ar mai fi-ntîmplat. 
De ce, de pildă, ghinda, un bob cît degetarul, 
S-atîrne, caraghioasă, în ditamai stejarul ? 
Mă uit şi văd că Domnul n-a potrivit măsura ; 

De-aci porneşte toată-ncurcătura. 

O minte pururi trează 


Nu ştie ce-i odihna : necontenit veghează ! 
Apoi, voind la umbră oleacă să se-ntindă, 
Sub un stejar bătrîn făcu popas. 
Cînd sforăia mai bine, s-a fost desprins o ghindă 
Şi l-a pălit pe nas. vă 
'Tresare omul nostru pe patul lui de iarbă, 
Îşi pipăie obrazu-nsîngerat, 
Culege ghinda hoaţă, ce se-ascunsese-n barbă, 
Şi, ca printr-o minune, gîndirea şi-a schimbat 
(A fost de-ajuns un bobtrnac). 
„Ah ! sîngerez ! îşi zise, dar ce m-aş fi făcut 
Pe capul meu de-ar fi căzut, 
În loc de ghinda mică, cogeamite dovleac ? 
M-ar fi turtit !* 
Şi astfel cârtitorul, mustrîndu-se în gînd, 
Se-ntoarse-acasă, lăudînd 
Înţelepciunea celui ce lumea a zidit. 


MEŞTERUL ŞI STATUIA LUI JUPITER 


Un meşter alesese-odată 

Un bloc de marmură curată 
Şi sta pe gînduri : ce să taie? 
Un zeu, o masă sau o'baie? 


— Voi face-un zeu ! În mîna lui 
Cumplitul trăsnet am să-l pui ; 
Puterea-i supraomenească 
Întreaga lume s-o uimească ! 

Şi sculptorul i-a dăruit 

Lui Jupiter, în chip cioplit, 
Statura, fulgerul, privirea ; 
Nu-i mai lipsea decît vorbirea ! 


Atiît era de-adevărat, 

De aprig şi de-nvierşunat, 
Că nu-ndrăznea să-i vadă faţa 
Nici cel ce-i dăruise viaţa. 


N-au dovedit curaj mai mult 
Nici cîntăreţii de demult ; 
Închipuiau poveşti cu zei, 

Şi singuri se temeau de ei. 


Poeţii nu-s decît copii ; - 

În lumea lor de . jucării 
Trăiesc cu-nfiorări şi frici, 
Păpuşa lor să nu le-o strici. 


Simşirea-i sclava-nchipuirii, 
De-aceea, împotriva firii, 
Pe-ntinsu-ntregului pămînt 
Atitea erezii mai sînt, 


Cu gîndul plăsmuim himere, - 
Aşa cum inima ne cere; 
Pygmalion 1 s-a-ndrăgostit 


De Venera ce-a zămislit. 
————— 


1 Sculptor. din antichitate, despre care legenda spune că s-ar 
îndrăgostit de statuia cioplită în marmoră a Galateei. 

Se-ncîntă omul prea uşor 
De orice vis amăgitor, 

Iubeşte umbra care trece, 
Şi ce-i aievea-l lasă rece... 


STRIDIA ŞI CEI DOI ÎMPRICINAŢI 


Doi călători, odată, treceau pe-un țărm de mare, . 
Şi-n drumul lor o stridie văzînd, | 
O-nfulecau cu ochii şi-o despicau în gînd; 
Iar pricina de ceartă fu pofta de mîncare. 
Se aplecase unul s-o ridice: 
— Domol, domol, nu te pripi, amice, 
Îi spuse celălalt şi-i dete brînci, 
Eu am văzut-o-ntii 
Şi-i dreptul meu ; 
N-o să mă uit la dumneata cum mi-o mănînci. 
— Aşa o iei? Atunci să ştii 
Că nu-s atins de orbul găinilor nici eu. 
Mă jur, şi poţi să crezi, 
Că eu mai de departe o zărisem. 
— Vei fi putut s-o vezi, 
Dar eu de cînd o mirosisem ! 
Era mai-mai s-ajungă la cuțite, 
Cînd se ivi jupîn Dandin în calea lor, 
Şi l-au ales pe dumnealui judecător. 
Dandin, cum îi stă bine, c-un gest impunător, 
Desface stridia... şi-o-nghite ! 
Privesc împricinaţii cu gurile căscate 
Cum domnul preşedinte tot miezu-l dă pe git. 
— Înalta curte, chibzuind, a hotărit 
Ca fiecare să primească-o jumătate, 
Spre buna învoire a părţilor citate... 

Şi fără cheltuială de judecată ! 
Le-a dat apoi cîte o coajă din scoica-n două despicată. 


Vedeţi ce ţi se-ntîmplă cînd te încrezi în lege, 

Cu traista-n băț, pe drumuri, umblind după 
dreptate ? 

_Dandin, sade ad. cu banii tăi se-alege, 

“Iar tu, împricinatul, cu buzele umflate. 


CÎINELE SLAB ŞI LUPUL 


Un peştişor, dacă-l mai ţineţi minte, 

Zadarnic de iertare s-a rugat, 

Că tot prăjit pe plită-a fost mîncat. 
Am vrut s-arăt că omul cu-adevărat cuminte 
Ce poate prinde astăzi pe mîine nu amînă; 

Ar fi un mare prostănac 

“Să lase vrabia din mînă 

Şi să aştepte-un pitpalac. 

Nici, sfătuit de foame, pescarul n-a greşit, 
Nici crapul, ce-ncercase să scape neprăjit. 
Acum, punînd în vorbe acelaşi înţeles, 

O altă pildă am ales. 

Un lup de nu ştiu unde, la fel de nătăfleţ 
Pe cît se arătase pescarul de isteţ, 

Prinzînd un cîine la strimtoare, 

Se pregătea .să mi-l omoare. 

Dar cîinele fi spuse umilit: 

— Priveşte-mă cît sînt de jigărit! 

Ospăţul nu e vrednic de înălțimea-ta. 

Te rog să fii atît de bun a m-aştepta: 

Stăpînul nostru îşi mărită miine “ă 
Pe singura lui fată c-un mare bogătaş ; ; 
Şi-atitea resturi vor rămîne pentru cîine, 
Că, vrînd-nevrînd, o să mă-ngraş ! 
Iar lupul l-a crezut şi l-a lăsat JA 
Să plece-acasă, viu-nevătămat. j 
'Trecuse-o săptămînă, cînd lupul cavaler 4 
S-a-ntors pe-aceleași locuri, poftind la carne grasă, 
Dar ctinele cel şmecher era la el acasă 4 
Şi-aşa vorbi cu lupul, de după-un gard de fier: 
— Mă pregăteam, seniore, să ies în drumul tău; 
Aştept acum portarul să vină să-mi deschidășă 
Portarul cu pricina era un cine rău, | 
Pe lupul cel mai straşnic în stare să-l ucidă. 
A înţeles nerodul ce soartă îl pîndea 
Şi-a şters-o-n graba mare, 
Cu coada pe spinare: 
— Salută-l pe portar din partea mea! 
Era el slab la minte, dar iute de picior; 
Un lup neîncercat, 
În meseria lui începător, 
Şi, ca să-nşele cîinii, avea de învăţat. 


PISICA ŞI VULPOIUL 


Pisica şi vulpoiul, ca doi cucernici sfinţi, 

Doi pişicheri făţarnici, cu gheare şi cu dinţi, 
Mergeau la mînăstire să se-nchine. 
Călătoreau coţcarii foarte bine, 

Furau din mers şi înşirau mătănii, 
Dînd iama prin coteţe şi prin cămări străine : 

Cum drumul era lung şi-obositor, 
Se mai sfădeau, să se distreze, 
Că cearta e de mare ajutor 
Şi minţile le ţine treze. 
Iar după ce s-au ocărît 
Şi s-au luat în sfirc de bici, 
Ca să le treacă de urtt, 
Nu i-au uitat nici pe amici, 
I-a spus vulpoiul şmecherei pisici : 
— "Te ţii că eşti isteață, dar ia să văd, ce ştii? 
Eu am în sac o sută de-apucături şirete, 
— O fi cum zici, băiete, 
Eu una ştiu şi bună, dar face cît trei mii! 
A început o ceartă-nverşunată : 
Să se aleagă care din doi e mai dibaci. 
Dar le ieşi-nainte o ceată de gonaci 
Şi amînară sfada pe-altădată. 
— Amice, zise miţa, să văd acum ce poţi! 
Ce viclenie te pricepi să scoţi? 
Ia bate-ţi puţin capul şi scotoceşte-n sac! 
Eu n-am decît un mijloc de scăpare... 
Şi dintr-un salt pisica sare 
De-a dreptul în copac. 
Vulpoiul o ia razna pe-o sută de poteci; 
În fuga lui o sută de vizuini le scurmă; 
De-o sută de ori lasă pe vînători în urmă; 
Înşală pe ortacii lui Grivei, 
Ca o săgeată trece printre ei, 
Se-ascunde şi aleargă fără rost 
Şi nicăieri nu află adăpost! 
Să-l scoată din birlogul în care s-a ascuns, 
Doi şoricari şi-o dîră de fum au fost de-ajuns. 
N-a apucat să facă un salt de-a lungul văii, 
Că i-au sărit în spate şi l-au răpus dulăii. 

În pildă mea pricepeţi ce tîlc am vrut să pun 
Nu ocoli pe du rumuri prea multe şi prea lungi 
Vrei să le-ncerci pe toate şi nicăieri n-ajungi. 
Alege numai unul din ele : pe cel bun! 


COMOARA 


Un om lipsit de toate, cel mai sărman plugar, - 
Dator vîndut, ca un calic, | 
Avînd pe naiba-n buzunar, 

Adică neavînd nimic, 

S-a hotărît, sătul de sărăcie, 

Grumazul să şi-l pună în frînghie, 
Gindind că tot acelaşi sfirşit îi va fi dat 
De foame dacă moare, sau moare spînzurat. 

(Cînd n-are omul chef de-nmormîntare, 

Urită. orice moarte i se pare.) 
Ducînd subsoară ştreangul şi cuiul potrivit, 
Sărmanul om a nimerit 

Într-o cocioabă veche din curtea-nvecinată. 

Dar cuiul în perete silindu-se să-l bată, 
Peretele bătrîn s-a prăbuşit, 

Lăsînd să se reverse o comoară! 

Nefericitul care se pregătea să moară 
Culege banii, funia o lasă 

Şi aurul îl duce să-l numere acasă, 

Mai pe-ndelete. 

A doua zi, stăpînul, care fusese mă 

Veni să-şi cerceteze comoara din perete, ş 
Dar banii ia-i de unde nu-s | ! E 

— Cum? Am pierdut avutul şi încă mai trăiesc | 

O, de-aş putea mai ieftin frînghie să găsesc, 
M-aş spînzura numaidecit. 

Fringhia era gata ; îi mai lipsea un git. 
Bogatul sărăcit s-a spînzurat 
Pe locul unde-şi ascundea averea, 
Şi-atit îi rămăsese : mîngtierea 
Că funia nimic nu l-a costat. 


Arareori zgîrcitul cunoaşte-o moarte bună ; 
EI nici o parte n-are din galbenii ce-adună. 
Pămîntul îi înghite tot aurul comorii, 
'Tilharii cîteodată, mai des moştenitorii. 
Jucîndu-se de-a schimbul cu soarta omenească, 
Adeseori Fortunei îi place să glumească, 

Şi farsa care-o face, 
Cu cît e mai sucită, cu-atît mai mult îi place. 

Acea zeiță schimbătoare, 

O dată ce şi-a pus în giad 

Un om să vadă spînzurînd, 

Aşază în spînzurătoare 

Pe cel ce nici n-ar fi visat 

Că singur el, cu mîna lui, 

De nimeni altul îndemnat, 

O să-şi atîrne pielea-n cui. 


MAIMUȚŢA ŞI COTOIUL 


Mustaţă şi Maimucă, maimuța şi-un cotoi, 
Pereche potrivită de-obraznice jivine, 
Necunoscînd ce-i teama, prădalnici amîndoi, 
Îşi jefuiau stăpînul cum nimereau mai bine ; 
Din scrin sau de pe rafturi ceva dacă lipsea, 
Ştiau cu toți că-n casă e-un cuib de hoţomani: 
Maimuţa nărăvită fura tot ce găsea, 

Cotoiul mai mult brînză vîna decît guzgani. 
Stăteau în faţa sobei pungaşii la un loc, 
Privind cum, rumenite, castanele se coc ; 
Şi-ar fi simţit plăcere îndoită 
Un pumn să şterpelească de pe plită; 
Căci doritori erau de lucruri bune 
Şi bucuroşi să facă stricăciune. 
— Prietene, îi spuse Maimucă lui Mustaţă, 
Priveşte ce castane ne-aşteaptă : ce noroc! 
Arată-ţi dibăcia, maestre, şi le-nhaţă ! 
De mi-ar fi dat natura şi mie-acest talent, 
"Să fur castanele din foc, 
Pe toate le-aş culege la moment! 
Zis şi făcut. Cotoiul cu laba-i jucăuşă, 
Încet-încetişor, j 
Le scutură de spuză, le pipăie uşor 
Şi, una cîte una, le trage din cenuşă; 
Şi, una cîte una, maimuța le înghite! Ă 
Cînd iată că pe-aproape se-aude zvon de paşi . 
Şi fug cei doi pungaşi, | 
Cu burta plină unul, şi bine ghiftuit, 
Iar celălalt, pe drept cuvînt, nemulţumit. 


La fel pornesc la luptă adeseori şi prinții ; 
Ei măguliţi se lasă de faima biruinţii, 


“Iar roadele izbindei, în urmă, le culege 


Nesăţioasa poftă a nu ştiu cărui rege. 


ERETELE ŞI PRIVIGHETOAREA 


Eretele, tilhar înveterat, 
Pornise prin vecini la vînătoare 
Şi, alungat de larma copiilor din sat, 


Prinsese-n luncă o privighetoare. 
A primăverii vestitoare l-a rugat, 
Cu ochii-nlăcrimaţi, să n-o omoare: 
— Eu nu-s decît un cîntec, ce-o să alegi din mine? 
Îngăduie-mi, mai bine, 
Să-ţi spun povestea lui 'Tereu. 
— Tereu zici? Se mănîncă? Nu se vînează greu? 
— A fost cîndva un rege cu suflet arzător, 
De-a cărui ucigaşă pornire mă-nfior ! 
Ştiu despre el un cîntec atît de minunat, 
Încît cine-l aude rămîne fermecat... 
Eretele i-a spus, rîzînd : 
— Ei, bine-ai nimerit-o ! Acum, cînd sînt flămînd, 
De asta crezi că-mi arde, să te ascult cîntînd ? 
— Dar mă ascultă regii! — Aşteaptă ziua-n care 
Vei fi din nou poftită la curţile regeşti ; 
N-o să mă-ncînţi pe mine, erete, cu poveşti ! 


Urechi s-audă, burta goală n-are. 


CIOBANUL ȘI TURMA LUI 


— Cum? Unul cîte unul, rînd pe rînd, 
Să-mi piară mie, fără urmă, 
Toţi mieii din neroada turmă? 
Să mă înşele lupul mereu, şi pînă cînd? 
Erau la stînă oi mai mult de-o mie, 
Şi l-au lăsat pe Berbecel să mi-l sfişie! 
Ah ! Berbecel al meu, berbecul blînd, 
Mă însoţea-n cetate ca un ctine, 
Şi pentru-o porţie de pîine 
Pin? la sfîrşitul lumii m-ar fi urmat oricind. 

Îmi auzea cimpoiul din vale-n altă vale, 
Şi de departe îmi ieşea în cale, 
Voios şi sprintenel, 
Berbecul meu de suflet, sărmanul Berbecel ! 
Sfîrşind această jalnică vorbire, 
Lui Berbecel făcîndu-i cinstită pomenire, 
Ciobanul s-a-ndreptat spre turma lui de oi, 
Chemînd-o la război: 
— De vă veţi stringe să luptaţi, cu mic şi mare, 
În apărare, 
N-o să cuteze lupul să iasă din pădure! 
Toţi s-au grăbit pe cinstea lor să jure 
Că nu vor da-ndărăt cu nici un pas, 
Şi-a răsunat un singur glas : 
— Îl vom zdrobi pe lacomul mișel, 
'Tilharul care l-a mîncat pe Berbecel ! 
Ai turmei toţi s-au pus chezaşi cu viaţa lor, 
Şi mult i-a lăudat ciobanu-ncrezător ; 
Dar, mai tîrziu, cînd noaptea pe văi s-a aşternut, 
| S-a întimplat un lucru neplăcut. 
— Păzea, că vine lupul! s-a auzit deodată, 
Şi-ntreaga turmă, speriată, 
La fugă a tulit-o, de frica lupului. 
Şi nu fusese lupul, ci numai umbra lui... 


Zadarnic chemi la luptă pe fricoşi ; . 
La vorbă toţi sînt curajoşi, i 
Dar cînd se-apropie duşmanul, ş 

Oricit îi strigi, nu-i mai aduni nici cu arcanul! 


UN OU, DOI ȘOARECI ŞI-UN VULPOI 


Doi şoareci în grădină dădură peste-un ou. 
Era un prînz îndestulat ; 
N-au şoarecii nevoie la masă de un bou, 
Şi cum erau flămînzi, s-au bucurat; 
Le ajungea prea bine un ou la amindoi. 
Dar le ieşi un altul în cale: un vulpoi! 
Ce tristă întîlnire ! Ce oaspe nedorit! 
Iar oul cum să-l ducă ? În ce să-l învelească ? 
În labe să-l ridice? Cum să-l rostogolească ? 
Să-ncerce să-l tirască, 
S-ar fi trudit zadarnic şi n-ar fi izbutit. 
Ei! multe te învaţă nevoia, la strîmtoare ; 
Nu-i alta mai deşteaptă şi mai iscoditoare! 
Deci, iată cum se-nvredniciră 
Şi ce anume născociră 
Acele mititele jivine rozătoare. 
Văzînd că e departe pleşcarul vînător 
— Cincizeci de stînjeni nimeni nu-i face dintr-un 
salt — 
„ Şi-aveau răgaz s-ajungă în vizuina lor. 
- S-a-ntins pe spate unul, cu oul între labe, 
Iar soţul celălalt 
Îşi stringe laolaltă puterile lui slabe, 

ca e dei 


Mai cade-n brînci din fugă, oleacă se mai lasă 
Şi-l trage voiniceşte de coadă pînă-acasă ! 


Să nu aud asemenea cuvinte 
Că dobitoacele n-au minte. 


OMUL ŞI NĂPÎRCA 


Un om, văzînd o viperă în cale, 
Îi spuse-aşa, cu gînd ca s-o ucidă: 
— Jivină ticăloasă ! Nemernică aspidă | 
Voi pune capăt răutăşii tale, 
Şi n-o să-ţi plingă nimenea de jale. 
Atit vorbi. Şi bestia vicleană Î 
(Zic : şarpele, nu omul, cum s-ar putea-nţelege) 
Se pomeni în sacul întins ca o capcană; 
Iar omul se repede năpirca-n sac s-o lege. 
'Ţinu în drum grăbită judecată, 
Ştiind-o dinainte vinovată, 
Dar ca să nu se spună c-ar fi părtinitor, 
Osfnda lui de moarte astfel şi-a-ntemeiat-o : 
— Pe cei ce te-au primit la sînul lor, 
Tu, drept recunoştinţă, i-ai otrăvit, spurcato | 
Nu sînt atît de prost 
Să-mi fie milă de cei răi. 
Nerecunoscătoareo ! Să mori ! Atit ţi-a fost! 
Tu nu mă voi mai teme de-acum de colții tăil 
Năpîrca îi răspunse, pe limba ei şerpească : 
— De-ar fi întemeiat ca cei ingraţi 
Purtarea lor cu viaţa s-o plătească, 
Ia spune, câţi ar fi iertaţi? 
Te-ncumeţi să mă judeci, dar ar fi mult mai bine, 

Ca faptele privindu-ţi, să-ncepi întîi cu tine. 
A” mele clipe ştiu că-s numărate. 
M-ai osîndit, aşa precum ţi-e voia, 
Că singur hotărăşti şi-ţi faci dreptate, 
Iar legea ta- e pofta şi nevoia. 
Mă vei ucide, după placul tău, 
Dar îţi voi spune-n ceasul morții mele 
Că dintre toate soiurile rele, 
Tu, omule ingrat, eşti cel mai rău ! 
Vorbi năpîrca-aceea cu-atita îndiîrjire, 
Încît o clipă omul s-a oprit. 
— E fără noimă, zise, această-nvinuire 
Şi-aş fi îndreptăţit 
De vorbele-ţi prosteşti să nu ţin seamă ; 
Dar pentru-a dovedi că nu mi-e teamă, 
Voi face singur judecata mea. 
Era pe cîmp aproape o vacă ce păştea 
Și-a hotărît s-o cheme, să pună mărturie ; 
Iar vaca, invitată, n-a-nttrziat să, vie, 
— Năpirca are toată dreptatea ! zise ea, 
Și n-ar mai fi nevoie să stau s-o dovedesc. 
Sînt ani de cînd pe omul acesta îl hrănesc; 
N-a fost în săptămînă o zi din cele şapte 
Să nu se-ntoarcă-acasă cu olul plin de lapte; 
N-a fost un an în care să nu-i dau un vițel; 
Bolnav a fost, şi l-am înzdrăvenit, 
Pentru plăcerea şi nevoia lui m-a folosit, 
Mi le-a luat pe toate, şi numai pentru el! 
Şi, iată-mă,-s bătrînă... Mă dă din grajd afară, 
Mă leagă de-o ulucă, mă ţine fără fin... 
Un şarpe să-mi fi fost stăpîn, 


N-aş fi avut o soartă mai amară! = 
Am spus ce-aveam pe suflet, şi-acum vă las cu bine. 
Răspunse omul : — Vaca aceasta e-o flecară. 


Vorbeşte într-aiurea, mă mir că nu-i ruşine! 
Pe-asemenea palavre nu poți temei să pui. 

Să vină-aicea boul, să spună dumnealui ! 
Năpîrca zise : — Bine! Şi boul a venit, 
Cu pasul lui domol şi cumpănit. 
A rumegat răspunsul puţintel 
Şi a vorbit la fel: - 
- Cum an de an munceşte întregul cîmp să-l are; 
Cum toamna se întoarce şi cară în hambare 
Bucatele pe care, cu mtinile ei bune, 
Le dăruieşte Ceres, ca omul să le-adune, 
Cîştig de bani să aibă, folos şi-ndestulare ; 
Iar după-atita trudă necurmată, 
Primeşte boul, drept răsplată, 
Mai mult sudălmi, mai des bătaie 
Şi-o biată porţie de paie! 
Apoi, cînd nu-l mai poartă, cu anii, paşii grei, 
Îi face omul cinstea grumazul să i-l taie, 
Cu jertfa lui de sînge să-nduplece pe zei ! 
Aşa vorbi sărmanul bătrîn rumegător. 
— Să tacă, zise omul, acest declamator ; 
M-a plictisit ! 
Eu l-am chemat ca martor, nu ca acuzator. 
Să-l întrebăm mai bine pe-acest copac cinstit. 
Dar, iată, nici copacul mai mulțumit n-a fost. 
Sub aripa lui, omul găseşte adăpost 
Cînd vîntu-l biciuieşte şi ploaia îl pătrunde ; 
Cînd ârşiţa îl frige, sub bolta lui se-ascunde ; 
Podoaba lui de frunză din creştetul tulpinii 
Înveseleşte cîmpul şi farmec dă grădinii, 
Purtînd ca pe-o comoară 
Cununile de ramuri cu poamă minunată. 
Pînă-ntr-o zi se-abate asupra lui, deodată, 
O mînă nemiloasă şi-l doboară! 
El a fost rodul toamnei şi floarea primăverii, 
Răcoarea zilei calde şi dulcea şoaptă-a serii, 
Belşugul din livadă şi umbra din pădure, 
Iar răsplătirea iat-o : e muchea de secure. 

Voiai tu, om, să-ți încălzeşti căminul 
Cu trupul lui ? De ce n-ai adăstat 
Să-şi împlinească, liniştit, destinul ? 

De ce de viu l-ai spintecat, 

Cînd soarta lui era să mai trăiască ? 
N-a stat s-asculte omul cuvinte-adevărate, 
Căci el ţinea să aibă numaidecit dreptate. 
— Am fost prea bun lăsîndu-i pe-aceştia să vor- 

bească ; 

Asemenea prostie n-am să mai fac vreodată! 

Attt a spus şi, fără alt cuvînt, 

Izbind cu sacul în pămînt, 
Ucise fără milă năpîrca vinovată. 


Aşa sînt cei puternici, cei mari şi toţi acei 

Ce şi-au virit în cap, fără temei, 
Că oameni, dobitoace, fiinţe grăitoare, 

Sau tîritoare 

Născutu-s-au anume pentru ei, 
Iar voia lor în toată lumea-i lege! 

- Cel ce cutează limba să-şi dezlege 
E un nerod, aşa e... Dar ce-aţi dori să facă? 
Să-şi spună gîndu-n şoaptă ? Sau, umilit, să tacă? 


ŢESTOASA ŞI CELE DOUĂ RAȚE 


I se urtîse broaştei-ţestoase stînd acasă, 
„Şi altceva mai bun neavînd ce face, 
Şi-a pus în gînd o dată să plece-n lumi străine. 


O ţară depărtată ne pare mai frumoasă, 
lar şchiopilor acasă nu le place. 
S-a dat ţestoasa-n vorbă cu rațele vecine, 

Şi s-au găsit, din ele, două 

Să-şi lase cuibul lor cu ouă 

Şi prin văzduh în zbor s-o poarte 

Cît de departe. 
— Priveşte calea largă ce zarea o străbate : 
E-un drum ce nu cunoaşte ocoluri şi răscruce; 
De-a dreptul în America te-om duce, 
Şi ţări vei cerceta, nenumărate, 

Republici şi regate, 
Popoare de tot felul, pe care le-ntilnise, 
Călătorind în lume, ca dumneata, Ulise, 
Ce căuta Ulise în toată treaba-aceea ? 
Dar raţa, pasămite, citise Odiseea. 

"Țestoasa a primit cu bucurie, 

Iar păsările zburătoare 

I-au pus cumetrei călătoare 
Un băț de-a curmezişul în gură, strîns să-l ţie! 

Şi cele două rațe s-au avîntat spre zare, 

Purtind în labe băţul, un capăt fiecare, 

Cu dumneaei, ţestoasa, la mijloc ; 

Jar oamenii, văzînd-o ce sus se înălţase, 
Parcă-i crescuse aripi! stăteau pe loc uimiţi! 
— S-a întîmplat minunea minunilor ! Priviţi, 
În zbor, regina broaştelor-ţestoase ! 

— Aşa e, sînt regină | zise ea, 
Să nu glumiţi! 
Mai bine-ar fi făcut dacă tăcea, 
Căci a lăsat să-i scape din gură băţul, şi. 
Cu ultimul cuvînt, 
Se prăbuşi, 
i Căzind zdrobită la pămint, 

Sub ochii celor care se minunau cum zboară. 
Şi neştiind să tacă, i-a fost sortit să moară. 


Prosteasca fudulie şi lauda de sine, 
"Nesocotinţa, vorbele pripite 
Sînt toate între ele înrudite : 
Mlădiţele aceleiaşi tulpine. 


“CORMORANUL ŞI PEŞTII DIN BALTĂ 


Trăise cormoranul foarte bine 
Cît dijmuise bălțile vecine ; 
Acum, cu anii ce treceau, îmbătrinise, 
Vederea îi slăbise, 
Nu mai era ce-a fost 
Şi se hrănea din ce în ce mai prost. 
Lui nu-i veneau mrejerii” cu peştele acasă, 
Ci singur trebuia să pescuiască, 
Şi cum n-avea nici undiţă, nici plasă, 
Adesea se-ntimpla să flămînzească. 
Jelindu-şi cormoranul belșugul din trecut, 
Se întreba acum : ce-i de făcut? 
Ce-i de făcut, nevoia 'te învaţă, 
Ea-ţi dă înţelepciune şi povaţă. 
Deci, într-o-zi, pe mălul unui lac 
Văzu plimbîndu-se un rac, 
Şi cormoranul i-a vorbit: 
— Să dai de ştire neamului de peşte 
Primejdia -de moarte ce-l pîndeşte ; 
De-acum pînă-n opt zile, cu arme pregătit, 
Stăpînul va porni la pescuit. 
Nici unul dintre ei n-are să scape! 

Şi racul duse vestea poporului din ape. 
S-au strîns, s-au frămîntat, au chibzuit, 
A fost o zarvă mare printre peşti, 
Şi, trimițîndu-i cormoranului solie, 
L-au fost rugat să spună tot AIE ştie : 
— Cum ai aflat? Eşti sigur? Şi ce ne sfătuieşti ? 
— Să vă mutaţi sălaşul de-aici! — Cum vom 
putea? 
— Să n- aveţi nici o grijă, vă iau în seama mea. | 
Am să vă port eu însumi, pe rînd, din baltă-n baltă, 
În locul tainic unde stau ascuns; 4 
E pe aproape-un iezer, săpat sub culmea-naltă, 
lar pînă-acolo omul cel lacom n-a pătruns ; 
Cărările ce duc la cuibul meu 
Eu singur le cunosc, şi Dumnezeu. 
E mîntuirea voastră şi-a-ntregului popor. 
Ei l-au crezut, şi neamul în apă trăitor 
De voie s-a lăsat 
Să fie strămutat 
În iazul singuratic de sub stîncă. 
Iar cormoranul binefăcător, 
Avindu-i la-ndemînă, 
Din unda străvezie şi nu prea mult adîncă 
Îi culegea uşor, 
Oricînd voia, în orice zi din săptămînă. 
Cu preţul vieţii, peştii-au priceput 
Ce nici nu bănuiau la început: 
Să nu te-ncrezi, cînd peşte ştii că eşti, 
În vorba mîncătorilor de peşti ! 
Ei n-ar fi fost, ce-i drept, mai fericiţi 
Să fi sfîrşit în ciorbă sau prăjiţi. 
Ori te mănîncă lupul, ori omul, e totuna, 
Gămanii sînt la fel întotdeauna, 
Iar burta nu se-arată a fi mai cruţătoare 
Cînd nu te-nghite astăzi, ci-n ziua următoare, 

LUPUL Şi CIOBANII 


Un lup milos, un lup de omenie 
(De s-ar putea vreodată astfel de lupi să fie), 
Cuprins de remuşcări, şi-a amintit 
Cruzimile pe care, flămînd, le-a săvîrşit. 
— "Toţi se feresc de mine, toţi mă urăsc, zicea, 
Nu-i animal, ca lupul, atît de urgisit. 
Dulăii, vînătorii şi ciobanii 
Sint toţi pe urma mea; 
Duşmanii 
Se-adună, stau la pîndă şi moartea mea o vor. 
Au asurzit Olimpul cu strigătele lor! 
În ţara englezească 
Întregul neam de lupi a fost răpus, 
Pe capul nostru preţ au pus, 
Să ne stirpească, 
Şi nu-i senior în Franţa, oricît de mărunţel, 
Asupră-ne să nu pornească la rezbel. 
Pe orice plod, cînd nu se poartă bine, 
Îl înspăimîntă mă-sa cu lupul care vine! 
Şi pentru ce acest ponos? 
Fiindcă, uneori, m-a ispitit 
O gloabă de măgar pirlit, 
O oaie rătăcită sau un dulău colţos? 
M-am hotărît ! De-azi înainte 
De carne nu mă mai ating! 
Voi paşte iarbă-alături cu oaia cea cuminte, 
Chiar dacă-aş şti de foame că mă sting. 
Şi poate-aş fi mai împăcat să mor 
Decît să port blestemul şi ura tuturor! 
Dar tocmai cînd rostise această vorbă mare, 
Zări, în jurul unui foc, 
Cîţiva ciobani strînşi la un loc 
Şi-nfulecînd un miel fript în frigare. 


N 

„Aşa ? îşi zise lupul, eu stau să flămînzesc, 
Şi mielul îl mănîncă păstorii ce-l păzesc? 


“Să-mi fac mustrări de cuget? Aș fi un caraghios ! 


Am să aleg un mieluşel frumos, 
Şi nici în ţeapă nu-l înfig, 
Nici pe jăratec nu mi-l frig ; 
Iar dacă nu mi-o fi destul ca să mă-nfrupt 
Acum. o dată, 
Mai iau şi oaia de la care-a supt 
Şi pe berbecul care i-a fost tată !* 


Avea dreptate lupul. Noi socotim: cu cale 
Să căsăpim sărmanele-animale, 
Şi-n lăcomia noastră omenească, 

Le cerem lor ca vîrsta de aur s-o trăiască, 
Să n-aibă nici măsele, nici frigare; 

Păstori, să ştiţi că lupul vină n-are 

Decît atunci cînd nu e cel mai tare. 

Voi ce-aţi voi? Să se călugărească ? 


POTIRNICHEA ŞI COCOȘII 


Într-o poiată de cocoşi, 
Obraznici, certăreţi, gălăgioşi, 


Mereu puşi pe gilceavă, cu rost şi fără rost, 


O mică potirniche aflase. adăpost. 


Împintenaţii-aceştia. sînt dornici de iubire, 


Şi călătoarea cu picioare scurte: 
Se aştepta să-i facă toţi cavalerii curte. 


Dar dumnealor, cam bătăioşi din fire, 
O ciuguleau cu ciocul, de cap şi de-aripioară, 

Uitînd că-i musafiră şi că e domnişoară. 
Duduia “potirniche întîi s-a supărat, 
Văzînd cocoşii însă cum se bat, 
Cum îşi sfişie creasta şi cum se jumulesc, 
Vorbi cu sine pasărea străină : 
Aşa le e năravul cocoşesc, 
Ei n-au, la urma urmei, nici o vină. 
Îşi are soiul ei orice făptură, 
Iar Jupiter, stăpînul, nu 'ne-a croit nici el 
Pe toţi după-o măsură: 
Cocoşi şi potirnichi nu sînt la fel. 
Eu, de-aş putea, n-aş sta în bătătură, 
O altă lume mi-aş alege; 
Stăpînul casei însă cu laţul ne culege. 
Aripile ne taie, de-a valma ne adună 
Şi,-mprejmuindu-şi curtea, hotărnicind grădina, 
Ne ţine cu cocoşii împreună. 
Duşmanul nostru-i omul : a lui e toată vina !* 


REGELE ŞI PĂSIORUL 


Doi demoni viaţa noastră-o stăpînesc 
Şi-ntunecă a omului gîndire. 
Pe-aceşti tirani de inimi aş vrea să vi-i numesc $ 
Sînt patima iubirii şi rîvna de mărire. 
A doua se arată mult mai cutropitoare, 
Şi mai departe încă hotarul şi-l întinde, 
Căci pofta-i nesătulă şi atoatedoritoare 
Jubirea însăşi o cuprinde. 
Voind aceste gînduri mai bine-a le-nţelege, 
Am să vă spun povestea unui păstor sărac 

Ce-a fost chemat odată la curtea unui rege. 
Sînt lucruri petrecute demult, într-un alt veac. 


Un rege-avea o turmă păzită de-un cioban. 
Striîngea câştiguri bune în fiecare an, 
Şi, cercetîndu-şi turma, ciobanul i-a plăcut. 
Văzînd cît e de harnic şi cît de priceput, 
I-a spus aşa: — Mai vrednic slujitor, 
În toată ţara mea, eu n-am avut. 
Dă-i altuia în grijă berbeci, mioare, miei ; 
Am să te fac judecător, 
Să fii păstor de oameni peste supuşii mei. 
S-a pomenit ciobanul în mijlocul cetăţii, 
Ţinînd în mînă cumpăna dreptăţii! 
Deşi nu cunoscuse în lumea lui uitată 
Decît un moş sihastru trăind pe lingă turmă, 
Dulăii lui de pază şi lupul cîteodată, 
Avea o minte dreaptă şi inimă curată ; 
I-a fost destul pentru-nceput, 
Că-nvăţătura vine mai pe urmă. 
Aflind acel sihastru cît a ajuns de bine 
Ciobanul, şi-n ce slujbă înaltă a fost pus, 
Veni să-l cerceteze şi-i spuse-aşa : — Vecine, 
Te-a ridicat norocul, cum văd, atît de sus, i 
Încît mă-ntreb eu însumi : sînt treaz sau am visat? 
Cum, dumneata la curte, mai mare peste legi? 
Îngăduie-mi, nepoate, să-ţi dau şi eu un sfat: 
Să nu pui niciodată nici un temei pe regi! 
Bunăvoinţa lor e-nşelătoare, 
Cu hulă şi cu jale-ai să te-alegi, 
Şi vei plăti cu lacrimi o faimă trecătoare. 
Nu bănuieşti ce soartă amară te pîndeşte ! 
Să fii cu ochii-n patru, ţi-o spun prieteneşte... 
A rîs înaltul sfetnic, păstorul de-alrădată. 
La rîsul lui, sihastrul a răspuns: 

— Un an ai stat la curte, şi-atit-a fost de-ajuns 
Să-ţi pierzi înţelepciunea şi dreapta judecată ? 
Tu, fătul meu, te-asemeni cu orbul călător 
Care-a cules din iarbă un şarpe amorţit, 
Prea bucuros că biciul pierdut şi l-a găsit. 
Un alt drumeţ pe-acolo trecînd întimplător, 
Văzindu-l, i-a strigat: 
„Ah, pentru Dumnezeu ! 
Ce faci ? Ai prins în mînă un şarpe-nveninat ! 
Azvirle-l !“ „Care şarpe? Acesta-i biciul meu ! 
Ori poate-ţi pare rău 
Că e mai bun decît al tău ?* 
N-a vrut să creadă orbul; năptrca s-a trezit, 
Şi s-a sfîrşit cu zile, sărmanul ! otrăvit... 
Destinul tău va fi şi mai cumplit. 
— Şi ce-aş putea să sufăr mai mult decît să mor? 
— Dureri şi încercări nenumărate ! 
l-a spus, plecînd, acel prezicător. 
Sihastrul a avut dreptate, 
Căci toată lepra curţii, cu intrigi şi birfeală, 
Atît de bine s-a-nţeles să-l ponegrească 
Pe-naltul dregător, 
Că regele-a-nceput să-l bănuiască 
Și cinstea să i-o pună la-ndoială. 
Toţi cei siliți, sub aspră-ameninţare, 
Să dea-napoi avutul „ce-au furat 
Strigau în gura mare: 
— Cu banii noştri şi-a făcut palat! 
Dar regele, venind în cercetare, 
„Cu ochii lui să vadă acele bogății, 
Comorile-adunate din hoţii, 
Găsi o casă goală, străină desfătării, 
O laudă-a sărăciei şi-o pildă-a cumpătării. 
Acum ziceau alminteri curtenii birfitori : 
> Averea lui şi-a pus-o în pietre preţioase : 
Le ţine într-o ladă cu zece-ncuietori ! 

Dar el deschise lada, şi dinăuntru scoase 
Comorile averii tăinuite : 
O mînă de bulendre zdrenţuite ! 
Era îmbrăcămintea păstorului sărman : 
Cămaşa, pălăria, o bîtă ciobănească, 
Desaga de merinde, un suman, i 
Şi cred că nici cimpoiul n-avea cum să lipsească... 
— O, bunurile mele ! Comori nepreţuite.! 
Voi n-aţi fost niciodată pizmuite, 
Şi nimeni, pentru voi, nu m-a urit: 
Să părăsim aceste palate daurite, 
A fost un vis urit! 
Să-mi ierți, mărite doamne, vorbirea îndrăzneață ; 
Ştiam, urcînd spre culme, că. merg înspre. pieire. 
M-a biruit ispita ; ; dar cine n-are-n viaţă 
Puţină rivnă de mărire? 


TALISMANUL 


Spinosul drum al faimei nu-i presărat cu flori ţ 
Isprăvile lui Hercul ne-o dovedesc din plin. 
Puterea şi-o-ncercară şi alţi cutezători, 
Dar fabula vorbeşte de ei arareori, 
Istoria, Şi mai puţin. 
Si, totuşi, ştiu pe unul, pornit ca-ntr-un roman, . 
Să-şi caute norocul cu vrăji de talisman. 
Mergea pe drum, alături de-un bun ortac al lui, : 
Cînd a zărit o tablă pe-un stilp, bătută-n cui: “4 
„Seniore cavaler rătăcitor, 3] 
De vrei să vezi cu ochii. tăi p. 
Ce alții n-au visat în viaţa lor, „tă 

Să treci încet viltoarea acestei strimte văi, 
Și-apoi, găsind în iarbă, pe malul celălalt, 
Un elefant în cremene cioplit, 
Să urci cu el, în goană, pe muntele înalt, 
Ce fruntea şi-o ridică, semeţ, în răsărit.“ 
Înttiul cavaler, privind cu teamă 
Învolburarea undei ce se spărgea de stîncă, 
— Aşa a chibzui: 
— Te rog să bagi de seamă, 
Că valurile-s repezi, iar apa e adîncă; 
Şi chiar de-ar fi să 'trecem, cînd s-a mai pomenit 
Să urci pe-un vîrf de munte, şi încă-n goana mare 
Cu elefantul în spinare? 
Să ne lăsăm, mai bine, păgubaşi ! 
Cel mai isteţ -din meşteri de-ar veni, 
Cu macarale şi fringhii, 
Abia de l-ar mişca vreo cîţiva paşi. 
Stai, omule, cuminte şi te-ntreabă, 
Poţi tu, de unul singur, să faci aceeaşi treabă? 
Afară numai dacă ar fi atît de mic, 
Un soi de stîrpitură, un elefant pigmeu, 
Încît legat să-l ducem pe băț, ca pe-un pitic. 
Dar ce fel de ispravă grozavă-am face-atunci ? 
Acestea, cavalere, sînt basme pentru prunci. 
i N-am să mă las atît de lesne înşelat; 
Rămii cu elefantul ; eu, unul, am plecat! 
Aşa vorbi-nţeleptul ; dar cel cutezător 
N-a pregetat să se azvîrle 
În valul înspumatei gîrle ! 
Înoată voiniceşte, 
Împotrivirea apei nu-l opreşte, 
Puterile-şi adună în cel din urmă salt, 
Şi iată elefantul pe țărmul celălalt ! 
Se-apleacă, îl ridică şi, cu povara-n 'spate, 

Urcînd pieptiş, 
Ajunge-n vîrf de munte, pe-un podiş, 
Şi-n faţa lui zăreşte o cetate! 
Deodată elefantul a răcnit, 
Şi a ieşit pe poartă, în arme, tot poporul. 
Văzînd atîţi războinici, oricare-ar fi fugit. 
(Un cavaler becisnic, dar nu cutezătorul !) 
Se pregătea să cadă privindu-şi moartea-n faţă 
Şi scump vînzînd în luptă viteaza lui viaţă, 
Dar iată că mulţimea se adună 
Şi,-n strigăte de bucurie, 
Stăpîn şi rege-l cheamă să le fie, 
În locul celui mort acum o lună. 
Făcu seniorul mofturi şi se lăsă rugat. 
— Ah! ce povară, zise, pe umeri mi-am luat! 
La fel, pe vremuri, a răspuns 
Şi papa Sixt! cînd a fost uns. 
Să fie, oare, cum zicea, 
Această slujbă-atît de grea ? 
Abia în urmă s-a văzut 
P Cît de viclean fusese şi cît de prefăcut! 


Norocul orb ascultă de oarba îndrăzneală ; 
Nu-i totdeauna bună prea multă chibzuială. 

| Cel hotărît cutează şi nu mai stă s-aştepte 

| Zăbavnica-ndoială a minţii preanţelepte. 


1 E vorba de Sixt al V-lea, papă între anii 1585—1590; cardinalii 
l-au ales fiindcă arăta atit de slab și de bolnav, încît toți credeau că 
nu mai are mult de trăit. Fusese o prefăcătorie. În clipa cînd s-a 
proclamat rezultatul votului, noul papă și-a aruncat cirjele și a în- 
p. ceput să cînte un răsunător Te-Deum. Apoi, ca pontif al bisericii ca- 
| : tolice, s-a dovedit un adevărat tiran. i 

IEPURII 
Închinată domnului de la Rocbefoucauld ! 


Uitindu-mă la oameni şi văzînd 
Cum uneori se poartă de parcă-ar fi jivine : 
„Nici regele acestui popor, mi-am spus în gînd, 
Cusururi n-are mai puţine; 
Căci firea-mparte tuturor 
Un strop măcar din marele izvor, 
Neistovita apă, 
De unde sufletul se-adapă 
Și-n forme felurite se-ntrupează.“ 
Voi dovedi acestea în cele ce urmează. 


La ceasul bun de pîndă, cînd zorile se-arată, 
Zvirlind săgeți de aur în bezna cea adîncă, 
Şi soarele se-ntoarce pe calea-i luminată, 
Cînd noaptea se destramă şi nu e ziuă încă, 
În marginea pădurii, pe-acest prielnic timp, 
Suit într-un stejar, 
Ca Joe, din înaltul zeiescului Olimp, 
Zărind un iepure hoinar, 
L-am fulgerat ! 
Şi, dintr-o dată, neamul întreg de rozători 
S-a-mprăştiat 
Prin lunca unde-n voie prinzeau nesupărați, 
Dar temători. 
Pe iarba cu mireasmă de cimbru şi sulfină, 
Goneau înfricoşaţii urecheaţi 
Spre vizuină ! 
Dar s-a făcut tăcere şi spaima le-a trecut, 
Iar iepurimea ce fugea 


* La  Rochetoucauld (Francois VI, duce de) (1613—1680), moralist 
francez. 

De sub pămînt se-ntoarce la prînzul început ; 
Şi-o am din nou în mîna mea! 


Acum, de vrei pe iepuri să-i asameni, 

Nu regăseşti, în firea lor, pe cameni? 

Luptind cu-nvolburarea talazurilor mării, 
Se-ntorc acasă cu catargul frînt; 
Şi-abia ds-au pus piciorul pe pămînt, 
Pornesc din. nou să-nfrunte-n largul zării 
Aceleaşi prăbuşiri şi-acelaşi vînt, 
Lăsîndu-se în voia întîmplării ; 
Aşa cum se întîmplă cu neamul iepuresc. 


Apoi o altă pildă aş vrea să v-amintesc, 
Cind se abate-o ceată de cîini prin curţi străine, 
O altă haită calea le-o aţine: 
Dulăii din ogradă şi javrele: mai mici, 
i Deopotrivă de: colyoase; 
Primejduit: văzîndu-şi tainul lor de oase 
Şi-ngrijoraţi de foamea atîtor venetici, 
E Nu-ntârzie o clipă asupra lor să sară, 
Îi rup în dinţi şi-i scot din sat afară! 
Dar nu-i alminteri nicăieri în lume : 

La fel sînt ca dulăii attţia oameni mari, 
bi, Ctrmuitori de ţară, curteni sau cărturari, 
k Deţinători de slujbe, de-averi şi de renume. 
[i De teamă să nu piardă un bun ce-au dobîndit, 
| Se-aruncă-asupra noului-venit. 
i Aşa-i femeia cam trecută, aşa-s bătrinii scriitori ; 
i Vai de poeţii-ncepători ! 
Acesta-i jocul vieţii: din tava cu fripturi 
Să stea şi să se-nfrupte cît mai puţine guri. 
Asemenea exemple mai pot să dau o sută; 
Dar o poveste scurtă oricînd e mai plăcută. 

Voi face cum maeştrii cei mari m-au lămurit : 
O scriere se cade să dea şi de gîndit! 

Aici sfîrşeşte fabula din carte; 

S-o spună cititorul mai departe. 


Iar voi, ce sînteţi pilda temeinicei gîndiri 

Şi puneţi în mărire atîta modestie ; 

Voi, ce sînteţi duşmanul oricărei măguliri, 
Lipsit de orice umbră de mîndrie ; 

Voi, care vă roşiţi cînd ascultați 

Chiar lauda pe care pe drept o meritaţi ; A 

Voi, în sfîrşit, cel care cu greu s-a Învoit 

Ca-n fruntea-acestor pagini să fie amintit, 

Ferind a mele scrieri de cenzori şi uitare 

Cu numele lui mare, 

Ilustru-n toată lumea şi-n ani răzbătător, 

Ce face cinste Franţei, ţinut strălucitor, 

Cea mai aleasă ţară a-ntregii omeniri, 

Îngăduiţi a spune, în: faţa. tuturor, 

Că voi mi-aţi dat subiectul acestei povestiri: 


NEGUSTORUL, CAVALERUL, FIUL REGELUI ȘI 
CIOBANUL 


Trecuseră tuspatru hotarul lumii noi, 

Şi marea-i aruncase pe țărm aproape goi: 

Un negustor, un fiu de rege, un cavaler şi un păstor. 
Lipsiţi de toate şi loviți de soartă, 
Se milogeau din poartă-n poartă, 
Ca Belizariu 1, generalul cerșetor. . 


1 Belizarie, “vestit căpitan bizantin, care, pierzind încrederea impăra- 
tului, a ajuns atit de sărman, încit cerșea la drumul mare (nota lui 
La Fontafhe). 

Di 4: 16, ital su aici 


Să vă mai spun din care locuri au pornit 
Şi-n care ţară năzuiau s-ajungă, 
Din cîte părţi venind s-au întîlnit, 
Povestea mea ar fi cu mult prea lungă. 
Se odihneau, sărmanii, şi sfat ţineau acum, 
Alături de-o fîntînă, la margine de drum. 
Jelea amarnic prinţul mărirea ce pierduse ; 
Ciobanul însă zise: — De ce să stăm să plingem 
Aducerea-aminte a vremurilor duse ? 
La ce să ne întoarcem spre cele care-au fost? 
Mai bine împreună să ne strîngem 
Şi să-ncercăm să ne aflăm un rost. 
Ce pot să folosească părerile de rău? 
Să-şi vadă fiecare din noi de lucrul său, 
Şi rodul muncii noastre punîndu-l deoparte, 
Ajungem pin” la Roma, şi încă mai departe! 
Aşa vorbi păstorul cel cuminte. 
Aşa vorbi ? Vezi bine ! Sau voi vă-nchipuiţi 
Că numai regii sînt meniţi 
Să poarte, sub coroană, minte, 
Şi că ciobanul nu gîndeşte 
Mai mult decît berbecul pe care îl păzeşte? 
Cei trei pribegi, pe ţărmul Americii zvirliţi, 
S-au arătat, fireşte, mulţumiţi 
De sfatul ăsta ciobănesc. 
Neguţătorul zise: — Eu ştiu să socotesc, 
Şi mă voi face dascăl de tabla înmulţirii, 
Am să primesc simbrie bună, 
Atât şi-atit în fiecare lună. 
Iar prinţul: — Voi da lecţii de arta cîrmuirii. 
— Eu, spuse gentilomul, cunosc după blazon 
Cum se „deosebeşte un conte de-un baron, 
Şi pentru toţi seniorii de-aici deschid o şcoală. 
(Dă ! parcă indienii aveau să înţeleagă 
Palavrele acelea de făloşie goală !) 

—  lertaţi, le-a spus ciobanul, dar vezi că luna-n- 
treagă 


Treizeci de zile are, de bine numărați, 
lar pînă la simbrie rămînem nemîncaţi ? 
Aveţi nădejdi frumoase, dar o să fie cînd ? 
Eu n-am destulă vreme s- -aştept, că sînt flămînd, 
Şi nu ştiu, mie, miine, 
Cine-o să-mi dea bucata mea de piine? 
Vă rog, să-mi spuneţi, nu vă supăraţi, 
La cină, astă-seară, ce-mbucaţi ? 
Cînd n-aveţi, toată ziua, nimic de pus în gură, 
La ce vă foloseşte întreaga- -nvăţătură ? 
Tot eu, cu-aceste braţe, voi şti să vă ajut. 
Spunînd aceste vorbe, ciobanul priceput 
Şi-a rostuit de nu ştiu unde o secure, 
S-a dus să taie lemne din pădure, 
Şi-n tirg pe plată bună le-a vîndut. 
La fel făcu şi-a doua zi ; : 
Avură-acum cu ce prinzi, 
Şi n-a mai fost nevoie, cei trei, pe nemîncate, 
Ştiinţa lor de carte să-şi arate. 


Am înţeles: ca să nu mori flămtnd, 
Prea multă iscusinţă nici nu-i trebuitoare ; 
Ci darurile firii adunînd, 
Te-ajută mult mai grabnic o mînă silitoare. 


= 


CARTEA A UNSPREZECEA | 


LEUL 


Sultanul leopard, pe cîr se spune: 
În stăpînirea lui ţinea, din vremuri bune, 
Mulţimi de cerbi în codru, pe cîmp cirezi de boi, 
Şi, sus la stînă, turme mari de oi. 
Un pui de leu în ţara vecină s-a născut, 
Iar padişahul, patruped binecrescut, 
Trimisu-i-a urări de sănătate, 
Cum se obişnuieşte la curţile bogate. 
Chemiînd la el, apoi, 
Pe marele-vizir, boier vulpoi, 
O minte iscusită în trebi politiceşti, 
L-a întrebat: — Tu ce gîndeşti ? 
Te temi cu-adevărat de micul leu, 
Vecinul meu ? 
Bătrînul lui părinte-a răposat. 
Unui orfan neajutorat 
Crezi tu că-i arde de război, 
Pornind a cuceri pămînturi noi? 
Va trebui să fie mulțumit 
Dacă-o păstra ce-a moştenit ; 
Îi e de-ajuns. 
Vulpoiul, dînd din umeri, a răspuns: 
— Pe-orfani din ăştia, sire, eu nu-i compătimesc. 
Din două, una n-ai decît s-alegi : 

Sau vrei, prieteneşte, cu el să te-nţelegi, 
Sau rupe-i gitul pînă cînd nu-i cresc. - 
Nici ghearele, nici a hi cu care să ne-atace. 
Grăbeşte-te, de vrei 
: În gara ta să fie pace. - 
Eu am citit în stele şi soarta lui o-ştiu: 
Va fi cel mai războinic dintre lei. 
Doboară-l astăzi, pînă nu-i tirziu ! 
Aşa vorbi ip oiul priceput. 
„- “Dar nimeni n-a voit să-l înţeleagă : 
Sultanul odihneşte, şi doarme ţara-ntreagă... 
lar micul pui de leu, cu vremea, a crescut. 
— Păzea, că vine leul! Primejdie! Pierzare ! 
Norodul se frămîntă,. aleargă-nspăimîntat. 
Şi sună-n dungă clopotul cel mare. 
Sultanul cere iarăşi vizirului său sfat. 
— Vă zbuciumaţi zadarnic ; nimic nu-i de făcut, 
Nu mai chemaţi vecinii-n. ajutor; , 
Că-i timp pierdut. 
Ei ştiu atît, să-şi ceară partea lor: ; 
Prăpăd să facă printre miei ! | 
ă Prea costă mult, lipsiţi-vă. de ei, z 
Şi căutaţi mai bine pe leu .să- A potoliţi. 


Nu pot cu el să se măsoare --... Ş 
Nici oastea noastră de strinsoare, . 
Nici aliaţii scump plătiţi.. ce 3 SI 


El are trei şi nu le dă simbrie :; 
Puterea, isteţimea şi crunta-i vitejie ; 3 
Zvirliţi-i între labe, să-l săturaţi, un miel! 

Şi dacă nu se lasă păgubaş, 

Mai daţi-i din cireadă un vițel, 

Şi boul :cel mai gras-de pe imaş. 4 
Scăpaţi ce mai rămîne ! : sta pă 4 
Dar nu l-au ascultate 
Şi ce-a fost să se-ntîmple, s-a-ntîmplat.. - E 

O soartă-amară a avut sultanul, « 

Cu toți vecinii lui şi toată ţara. 
Zadarnic s-au luptat şi s-au bătut, 
Pe toţi la rînd i-a-ngenuncheat dușmanul 
Şi toşi, la urmă, au ajuns sub gheara 
Stăpînului de care's-au temut. 


Ascultă-acum povaţa-nţelepțească : 
Ori fă- i din leu prieten, ori nui lăsa să crească. 


'] 


STĂPÎNUL CASEI, CIINELE ŞI VULPEA i 


Nici vulpea şi nici lupul nu sînt vecini. plăcuţi ; 
În Ă ie lor, cu casa, nu-i bine să te muţi. 
O vulpe din acestea dădea mereu ocol 

Găinilor închise-n cotineaţă,- 
Dar cît era cumătra de isteaţă,- 
Se întorcea acasă cu pîntecele. gol. 
N-avea nici o plăcere să stea sub gard la pindă, 
Îngrijorată şi flămîndă. 
— "Țăranul ăsta blestemat - 

Îşi bate joc de mine cum îi place! 

Eu mii de vicleşuguri urzesc : alerg, mă zbat, 

Şi toare sînt degeaba ; iar el, în bună pace, -: 

Întreaga păsărime- o duce-n tîrg şi-o vinde ; : 
Ba-i mai rămîne cîte o giscă grasă 

Și pentru masă. 
Sint foarte mulțumită cînd pot prinde, 
Cu frica-n sîn, 

Eu; maistră-n vînătoare, un biet cocoş bătrin. 
N-a fost cu mine Jupiter prea bun 
Cînd vulpe m-a sortit să fiu. 

Dar jur pe negrul Styx să mă răzbun: 

remzind să o redea pe capliva Briseis talălui ei, Chryses, 'preok 
bi Apollo, dezlănţuie crunta :;minie a zeului, care trimite asupra: 95 
cilor săgețile purtătoare de civmă (vezi Iliado, Cintul 1) 


ERE: cu ia ate 


Olimpul îmi e martor, voi arăta ce ştiu ! 
Clocind în minte vulpea aceste gînduri rele, 
A aşteptat o noapte fără stele, 
Făcută pentru somn anume. 
Dormea tot satul, dus pe altă lume, 
Dormea stăpînul casei în liniştea odăii, 
În curte, slujitorii, 
Găinile, claponii, puişorii ; 5 
Dormeau, în cuşcă, pînă şi dulăii... 
lar gospodarul nostru, nu ştiu cum s-a- -ntimplat, ş 
Uitase, din greşeală, coteţul descuiat. 
Iscoditoarea vulpe pătrunde în ogradă 
Şi rupe-n dinţi întreaga nevinovată pradă! 
A doua zi, cu sori deodată 
Trezindu-se, stăpînul rămase-nmărmurit 
Zărind ce jaf fusese şi ce măcel cumplit, 
Atîtea bălți de :sînge şi carne sfişiată, 
Încît cerescul soare 
Părea că-n drumul lui s-ar fi oprit! 
Nu mai văzuse-o jertfă atît de-ngrozitoare 
Din ziua cînd Apollo, de furie pătruns, 
Voind să pedepsească un rege fratricid, 
A nimicit întreaga oştire-a lui Atrid ! ; j 
Şi pentru-această faptă o noapte-a fost "de-ajuns j 
Tor astfel cruntul Ajax, de ciudă stăpînit, ă 
„Berbeci: şi toţi ţapii din cîmp i-a căsăpit, 
Crezînd că-n ei ucide pe Ulise, 
Potrivnicul ce-n luptă nedreaptă-l biruise. 
Aşa-nhăţase vulpea, un Ajax de poiată, 
Tot ce fusese-n stare să ducă-n dinţi deodată, 
Lăsînd prisosul risipit pe jos. 
Stăpînul ce să facă ? Să plingă ? Ce folos? 


' Aluzie a Agamemnon (descendent ai tratrieidulvi - Atrid), - 

Şi-astfel cum se întîmplă de foarte 'multe ori, 
I-a ocăriît pe slujitori, 
S-a repezit la ctine şi-a strigat: 
— Aşa păzeşti tu curtea ? Eşti bun de înecat | 
De-ai fi lătrat la vreme, nu mă „prăda jivina. 
— Ba să mă ierţi, stăpîne, a dumitale-i vina. 
Te culci şi nu ţi-e gîndul .coteţul să-l încui ; 
Nu e a dumitale ograda? Ori a cui? 
Să-ţi apăr eu claponii şi să-ţi păzesc găina ? 
De-avutul dumitale să am eu grijă vrei? 
A spus dulăul nostru cuvinte-ntemeiate, 
Şi, om să fi fost, poate i s-ar fi dat dreptate, 
Dar cine :să asculte morala -lui Grivei ? 
Îi zise păgubaşul : — Taci, potaie! 
Şi, de necaz, îi trase-o mamă de bătaie. 


Oricine-ai fi, tu, gospodar -cu stare 
(Eu nu-s din cei ce-ţi pizmuieşte soarta), 
Păzeşte-ţi cotineaţa, cu grijă-ncuie poarta 
Şi pleacă cel din urmă la culcare. 
lar dacă vrei Să- ți meargă bine, 
Să nu te-ncrezi în altul mai mult decât în tine. 


LEUL, MAIMUŢA ŞI CEI DOI MĂGARI 


Voise leul să domnească-n ţară, 
Călăuzit de legile morale, 
Şi a poftit la curte -maimuţa cărturară, 
Ca cea mai luminată din minţile-animale. 
Maimuţa filozoafă l-a dăscălit pe leu: 
— Măria-ta, ascultă prima lege, 
Menită, după gîndul meu, 

Să-ndrume totdeauna purtarea unui rege : 
Nu'te lăsa,: slăvite, stăptnit: , 
De mult prea simţitoarea ta mândrie; 
E marea slăbiciune din care izvorăsc 
Greşelile - poporului dobitocesc. 
Dorinţa binelui obştesc 
Să fie singurul tău sfetnic de domnie. 
Nu-i prea uşor ca ţinta să-ţi ajungi, 
Îţi trebuie răbdare, zile lungi 
Să-ţi înfrinezi trufia şi să te-nvingi pe tine. 
Mai îmblinzeşte-ţi firea,  majestate, 
“Să nu ajungi în lume de ruşine 
Şi nimănui să nu-i faci nedreptate. 
— O pildă, două, ai putea să-mi dai, 
„Să-văd şi eu dreptate dacă ai? * 
Magistrul zise: — Nu-i vieţuitoare 
Să n-aibă despre sine părerea cea mai bună, 
Şi despre celelalte 'să nu spună 
Că sînt neştiutoare, 
Făpturi neobrăzate şi fără căpătii ! 
Aşa e orice tâgmă, şi-a noastră cea dintii: 
Dispreţuim pe alţii, stropindu-i -i cu noroi, 
În schimb-pe toţi ai noştri îi ridicăm în slavă, 
„Ce fiare de ispravă! 
Şi astfel lăudindu-i, ne înălțăm pe noi. 
Adeseori talentul e lustru' şi: spoială, 
O făloşie-n care sînt nentrecuţi limbuţii ; 
lar. în această artă de vorbărie goală 
Mai bine se pricep nepricepuţii. 


M-am pomenit deunăzi pe drum, din întâmplare 
Cu doi măgari-naintea mea mergînd 

Şi-i ascultam cum, care mai de care, 
Se tămiiau pe rînd. A 
„cala zise unul, îngăduie-iti să sPilță Ă 

Că nu-i pe tot pămîntul un dobitoc mai prost 
Şi mai: nedrept ca omul! În fudulia lui, 
Desăvirşit se crede şi fără nici un rost 
"Îşi bate joc de-augustul nostru nume, 

Cinstit de-ntreaga lume, 
Şi-oricărei haimanale sau idiot ignar 
Îi zice că-i măgar. 
Ba merge mai departe cu gluma lui vulgară, 
Şi pentru că nu ştie. să vorbească 
Frumoasa noastră limbă măgărească, 
El îndrăzneşte-a zice cum că măgarul zbiară! 
Nu pot să ne întreacă aceşti clevetitori, 
Şi elocvenţa noastră. încearcă s-o insulte. 
Seniore, ai cuvîntul, iar domnii oratori 
Să nu mai ragă, să asculte ! 
Dar ce să pierdem vremea dînd răspuns 
Acestor bilbîiţi ? = 
Vă preţuiesc, mă preţuiţi, 
Şi-atît e de ajuns! 
V-aud cîntînd... O voce -aveţi fermecătoare : 

Ce timbru ! Cîtă artă! Ce dulce melodie ! 

„Privighetoarea. pare: o. biată-ncepătoare, 

Şi nici Lambert! nu cîntă cu-atita măiestrie !* 
lar. celălalt confrate, măgar „politicos, 
Răapitiii : „Dumneavoastră cîntaţi şi. mai. 

frumos“. 

Astfel, în cărdăşie, cei doi se scărpinară, 

Şi au pornit să facă un mic turneu prin ţară 

Se întrecea întîiul pe cellalt lăudîndu-l, 

Şi aştepta să-i vină rîndul, 

leşind, pînă la urmă, celebri amîndoi! 

Am cunoscut de-aceştia destui şi pe la noi, 

Nu nişte bieți măgari, 
Ci dregători cu sluibe mari; 


1 Michei Lombert (1610—1698). compozitor trancez. 

De nu le-ar cam fi teamă, boierilor, de lei, 
Regi s-ar numi ei între ei. 
M-am cam întins la vorbă, şi poate-am spus 
cam multe, . 
Dar înălţimea-voastră a vrut, în taină mare, 
O pildă să asculte: 
Cum pot s-ajungă unii de ris din îngîmfare. 
Cît despre: nedreptate, tot ce cunosc și ştiu 
Voi arăta, cu-ngăduinţa voastră, mat tîrziu... 
Aşa grăi maimuța, şi încă n-am aflat 
De-a mai venit cu-asemeni poveşti adevărate, 
Căci e un lucru foarte delicat 
Cu regii să vorbeşti de nedreptate. 
Avea maimuța noastră destulă. dibăcie 
Să nu se bage-n treburi încurcate, 
Şi mai ştia că leul e iute la mînie. 


LUPUL ȘI VULPEA 


| De ce Esop dă vulpii un drept de-nttietate 
| Şi-o socoteşte-a fi cea mai isteață ? 
ţ Nu cred că are, întru tot, dreptate. 
Şi lupul cînd se luptă pe moarte şi pe viaţă, 
| Sau vrea o pradă să sfişie, 
| -E-n stare de aceeaşi viclenie, 
Ba uneori o-ntrece ; şi-am să-ndrăznesc odată 
Să-mi contrazic magistrul cu-o pildă-adevărată. 
De data-aceasta n-am. ce face: 
A fost roşcata mai dibace! 
Era în faptul serii, tîrziu după-asfințit. 
Plecase vulpea la vînat, ca-ntotdeauna, 
E Cînd, coborind la vale, a zărit 
| Într-o fîntînă, luna! 

Şi cercul de lumină, pe-ogiinda din afund, 
I s-a părut o roată de caşcaval rotund. 
Avea fîntîna-aceea, pe-un lanţ de macara, 
Două găleți făcute pe rînd să se-nvîrtească, 
Pe cînd urca cea plină, cealaltă cobora. 
Luată-n dinţi de-o foame cu-adevărat ctinească, 
Ce-o scormonea la rînză, 
Se-azvirle. în găleata rămasă la-ndemînă, 
Şi-ncet coboară vulpea, pe scripet, în fîntînă. 
Văzînd că se-nşelase şi luna nu e brînză, 
Acum stătea în fundul de căldare, 
Nemaiavind nici o scăpare. 
Şi ce putea să facă? S-aştepte pînă cînd 
Se va ivi din vale o jivină, 
Şi-un caşcaval părîndu-i, în apă, luna plină, 
La rîndul ei cu-a doua găleată coborînd, 
Pe vulpea din fîntînă s-o scoată la lumină. 
Trecură două zile şi nimeni n-a venit; 
lar timpul, călător în veșnicie, 
Tăind din discul lunii o felie, 
Rotundul chip cu frunte de-argint i l-a ciuntit. 
Zăcea cumătra vulpe disperată ; 
Cînd, iată, din pădure, un lup flămînd se-arată 
— Prietene, îi zise roşcata, ia priveşte 
Ce brînză minunată ! 
-Aşa ceva pe drum nu se găseşte 
În fiecare zi. 
Un Faun a făcut-o pentru zei 
Cu lapte muls din ţiţa vacii lo!. 
Chiar Jupiter, de s-ar îmbolnăvi, 
Şi de-ar gusta din bunătatea ei, 
Plăcerea de-a mînca şi-ar regăsi-o. 
Am ros o felioară, nu am putut răbda, 
Dar ce-a rămas, seniore, e pentru dumneata. 


1 Fiica regelui Inachos, preschimbată de Jupiler în. juncă. și „lată 
în paza lui Argus cei cu o sută de ochi. 

i-am pregătit găleata dinadins, 
Te-aştept cu masa gata... 

La politeţuri de-astea se pricepe roşcata, 
Şi viclenia ei uşor s-a prins. 
Coboară lupul, vulpea suie ; 

Ta brinza, lup nerod, de unde nu e! 


Nu vă grăbiţi să rîdeţi de-această întîmplare, 
Şi oamenii se-nşală, adeseori, prosteşte ; 

Uşor se-ncrede-n vorbe fiecare j 
Şi-atunci cînd îi e teamă, şi cînd ceva doreşte. 


TĂRANUL DE LA DUNARE 


Pe oameni să nu-i judeci privindu-i cum arată. 

E veche-nvăţătura, dar sfatul ei e bun. 
Prostia unui şoarece, odată, 

M-a ajutat să dovedesc ce-am să vă spun. 
Acum, drept martori, în acelaşi scop, 
Îmi vor sluji Socrate şi Esop, 

Şi-acel ţăran din valea Danubiului pornit, 
De Marcu- Aureliu L; văzut şi zugrăvit. 
Pe-aceştia trei îi ţineţi bine minte, 

Să vă arăt ţăranul în cîteva cuvinte: 
Îi flutura pe chip o barbă mare, 
Era păros pe piept şi pe spinare, 

Ca ursul din pădure: un urs neţesălat.. . 

Avea sprincene groase, un ochi întunecat, 

Privirile piezişe, nas strimb şi buză lată; 

Purta o haină aspră, de lînă nespălată, 

Şi-un briîu ce-şi împletise din trestie-de-mare. 


L Impărat roman (161—160), autor ai unor cugetări scrise în gi 
ceşte. P E E, 28 ț 

Venise cu solia oraşelor udate 
De Dunărea bătrină. Căci nu era cetate,. 
Nici un ţinut pe_care 
În vremea- aceea Roma să nu vrea să-l cuprindă, 
Şi mîna ei avară asupra-i să nu-ntindă. 
S-a-nfăţişat trimisul şi astfel a vorbit : : 
— Romani şi-ntreg Senatul, voi toți care-aţi venit 
Să-mi ascultați cuvîntul, îi „rog întîi pe zei 
Să-mi, întărească glasul şi să mă-ndrume ei 
Din cele. ce voi spune nimic să n-am să- -ndrept. 
Ei singuri întru toate ne sînt de ajutor, 
Şi tot ce-n gîndul nostru e rău şi e nedrept . 
"E o-ncălcare-a legii lor. 
Iar dacă sclavii Romei ajuns-am noi să fim, 
Nu braţul vostru crîncen ne-a fost biruitor, 
Ci propriile noastre păcate le plătim. 
Romani ! să fiţi cu teamă, ca cerul într-o zi 
Să nu vă-ntoarcă jalea şi plinsul ce v-aşteaptă 
Punînd în mîna noastră, spre răzbunare dreaptă, 
Puterile cu care el ştie-a pedepsi, 
Şi sclavi să ne fiți nouă, - 
Cum noi vă sîntem vouă. 
Ce drept asupra noastră să ne robiţi aveţi? 
De ce stăpînii lumii întregi vă socotiți ? 
Mai mult decît o sută de neamuri preţuiţi? 
De ce jertfiți atitea nevinovate vieţi ? 
Duceam În bună pace un trai îndestulat, 
Eram plugari destoinici şi meșteri iscusiţi. 
Germanii de la voi ce-au învăţat? 
Erau viteji, erau cinstiţi ; 
Dacă-ar fi fost nesăţioşi, 
Haini ca voi, necruțători, 
În locul. vostru-ar fi stăpinitori, 
Şi decît voi, mai omenoşi. 
Ne-au pus ai voştri pretori o nendurată lege, 
“Pe. care mintea dreaptă n-o-nţelege ; 

Aţi pîngărit, fără mustrare, 
Credinţa-n zeii preamăriţi, 
Şi-ar trebui să ştiţi 
Că ei acum spre noi privesc cu îndurare, 
Iar faptele ce voi le săvîrşiţi, 
În faţa lor înseamnă josnicie, 
Dispreţ pentru slăvitele altare 
Şi cea mai desfrînară lăcomie! 
Cei care-n ţara noastră din Roma năvălesc 
Ne iau tot rodul muncii şi nu se mulţumesc, 
Nu-i săturăm pe-acești nesăturaţi ; 4 
De lăcomia lor să ne cruţaţi, 
Au stors de-ajuns belșugul mănoaselor cîmpii.. 
Lăsăm oraşele şi satele pustii, 
Ne părăsim iubitele soţii 
Şi rătăcim în munte, cu urşii înfrățiți, 
Să nu mai dăm viaţă copiilor, sortiţi 
Să fie sclavii Romei în propria lor ţară, 
ar cei ce s-au născut 
Mai bine-ar fi să piară! E 
Dreptatea pretorilor voştri în ucigaşi ne-a prefăcut. 
Chemaţi-i -i înapoi ! Ei nu ne-nvaţă 
Decit ce ştiu : desfriu şi trîndăvie. 
Chiar şi germanii, după-a lor povaţă, 
Se vor deda la jaf şi tilhărie. 
În Roma voastră iată ce lucruri am văzut: 
Acel care nu poate să facă nici un dar, 
Nici purpură nu poartă, aşteaptă în zadar 
Dreptatea, ce şi âltfel se mişcă-ncet şi greu, ! 
Pe mii de căi piezişe... Da, ştiu, cuvîntul meu. 
Vă pare mult. prea aspru și prea puţin placă ai 
Dar nu mai am nimic de zis, 
Şi-aştept acum să fiu ucis 
Pentru-ndrăzneala ce-am avut 
Vorbindu-vă deschis ! 
Şi s-a culcat trimisul cu fruntea la pămînt. 

Romanii îl priviră cu uimire 
Văzînd ce suflet mare şi limpede gîndire 
În vorba lui pusese sălbatecul înfrînt; 
Şi-n loc să pedepsească pe-acel semeţ duşman, 
Îi dăruiră nume şi rang de patrician. 
În ţara lui alţi pretori au trimis; 
lar pildă dînd, Senatul a hotărît ca-n scris 
Să-i fie cuvîntarea pentru urmaşi păstrată. 
Dar vorba înţeleaptă a bunului ţăran 
A fost la Roma prea curînd uitată. 


CARTEA A DOUĂSPREZECEA 


CELE DOUĂ CAPRE 


Odată, două capre, ce-au fost pe cîmp lăsate 
În voia lor să pască, 

Simşind cum le cuprinde un dor de libertate, 

S-au hotărtt în lume să pornească. 

Le-ar fi plăcut ţinuturi de nimeni cercetate, 

O ţară fără drumuri, ascunsă între stînci, 
Cu munţi înalți şi văi adînci, 
Pe unde să se caţăre, uşoare, 
Zburdalnicele domnişoare. 
Zic : două capre ageamii, 

Lăsthd în urmă iarba întinselor cîmpii, 

Plecase fiecare 

Norocul să-şi încerce-n lumea mare. 

Urcînd din două laturi pe-acelaşi piept de munte, 
Au întîlnit în calea lor o apă; 
Şi trebuind să treacă peste-o punte 
Pe care nu puteau să-ncapă 
Nici două nevăstuici alăturate, 

Văzînd. adîncul văii cu unde-nvolburate, 
Surprinse, cele două amazoane 

Şi-au contenit elanul cutezătoarei goane ; 

Apoi, curaj făcîndu-şi primejdia să-nfrunte, 
Porniră amîndouă deodată peste punte. 
Aşa văd eu, cu ochii-nchipuirii, 

Pe Filip! şi pe Ludovic cel Mare 
Teşindu-şi întru-ntîimpinare 
În insula numită de-atunci a Înttlnirii. 
Aşa se întîlniră şi caprele hoinare 
Pe scîndura îngustă a punţii, nas în nas, 
La calea jumătate ; 
Şi cum erau din fire la fel de-nfumurate, 
Nu da-napoi nici una măcar c-un singur pas! 
Cum să cedeze ? Una avea printre străbune 
Pe-aceea despre care povestea veche spune 
Că Polifem ? i-a dat-o frumoasei Galateea 33 
Cealaltă cobora din Amalteea £, 
La ţiţa căreia supsese Joe! 
Nici una celeilalte nevrind să-i facă loc 
De bunăvoie, Ş 
S-au prăbuşit în valuri, de-a valma, amîndouă. 
În calea care duce spre noroc, 
Această întîmplare nici cel puţin nu-i nouă. 


+ 
Yi 


Dei a ici la 


RĂZBOIUL CÎINILOR CU PISICILE 
ŞI AL PISICILOR CU ŞOARECII 


A fost stăpînă vrajba în lume totdeauna ; 
Şi pilde, dacă-mi cereți, vă dau o mie una. 
Discordia, zeiţa zizaniei şi-a urii, 
Domneşte peste toate puterile naturii ; 
Priviţi-le cu cîtă înduşmănire cruntă 
În fiecare clipă se înfruntă. 
1 Filip al IV-lea (1605—1665), rege ai Spaniei incepind din anul 1621, 
* Celebru ciclop, fiul lui Neptun. 
* Nimfă marină, iubita lui Polifem. ă 
1 Capră care l-a hrănit pe Jupiter; a fost transformată în astru, 
lar unu! din coarnele sale simbohzează belșugul. 

Dar dincolo de cele tuspatru elemente, 
Cîţi inşi cu nume mare şi cîte inimi mici 
Sînt prada vrăjmăşiei permanente ! 
Era cîndva o casă cu clini şi cu pisici ; 
Stăpînul casei însă pusese rînduială 
Şi potolise, aspru, o veche răfuială, 
Cu :straşnică poruncă şi lovituri de bici. 
Punînd la locul lui pe fiecare, 
Le hotărîse slujba şi porţia de mîncare. 
Aceste certărețe dobitoace, | 
Ca nişte rude bune, trăiau acum în pace. 
Unirea lor frățească şi pe vecini uimise, 
Pînă-ntr-o zi, o ciorbă, pare-mi-se, 
Sau osul azvirlit | 
Cu precădere unuia din ei, 
Pe cei lăsaţi deoparte i-a jignit; 
Şi pe acest temei, 
Dihonia dintre neamuri din nou a izbucnit. 
Spun unii din istorici că tot ce s-a-ntîmplat 
Se trage din hattrul făcut unei potăi 
În lăuzie. 
Sînt multe presupuneri, dar ce-i adevărat 
E c-a pornit o luptă grozavă prin odăi 
Şi s-a întins pîn” la bucătărie! 
La rîndul lor, ai casei de-asemeni se sfădeau : 
Pentru Ham-ham — o parte ; ceilalți pentru Miau- 
miau ! 


Un fel de-mpăciuire degeaba s-a-ncercat ; 
Pisicile-au rămas nemulţumite 

Şi, asurzind tot tîrgul cu plingeri miorlăite, 
S-au dus la avocat, 

Să cerceteze-o hotărîre pe care o ştiau motanii. 
Zadarnic însă-au căutat, 

Că o roseseră, de foame, şobolanii! 

O nouă judecată s-a pornit, 

De la-nceput, 

lar pîn” la urma urme nu şuu cum s-a făcut 
Că tot sărmanii şoarecii ăi mici au pătimit. 
Pisicile dedate la jaf şi viclenie . 
— Avînd cu şoricimea o veche dușmănie — 
L-au prins, i-au gâtuit şi i-au mîncat. 
(Şi nici stăpînul casei n-a fost prea supărat.) 
Mă-ntorc la cele spuse. Nu s-a văzut sub soare 
Nici o făptură vie, în lume trăitoare, 
Să n-aibă un duşman. 
E-o lege a naturii, şi nu-ncercați în van 
Să-i deslușiţi porunca şi să-i aflaţi un rost. 
Aşa va fi de-a pururi, cum totdeauna-a fost. 
Atita vreme pierdem cu fleacuri uşurele, 
Si din nimica toată ne spunem vorbe grele. 
lar oamenii, chiar dacă ajung la bătrîneţe, 
Mai au nevoie încă de-un dascăl să-i înveţe. 


; NULE SA ŞI aria 


De ce oiicine, cît trăiește, i 
Cu soarta lui nu-i împăcat? 
Un ins rîvneşte-a fi soldat, 
Şi-n schirhb, acesta-l pizmuieşte ! 


O vulpe a dorit, şireată, . - E 
S-ajungă lup ; iar lup zevzec 

Să nu vrea slujbă de berbec 

Na cred să fi trăit vreodată. 


Mă miră însă prinţul care, 
Abia opt ani dacă-a-mplinit, 

Şi din această întîmplare 

"O fabulă a întocmit, 

* Aşa cum eu, de ani "albit, 
Frumoasa-i proză n-aş fi-n stare 
În vers s-o torn mai potrivit. 


“Aceeaşi pildă, iscusită, 
E mai săracă-n poezie, 
Şi nu-i întreagă povestită 
La fel cu-aceeaşi măiestrie. 


„Voi ciripi-o din cimpoi, 
„Aşa cum mă pricep şi eu; 
„Dar. cel mai. tînăr din. eroi 
Cînd va încinge-al faimei nimb, 
Va trebui cimpoiul meu 
În trîmbiță să mi-l preschimb. 
Eu nu-s profet, dar:am citit 
În semnele ce s-au ivit 
Pe fruntea stelelor din cer, 
Ce fapte mari va săvîrşi, . 
Pe care le va preamări 
În versul. lui un alt- Homer,- 
Cum încă noi n-am pomenit. 
Dar las această taină a vremii care vine, 
Şi-am să încerc povestea s-o spun cum ştiu mai bine. 


e, 


Veni la lup o vulpe şi astfel i-a vorbit: 
— Iubitul meu, m-am săturat 

Mîncînd mereu aceleaşi cărnuri slabe. 

Pui costelivi, cocoşi bătrîni, găine babe ; 

Mi-ar fi şi mie poftă de-un alt fel de vinat! 
Ei, dumneata-n pădure o duci bine 
Şi nu treci prin primejdii atît de mari ca mine; 
Învaţă-mă cum să vînez mioare, 
Şi-ţi voi rămîne recunoscătoare. 
— Primesc, răspunse lupul. Un frate mi-a murit, 
Nu-ţi va fi greu, cumătră, cu pielea-i să, te-mbraci. 
I-a spus apoi: Priveşte ce trebuie să faci 
Cînd dai ttrcoale turmei şi ctinii te-au simţit! 
Cu blana mortului în spate, 
Voia s-ajungă vulpea un lup şi jumătate! 
Primind cu mare rîvnă aceste lecţii bune, 
Întâi, mai greu mergea, 
Apoi, ceva mai bine, încît pînă la urmă 
Îşi învățase slujba de minune: 
(Pe cît fusese-n stare, binenţeles, şi ea.) 
Cînd iată că-ntilneşte în calea ei o: turmă. 
Şi se repede lupul cel nou, cum a-nvăţat, 
Înfricoşind ţinutul întreg, în lung şi-n. lat, 
Aşa precum odată Patrocle,-nveşminatat 
Cu armele pe care Ahile le purtase, 
Întregul cîmp şi toată cetatea-nspăimîntase; 
Bătrîni, soţii şi mame, de spaimă şi pieire; 
Se năpusteau în templu, să caute-ocrotire! 
S-a-nfiorat întregul norod behăitor, 
Crezînd că vin asupra-i cincizeci de: lupi deodată ! 
Fugea de groaza morţii oştirea-mprăștiată, 
Dulăi, mioare şi păstor, 
Lăsînd zălog un singur berbec ispăşitor. 
Se aruncase vulpea să-l rupă-n dinţi, cînd, iată, 
Dintr-o grădină-nvecinată 
A auzit cocoşul cîntînd, în zori de zi. 
Uitînd de oi, de: dascăl, de lecţia-nvăţată 
Şi aruncîndu-şi haina de lup: învățăcel, 

Se repezi 
Să-nhaţe de pe gard... un cocoşel. 


Să-ncerci să te prefaci e-o amăgire : 
Zadarnică-osteneală ! 

La prima încercare, îţi iese la iveală 
Adevărata fire. : 


ÎMPĂCIUITORUL, MILOSUL ŞI PUSTNICUL 


Trei sfinţi în devenire, rivnind cu-acelaşi dor 
Depiina izbăvire a sufletului lor, 

Pe căi deosebite s-au hotărît s-apuce. 

(Oricare drum al lumii la vatra Romei duce.) 
Întîiul, om al. păcii, văzînd cît sînt de dese 

Şi de păgubitoare acele lungi procese, 

S-a îmbiat: să-mpartă o dreaptă judecată, 
Lipsindu-se de orice simbrie sau răsplată. 

De cînd e legea lege, cu juzi şi portărei, 

Îşi pierd împricinaţii, sfădindu-se-ntre ei, 

O bună parte-a vieţii şi-adesea viaţa-ntreagă. 
De-această veche boală şi patimă prostească 
Voia-mpăciuitorul pe toţi să-i lecuiască, 
Făcîndu-i, fără vrajbă, cinstit să se-nţeleagă. 

Al doilea cucernic alese alră cale : 

Plecase să-ngrijească bolnavii prin spitale, 

Cu iubitoare milă durerea să le-aline ; 

Nici nu putea, în lume, să facă mai mult bine! 
Erau bolnavii însă, pe-atunci, cum sînt şi-acum ; 

Şi binefăcătorul, oricît s-a străduit, | 
N-a izbutit s-o scoată la capăt. nicidecum. 
Nerăbdători şi greu de mulţumit, 
Bodogăneau bolnavii : „Nu face parte dreaptă ! 
Prietenii-şi răsfață, iar ceilalți aşteaptă...“ 
Nici împăciuitorul, cu gîndul bun al său, 
N-a nimerit mai bine, ba poate şi mai rău. . 
Împricinaţii, nărăviţi, 
Strigau că sînt nedreptăţiţi 
Şi se-ntreceau cu toţi să spună 
Că judecata-i strîimbă şi cumpăna nu-i bună. 
Nemaiputind să ţină atitor plingeri piept, 
Cei doi, şi milostivul, şi judele-nţelepr, 
De-mpăciuiri şi fapte miloase s-au lăsat 
Şi-n inima pădurii s-au dus să ceară sfat, 
Trăia acolo singur, în peştera adîncă, 
Alături de izvorul ce-şi taie drum în stincă, . 
Ascuns de soare şi ferit de vînt, 
Al treilea şi cel din urmă sfînt. 
— Sfat aţi venit să-mi cereţi ? Eu să vă-ndrum î în 
„viaţă 2 


i! 
ÎN 
| 
i 
| 
i 
i 

Dar toate ale voastre necazuri şi nevoi 
Vreţi să le ştiu eu, oare, mai bine decît voi? 
Cunoaşte-te pe tine ! E cea dintii povaţă 
| Pe care-o dă natura gîndirii omeneşti. 

Cum să te vezi pe tine, în fierberea cetăţii ? 
| Nu, nu! Oglinda clară e a singurătăţii. 
Izvorul dacă-l tulburi, mai poţi să te priveşti 
Pe faţa-nnegurată a răscolitei unde, 
Cînd chipul tău în norul nămolului se-ascunde ? 
Lăsaţi să se aşeze la fund: nămol, nisip, 
Şi apa vă va-ntoarce adevăratul chip. 
Voiţi să vă cunoaşteţi fiinţa voastră vie? 
Fugiţi de zarva lumii! Rămiîneţi în pustie! 

Aşa vorbi sihastrul cu cei veniţi la sfat, 
Şi-aceştia, preţuindu-i îndemnul, l-au urmat. 


Nu-nseamnă însă slujba ce-aveţi să v-e lăsaţi. 
Sînt fel de fel de pricini, bolnavii pătimesc, 
Nevoie e de doftori şi — vai! — de advocați, 
Şi, slavă ţie, Doamne, aceştia nu lipsesc, 
Sînt meserii de seamă şi cu cîştig bogat. 
Dar voi, aceştia, dregători de frunte, 
Miniştri, prinți, şi magistrați, 
Cu griji de voi străine prea v-aţi împovărat, 
Prea vă lăsaţi pe seama nevoilor mărunte ; 
Becisnici la durere şi în belşug semeţi, 
Nu vă vedeţi cum sînteţi! Pe nimeni nu vedeţi! 
lar cînd deschideţi ochii, uneori, 
Vă-ntunecă vederea destui linguşitori. 


Această. pilduire, cu-adîncul tîlc al ei, 

O las, viitorimei ca moştenire-ntreagă : 

S-o "judece-nțelepții, şi regii s-o-nţeleagă. 
Mai bine-această carte n-aş fi putut s-o-nchei. 

